
PRAEITIS 


LIETUVOS VALSTYBINGUMO IŠPLĖTIMAS 
SLAVŲ ERDVĖJE 


GEDIMINAIČIŲ ŠEŠIŲ DEŠIMTMEČIŲ PASTANGOS (IKI 1408) 
ZENONAS IVINSKIS 


Iš siauro šiandieninio Pabaltijo ruožo, kur susispaudusi gyvena lie- 
tuvių tauta, sunku yra žvelgti į tolimos Didžiosios Lietuvos Kunigaikš- 
tijos plotus atgal. Vargiai galima įsivaizduoti didžiąją Algirdo ir Vy- 
tauto laikų valstybę, kai didieji Vilniaus 'kunigaikščiai apjungė ir 
Dniepro augštupių miškų masyvus, ir jo žemupio stepių platybes. Ka- 
dangi nepriklausomoji 1918 metų Lietuva tapo grynai tautinė valstybė, 
Vilniaus kunigaikščių pastangos išplėsti Lietuvos valstybingumą į kai- 
riuosius Volgos prieupius buvo imta vertinti ne anų laikų mastu, bet 
pagal tautinius lietuvių valstybės reikalavimus. Tad ypač Vytautui 
buvo daug kartų daromi kaltinimai, kam jis eikvojęs lietuvių tautos 
energiją tolimuose plotuose. Buvo priekaištaujama, kam šis Kęstutaitis 
ruošęs išlaidingus žygius, vaikydamasis totorius po stepes. 


Tačiau žiūrint tų pat amžių matu, reikia pripažinti, jog lietuvių 
ekspansija į rytus nuo pat valstybės pradžios buvo susidėjusių politinių 
santykių išdava. Į artimas slavų žemes lietuviai buvo pradėję veržtis 
dar prieš Mindaugą. Veržimąsi diktavo pati geopolitinė padėtis. Kai 
Dauguvos ir Nemuno žemupių srityse įsistiprino, ar visomis jėgomis 
bandė įsitvirtinti vokiečių ordinas, natūraliai lietuviams plėstis beliko 
milžiniška rytų erdvė, kur kliūtys buvo nepalyginamai mažesnės. Pra- 
dėjęs tikrosios Lietuvos puolimus tik 13-jo amžiaus gale, vokiečių ordi- 
nas praleido tikrąjį laiką jai užimti. Jis nepastebėjo, kad jau Gedimino 
laikų Lietuva buvo pasidariusi stipri ir galinga valstybė, plačiai atsirė- 
musi į rytų žemes. Iš jų lietuviai traukė ir papildomų jėgų prieš nepa- 
liaujamus ordino puolimus, Kryžiuočių kronikos, ypač Vigando Marbur- 

giečio, ne kartą 14-me amž. minėjo rusiškųjų žemių karius kovose prieš 
ordiną. 

Nė vienas Lietuvos valdovas 14-me amž. neatsisakė nuo pretenzijų 
užvaldyti naujų slaviškųjų žemių, kur gausioms Gedimino vaikų ir 
anūkų šeimoms lengvai buvo galima išskirti reikalingas dalis. Vytauto 
senelis Gediminas ir vėliau jo dėdė Algirdas iš senosios Kijevo Rusios 
įsigijo plačias teritorijas. Didysis Gediminas ir jo sūnus užvaldė jas ne 
tik ginklu, bet ir taikiu būdu, net giminystėmis. Tik kolonistų didžia- 
rusių plotų prie Maskvos upės nebepasisekė nei Algirdui, nei Vytautui 
užimti. 

Įsistiprinimas rytų plotuose sudaro vieną iš įdomiausių epizodų 
Didžiosios Lietuvos Kunigaikštijos istorijoje, kuriai, ypač jos ekspansi- 
jai į rytų slavų erdvę, nuo 19-jo amž. galo iki II pasaulinio karo daug 
dėmesio yra paskyrę rusų, lenkų, ukrainiečių ir iš dalies vokiečių isto- 
rikai. Iš pačių lietuvių vis dar tebelaukiama tos srities mokslinių tyri- 
nėjimų, juo labiau, kad tarybiniai (komunistų) istorikai rusai tą prob- 
lemą stengiasi apeiti, ją tik prabėgomis užsiminti. Lietuvių užvaldymas 
rusiškosios erdvės, jų politiniai ir kariniai pasisekimai nesiderina į vad. 
„vyresniojo brolio" dabar skelbiamąsias tezes. Tad ir pačių lietuvių ta- 
rybiniams istorikams yra leidžiama rašyti apie kryžiuočius, jų agresiją, 
apie kryžiaus karus Lietuvon ir pan., bet nieko minėtino nėra pasiro- 
dę lietuviškai nuo 1944 apie 14—15-jo amž. Lietuvos santykius su Mask- 
va, apie Gedimino, Algirdo, Vytauto didžiuosius teritorijalinius laimėji- 
mus. Tad tuo labiau mums reikia tą klausimą tyrinėti labiau atsidėjus. 
Šis straipsnis tėra tačiau programatinė apžvalga, paimta iš naujai pa- 
ruošto platesnės lietuvių tautos istorijos teksto. 


1. Algirdo laimėjimai ir jo neužbaigti konfliktai su Maskva 


Su Algirdo vardu yra tampriai surištas Lietuvos išsiplėtimas į ry- 
tus. ligi Volgos augštupių ir pietuose į Juodosios jūros stepių gilumą. 
Įjungdamas Lietuvai daug rytinių slavų žemių ir drąsiai skelbdamas, 
jog visa Rusija turi lietuviams priklausyti, šis žymiausias Gediminaitis 
iš Didžiosios Lietuvos Kunigaikštijos padarė didžiausią Europoje vals- 
tybę. 

Rusų metraščiai, kurie yra pagrindinis šaltinis apie Algirdo poli- 
tine vėiklą, yra davę ir jo charakteristiką. Kada Algirdas darė kokį žy- 
gi į Maskvos žemes, metraštininkui jis virto „piktu, bedievišku ir negar- 
bingu“ priešu (PSRL 18, 118). šiaip jau apie Algirdą sprendimas bu- 
vo teigiamas, kartais net pataikaujantis, Tas pats kronistas pažymėjo, 
jog „iš visų brolių Algirdas buvo labiausiai gabus". Savo sugebėjimais 
ir valdžia jis viršijęs tėvą ir dėdę. 

' - Algirdo ir jo valstybės stiprybę išryškino ir to laiko Bizantijos 
istorikas Nikephorus Gregoras (+ 1360), pažymėdamas, jog lietuvių ka- 
raliūs savo stiprybe ir militarinėmis kariuomenės ypatybėmis pranoksta 
visūš titus šiaurinės Rusios kunigaikščius. Labai karinga lietuvių tauta 
ešanti neįveikiama. O jos valdovas „vienintelis nemoka mongolams jo- 

kių metinių duoklių, kadangi jo karalystė yra labai didelė ir gerai 
sustiprinta pilimis" (KH 1896, 518). 

Pagal rusų metraščius, Algirdas esąs ne tik asmeniškameę gyvėnime, 
bet apskritai visame savo veikime rodęs saiką ir santūrumą (PSRL 10, 
213). Kai jis rengdavosi į karą, savo žygio planus taip apsupdavo paslap- 
timis, jog net artimieji kariniai vadai jų nepatirdavo, Savo ištvermin- 
guose politiniuose siekimuose jis buvo gana atsargus, o jo gudrumas ėjo 
iki augščiausių ribų. Derybų ir sutarčių pagalba Algirdas pasiekdavo 
daugiau negu ginklo jėga. Nors ir nėra žinių apie kokius jo garsius karo 
veiksmus, tačiau žinoma, kad jis yra daug po plačius plotus žygiavęs, 
sugebėdamas užsiimti ir visos valstybės reikalais. Tiesa, jis buvo labiau 
atsidėjęs laimėjimams rytų erdvėje; tačiau teikdavo pagalbos ir kitiems 
dviems broliams, būtent su Lenkija kovojančiam Liubartui ir vakarų sie- 
ną ginančiam Kęstučiui. 

Paliuosuodamas Rusios žemes iš totorių jungo ir „po senovei" („po 
staremu") palikdamas iš anksčiau susidėsčiusią tvarką, Algirdas savo 
valdžią labiausiai išplėtė į rytus ir į pietus. Smunkanti totorių valstybė 
po chano Berdibeko mirties (1359) suskilo į kelias dalis. Tad Al- 
girdas sėkmingai išnaudojo totorių silpnumą. Jau nuo 1357 jis ėmė įsi- 
viešpatauti Dniepro kairėje, užimdamas ten didelius plotus Desnos ba- 
seine. Briansko kunigaikštiją jis pavedė sūnui Dimitrui, o Naugardą - 
Sieverską kitam sūnui Kaributui - Dimitrui, kai Černigovo kunigaikšti- 
joje buvo paliktas vietinis kunigaikštis. Algirdo valdos jau pasiekė Okos 
šaltinius, bet pačias Okos augštupių kunigaikštijas (Kozielską, Kara- 
čevą, Novosilį ir kt.) teužvaldė Vytautas. 

Sumušdamas totorius 1362 prie Būgo prieupio Mėlynųjų Vandenų 
— „Sine Wody“ (arti Juodosios jūros), Algirdas laimėjo ne tik plačią 
Podolę, turtingą žemę palei Dniestrą, bet ir patį Dniepro žemupį'), ku- 
ris tada buvo tuščias. Menkai gyvenamoje Podolėje rado sau gėrų že- 
mių gausi Algirdo brolio Karijoto šeima. šie galėjo ten įsikurti ir be 
Algirdo paramos. Dar nėra galutinai išaiškintas klausimas. kada Kari- 
jotaičiai yra pasirodę Podolėje. Nėra užtenkamai duomenų paremti nau- 
jai tezei, jog Karijotas su savo mažamečiais sūnumis, kaip Jaunučio 
šalininkas, po Vilniaus perversmo būtų buvęs priverstas trauktis į toto- 
rių silpnai ginamą pietų Rusią. Iš Podolės Karijotaičių paminėtini Jur- 
gis (11374), Aleksandras (11388), Konstantinas (į1388), Teodoras. Ša- 
lia kitų, kurių vardai apytikriai tenustatomi, rodos, Karijoto sūnus bu- 
vo ir Borisas, pasižymėjęs sudarant Kriavo aktą. Podolėje Karijotaičiai 
ėmė įvesti tvarką, statyti pilis (Kamieniecą, Smotryčą, Bakotą ir kt.), 
užvesti ūkinį gyvenimą.?) 


1)S M. Kucz'ynski Sine Wody, Rzečz o wyprawie Olgierdowiej 1362 
r., Księga ku czci O. Haleckiego, Warszawa 1935, 81 - 141. 

2) Karijotaičių ir jų įvykdytas Podolijos užėmimo klausimas yra specialiau tirtas 

" J. Puzynos ir-H. Paszkiewicziaus. Tarp judviejų buvo užsimėžgusi gyva moks- 

" linė diskusija, kurioje H. Paszkiewicz pasirodė tikslesnis ir geresnis šaltinių 
aiškintojas: J. P uz y na, Korjat i Korjatowicze, AW 7, 1930, 425-455; 
papildymai t. p. 11, 1936 61-97 J. Puzyna, Pierwsze Wystąpiene -Kor- 
jatowicz6w na Rusi poludniowej, t. p. 13, sąs. 2, 1938, 1655 H. Pas ž- 

Drauge su Podole Lietuvos valstybėn buvo įjungta ir Kijevo kuni- 
gaikštija, kuri jau nuo Gedimino laikų buvo didžiojo Lietuvos kuni- 
gaikščio priklausomybėje, kai Kijevą valdė jaunesnis Gedimino brolis 
Teodoras. Galutinai senosios Rusios sostinę atėmęs iš totorių įtakos, ten 
Algirdas pasodino savo sūnų Vladimirą (+1398). 

Dar būdamas daliniu kunigaikščiu, 1342 Algirdas buvo padėjęs 
Pskovui prieš Livonijos magistrą Burchardą von Dreileven, kuris buvo 
apgulęs Izborską (į vakarus nuo Pskovo). Dalis Pskovo bajorų, „tikė- 
dami iš Algirdo gauti pagalbos'' prieš Livonijos ordiną ir Did. Naugar- 
dą, į Pskovo kunigaikščius pravedė vyriausiąjį Algirdo sūnų (Vingaudą?, 
Vingolt?), per krikštą gavusį Andriaus vardą. Bet Algirdaitis tuoj bu- 
vo nusiųstas į Polocką. 

Tolimesnė kova dėl įtakos šiaurinėse Rusios žemėse tarp Lietuvos 
ir Maskvos Algirdui atnešė eilę nepasisekimų. 1349 Pskovas nutraukė 
draugiškus santykius su Algirdu. O Didž. Naugarde tada jis taip pat 
nebepajėgė įveikti Maskvos įtakos. Tai buvo pasikeitusių politinių san- 
tykių išdava. 

Iki 14 amž. vidurio Rusios gyventojai, nors išpažindami Bizanti- 
jos tikėjimą, noriai pasiduodavo pagonių lietuvių valdžion, nes tuo būdu 
išsilaisvindavo iš kieto totorių jungo, Padėtis tačiau pamažu keitėsi 
Lietuvos nenaudai, kai Maskvos kunigaikščiai ėmė stiprėti. Svarbus bu- 
vo veiksnys, kad Rusios gyventojus rišo tas pats tikėjimas su Maskva, 
kurios valdovas Jonas Kalita, pirmasis energingas rytinių slavų žemių 
“rinkėjas", savo palikuoniams buvo nurodęs aiškų kelią surinkti savo 
valdžion susiskaldžiusią Rusią. Bet to paties siekė ir Algirdas, kuris 
nedvejodamas paskelbė, jog „savaime visa Rusia (Russia) turėtų pri- 
klausyti lietuviams''.3) 

Tad Algirdas ir Maskvos kunigaikščiai tapo nesutaikomi priešai. 
Varžybinė kova tarp Vilniaus ir Maskvos jau prasidėjo pačioje Algirdo 
valdymo pradžioje, kai jis, norėdamas sulaužyti Maskvos jėgą, nutarė 
susiartinti su totorių chanu ir siuntė pas jį 1349 Karijotaičius — Si- 
maną ir Eikšą. Bet jiedu nepasiekė tikslo, nes buvo perduoti didžiajam 
Maskvos kunigaikščiui, šiam reikalaujant. Gelbėdamas savo pasiunti- 
nius - sūnėnus, Algirdas taikėsi su Maskva. Tada jis jau buvo našlys, 
ir iš Maskvos kunigaikščio Simano ir metropolito Teognosto gavo lei- 
dimą (1349 ar 1350) vesti Tverės kunigaikščio Aleksandro dukterį Ju- 
lijoną.*) 

Bet greitai vėl kova atsinaujino prie Dimitro (Jono sūnaus) Suzda- 
liečio. Kiekvienas iš veiklių varžovų, norėdamas nurungti konkurentą, 


kiewicz Pierwsze wystąpienia Korjatowicz6w na widowni dziejowej, 
(Priedas prie jo Knygos: O genezie i wartošci Krewa, Warszawa 1938, 264-299); 
H. Paszkiewicz, W sprawie roli politycznej  Korjatovicz6v na WO- 
lyniu i Podola, AW 13, sąs. 2, 1938, 334-337. Gana tiksliai visą tą ginčą įver- 
tino St Krakowski,  Korjatowicze i sprawa Podolska w XIV w. 
w ošwietleniu najnowszej historjografii polskiejį AW 13, sąs. 1, 1938, 250-274, 

3) SRP II 80 (“Omnis Russia ad Letwinos deberet simpliciter pertineręe“ — Her- 
mano de Wartberge kronika). 

4) PSRL 7, 215; 18, 97, 

stengėsi išplėsti savo įtaką Pskove, Didž. Naugarde, Smolenske ir Tve- 
rėje. Ir Algirdas, ir Maskvos kunigaikštis tuo pačiu laiku darė stiprių 
pastangų atnaujinti arba išlaikyti savo valstybės ribose arkivyskupo - 
metropolito sostą graikų tikėjimo gyventojams. 

Maskvos kunigaikščių ateičiai buvo gana reikšminga, kad visos 
Rusios metropolitas savo sostinę iš Kijevo, esančio nuolatinių totorių 
puolimų pavojuose, 1300 perkėlė į šiaurinės Rusios Perejeslavlį. Akstiną 
tam davė naujas didelis Kijevo apiplėšimas (1299). Po Teognosto Rusios 
metropolitu Algirdo laikais buvo atkaklus lietuvių priešas „Aleksis 
(1354-78). 

Vesdamas Didžiosios Lietuvos Kunigaikštijos interesų apspręstą 
bažnytinę politiką, Algirdas, nors pats ir būdamas pagonis, rūpinosi 
ir budėjo, kad jo pavaldiniai ortodoksai nebūtų priklausomi nuo priešo 
žemėje sėdinčio metropolito. Pagaliau jam pasisekė atstatyti Vytenio ir 
Gedimino laikų padėtį. 1354 Konstantinopolio patrijarchas paskyrė at- 
skirą Lietuvos valstybei priklausančių žemių metropolitą - arkivyskupą 
Romaną. 

Po Romano mirties (1361), Maskvai ir Aleksiui rūpinantis, Lietu- 
vos stačiatikių metropolija nebebuvo atnaujinta, bet vėl tapo pajungta 
maskviniam “visos Rusijos metropolitui". Tik po daugelio pastangų 
Algirdui vėl pavyko Konstantinopolio patrijarchą Filotėją įtikinti Lie- 
tuvos ortodoksų labui. Algirdas 1370 smarkiai pasisakė prieš Aleksį, 
atsakydamas į priekaištus savo laiške Konstantinopolio Filotėjui.?) 
Patrijarchas Lietuvos stačiatikių metropolitu 1375 paskyrė vienuolį Kip- 
rijoną (11381), kuris pastoviai gyveno Didžiojoje Lietuvos Kunigaikšti- 
joje, Kijevą pasirinkdamas sostinę. Bet Algirdo pasiektas laimėjimas 
ilgesnį laiką nepatvėrė. Maskvos Dimitras Kiprijono nepripažino ir dėjo 
pastangų Lietuvai metropolitu įšventinti vieną savo numatytą vienuolį. 
Nuo 1389 Lietuvos metropolija vėl paliovė egzistavusi iki pat 1415, kai 
Grigorijaus Camblako asmenyje Vytautas trumpam laikui išsirūpino 
jos atnaujinimą, tepatvėrusį vos penkerius metus. 

Lietuvos stačiatikių bažnytinės padėties nesutvarkymas ateičiai pa- 
liko didelę spragą, per kurią veržėsi Maskvos įtaka. Vėliau ji buvo pri- 
dengiama iš Maskvos einančiu šūkiu — globoti tariamai skriaudžiamus 
Lietuvos stačiatikius, ar „dizunitus". Tad iš Maskvos iki pat 18-jo 
amž., ypač nuo Žigimanto Senojo laikų, buvo imta skelbti, jog ji tu- 
rinti apginti katalikų persekiojamus stačiatikius, bažnytinės organiza- 
cijos atžvilgiu nuo 16-jo amž. pradžios vėl priklausančius Maskvos 
metropolitui, kuris nuo 1589 tapo „Maskvos ir visos Rusijos patrijar- 
chu". 

Geriau Algirdui sekėsi kovoti su Maskvos užuomačiomis Smolensko 
ir Tverės kunigaikštijose. Smolenskas jau nuo anksčiau lenkėsi Lietuvos 
įtakai, Algirdas ėmė skaldyti plačią kunigaikštiją, sau vieną po kitos 
pasiimdamas kaikurias sritis ir pilis. 1355 jo garnizonai įsikūrė Rževe 


5) Mitteilungen der Litauischen Litterarischen Gesellschaft V, 1907, 358-361 (Al- 
girdo graikiškai rašyto laiško tekstas). 

ir Bialoje, Iki 1362 jis užėmė Smolensko kunigaikštijai priklausantį 
Mogiliavą, Toropiecą, Mstislavlį ir kt. Pats Smolenskas tapo apsuptas 
Algirdo valdomis, taigi jo valiai Smolenskas turėjo lenktis per Jėgą, 
kai Maskvos kunigaikštis nepajėgė ten išvystyti savo įtakos. 

Nežiūrint reikšmingų Algirdo laimėjimų kovoje su Maskva, šios jė- 
ga pasiliko ir toliau grėsminga Lietuvos valstybei. Toji Rusios šiaurės 
kunigaikštija pamažu darėsi vis stipresnė ir didesnė. Tad jau prie Al- 
girdo anūko (Kazimiero), susidėjus dar palankesnėms Maskvos sąly- 
goms, jos kunigaikščiai pradės reikšti savo kietas pretenzijas į Rusios 
žemes, esančias Gediminaičių valdžioje, o dalis rytinių Lietuvos pa- 
sienių stačiatikių gyventojų ims palankiau žvelgti į Kremliaus pusę. 

Bet Algirdas vis dar sėkmingai skleidė Lietuvos valstybingumą 
Rusioje, nors ir susitikdamas su Maskvos pasipriešinimu. Žymiausia ko- 
va dėl įtakos tarp Vilniaus ir Maskvos prasidėjo Tverės kunigaikštijo- 
je. Patys Tverės kunigaikščiai jau nuo seniau tarpusavy nesutardavo. 
Vieni jų jieškojo Lietuvos pagalbos, kiti rėmėsi Maskva. 

Gindamas teises savo svainio Tverės kunigaikščio Mykolo (Alek- 
sandro sūnaus), Algirdas ginklų kliudė ten įsistiprinti Maskvai. Tris 
kartus (1368, 1370, 1372) jis, nepasiekdamas aiškios pergalės, žygiavo 
prieš Maskvą. 1368 rudenį Algirdo žygyje dalyvavo Kęstutis su jaunu- 
čiu Vytautu, „visi lietuvių kunigaikščiai" ir „Smolensko jėga". Nors 
priešas buvo užkluptas netikėtai, tačiau žiemos sąlygomis pats Algirdas 
nebuvo pasiruošęs ilgam apgulimui. "Todėl, prastovėjęs prie Maskvos 
mūrų „tris dienas ir tris naktis" ir nuteriojęs apylinkę, jis grįžo atgal.*) 
Iki tol niekados lietuviai nebuvo pasiekę Maskvos vartų. Lieka neaiš- 
ku, ar tas paslaptimi apgaubtas žygis teturėjo reikšti vien Tverės My- 
kolo teisių gynimą, ar kai ką ir daugiau. 

Antrasis Algirdo rudens žygis (1370. XI.), kuriame dalyvavo Kęs- 
tutis „su kitais lietuvių kunigaikščiais", Tverės Mykolas ir Smolensko 
Sviatoslavas, jau nebuvo netikėtas. Nepasisekus paimti Volok-Lamskij, 
Algirdas gruodžio 6 priartėjo prie Maskvos mūrų, o kunigaikštis Di- 
mitras (Donietis) užsidarė Kremliuje, pilnai pasiruošęs. Tad Vilniaus 
valdovas, prastovėjęs 10 dienų, padarė su juo paliaubas. Metraštinin- 
kas su pasitenkinimu išsitaria, jog Algirdo kariai grįžę namo „stipriai 
būkštaudami, žvalgydamiesi ir bijodami galinčių juos persekioti (bū- 
rių)".") Bet Algirdo pasirodymas prie miesto vartų palankiai buvo sutik- 
tas Maskvos valdžia nepatenkintųjų. Metropolitas Aleksis turėjo pagrasy- 
ti, jog nusikalstą tie, kurie susidedą su pagonių kunigaikščiu, o kova su 
Algirdu buvo paskelbta šventu karu. 

Tretįjį Maskvos žygį 1372.IV pradėjo Kestutis ir Andrius Algir- 
daitis (iš Polocko), netikėtai su didele kariuomene įsiveržę į Dimitro 
Doniečio žemes. Čia žygiavo būriai iš „Lietuvos, Liachų ir Žemaičių“. 


6) PSRL 18, 108. Plg. įdomias pastabas apie Algirdo žygius į Maskvą: J. M a- 
tusas, Algirdo kelias į Maskvą, Draugas, 1960. XI. 5, psl. 6; A. Ku- 
čins kas, Kęstutis, lietuvių tautos gynėjas, Kaunas (Marijampolė) 1938, 
152-155. 

7) PSRL 18, 110. 

O pats Algirdas išsiruošė vasarą. Nors pasiruošusi Maskva neprileido 
jo prie savo mūrų, tačiau nė katra pusė nestojo atviron kovon.3) Po 
kelių dienų buvo padaryta taika, ir varžovai grįžo atgal į savo -sostines, 
neišsikovoję sau aiškios persvaros ir pastovių laimėjimų. Algirdas to- 
liau nebesikišo į Maskvos ir Tverės santykius. | 

Algirdo žygiuose nė vienu atveju nebuvo prieita prie sprendžiamų 
kautynių. Savo kariuomenėje turėdamas daug stačiatikių, Algirdas ne- 
siryžo kautis su Maskvos Dimitru, kuris turėjo metropolito Aleksio pa- 
ramą ir palaiminimą. Be to, nuolatinės kovos su ordinu atitraukė Algir- 
do dėmesį į vakarus. Kai Tverės kunigaikštis Mykolas dar bandė toliau 
tęsti kovą prieš Maskvą, nebegaudamas Vilniuje paramos, turėjo tuo- 
jau pat (1375) pasidaryti Maskvos (Dimitro Jonaičio) vasalu, 

Tuo tarpu Maskvos kunigaikščiai, nors ir turėdami pripažinti to- 
torių viršenybę, tuo pačių laiku stengėsi savo valdžion paimti kitas 
rusų žemes, Maskviečiams kaip tik lengviau sekėsi šiaurinėse srityse, 
kurios buvo toli nuo valdų, betarpiškai pažinusių totorių jungą, pvz., 
pietinėje Rusioje. 

Kai į gyvenimo galą Algirdo aktyvumas rytuose mažėjo, Maskvos 
kunigaikštija ėmė dar labiau stiprintis. Ji pastoviau domėjosi ir tomis 
atskiromis nepriklausomomis kunigaikštijoms (D. Naugardu, Pskovų, 
Tvere, Smolensku), kurioms įveikti Algirdas buvo dėjęs daug energijos. 
Kartais tos kunigaikštijos taip pasipriešindavo abiem varžovam, jog iš- 
sikovodavo visišką nepriklausomumą, kaip pvz., Pskovas. Ilgą laiką pa- 
našiai buvo ir su D. Naugardo respublika, nors Algirdas siekė ją pri- 
versti paklusti. Prieš Algirdo mirtį ten laimėjo pagaliau Maskvos įtaka, 
kurios pasėkoje 1375 D. Naugardas su Dimitru padarė sutartį. 

Algirdui nepavyko sutramdyti kylančios Maskvos jėgos, kuri nuo 
15-jo amž. galo vis labiau iš rytų ims grasinti Lietuvai, panašiai kaip 
14-me amž. jos egzistencijai pastoviai grasė vokiečių ordinas. Paskutinis 
Lietuvos valdovas, kuris turėjo užsimojimų įveikti Maskvą, buvo didy- 
sis Kęstutaitis. 


2. Ankstybieji Vytauto žygiai rytuose 


Visas Vytauto gyvenimas buvo padalintas tarp uždavinių rytuose 
ir vakaruose. Iš visų Lietuvos valdovų Vytautas su Vakarais buvo dau- 
giausia turėjęs sąlyčio ir labiau pažinęs Vakarų kultūrą. Ketveri metai 
ordino žemėse buvo jo naudingai praleistas “mokslo laikas". Tad Vytau- 
tas ir Lietuvoje įskiepijo daug Vakarų kultūros elementų. Bet ir su 
Rytais jis turėjo gana stiprių saitų. Su pačia Maskva jį rišo artima 
giminystė, kai ten 1392 nutekėjo vienintelė jo atžala, jo duktė Sofija. 
Iš visų Gediminaičių daugiausia Vytautas yra veikęs rytų erdvėje, il- 
giems laikams ten palikdamas žymių pėdsakų. 

Įveikdamas stepių klajoklius ir pasiekdamas Juodąją jūrą, Vytau- 
tas išlygino iki tol perdėm kontinentalinį Lietuvos valstybės charakterį. 


8) PSRL 18, 112-113. 

Pietų Rusioje jis statė tvirtoves, kolonizavo stepių  nomadus totoriuš. 
Susiskaldžiusių totorių puolimus jis atrėmė jų pačių pagalba. Dar 17-jo 
amž. žemėlapiuose Dniepro žemupyje aptinkami pavadinimai “Vytauto 
pirtis", “Vytauto brasta" ir t. t. buvo didžiojo Kęstutaičio veiklos liu- 
dininkai. Visu platumu Vytautas atnaujino dėdės vykdytą rytų ekspan- 
siją tuo pačiu laiku, kai vakarų pusėje reikėjo gintis nuo kerštaujančio 
ordino puolimų. 

Kęstutaičio veikimas rytų - pietų erdvėje pasireiškė trejopu būdu: 
1) jis labiau prie centro jungė atsipalaidavusias dalines kunigaikštijas; 
2) jis paėmė vasalinėn Lietuvos priklausomybėn tarpines sritis tolimame 
Maskvos pasienyje; 3) pagaliau totorių bendradarbiavimo jieškodamas, 
jis bandė įsigalėti visose rusų žemėse. Totorių pagalba jis siekė įvyk- 
dyti senąją Algirdo programą. Pagal rusų metraščius, Vytautas žadėjo 
Perekopo (Krymo) vad. Aukso ordos chanui Tochtamišui, nugalėjęs jo 
priešą Timur-Kutlugą, pasodinti jį visų totorių chanatų viršūnėje, sa- 
kydamas: “o tu mane pasodinki didžiojoje Maskvos kunigaikštijoje... 
Vokiečius (ordiną) aš pats paimsiu!''?) 

Vytautas siekė pats betarpiškai valdyti rusiškąsias žemes. Todėl 
jis naikino dalines kunigaikštijas, surasdamas įvairių progų pašalinti 
eilę Gediminaičių, o jų sritis padaryti nuo savęs priklausomas. Du 
suimti paties Jogailos broliai buvo nusiųsti Krokuvon.??) Po Julijonos 
Algirdienės mirties jauniausias karaliaus brolis, būtent Švitrigaila, ku- 
ris per krikštą buvo gavęs Boleslovo vardą, prieš Jogailos valią buvo 
įsišeimininkavęs Vitebske. Su Jogailos žinia, Vytautas kartu su Skir- 
gaila 1392 paėmė Vitebską. Dėl neaiškios laikysenos ir kitas Jogailos 
brolis — Briansko ir Naugardo — Sieversko kunigaikštis Dimitras 
Kaributas 1393 pavasarį kautynėse buvo nugalėtas. Jis nebeteko ir savo 
valdos, 

Vytauto ir Jogailos susitarimu Podolė buvo padalinta. Vakarinę jos 
dalį, neišjungdamas iš Lietuvos valstybės,“) su eile svarbių pilių, Jo- 
gaila 1395 davė Spytekui iš Melsztyno. Šis daugiausia buvo pasitarnavęs, 
kviečiant Jogailą karaliumi?) Kitą Podolės sritį vėliau gavo Švitri- 
gaila. Ištrūkęs iš Krokuvos kalėjimo, jis jieškojo prieglaudos Vengrijoje, 
o gavęs Podolę, rūpinosi ją išlaikyti Lietuvai. 

Toje pietinėje valstybės dalyje buvo padaryta ir kitų žymių atmai- 
nų. Iš Liubarto sūnaus Teodoro Vytautas atėmė Volinijos Vladimirą, 
bet jį paskyrė vietininku į Naugardą - Sieverską. Bet Liubartaitis taip 


9) PSRL 22, 203: “ja tebe posažu na Ordie, i na Sarai, i na Bolgariech, i na 
Astarchani, i na Ozovie, i na Zajaickoj Ordie, a ty mene posadi na mos- 
kovskom velikom kniaženijų, i na vseį semantcati tem, i Novegrade velikom, 
i na Pskove, a Tver i Riazan' moi i jest, a Niemcy sam vozmu“". Plg. pana- 
šius tekstus kronikose D. Naugardo (t. p. 4, 103) ir Nikono (t. p. 11, 172). 

10) SRP III, 185. Plg. A. Lewicki, Powstanie  Šwidrygielly,  Krak6ėw 1892; 
JJ Matusas, Švitrigaila, Lietuvos didysis kunigaikštis, Kaunas 1938. 
1l) Plg) G. Rhode Die Ostgrenze Polens. I. Band (in Mittelalter bis zum 

Jahre 1401), Koeln 1955, 349. 

12) DlugO XII, 463. 

pat pabėgo Vengrijon.“) Kaip bėglys, prie jo prisijungė ir trečias Ge- 
dimino anūkas, buvęs Podolės kunigaikštis Teodoras Karijotaitis. 

Beveik tuo pat laiku (1396) Vytautas iš Vladimiro Algirdaičio at- 
ėmė Kijevą, sau pasilaikydamas Žitomiro ir Ovručio plačius valsčius 
(„volosti“). Kijevas buvo atiduotas Skirgailai mainais už Polocką. Jau 
1392.XII.6 susivažiavęs Belze su Jogaila ir Skirgaila, Vytautas pagaliau 
susitaikė su karaliaus broliu. Jis pasižadėjo Skirgailai teikti paramą, 
padėti iš Kijevo išvaryti Vladimirą, kuris vėliau gavo Kopylių. Bet se- 
nosios Rusios sostinėje Vytautas galėjo greitai pasodinti vietininku savo 
svainį, ištikimą Alšėnų kunigaikštį Joną Algimantaitį, nes Skirgaila 
1397 ten buvo vietinių nunuodytas. šitaip tragiškai baigė savo neramų 
gyvenimą veiklus Algirdaitis, kuris ilgametį broliui tarnavimą buvo 
pradėjęs 1379 paslaptingąja kelione į Vakarus. 

Plėsdamas savo valdžią rytuose, Vytautas energingai sutvarkė Smo- 
lenską. Lietuvos ekspansijoje į rytus ši Dniepro augštupio kunigaikš- 
tija žymią rolę vaidino nuo Mindaugo laikų, nes yra duomenų, kad jau 
13-jo amž, pusėje lietuvių kunigaikštis Edvydas buvo įsitvirtinęs Smo- 
lenske. '*) ši Dniepro tvirtovė buvo svarbus raktas į didžiausius plotus. 
Smolenskas ilgai saugojo Lietuvos valstybės šiaurės-rytų valdas, ir lie- 
tuviai nuo 1514 per visą šimtmetį nedarė su Maskva pastovios taikos, 
iš visų jėgų stengdamiesi jį atgal atsiimti, 

Nuo 1386 Smolenskas buvo taikoje su Lietuva.“') Bet du Sviatos- 
lavo sūnūs — Jogailai paklusnumą žadėjęs Jurgis ir jo brolis Hlebas 
— pateko savitarpio nesantaikon. Remdamasis giminyste, Vytautas pa- 
sisiūlė tarpininkauti ir ta proga 1395 rudenį užėmė Smolenską, iškilmin- 
gai miestan įžengdamas ir amžininkus nustebindamas. Belaisvį Hlebą 
pasiuntęs Krokuvon, Vytautas užėmė ir Smolensko leną Viazmą, o Lie- 
tuvai naujai prijungtose žemėse vietininkais paskyrė Jomantą (Jamon- 
tą) ir Vosylių Boreikaičius.“) Iš Smolensko puldamas Riazanę, kuris 
savo globon paėmė Jurgį Sviatoslovaitį, Vytautas priartėjo prie valdų 
savo žento Vosyliaus I (1389 - 1425), su kuriuo oficialiai laikėsi taikos. 
Maskvos valdovas tačiau slapton sąjungon prieš uošvį buvo įtraukęs 
Riazanę ir dar Tverės kunigaikštį Mykolą.“") Kai Vytautas ties Nieku- 
davu (Kalugos gubern.) sutriuškino Riazanės kunigaikščio eiles, Vosy- 
liui tai įvarė baimės. Jis du kartu pasimatė su Vytautu (prie Kolomnos 
netoli Maskvos ir Smolenske;*) sutikdamas perleisti jo įtakai Maskvai 


13) Plg. L. Kolankowski, Dziejie Wielkiego Ksiestwa Litewskiego za Jagiel- 
lonėw, I t. (1377-1499) Warszawa 1930, 61. 

14) M. Stryjįkosk i, Kronika Polska, Litewska, Žmėdska į wszystkiej Rusi, 
I, 1846, 285-286. Plg. H. Paszkiewicz, The Origin of Russia, London 1954, 203. 

15) Kai 1385 m. rudenį Andrius Algirdaitis Livonijos ordinui užrašė “visą savo 
Polocko karalystę“, jis padarė sąjungą su Smolensko kunigaikščiu Sviatosla- 
vu, kuris užvaldė Mstislavlį. Maištininkai tačiau greitai buvo įveikti. Pačiam 
Sviatoslavui žuvus prie Mstislavlio ant Vechros kranto, jo sūnus Jurgis pa- 
žadėjo Jogailai paklusnumą. 

16) PSRL 4, 101; 17, 46, 81, 327. 

17) PSRL 11, 163; 15, 165. 

18) 4, 99; 8, 69; 11, 166; 17, 81. 


artimas žemes. Nors Vosylius buvo bandęs prieš Vytautą sąjungon 
įtraukti ir Did. Naugardą, bet Kęstutaitis išėjo laimėtoju. Naugardas 
suėjo konfliktan su Maskva, kai Tverės kunigaikščio Mykolo sūnus Jo- 
nas su kitais kunigaikščiais Vilniuje viešėjo pas Vytautą. 

Nuo Astravos (Ostrowo) sutarties dar nebuvo praėję penkeri metai, 
o Vytautas jau buvo įvykdęs daug atmainų. Polocke, Vitebske, Smolens- 
ke, Naugarde-Sieverske ir Kijeve sėdėjo Vytauto vietininkai. Pasiliko 
nežymios kunigaikštijos: Černigovo, Pagirio (Polėsės), Ostrogskių (Vo- 
linijoje). Išsilaikė nuo Vytauto priklausomos smulkios Gediminaičių val- 
domos, kunigaikštijos Ratne, Kopyliuje, Zaslavlyje. 

Tyliose Vilniaus ir Maskvos varžybose dėl įtakos tarpinėse kuni- 
gaikštijose Vytauto stiprėjimas nepaliko be pėdsakų. Jam pasidavinėjo 
arti Maskvos — Okos augštupio sričių kunigaikščiai, kaip Karačevo, 
Mcensko, Kozelsko, Serpeisko, Masalsko, gal būt ir Peremišlio.!?) šalia 
smulkių leninių kunigaikštijų, kurios klausė Vilniaus, kai kurios sritys 
buvo betarpiškai pajungtos Vytautui. Apie 1400, pvz., Karačeve, Ser- 
peiske ir Mcenske jau nebebuvo savarankiškų vietinių kunigaikščių, o 
tik Vytauto vietininkai.*?) 

Nors Jogaila savo pusbroliui Astrave nebuvo formaliai davęs di- 
džiojo kunigaikščio titulo, Vytautas tačiau savo savarankiška veikla 
14-jo amž. gale visą Lietuvos valstybę turėjo savo valdžioje. Daugiausia 
iniciatyvos ir iki tol Vilniaus valdovui neįprasto judrumo Keęstutaitis 
parodė rytuose. Kad čia jis galėtų turėti laisvas rankas, dar sykį ordi- 
nui aukojo Žemaičius (Salyno taika 1398). *) Apsidraudęs vakarų fronte, 
„Vytautas, kurio gyslose — anot Leopoldo V. Rankės — tekėjo toks 
kraujas, kuris buvo giminingas didžiojo chano garbės troškimui, pareiš- 
kė esąs skirtas valdyti pasaulį".?*) Išnaudodamas totorių vidaus nesu- 
tikimus, iš tiesų Vytautas siekė savo valdžion paimti visas rytų slavų 
žemes. Bet čia jį pradžioje ištiko didžiausias smūgis, turėjęs skaudžių 
pasėkų. 


8. Vytauto santykiai su totoriais ir Vorsklos nelaimė 


Iki pat 16-jo amž. pradžios Lietuvos istorijoje totoriai įsirašė kaip 
reikšmingas veiksnys. Su totoriais jau buvo susitikęs karalius Mindau- 
gas, ir Lietuvos Metraščio plačioji redakcija minėjo eilę žinių apie 13-jo 
amž. lietuvių susikirtimus su totoriais.“) Su jais kovėsi ir Algirdas, Bet 


19) J. Natanson—Leski, Granica moskiewska w epoce Jagiellonskiej. 
Dzieje granica wschodniej Rzplitej, I, 1922, 20. 

20J Natanson— Leski, Granica O. c. 1, 21. Plg. G. Rhode, Ost- 
grenze 0. Cc. 1, 351. 

21) E. Weise, Die Staatsvertraege des Deutschen Ordens in Preussen im 
15. Jahrhundert, I (1398-1437), Koenigsberg i. Pr. 1939, 9-12 (kritiškas teks- 
tas, geresnis už anksčiau skelbtuosius). 

22) Žr. Z. Ivinskis, Vytautas Didysis istorinčie literatūroje (ir jo perijodo 
bibliografija), Athenaeum, I, Nr. 2 Kaunas 1930, 190-212; II Nr. 1, 1931, 89-141 
Istoriografijoje įdomiai Vytauto vaidmuo apžvelgtas I. L a p p O, Istorinė 
Vytauto reikšmė, Praeitis 11, 1933, 19 (1-7). | 

23) PSRL 17, 234, 250, 304, 365, 430, 481 (Ringaudas prie Mohilnos 1234 totorius 

daugiausia su totoriais susitiko Lietuva 14-jo amž. gale. Tam įdomios 
progos davė kilę nesutikimai pačioje Aukso ordoje. Naujasis chanas 
Tochtamišas, kuris iš pradžių buvo didžiojo chano Timuro.. globojamas, 
vėliau (1391) buvo jo sumuštas. Kad ir atgavęs valdžią, Tochtamišas 
nesijautė saugus. Jis jieškojo sau atramos Lietuvoje, kurios žemės ru- 
bežiavosi su Aukso orda. 1393.V.20 jis siuntė Jogailai savo garsųjį „jar- 
lyką'“ (raštą), kviesdamas jį sąjungon prieš bendrus priešus, iš savo 
pusės siūlydamas pagalbą, “kai ištiks reikalas": „,„Aš esu pasirengęs tau 
padėti su visa mano jėga; tiktai duokite man žinią“.**) 

Ką Jogaila atsakė Tochtamišui, nėra žinoma. Kai 1395 pavasarį vėl 
Timuro būriai sumušė Aukso ordos chaną, jam nebepasisekė toliau iš- 
silaikyti valdžioje. Tad 1396 Tochtamišas su savo šalininkais ir gausia 
šeima prisiglaudė Lietuvoje. Jis tikėjosi su Vytauto pagalba atgauti 
prarastą valdžią. O Kęstutaičiui, kuris, įsimaišydamas į totorių ginčus, 
troško išplėsti savo valdžią ant visos Rusijos, į Kipčaką pretenduojan- 
čio chano atbėgimas buvo viliojantis. Tochtamišas teikė patogią progą. 
Vytauto nusistatymas rusų metraščiuose yra atžymėtas įvairiais vaiz- 
dingais posakiais. Jis esą Tochtamišui sakęs: „Aš įkelsiu tave ordos 
sostan, o tu pasodinsi mane didžiojoj Maskvos kunigaikštijoje ir visos 
Rusijos valdžioje“ 5) 

Tochtamišo „jarlykas“ Vytautui nėra išlikęs; bet jis turėjo reikšti 
Vytautui valdžią ant visų rusų žemių. Nuo 1397 pamečiui Kęstutaitis 
atliko į totorius tris žygius. Atrodo, pritariant Jogailai, kuris iš viso 
rūpestingai rėmė pusbrolio rytų planus, Vytautas (1397) suruošė didelį 
žygį prie Juodosios jūros ir Kryman, *a) kuris tada totorių gyvenime 
vaidino svarbią rolę. Atsigabenęs iš žygio daug totorių belaisvių ir pa- 
bėgėlių, kurių pusę atidavė Jogailai, juos Vytautas įkurdino Trakų ku- 
nigaikštijoje. Gavę sau privilegijas iš Vytauto, kuris totorių atmintyje 
per šimtmečius buvo garbinamas, Lietuvos totoriai išlaikė savo maho- 
metonišką tikėjimą ir papročius, kai tuo tarpu Lenkijoje jie buvo su- 
krikščioninti ir sulenkinti. 

Antrame žygyje (1398) Vytautas Dniepro žiotyse pastatė tvirto- 
vę „Tavan“ (šv. Jono pilį).?) Berods, to žygio metu paimtieji karaimai 


“na golovu porazil“); plg. Volynijos (Ipatijaus) metraščio žinią, kad 1258-59 
totorių chanas Burundajus su Danieliu Romanaičių nuterioję Aukštaičių že- 
mes iki Nalšėnų (PSRL 2, 846). Plačiau žr. J. P uz yna, W. sprawie walk 
Litwin6ėw z Tartarami o Ruš w latach 1238-43, Przegląd Historyczno-Wojs- 
kowy, IX, zesz. 3, 1937 (plg. rec. S tt Zajączkowski AW13, 
1938, 303). J. Chabanier, Les Tatars Lituaniens, Apercus historigues 
et militaires, Revue Historigue de YVArmėe, Paris 1960, Nr. 3, 16. 

2)L. Kolankowski Dzieje W. Ks. Lit. 0. c. 67 pastb.2 (įdomi citata 
iš “jarlyko" nuorašo, rasto Varšuvos Centriniame Archyve). 

25) PSRL 11, 172; plg. t. p. 4, 103; 8, 72 (“...pojdim i pobiedim carja Temir Kutlu- 
ja, vziem carstwo įeho, posadim na niem carja Tachtamyša, a sam siadu na 
Moskvie, na velikom kniaženijį na vsiej ruskoj ziemli..“); PSRL 17, 517. 

254) A. Prochaska Z Witoldowych dziejėw. 1. Uklad Witolda z Toch- 
tamyszem, PH 14, 1912, 2539-2770; M. Ž da n, Stosunki litewsko. tatarskie 
za czasėv Witolda, w. ks. Litwy, AW 7, 1930, 529-601. 

26) SRP III, 222. k 

buvo apgyvendinti Lucke ir Naujuosiuose Trakuose.*') Iš tų dviejų žy- 
gių trūksta smulkesnių versmių. Yra tikra tačiau, kad Vytautas tvir- 
čiau siekė atsistoti prie Juodosios jūros. Dalyvavimas valachų Vytauto 
būriuose leidžia tarti, jog jis Dniepro žemupyje yra turėjęs plačių 
planų. Bet jiems įgyvendinti reikėjo daugiau jėgos. Neužteko paramos 
kelių būrelių iš Prūsų ordino,?*) kuris džiaugėsi vėl gavęs iki pat Ne- 
vėžio trokštamus Žemaičius iš Vytauto, rytų rūpesčiais persiėmusio 
(1398). 

Vytauto veikimą totorių stepėse palaikė ir Jogaila. 1398 gale jis 
formaliai pripažino pusbroliui ir daugiau teisių, pavadindamas jį „vy- 
riausiuoju Lietuvos kunigaikščiu" — „supremus dux Lituaniae''.??) Pa- 
galiau ir Vilnių iki pat mirties karalius užleido Vytautui, Jis prašė Ro- 
mą, kaip matyti iš Bonifaco IX bulės, paremti žygį prieš „bedieviškas 
gaujas totorių, pagonių, turkų ir kitų barbarų bei tautų?'.*?) Iš tiesų 
popiežius 1399.V pavedė Krokuvos vyskupui skelbti kryžiaus karą. 
Šitaip pirmą kartą buvo išpildytas prancūzų riterio Philippe de Mezičres 
siūlymas — į kryžiaus žygį prieš krikščionybės priešus pritraukti ir 
lietuvius.*:) Lietuvių tauta, kuri — nuo 13-jo amž. pradžios — pati buvo 
tiek daug iškentusi kryžiaus karų puolimų, pateko į skaičių kryžiaus 
karą vedančiųjų tautų. O pats „kryžiaus karas'' turėjo vykti kaip tik 
tuose plotuose, į kuriuos Algirdas per krikšto derybas buvo siūlęs nu- 
sikraustyti vokiečių ordinui?) Bet kryžiaus žygio bulės pasisekimas 
begalėjo būti gana ribotas, nes jai skelbti laiko jau beveik nebebuvo. 

Pats Vytautas, Krokuvoje praleidęs 1399 pavasarį“) vykdė plačius 
pasiruošimus. Kijeve jau birželio mėn. prie gausių stalų buvo susirin- 
kusi didelė kariuomenė“*) Šalia paties Vytauto būrių iš tikrosios Lie- 
tuvos ir rusiškųjų žemių, dalyvavo būrelis lenkų riterių ir su 1600 rai- 
telių Ragainės komtūras Markvardas Salzbachas.“) Atsiuntė savo karių 
ir Moldavijos „Gaspadorius“ Steponas. Pats Tochtamišas, žinoma, stojo 
su savo šalininkais. Bet iš Lenkijos kilmingųjų pusės žygiui entuziazmo 
nebuvo. Anot Dlugošo, karalienė Jadvyga, kuri 1399 vasarą (VIL17) po 


277 Plg; Z. Ivinskis Trakų Galvės ežero salos pilis, Vytauto Didžiojo 
Kultūros Muziejaus Metraštis I, 1941, A4 

28) SRP III, 222. o 

2950. Halecki, Dzieje unii jagiellonskiej, I, 1919, 156 pstb. 3. 

30) A Theiner Vetera Monumenta Poloniae et Lithuaniae, I, 1860, 769. 

31) J. Jakštas, Das Baltikum in der Kreuzzugsbewegungs des 14. Jhs. Die 
Nachrichten Philipps de Mezieres ueber die baltischen Gebiete, atsp. iš Com- 
mentationes Balticae VI-VII, 3, Bonn 1959, 36-37 (174-175). Į šitą svarbų Lie- 
tuvos istorijos šaltinį, kurį J. Jakštas su įdomiomis pastabomis perteikė, 
reikia atkreipti dėmesį. 

32) SRP II, 80 (“Item postulabant, guod ordo locaretur ad solitudines inter Tar- 
taros et Rutenos ad defendandum: eos ab impugnatione Tartarorum“). 

33) CEV, 59, 

34) DlugO XII, 527. 

35) MPH II 889; SRP III, 230; CEV, 961. Apie M. Salzbachą ir jo rolę išsamiau A. 
Prochaska, Markward Salzbach.  Z diej6“w Litwy, PH IX, zesz. 1, 
1909, 25 (12-28); esz. 2, 121-132. Plg M. G ooys ki rec. KH 26, 1912, 332- 
33; JJ Dąaąbrowski, Rozbiėr krytyczny Annalium Poloniae Jana 
Dlugosza Zz lat 1385-1444, I, Wroclaw — „Warszawa — Krakow 1961, 53. 

gimdymo į karstą nusekė savo dukrelę, jau buvo įspėjusi nelaimingą 
žygio. pabaigą.) Sau nieko gera iš Vytauto žygio negalėjo tikėtis Vy- 
tauto žentas Vasilius, ir todėl jis laikėsi pasyviai, kai Konstantinopolio 
patrijarchas ragino visos Rusios metropolitą Kiprijoną skelbti kryžiaus 
karą.“?) 

Lemiamas Vytauto žygis, vietoje Timuro ir jo emiro Edigos 
(Edigiu) pasodinti Aukso ordoje Tochtamišą, nelaimingai pasibaigė. 
Kairiuoju Dniepro krantu Vytautas nužygiavo palei jo prieupį Vorsklą 
truputį šiauriau Poltavos, kur po 410 metų Petras Didysis sutriuškino 
švedų galybę (1709). Sustojęs rugpiūčio 5 Vorsklos krante, Vytautas 
laukė kelias dienas ir su chanu Timuru - Kutlugu vedė nesėkmingas dery- 
bas. Esą Vytautas reikalavęs chaną jam paklusti ir savo piniguose muš- 
ti Vytauto ženklą.“) Timuras tačiau derybomis norėjo tik laimėti lai- 
ko, nes laukė savo karo vado Edigos dalinių. Šitaip rugpiūčio 12 popie- 
tėje totorių kariuomenės į kautynes stojo žymiai daugiau už Vytauto 
jėgas.*?) 

Vorsklos kautynės, apie kurias iš ano laiko yra daug šaltinių,?) 
reiškė galą Vytauto didiesiems planams. Didelė dalis apsuptos jo ka- 
riuomenės (skaičiuojama trys ketvirčiai) buvo išžudyta. Užmuštųjų 
skaičius tačiau labai perdedamas, kai minima 100.000 kritusių, nes iš 
viso Vytauto pusėje kovojančių krikščionių tebuvo bent dešimtį kartų 
mažiau. 

Metraščiuose skirtingai paduodami skaičiai kautynėse dalyvavusių 
Gediminaičių ir Riurikaičių kunigaikščių ir jų aukų. Po Vytauto vėliava 
bus kovoję apie 50 kunigaikščių, iš kurių per dvidešimt žuvo. Jų tar- 
pe buvo du žinomi Algirdaičiai, 1380 kovoję prieš Jogailą Maskvos pu- 
sėje, būtent, Polocko — Andrius ir Briansko — Dimitras. Žuvo taip pat 
Jaunučio Gediminaičio sūnus Mykolas (iš Zaslavslio), du Karijotaičiai 
(Semenas ir Hlebas).*) Prie Vorsklos galvas paguldė Vytauto ištikimie- 
ji Smolensko vietininkai Boreikaičiai ir žymusis Krokuvos vaivada, ir 
Podolijos valdytojas Spytekas iš Melsztyno. Jo didelį narsumą iškelda- 
mas Dlugošas pastebi, jog jis esą įtikinėjęs Vytautą nepradėti kauty- 
nių. Ištisa Dlugošo pastraipa apie Spyteko iš Melsztyno pokalbį atrodė 
iki šiol esanti paimta iš kokio mums nebežinomo šaltinio. Naujai yra 
tačiau įrodyta, jog tas visas gražus ir dramatiškas epizodas apie Spy- 
teką Dlugošo yra parašytas laikantis Tito Livijaus žinomos teksto vie- 


36) DlugO XII, 526. Jadvygos “pranašystė" apie pralaimėjimą, atrodė, gali remtis 
Krokuvos dvare išlikusia tradicija (J. D ą br o w s k i, Rozbiėr krytyczny 
o. c. 53): J. Radlica, (Krėlowa Jadwiga, Sacrum Poloniae Millenium, 
IV, Rzym 1957, 105) samprotauja, jog tą žinią Dlugošas galėjo paimti iš Jad- 
vygos kanonizacijos procesui surinktos medžiagos. 

37) Acta Patriarchatus Constantinopolitani, II, 1862, 280-285. 

38) PSRL 11, 173. 

39) Plg. M. Ždan, Stosunki lit. — tatarskie 0. c. 549. 

40) DlugO XII, 527-528; SRP III, 230; MPH I, 889; III, 82; PSRL 17, 518 (By- 
chovco kronika). Plg. B. Spuler, Die Goldene Horde, 1943, 139 pstb. 22. 

41) PSRL 17, 48. 

tos, kur romėnų vadai kare prieš Hanibalo prieš Kanų kautynes tarpu- 
savyje nesutaria...*!a) 

Iš vokiečių ordino kariuomenės teišsigelbėjo pora riterių (jų tarpe 
Salzbachas) ir dešimtis vyrų**) Savo galvas tolimose stepėse paliko ir 
vieninteliai du lietuviai - kryžiuočiai Jonas ir Tomas Survilos. 

Pačiam Vytautui nakties tamsoje, drauge su jaunu broliu Žigimantu 
ir Švitrigaila, pasisekė pabėgti. Už išsigelbėjimą, pagal nuo seno einan- 
čią tradiciją, jis įkūręs pranciškonų vienuolyną Kaune.*“) Žinoma, Vorsk- 
los sriautuose buvo palaidoti didieji planai Kęstutaičio, kaip ir jo glo- 
botinio Tochtamišo. Ypač skaudžiai likimas keršijo šiam Timuro prie- 
šui. Juk Kulikovo kautynėse (1380) Maskvos Dimitro sumuštą Jogailos 
sąjungininką,**) didįjį Kipčako chaną Namajų, Timuro pavedimu, Toch- 
tamišas prie Kalkos upės visai pribaigė, galutinai sužlugdydamas jo 
„imperiją“. Prie Vorsklos pats Timuras į nieką pavertė savo buvusio 
pupillo visus planus. 

Nors abiejų pusbrolių žymieji žygiai į stepes — ir Jogailos „vienos 
dienos pavėlavimas“ (1380), ir Vytauto įsimaišymas į totorių vidaus 
nesantaikas — Lietuvos rytų politikoje lauktų vaisių neatnešė, bet 
Kęstutaitis nepaliovė toliau tęsęs Juodosios jūros ir stepių politiką. 

Iš prie Vorsklos laimėjusių Timuro būrių didžioji Lietuvos ku- 
nigaikštija ypatingų smūgių nebepatyrė. Totoriai įsiveržė Volinijon, 
o Pečoros vienuolynas ir Kijevas sumokėjo kontribuciją. Esą prie Ki- 
jevo Timuras prastovėjęs tris dienas, „o kijeviečiai atsipirko. sumokėję 
už save 3.000 lietuviškų rublių''.“) Po Timuro mirties prasidėję totorių 
vidaus ginčai neleido jiems išnaudoti įgytos pergalės. Vytautas ir toliau 
reiškėsi čia tarpininko - diplomato vaidmenyje, o naujasis chanas at- 
siuntė pas Vytautą savo pasiuntinius.**) 

Vorsklos pralaimėjimas tačiau Vytautui nešė nuostolius kituose 
frontuose. Jis nebegalėjo daugiau atsipalaiduoti nuo Lenkijos. Nelai- 
mingosicos Vytautui kautynės Karūnos interesams tačiau buvo laimingos. 


41a) W. Madyda, Wzory klasyszne w “Historii Polski" Dlugosza, Eos, t. 49, 
zesz. 2, 1957-1958, 183-184; plg. J. Dąbrowski, Rozbiėr krytyczny 0. c. 54. 

42) SRP III, 230. 

43) Plačiau žr. V. Gidžiūnas, De Fratribus Minoribus in Lituania I, Romae 
1950, 46-47 (ten nurodyta atitinkama bibliogr.). 

44) Sunkioje savo - politinėje padėtyje Jogaila 1380 buvo padaręs sąjungą su to- 
toriais, nukreiptų prieš Maskvą. “Su visa lietuvių jėga“ (PSRL 11, 66: “so 
vseju litovskoju siloju“) Jogaila vyko padėti sąjungininkui Mamajui prieš 
Dimitrą, bet pavėlavo. Kautynių dieną Jogaila stovėjo “vienos dienos kelio 
atstume" nuo Nepriavdos upės, kur maskviečiai prie Dono augštupio Kulikovo 
laukuose (1380. IX. 8j sumušė totorius. Tuo metu Algirdaičių savitarpio san- 
tykiai buvo taip susipainioję, jog Maskvos pusčįe kovėsi du vyresnie- 
ji Jogailos broliai (iš pirmosios Algirdo žmonos Marijos Vitebskietės), būtent 
— Andrius ir Dimitras. Maskvos ir Vilniaus tolimesniems santykiams fatališ- 
kas buvo tas Jogailos pavėlavimas į Kulikovo kautynes, kurios Mask- 
vos Dimitrui atnešė “Doniečio" garbę. Lieka paslaptis, kodėl Jogaila uždelsė 
žygį i kautynes, kurios reiškė pradinį Maskvos pasisekimą, laisvinantis iš to- 
torių jungo. Plg. St. "Smolka; in i T AS Akadėmii Umie- 
jetnošci; VII, Krakow 1889, 80. 7 

45) PSRL 17,281. S 

46) CEV nr. 214, 

Lenkija vėl daugiau įgijo įtakos Lietuvoje““) O su bebandančiu atsi- 
palaiduoti Vytautu atskirais aktais (Vilniaus ir Radomo suvažiavimuose 
1401) buvo aiškiau nustatyti santykiai.**) 

Ne mažiau Vytauto padėtis susvyravo Rusios plotuose. 1401 vėl 
atkrito Smolenskas. Sukilusių miestiečių ir savo šalininkų Smolenske 
remiamas, grįžo ir įsigalėjo išvarytasis Jurgis (Jurijus) Sviatoslavai- 
tis. Drauge su visa eile kitų Riurikaičių, jo brolis Hlebas buvo žuvęs 
Vytauto pusėje prie Vorsklos. Bet Smolensko užėmimu dar nebuvo ga- 
lima sustabdyti rytų krizės. 

Vilniaus valdovo susilpnėjimu naudojosi ir kitos jo įtakoje buvusios 
žemės. Didysis Naugardas netrukus išslydo iš Vytauto įtakos. Per 
„amžinąją taiką“ (1398) su vokiečių ordinu, Kęstutaitis buvo aną žy- 
miąją respubliką prisiskyręs savo politikos sferon, bet po Vorsklos tu- 
rėjo laikinai atsisakyti savo politinių siekimų, duodamas formalų pa- 
žadą.“?) Subruzdo ir kita respublika — Pskovas. Be to, pajutę Maskvos 
Vasiliaus priešingumą žentui, ėmė šiauštis eilė didžiojo Lietuvos kūni- 
gaikščio priklausomybėje esančių kunigaikščių ar jo vasalų. 

Kad galėtų vėl imti veikti rytuose, Vytautas iš naujo Raciąže 1404 
turėjo ordinui pažadėti pildyti Salyno taikos sąlygas.*?) Žemaičiai, kuric 
1401 Vytauto nurodymais buvo sukilę prieš kryžiuočių valdžią, vėl buvo 
jiems pažadami. 


4. Vytauto karas ir taika su Maskva 


Kariaudami viename savo plačios valstybės šone, didieji Lietuvos 
kunigaikščiai turėdavo užsitikrinti taiką kitoje pusėje. Jau nuo Min- 
daugo laikų rytų erdvė Lietuvos valdovui duodavo jėgų gintis prieš 
vakarus. Kad galėtų tačiau rytų erdvėje stiprintis, Vytautas antru kar- 
tu iš ordino pirko sau veikimo laisvę, ir gana augšta kaina. Paaukojęs 
valstybės interėsus vakarinių sienų pusėje (Žemaičių užrašymas), di- 
džiojo Žemaičių gynėjo sūnus puolėsi tvarkyti Rusios, 

Pasitelkęs pusbrolius Lengvenį, Švitrigailą ir Kaributą, po Raciąžo 
taikos Vytautas pirmiausia su didele jėga vasarop traukė prieš Smolens- 
ką. Būdamas silpnas atsispirti, Jurgis pabėgo pas Maskvos Vasilių, Bet 
šis savo uošviui oficialiai, anot metraštininko, reiškė „taiką ir meilę" *!) 
Vytautas greit užvaldė Smolenską (1404.V.27) ir jame vėl paskyrė savo 
vietininką?) Savo šalininkus Vytautas pasodino visuose Smolensko 


47) Plg. G. Rhode, Die Ostgrenze 0. c. 359. 2 

48) Akta unji Polski z Litwą, išL Stt Kutrzeba ir WL Semkowicz, 1932 
33, nr. 45-47. Plg. A. Šapoka, Valstybiniai Lietuvos Lenkijos santykiai Jo- 
gailos laikais. rink. Jogaila, Kaunas 1935, 187-216. aš 

49) PSRL 3, 100. 

50) CEV,96-99. Liv-, Esth. und Curlaendisches Urkundenbuch, IV, 457:459. Ed. 
Raczynski, Codex diplomaticus Lithuaniae, 1845, 82, 251. E. Weise, 
Staatsvertraege 0. c. I, 31-34, “ 

51) A. Nasanov, Novgorodskaja pervaja letopis'  staršego i mladšego iz- 
vodov, 1950, 398; M. Priselkov, Troickaja letopis'“, 1950, * 457. 

52) PSRL 23, 139. "ti 

valsčiuose („volosti“), o Jurgio palaikytojus išblaškė ar išnaikino. Nu- 
stojus egzistuoti Smolensko kunigaikštijai, ji tapo didžiajam Lietuvos 
kunigaikščiui priklausanti žemė. Ją valdė Vilniaus valdovo skiriamas 
vietininkas, o vėliau vaivada. 

Kitose Lietuvai priklausiusiose Rusios valdose taip greitai nebuvo 
galima atstatyti taikos, juo labiau, kad ėmė nerimti Maskvos Vasilius, 
kuris Did. Naugardą ir Pskovą skaitė savo įtakos plotais, Jam buvo 
nepakeliui, kad ten ir toliau taikstėsi Vytautas. 1406.II šis netikėtai su 
Lietuvos kariuomene įsiveržė į sritį Pskovo, kuriame 1402 Maskva bu- 
vo pasodinusi kunigaikštį Danielių Aleksandraitį. Kaip ir buvo galima 
laukti, Pskovas tuoj šaukėsi Vasiliaus I pagalbos. Nutraukęs taiką su 
Lietuva, Vytauto žentas užėmė Viazmą, Serpeiską, Kozielską. Gavęs 
paramos žš totorių chano Šadibeko, jis nužygiavo iki Plavos upės (Okos 
dešiniojo prieupio).?*) 

Tokia Vasiliaus laikysena paskatino Vytautą pradėti prieš žentą 
karo veiksmus, kurie užsitęsė trejus metus (1406-8). Ir Kęstutaitis, kaip 
kitados jo dėdė Algirdas, tris kartus traukė prieš Maskvą. Bet ir Vy- 
tautas Maskvos galutinai nebepriveikė, net prie atvirų kautynių nepri- 
ėjo, karo veiksmus palikdamas paskutiniesiems dviem Gediminaičiams, 
būtent Žigimantui Senajam ir Žigimantui Augustui, kada jau Maskva 
buvo sustiprėjusi. 

Pirmąjį savo žygį į Maskvos valdas Vytautas atliko 1406 vasarą 
su lietuvių, lenkų ir kryžiuočių būriais (ordinas atsiuntė 1400 raitelių). 
Iš pačios Rusios žemių Vytautas negalėjo laukti tvirtos paramos. Prie- 
šingai, eilė kunigaikščių — jų tarpe net Vytautui ištikimojo Jono Algi- 
mantaičio sūnus Aleksandras“) — buvo pabėgę pas Maskvos kuni- 
gaikštį.?*) 

Vasilius pastojo kelią Vytautui ant Plavos kranto prie Kropivnos 
(į rytus nuo Odojevo, arti Tulos). Nestojęs kautis, žentas priėmė uoš- 
vio reikalavimus, atsisakydamas remti Lietuvos priešus ir Did. Nau- 
gardą su Pskovu. Bet Vytauto veiklumas rytuose, jo pastangos Pskove 
pastatyti savo vietininką, suvedė į naują konfliktą su Maskva. 1407 pa- 
vasarį jis išsirengė į antrą žygį. Vytauto būriai užėmė tolimą Odojevą, 
Lengvenis — Vorotinską.**) Maskviečiai gi be sėkmės buvo apgulę Viaz- 
mą. Ten abi kariuomenės prastovėjo kelias dienas, ir pagaliau Vasilius 
su Vytautu vidurvasaryje padarė paliaubas.??) 

Paskutiniam savo žygiui, pasitelkęs būrių iš Lenkijos ir gavęs or- 
dino pagalbos, Vytautas išsirengė su gana didele kariuomene. Jis norėjo 
sudrausminti Vasilių, vis priglaudžiantį Vilniaus valdovui neištikimus 
kunigaikščius. Maskvos pusėje buvo net senas Lietuvos sąjungininkas, 


53) PSRL 11, 193-194; Priselkov, Troick. let. o. c. 461, 465. Apie Vytauto žy- 
gius ir laimėjimus rytuose žr. kritišką apžvalgą H. Jablonowski, West- 
russland zwischen Wilna und Moskau, Leiden 1961, 16-19. 

54) CEV, 136. 

55) PSRL 11, 191, 193, 198. 

56) PSRL 17, 53; CEV, nr. 369. 

57) PSRL 11, 202. 

Tverės kunigaikštis Jonas Mykolaitis.) Tarp priešo stovyklon persi- 
metusiųjų buvo Zvinigorodo (ant Maskvos upės), Putivlio (prie Seimos 
upės), Peremišlio kunigaikščiai ir kiti Okos krantų vasalai, be to, daug 
bajorų iš Černigovo, Starodubo, Jaroslavlio žemių.*?) 

Labiausiai Vytautui nelauktas buvo persimetimas į Maskvos ku- 
nigaikščio stovyklą ano jauno nenuoramos Švitrigailos, Šis judrus Al- 
girdaitis 1402 buvo pabėgęs pas ordiną. Jis kryžiuočiams tada Salyno 
taikos (1398) sąlygomis užrašė Žemaičius, kurių praktiškai ordinas jau 
nebevaldė. Bet po Raciąžo taikos Švitrigaila grįžo pas Vytautą ir tuoj 
gavo valdyti Briansko ir Severijos (Naugardo Sieversko ir Černigovo) 
kunigaikštijas, nes ten buvo ką tik miręs (1404) Kaributas (Dimitras) 
Algirdaitis. 

Sukeldamas maištą tarp didžiajai Lietuvos kunigaikštijai paklu- 
susių rytų ir pietų Rusios kunigaikščių (kryžiuočiai apie Švitrigailos už- 
mačias jau turėjo žinių 1408. III ),*9) jaunasis Jogailos brolis sustabdė 
Vytauto žygio pasisekimą, juo labiau, kad Vasilius I turėjo laiko su- 
rinkti savo kariuomenę. Prie Ugros krantų buvo padaryta pagaliau 
1408, IX taika.“:) Vasilius turėjo intereso skubėti Maskvon, nes jo Že- 
mes be gailesčio plėšė Ediga.“*) 

1408 metų rudens taika su Maskvos didžiuoju kunigaikščiu visam 
15-jam amžiui Ugros vidurupiu (kairysis Okos prieupis) buvo nusta- 
tyta siena tarp Maskvos ir Lietuvos žemių. Nors Vytautas nepriveikė 
Maskvos, bet ilgam atstatė rytuose svyruojančią padėtį. Net Švitrigai- 
la, kuris iš Maskvos Vasiliaus buvo gavęs eilę žemių?) grįžo atgal. 
Bet dėl savo naujo sąmokslo su ordinų, kurio dalinys jau Maskvos žy- 
gio metu įtartinai laikėsi, Švitrigaila buvo uždarytas į Krzemienieco 
(Volinijoje) kalėjimą, iš kur jam tepasisekė pabėgti — vėl pas kryžiuo- 
čius — tik 1418. 


Dar tebevykstant Maskvos žygiams, Vytautas 1407 susitaikė su 
Did. Naugardu, kur, pačios respublikos prašymu, Vytautas grąžino sau 
ištikimą Lengvenį Algirdaitį“*) Nors Salyno ir Raciąžo aktais Pskovas 
buvo buvęs garantuotas ordino įtakai, Vytautas su Pskovu 1409 vasarą 
padarė sau naudingą taiką. 


Nepasisekė tik Vytautui Didžiajai Lietuvos Kunigaikštijai nau- 
dinga linkme sutvarkyti rytų Bažnyčios reikalų.“) Mirus Kijevo ir visos 
Rusios metropolitui Kiprijonui (1390-1406), Vytautas dėjo pastangų 
pravesti Lietuvos stačiatikių metropolitu Polocko vyskupą "Teodosijų. 


58) PSRL 11, 114. 

59) PSRL 11, 204; DlugO XII, 573-574. 

60) CEV, nr. 374. 

61) PSRL 18, 154; 23, 142. 

62) CEV, nr. 391. 

63) PSRL 23, 142. Plačiau J. Matusas, Švitrigaila 0. i. 

64) PSRL 17, 53. 

65) O. Halecki, From Florence to Brest (1439-1596), aisp. iš Sacrum Poloniae 
Millennium, V, 1958, 25-37 (išsamiau įvertintas Vytauto vaidmuo). 


517 


Jis buvo tačiau priverstas pripažinti „Kijevo ir visos Rusijos" metro- 
politu graiką Fotijų (1408 - 1431).**) 


Palyginti, sėkmingai sutvarkęs (1408-09) politinius reikalus ry- 
tuose, Vytautas galėjo visą savo dėmesį nukreipti vakarinei valstybės 
daliai ir kryžiuočių ordinui. šis savo „sąjungininkų“ nebepasitikėjo ir 
jau 1409 gale naujais Vytauto kariniais užsimojimais gąsdino Europos 
valdovus.“) 


66) Plg A. M. Ammann, Storia della Chiesa. Russa, Roma 1947, 105. 
67) CEV, 205. 


SANTRUMPOS 


AW = Ateneum Wilenskie 7, 1930; 13, 1938. 

= Codex epistolaris Vitoldi, 1882. 

DlugO =— Dlugosz, Opera Omnia, ed. Žegota — Przezdziecki, XII, 1876. 

KH — Kwartalnik Historyczny, 26, 1912. 

MPH — Monumenta Poloniae Historica, ed A. Bielowski, II, 1872; III, 1878. 

PH — Przegląd Historyczny, 9, 1909; 14, 1912. 

PSRL — Polnoje Sobranije Russkich Letopisej, 2 (Ipat'jevskaja letopis“) 1908; 
3 (Novgorodskaja let) 1841; 4 (Pskovskaja pervaja let) 1848; 7 (Voskresenskaja 
let) 1856; 8 (Prodolženije let. po Voskresenskomu spisku) 1859; 11 (Nikonovskaja 
let.) 1891; 15 (Tverskaja Iet)1863; 17 (Zapadnorusskija let. — Lietuvos metraščiai) 
1907; 18 (Simeonovskaja let.) 1913; 23 (Ermolinskaja let) 1910. 

SRP — Sriptores rerum Prussicarum, II, 1863; III, 1866. 

PREKYBA NEMUNU IKI 1430 


PIRMŲJŲ GEDIMINAIČIŲ LAIKŲ LIETUVOS PREKYBINIAI RYŠIAI 
* 
SU VAKARAIS 


DR. JONAS REMEIKA 


ĮVADAS 


Nemuno kraštas buvo ir yra Lietuvos branduolys. Visa šalis, ku- 
rią šita upės sistema drėkina, kuri sudaro rytinės Europos perėjimą 
vakarinėn, buvo nuo senų senovės lietuvių padermių apgyventa. To kraš- 
to visuomeninis, ūkinis ir politinis išsivystymas vyko Nemuno upės 
linkme. Užtenka pastebėti, kad Nemunas vaizduoja taip sakant lietuvių 
idėjos įsikūnijimą, ir kad savo laiku sėkmingas lietuvių tautos valsty- 
bės išsivystymas vyko Nemunu. 

Lietuvos geografinė padėtis nustato jos prekybos kelius. Juos su- 
darė didelės upės, kurios teka per Lietuvos teritoriją. Dniepro upe 
Lietuva turėjo anksčiau ryšius su Krymo ir Rytų prekyvietėmis. Nemu- 
no upynas, kaip ir Bugo, Dauguvos pasuko lietuvių valstybę vakarų link 
į labai painų ekonominių santykių tinklą su Europa. 

Lietuva svetimiesiems niekuomet nebuvo pasaulinės prekybos tiks- 
lu, nes ji nestovėjo prie tarptautinių prekybos kelių. Tačiau, sakoma, 
probūtovės laikais Baltijos jūros pakrantėje, į rytus nuo Vyslos, Prieg- 
liaus, Nemuno ir Dauguvos kraštų baltai bei aisčiai buvo žinomi pa- 
sauliui savo garsiu gintaru!) Bet, kadangi Lietuva buvo kaimynystėje 
su nekuriais prekybos centrais, tarpininkavo prekių judėjime. Vėliau, 
kai savo teritoriją išplėtė ir rytų Europoje pasidarė stipriausia jėga, 
kartu išvystė savo prekybą ir traukė sau svetimus kapitalus. 

Prekyba Nemunu 14 ir 15 amžiuje buvo Hanzos įtakoje, kaip anais 
laikais ir kiekvienoj kitoj valstybėj prie Baltijos jūros. Vokiečių Hanzos 
gyvenimas ir kovos ir čia vaizdžiai rodo, kaip žymiai nuo jos priklausė 
politiniai ir ūkiniai santykiai tarp Lietuvos ir kaimyninių valstybių. 

Čia, šiame rašiny mes apsiribojom laikotarpiu maždaug nuo 1323 


"T 


bus trumpai paminėti sekančiame skyriuje. 


*) Ši studija, kaip disertacija, vokiečių kalba buvo atspausdinta Tautoje ir Žo- 
dyje 1928. Lietuviškoji redakcija autoriaus papildyta: ir iš naujo perredaguota. 

Nuo tryliktojo a. vidurio prekyba sutriko dėl karų tarp riterių Or- 
dino ir Lietuvos. Laikus prieš 13 a. vidurį galima laikyti probūtove, Jis 
žinomas archeologiniais radiniais ir tik išimtinai pasitaiko literatūriniai 
šaltiniai, kaip pvz. Jordanis, Adomas Bremeniškis, kurie tačiau pasi- 
žymi daugiau apibūdinimais. Mūsų minimas laikotarpis tam tikra pras- 
me sudaro vieną vienetą: ir prekybos būdu, ir politiniai. Be to, yra ne 
maža ir technikinių kliūčių šį darbą užbaigti: 1434-50 Hanzos šaltiniai 
nėra atspausdinti, 

Tuo laiku, ypatingai nuo 1430-40 ir nuo 1454-1466, prekyba dėl po- 
litinės suirutės buvo labai sutrikusi?) Prekyba Nemunu nuo 1466-1500 
nuodugniai nagrinėjo Walter Stein savo straipsnyje Vom deutschen 
Kontor in Kowno.?) 

Mūsų temos laikotarpio literatūrinis šaltinių tyrimas apie Lietuvos 
prekybos praeitį palyginamai negausus. Jis parašytas lenkų, rusų, vo- 
kiečių ir ukrainiečių kalbomis. Lietuvių kalba iki I Didžiojo karo šiuo 
atžvilgiu nieko žymaus neparašyta. Vienintelę pilną apybraižą iki 18 a. 
galo, nors ir labai schematinę, pavyko rasti Vilniaus teisės profesoriaus 
Jaroševičiaus sename darbe: Obraz Litwy pod względem jej cy- 
wilizacyi, od czasow najdawniejszych do konca wieku XVIII, tomas 2, 
skyrius IX, psl. 90-112. šis skyrius beveik be jokio sutrumpinimo pasi- 
rodė 1866 rusų kalba knygoj: Pamiatnaja kniga Grodnenskoj gubernii. 
Labai naudingų užsiminimų apie lietuvių prekybą galima rasti T, Nar- 
buto devynių tomų veikale: Dzieje starožytne narodu litewskiego, 
1835. šiam veikalui T. Narbutas nemaža paaukojo darbo ir parodė di- 
delę tėvynės meilę rinkdamas kas pakliuvo, istoriniai tikra ar tik pasaka 
be jokios kritikos ir medžiagos įvertinimo.) Jaroševičius Narbuto bite- 
lės kruopštumu sutrauktą žinių rinkinį, taip kaip yra, nepakeisdamas, 
panaudojo savo veikalui. Be to, prekybos istorijai keletą atramos taškų 
duoda Balinskio: Historya miasta Wilno. 

Apie Lietuvos prekybą su pietų Rusija arba Ukraina, kuri dau- 
giausia Lietuvai priklausė, ir su rytų kaimyninėmis tautomis turim 
nedaug žinių. Šios sužymėtos ukrainiečių kalba prof. Gruševskio, 
gero savo tėvynės praeities žinovo ir našaus rašytojo, veikale: Istorija 
Ukraini Rusi (VI, Primitka I); Simsono Geschichte der Stadt Danzig ir 
ypatingai Th. Hirszh'o: Danzigs Handels- und Gewerbegeschichte un- 
ter der Herrschaft des Deutchen Orders teikia tikrai gerų ir vertingų pa- 
aiškinimų. Tai galima taip pat pasakyti ir apie A. Prochaskos 
veikalą: Dzieje Witolda W. Ksiečia Litwy. Šis istorikas XX skyriuje 
trumpai aprašo to laiko Lietuvos prekybą. Tačiau kaikurie jo aiškinimai 
lenkiškai sukirpti ir prasilenkią su praeities duomenimis. Antai, vokie- 
čių istorikas K. Lohmeyer sako, jog jis stengiasi Vytauto D. asmenį, 
„žymiausią iš Gedimino kilmės lietuvių didžiųjų kunigaikščių, reikšmin- 
giausią politiką, kokį lietuvių tauta davė;* pasyvo lenkų Br 
Jogailos šešėlyje.>) 

Svarbiausi šaltiniai mūsų darbui, kurių pagrindų aplamai tik ga- 
lima rašyti, yra sekantieji: Hanzos šaltinių II - VI tomai, Hanzos po- 
sėdžių recesai bei bylų išvados ir kiti aktai nuo 1256 - 1430 aštuoniuose 

tomuose, toliau A. Prochaskos, Codex epistolaris Vitoldi ir Voig- 
to, Codex prussicus diplomaticus ir daug pavienių žinių, išblaškytų po 
kitus šaltinių rinkinius. 


A. CHRONOLOGINĖ DALIS 


Il. RYGOS VYRAVIMAS LIETUVIŲ - VOKIEčIŲ PREKYBOJ NEMUNO KRAšTE 
IKI LIETUVOS IR LENKIJOS UNIJOS (1386) 


1. Bendra apžvalga nuo ordino įsigalėjimo prie Nemuno 


Prekybinis susisiekimas Nemunu buvo žinomas jau senų senovėje.“) 
šalis turtinga girių turtais traukė pirmiausia Skandinavijos normanus, 
vokiečius ir kitus vakarų Europos pirklius, kuriems, kaip ir lietuviško- 
sioms giminėms, prekybos centru buvo Gotlando miestas Visby, Gotų 
krantas. 

Hanzos miestų motina, taip vadinamas Liubekas, mėgino nuo savo 
pasirodymo pradžios vyrauti lietuvių padermių prekyboj ir palaikė su 
jomis prekybinius santykius.') Dėl tų santykių Romos popiežiai, norė- 
dami silpninti pagonis, pareiškė nepasitenkinimą. Liubekas net derėjosi 
su riterių Ordinu dėl prekybos miesto įkūrimo Sembos turtingame gin- 
taro pajūryje, prie Lipcos ir Priegliaus (Lipza Sive Pregora) ištakos. 
Nepasisekus įvykdyti šio daug žadančio sumanymo, Liubekas paskiau 
dalyvavo Klaipėdos ir Karaliaučiaus miestų įkūrime, kurių pirmasis 
net gavo Liubeko teises.*) 

Pradžioje susisiekimas Nemunu nebuvo kliudomas. Bet pasirodžius 
Ordinui Livonijoje ir Prūsijoje ir pradėjus pulti Lietuvą, turėjo nutraukti 
prekybos veiklą. Šita permaina skaudžiai palietė vidurinės Lietuvos gy- 
ventojus prie Neries ir Nemuno. 

Riterių Ordinui labai svarbu buvo nukariauti Nemuno žemupį ir 
Žemaitiją, kuri buvo nepalaužiama tarp Prūsų ir Kuršo ir todėl abu 
Ordinu skyrė. Be to, žemaičiai ir sembai sukilimuose ir karo žygiuose 
ėjo išvien. Susisiekdavo svarbiausia Nemunu ir Mariomis. Žemaičiai 
apsirūpindavo tarpininkaujant sembams ginklais, drabužiais, druska 
ir kitais daiktais.?) Kad šitą išvežimą nutraukus, vokiečių Ordinas 1252 
pastatė pilį Klaipėdoj prie Dangės upės ištakos, kuri trukdė žemaičių, 
sembų ir kuršių susisiekimą..!?) 

Nuo tryliktojo amžiaus vidurio iki Lietuvos ir Lenkijos unijos 
(1386) prie Nemuno siautė negirdėtos istorijoje kovos tarp Lietuvos ir 
Ordino. Per šitą ilgą laiką, pasak istorikų, buvęs ramus tarpas tik nuo 
1349 iki 1351 (maro metai) ir metai 1358, 1359.*1) Taip vadinamos „ke- 
lionės" prieš pagonis lietuvius arba grobikiški žygiai vienų prieš antrą 
pasikartodavo kasmet, kartais ir du kartus per metus. 

Šis krašto ruožas Nemuno žemupy ir šiaip visas pasienis buvo 
dėl to neprasiskverbiamomis giriomis apaugęs ir tarnavo Ordinui, anot 
Lohmeyer'o Prūsų praeities vaizdavimo, kaip „geriausias natūralus mū- 

ras apsiginti nuo lietuvių“. Gyventojai iš baimės ar dėl draudimo nė 
kojos nekėlė į šitą dykumą. Dar ir šiandien kas Nemunu Kauno link 
važiuoja, mato lietuvių ir Ordino ant jo augštų krantų pastatytas pilis 
ir jų griuvėsius, kurie primena anų laikų dažnas kautynes. Anais laikais 
tik du keliai ėjo iš Prūsų Lietuvon ir tik kaip kariuomenės keliai turėjo 
reikšmės. Vienas ėjo Kauno link pagal Nemuną, antras — maždaug nuo 
Varmijos vyskupijos pietryčių pusės Gardino link.'2) 

Apie naudojimąsi Nemunu, kaip prekybos keliu, šitame laikotar- 
pyje neturime jokių žinių, Kitaip ir negalėjo būti, kol santykiai tarp 
prūsų Ordino ir Lietuvos nenusiramino. Tuo laiku galima veikiau kal- 
bėti apie nuolatinius ir ramius santykius tarp Lietuvos ir Livonijos Or- 
dino, ypatingai dėl ištvermingo Rygos miesto prekybinio palinkimo ir 
Rygos vyskupo šiltos globos. Miestas ir vyskupas su lietuvių didžiaisiais 
kunigaikščiais buvo susijungę prieš Ordino krašto magistrą ir dažnai 
išvien veikė. Savitarpio karus mėgindavo tramdyti sudarydami sutar- 
tis, kurios turėjo palaipsniui prekybą neutralizuoti. Tokiu būdu buvo 
galima pamažu vis daugiau ir daugiau prekybos santykius plėsti ne tik 
su Rygos miestu, bet ir su pačiu Ordinu. Prekyba Dauguva pradėjo 1a- 
biau tarpti ir pasiekė net augšto klestėjimo“) Todėl nenuostabu, kad 
pietuose pilimis kardoma Lietuva prekybos atžvilgiu pasuko Rygos 
link. 

Negalima sakyti, kad Nemuno srities prekyba visiškai priklausė 
Rygai su jos kontora Polocke. Be abejo ši kontora, kuri beveik visą lai- 
ką buvo lietuvių valstybėje, darė įtakos ir čia. Nemuno sritis tačiau 
tiesioginiai santykiavo su Ryga ir su kitais Kuršo ir Latgalijos mies- 
tais, tai nebuvo reikalo naudotis aplinkiniu keliu per Polocką. 

Dabar pažvelgsime į Nemuno srities prekybos vystymąsi, kuri nuo 
likusio pasaulio buvo atskirta. Mes pamatysime, nors ir ypatingai skur- 
dūs šaltiniai, kokiu būdu augo prekyba ir kokią globą patyrė iš lietuvių 
kunigaikščių. 


2. Gedimino 1323 ir 1338 laiškai ir sutartys 


Pirmas žinias apie prekybą Nemuno srity turime iš 1323 metų. Tais 
metais gegužės 26 didysis kunigaikštis, arba karalius Gediminas, kaip 
jis visur save vadino, tuoj po pareiškimo, jog nori priimti krikščionybę, 
iš Vilniaus pasiuntė laiškus į jūros miestus: Liubeką, Rostoką, Stral- 
zundą ir Štetiną, taip pat į Gotlandą, pas domininkonus ir pranciško- 
nus, ypatingai Saksonijoj. Be to, siuntė pranešėjus ir pas Danijos ka- 
ralių. 


Gedimino susirašinėjimas su krikščioniškąja Vakarų Europa labai 
įdomus ir kartu nepaprastai svarbus: jis aiškiai vaizduoja šio plataus 
akiračio ir kilnaus poelgio Lietuvos valdovo veikimą. Jo priešas Ordi- 
nas piktais politiniais sumetimais iš kailio nerdamasis skelbė po Va- 
karų Europą, kad Gedimino laiškai netikri. Šis įtarimo šešėlis nudriko 
net iki šių dienų. Tačiau, laimei šį Ordino suklastojimą galima šiandien 

įrodyti vėlesnių laikų šaltinių rinkiniais. Ir labai svarbu įrodyti Gedi- 
mino laiškų autentiškumą bei tikrumą, kadangi jie yra didelės vertės 
mūsų praeičiai pažinti. 

Šitie laiškai yra Liubeko ir Karaliaučiaus archyvuose. Liubeko 
miesto savivaldybės rūmų 1323 liepos 18 bylos svarstymo notariato 
bylose ir iš čia išspausdinti: Kotzebue, Preuss. šlt. Gesch. II, p. 
352-358; Bunge, Urkd.-Buch II, p. 141, Nr. DCLXXXVIII, DCXC; su 
viso notariato priedais pas Bunge, Nr. DCXCI ir pas Raczynskį, 
Cod. dipl. Lith. Nr. II, p. 27-32; tik pirmas laiškas: Dreyero, Speci- 
men iuris publ. Lubec, p. CLXXXIII. M. Balinskio, Historya miasta 
Wilna, p. 54-68 išspausdinti visi trys laiškai su Voigto (Gesch. Preus- 
sens, IV p. 367) ir Kotzebue's teksto pataisymais. — Tokių laiškų 
tikriausiai buvo daugiau. Iš Rygos sąskaitų knygos matome, kad Ge- 
diminas siuntė deryboms pasiuntinius pas Danijos karalių (LUB III, 
Nr. 1044 a, 9... pro runc“' is Leth — (winis) gui fuerunt in Dacia...). 

Voigt tvirtina (Gesch. Preuss. IV, p.627), kad šie laiškai Gedi- 
mino, taip pat ir laiškas Romos popiežiui (pas Voigt ten pat), kurie 
Gedimino vardu parašyti, „nėra nei jų autoriumi, nei jo žinia ir valia 
parašyti, bet Rygos arkivyskupo, kuris be atodairos laikėsi savo plano 
melu ir apgaule vis daugiau juodinti Ordiną popiežiaus rūmuose, slap- 
tai sufabrikuoti ir į užsienį pasiųsti." 

Jo platūs samprotavimai labai šališki ir įsikarščiavusiu tonu, kaip 
ir jo visa istorija (plg. Lohmeyer, Zur Altpreuss. Gesch., p. 183). 
Voigt jokio šaltinio įrodymui nesurado, kuriuo remiantis galėtų pava- 
dinti arkivyskupą arba Rygos miestą prasimanėliais. Kaip iš tikrųjų 
pagal šaltinius yra, pamėginsim čia trumpai nušviesti. 

Mes turim du aiškius Gedimino įrodymus, kad jis įsakė šiuos laiš- 
kus rašyti, kuriuos pasiuntė ir adresatus pasiekė. Pirmas įrodymas yra 
1323 spalio mėnesyje Gedimino susitikimas Vilniuje su Kuršo, Livonijos 
ir Estijos pasiuntiniais. "Ten perskaičius šiuos laiškus ir paklausius Ge- 
dimino, kas buvo jų autorius, jis prisipažino (LUB VI, Nr. MMMLXXI, 
p. 471: To hant bekante he des ingesegilis und der breve der stucke, de 
an den breven scoden). Antrą kartą pripažino šiuos laiškus 1324 prieš 
popiežiaus legatus. Ir ta proga Gediminas nurodė Vilniaus vienuolius 
pranciškonus, kurie šiuos laiškus parašė (LUB VI Nr. MMMLXXIII, 
p. 479-481), ir jis patvirtino visą šių laiškų turinį, tačiau tik ta iš- 
imtimi, kad krikštytis nepasiruošęs: Et breviter dictum tenorem littera- 
rum totaliter confirmabat, exepto solo baptismo, guia nollot baptizari 
(ten pat, p. 479). Pranciškonai prisipažino, kad jie šiuos laiškus parašė. 
Vieną laišką popiežiui parašė Henrikas ir antrą Bertoldas, kurie per 
Rygos pasiuntinius buvo pasiųsti (LUB VI, p. 481): Respondit frater 
Hinricas, guod Mese seripsisset litteras...et littera domino papae 
reportata ... Respondit (frater Bertoldus), guod scripsisset ultimas lit- 
teras, guae fuerunt missae per consules Rigenses... Visa tai turėdami 
omeny matome, kad šis Ordino įtarimas dėl vienuolių susitarimo su 
Ryga ir arkivyskupu Fridrichu yra visai be pagrindo. 

Dėl Gedimino krikšto, kuris šiuose laiškuose pažymėtas, galima tik 

tą pasakyti, kad Gediminas greičiausiai atsisakė nuo jo dėl ypatingai 
sunkių politinių sumetimų. Tai pastebi ir popiežiaus pasiuntiniai savo 
pranešimo rašte, kad vieni (rusai stačiatikiai) grasinę sukilimu, antri 
(lietuviai pagonys) — nužudymu. Antra, galimas daiktas, kad vienuo- 
liai, kaip jo kanceliaristai, ketinimą krikštytis įterpė sauvališkai be 
Gedimino žinios, 

Savo laiškais Gediminas šalia kunigų, kurie jo šaly turėjo platinti 
Kristaus mokslą, kviečia pirklius, karius, auksakalius, akmenkalius, ra- 
čius, kurpius, kepėjus, druskininkus, žvejus ir kitokius mechanikus ir 
amatininkus. Jie visi turėjo teisės be muito ir mokesčių kilnotis su 
savo žmonomis, vaikais ir manta laisvai ir apsaugotai nuo žmonių už- 
puldinėjimų.'*) Taip pat jie naudojosi pilna susisiekimo laisve, 

Svetimų šalių žemdirbiai, kurie norėjo apsigyventi, gavo žemės, de- 
šimt metų nemokėjo mokesčių ir buvo laisvi nuo visokių prievolių. Po 
dešimties metų turėjo mokėti dešimtinę, kaip paprastai yra ir kitose ša- 
lyse, pagal žemės derlių.!*) 

Lietuvoj apsigyvenę galėjo naudotis Rygos teisėmis. Lietuviai jas 
gerai pažino, turėdami su Rygos miestu glaudžius prekybos santykius.'“) 

Kad atkeliavusieji greit apsiprastų, Gediminas nurodė dvi katalikų 
bažnyčias Vilniuje ir vieną Naugarduke.“") Toliau Gediminas kalba, kad 
jis leidžiąs pirkliams, lankantiems didžias prekiaujančias Naugardo ir 
Pskovo respublikas, pervažiuoti jo žemę be mokesčių, tikėdamasis iš to 
naudos savo kraštui“) Kadangi iš jūros pusės Lietuva buvo neprieina- 
ma dėl prūsų ordino nuolatinių kliudymų, todėl Gediminas nurodo savo 
laiškuose norintiems atvažiuoti, kad ir keblų, bet nepavojingą kelią 
per Mozūrų kraštą.'?) 

Sunku pasakyti, kokį pasisekimą šis pirklių ir amatininkų pakvie- 
timas susilaukė. Tačiau galima manyti, kad jis nepaliko be jokios 
įtakos, jeigu pažvelgsime į amatininkų antplūdį į Pabaltijo miestus, 
kaip Ryga ir Talinas.??) Jau prieš Gediminą vienas jo pirmtakas priėmė 
auksakalį Jokūbą iš Rygos.?!) Nors Gediminas ir pagonis buvo, parodė 
daug pakantos kitatikiams. Iš tikrųjų nuostabi buvo Gedimino galvo- 
sena, kurią pareiškė popiežiaus pasiuntiniams: „Et omnes habemus unum 
Deum".?) Bet kartu ir suprantama: po jo valdžia palyginamai darniai 
gyveno pagonys, rusai stačiatikiai, katalikai, totoriai ir žydai, 

Kitatikiai naudojosi apsauga ir dažnai įsikurdavo Lietuvoj. Vilniu- 
je domininkonai ir pranciškonai turėjo savo bažnyčias, kurias jiems Ge- 
diminas pastatė, „ut guivis secundum ritum suum Deum colaP'?3) Ten 
buvo taip pat ir rusų Mikalojaus cerkvė.“*) Naugarduke gyveno domi- 
ninkonai.“*) Gedimino vertėju buvo koks tai vokietis Henikė, spėjama 
iš Rygos.?* Domininkonų prioras Mikalojus buvo jo patikimas patarėjas.??) 

Gedimino glaudūs santykiai su katalikais ir jo pastangos santykiau- 
ti su Vakarais rodo, kad jis buvo Vakarų kultūros šalininkas. 

Gedimino laiškai ir krikšioninimo sumanymai turėjo įtakos: jau 
tais pačiais metais spalio 2 Vilniuje buvo sudaryta taika su Livonijos 
Ordino magistru ir Estijos, Livonijos ir Kuršo miestais.*) 

Taikos sąlygos tik bendrai pažymėtos, Gedimino laiškų dvasioje. 

Jos skelbia pilną laisvę abiem pusėm naudotis visais vandens ir sau- 
sumos keliais, taip pat ir pervažiuojantiems pirkliams, ir kitiems kelei- 
viams. Leidžia viską pirkti ir parduoti. Neteisybės ir ginčai palankiai 
tyrinėjami ir sprendžiami pagal krašto teisę ten, kur įvyko. Į kitą 
kraštą nugabentas svetimas turtas turi būti sugrąžintas. Be to, Gedi- 
minas leido, palaikydamas draugiškus santykius su kaimynais, kiekvie- 
nam naudotis Rygos miesto teisėmis. Be minėtų šalių, kurių pasiuntiniai 
dalyvavo taikos derybose, ir kraštas apie Klaipėdos pilį, kuris anuo laiku 
dar Livonijos Ordinui priklausė, taip pat buvo į taką įtrauktas. ši 
taika visus ją sudariusius turėjo amžinai rišti. 

Nors Romos popiežius šią taiką patvirtino ir karą prieš Lietuvą 
uždraudė, jau sekančiais metais Livonijos Ordinas šią taikos sutartį 
sulaužė.??) Vėl net ištrėmimas ir interdiktas buvo paskelbtas.*?) Dėl 
taikos sulaužymo buvo visa eilė skundų. Rygos miestas skundėsi Liubec- 
kui dėl Ordino trukdymo laisvai prekiauti. Ordinas padaręs sutartį su 
Naugardu ir ardąs taiką, norėdamas paglemžti sau prekybą su Daug- 
piliu, Mintauja ir Latgalijos Rasyte ir kitomis lietuvių pasienio vie- 
tovėmis.*!) 

Gediminas iš savo pusės nekartą pareiškė Ordinui, kad jie nesilaiką 
sutartų susiekimo laisvių ir keliaujančius pirklius sausumos keliais iš 
Mintaujos į Lietuvą užpuolą ir apiplėšią.3?) 

Visi nusiskundimai nieko negelbėjo. Ir pati Ryga po ilgos kovos 
su Ordinu 1330 palūžo. Vėliau, 1338 lapkričio 1, lietuviai ir Ordinas sų- 
sitaikė. Čia ir Rygos miestas dalyvavo.??) 

Naujos taikos sąlygos pirkliams suteikia pilną susisiekimo laisvę 
kaip Gedimino, taip ir magistro krašte*) Neturėjo prievarta trukdyti 
prekybos ir jokio užstato imti, „kene pandington".**) Nei Gediminas, nei 
magistras nenorėjo atsakyti už nelaimes, jei tokios svečiams jų šalyse 
atsitiktų. Kilusius kivirčus sutarė toj pačioj vietoj išaiškinti arba kreip- 
tis į savo krašto teismą. 

Visi Gedimino laiškai ir šios sutartys yra vieno ir aplamai beveik 
to paties charakterio. Kaip paaiškintai tai? 


3. Vilniaus reikšmė prekyboj ir prekybiniai santykiai 


Apdairus ir turtingas Gediminas, savaime aiškų, jautė savo didelės 
valstybės atsilikimą, kuri jokių miestų šių dienų prasme neturėjo, ne- 
minint rytų dalies. Ten ėjo žinomas nuo žilos senovės švedų variagų 
upių prekybos kelias į turtingą graikų šalį. Nenuostabu, kad prie šio 
kelio atsirado žymių prekybos centrų. Ypatingai pasižymėjo fino-ugrų 
žemėje Holmgardas (Naugardas) ir Kijevas ukrainų krašte, kurie anks- 
čiau vadinosi polianais.*s 

Šitie miestai buvo atvykėlių švedų nausėdijos ir vėliau sostinės, iš 
kurių jie visus rytų slavus nukariavo, Lietuva teturėjo pilis, kaip, pa- 
vyzdžiui Trakai, Krėvė, Vilnius, prie kurių prisišliejo medinės sodybos 
bei sodžiai, be miesto mūrų, sienų, daugiausia pylimu arba grioviu 
apsuptos ir be savo savivaldybės — tai ir viskas.??) Savo valstybės pre- 
kybai ir šiaip judrumui palaikyti, šalia kitų tikslų, pasirinko sau Ge- 

diminas Vilnių sostine ir suteikė čia įsikūrusiems Rygos teises. Šios 
teisės atrodo buvo teikiamos tik pageidaujamiesiems atvykėliams, kul- 
tūros nešėjams.“) Be to, Gediminas rūpinosi krašto gerove, taikingų 
sugyvenimu su kaimynais ir protinga giminystės politika.“*?) Nors krašto 
ūkis buvo gan žemo laipsnio, tačiau Vilnius dėl savo patogios padėties 
ir atstokai nuo sienų tapo lietuvių valstybėje gyvu prekybos, susisieki- 
mo ir švietimo centrų. 

Po Gedimino mirties su jo įpėdiniu Algirdu Lietuva tapo galinga 
valstybe. Jos sienos tiesėsi nuo Mažaisko iki Raigrado ir nuo Baltijos 
jūros iki Juodosios. Algirdas buvo Pskovo, Naugardo, Smolensko ir Ki- 
jevo, didžiausių tuo laiku Rusijos prekybos miestų, valdovų. 

Nežiūrint karų, prekyba palengva vis plėtėsi. Vilniaus prekyba vis 
daugiau ir daugiau gyvėjo. Naugardas, Pskovas, Ryga ir tolima Maskva 
siuntė savo pirklius į Vilnių, kurie čia naudojosi susisiekimo ir kitokia 
laisve?) Algirdas rėmė savo valstybės sostinės prekybą dar ir tuo, kad 
vilniečiams pirkliams suteikė tam tikrų lengvatų. Pavyzdžiui, vilniečiai 
visoj valstybėj nemokėjo jokio mokesčio.*!) 


4. Prūsų Ordinas 


Net prūsų Ordino žydėjimo metu, esant magistru Vinrichui von 
Kniprode (1351-1382), Lietuvos prekyba su Prūsija buvo susmukus. 
Nors ir von Kniprode nepaprastai palaikė savo krašto prekybą, rūpin- 
damasis sutvarkyti pairusį ūkį, ir taip augštai vertino taikos naudą 
vokiškos kolonizacijos klestėjimui Prūsijoj, tačiau kasmet surengdavo 
prieš pagonis taip vadinamas „sporto keliones" bei „pasilinksminimui 
žygius", Tai darė dėl visokių motyvų. Iš dalies norėdamas nusikratyti 
svetimais svečiais, kurie iš visokių kraštų pas jį atvykdavo kaip kry- 
žiuočiai, arba kartu ir apsaugoti savo krašto sienas nuo įsibrovimų, o 
gal ir dėl to, kad nenorėjo perdaug nutolti nuo savo ordino užduočių ir 
neužrūstinti Romos popiežiaus, kuris buvo susirūpinęs krikščionybės 
platinimu. 

Jo valdymo metu 1355 lapkričio 20 Breslavo miestas pranešė im- 
peratoriui Karoliui IV, kad Prūsijos ir Lietuvos susitarimu praskintas 
prekybos kelias be muito į Rusiją.) Pirkliams nebereikėjo važiuoti 
per Lenkiją. Tai buvo prekybai labai naudinga. Tik iš tos sutarties, 
kurią dėl pilnumo mes paminim, buvo nedaug naudos. Reikia ją laikyti 
veikiau apsukriu politiniu žygiu prieš lenkus. Mes žinome, kad lenkų 
karalius Kazimieras 1354 mėgino padaryti Krokuvą rytų prekėms san- 
dėliu. šitas patvarkymas labai kenkė Silezijai ir Prūsijai. Jos susitarė iš 
vieno gintis. Karolis IV įsakė visoms Bohemijos karūnos šalims užkirsti 
kelią per Lenkiją. Buvo taip pat derėtasi su pagonimis lietuviais dėl su- 
sisiekimo laisvės ir ne be pasisekimo. 

Karalius Kazimieras apskundė popiežiui didįjį magistrą, kad jis 
elgiasi prieš Bažnyčios draudimą su pagonimis sutartis daryti, jam daug 
žalos daro perkeldamas prekybos kelius į Rusiją. Pagaliau po ilgų vaidų 
buvo leista tam tikram laikui Prūsijai ir Silezijai prekiauti su Rusija 
per Lenkiją.**) 

Pirmųjų Algirdo įpėdinių laikais taip pat gan maža vilties buvo, 
kad pagerėtų prekybos santykiai tarp Prūsijos ir Lietuvos. Ordinas 
savitarpy gyveno nesantaikoj, o magistras mokėjo pasinaudoti šitomis 
vidaus rietenomis, net ir su vienos iš kovojančių pusių pagalba. Taigi 
matome, kaip Jogaila ir jo brolis Skirgaila, stiprindami savo politinę 
padėtį, 1382 sudarė prieš savo pusbrolį Vytautą ir jo tėvą Kęstutį ket- 
veriems metams taikos sutartį su Prūsijos ir Livonijos Ordinu, kartu 
prižadėdami juodu abudu su visa tauta priimti krikštą.**) 

Drąsus pirklys nebijojo pavojų, kuriuos neramūs laikai atnešdavo. 
Atrodo uždarbis tuomet buvo ne menkas. Ir politikos svarstyklėse pirk- 
lio reikalai buvo tokie svarūs, kad Jogaila, kai jo Vilniaus pirkliai su 
prekėmis Mozūrijoj buvo suimti, laišku magistrui pranešė, kad taiką 
su mozūrų hercogais galįs tomis sąlygomis iki Velykų, arba ir visiems 
metams pratęsti, jei jo pirkliai su gėrybėmis būtų paleisti.*) 


5. Rygos varžytynės su Livonijos Ordinu prekyboje ir jos 
draugystė su. Lietuva 


Tuo tarpu Livonijos Ordinas savo pasienio miestuose lenktyniavo 
prekyboj su Ryga. Ordinas labai domėjosi prekyba ir norėjo savo 
krašto gaminius parduoti, kurių pernelyg pagamindavo. Bet ši prekyba 
pas jį buvo daugiau priemonė savo sumanymams įvykdyti, o ne svar- 
biausiu tikslu, kaip pas Rygos pirklius. Pirkliams vykstantiems tikrais 
prekybos keliais iš Vilniaus ir šiaip iš Lietuvos į Mintaują Rygos mies- 
tas 1385 gruodžio 17 pažadėjo saugią apsaugą, laidą ir nuostolių atly- 
ginimą, jei jiems Ordino piliečiai padarytų.“* Vėliau 1387 liepos 9 lai- 
doje jiems karų paliaubų metu saugų atvykimą ir išvykimą.“?) 

Šios varžytynės tarp Rygos ir Livonijos Ordino niekuomet nebuvo 
taip pavojingos ir smarkios, kaip lenktyniavimas tarp Dancigo, augštojo 
magistro ir Prūsijos miestų tuo laiku, kai Lietuvos prekyba pakrypo 
daugiau Nemuno link. Rygos reikšmė, kaip Hanzos prekybos miesto, 
kuris buvo 1201 įkurtas, puse šimtmečio senesnė negu miestų Prūsijoj. 
Pratarpęs riterių Ordinas Livonijoj, Kurše ir Estijoj rado varžovais, 
kitaip negu Prūsijoj, galingą arkivyskupą ir Rygos pirklius, kurie tose 
šalyse anksčiau buvo įsigalėję. Tarp jų buvo didelis skirtumas. Arki- 
vyskupas kartu su miestu palaikė ramų kelią prekybai vystytis su pa- 
gonimis ir krikščionybei platintis. Riterių Ordinas laike sau tikslu 
nukariauti kraštą. Kartu stengėsi išplėsti savo politinę galią ir silpninti 
arkivyskupo ir Rygos piliečių įtaką. Tai visa, savaime aišku, stūmė į 
baisius pilietinius karus. 

Pirmykštė Ordino užduotis, kuri išėjo iš Romos popiežiaus kurijos, 
buvo misija, krikščionybės platinimas, Nieko bendro neturėjo su naujos 
valstybės kūrimu arba vokiečių kultūros platinimu. Tačiau iš atvykusių 
Pabaltijin vokiečių, kaip mums istorija rodo, susilaukėm, deja, kitokio 
vaizdo: vieniems rūpėjo misija, Ordinui — daugiau tautų pavergimas, 
pirkliams, kaip ir galima buvo laukti, pelninga prekyba. 

Livonijos Ordinui nepasisekė stipriai susilpninti Rygos įtakos.“*) 
Šiai ypatingai jėgai, kurią miestas savo patyrimu ir ištverme įsigijo, 

atėjo dar iš svetur pagalba. Lietuva buvo Rygai kartkartėmis ne tik 
svarbus prekybos užnugaris, bet visų pirma reiškė stiprią politinę pa- 
ramą. Buvo tiesiog lietuvių politinis uždavinys galingus rygiečius pirk- 
lius palaikyti prieš Ordiną. Jau ir Gedimino pirmtakai laikėsi šitos kryp- 
ties. Jei ir Rygos jėgos pagaliau neišlaikė prieš Ordino siekimus vy- 
rauti, ir miestas turėjo nusilenkti Ordino kardui 1330, tai vis dėlto jo 
prekybos reikšmė nenuslopo ir lietuvių kunigaikščių protekcija nepasi- 
baigė. Didžiojo Kunigaikščio Jogailos taryboj matom net rygietį, vardu 
Hannecke, Vilniaus pilietį, kuris sugebėjo Lietuvos naudai veikti kaip 
diplomatas sutarties sudarymui tarp Ordino ir Lietuvos **) ir kaip didžio- 
jo kunigaikščio piršlys.'?) Lietuvos pasitikėjimas Ryga buvo taip didelis, 
kad Skirgaila, būdamas išrinkto lenkų karalium Jogailos pavaduotoju, 
Rygos pirklių laiduojamas, paleido nelaisvėn paimtus Livonijos Ordino 
riterius.*!) 

Ilgą laiką Rygą teikė Gediminui kreditus ir vaidino, anot Hilde- 
grand'o išsireiškimo, šito miesto skolų knygos įvade, lyg bankininko 
vaidmenį.**) 

Atsidarius pietvakariuose sienoms, tas vaizdas Nemuno krašte turė- 
jo žymiai pasikeisti. 


U. PREKYBOS IšSIVYSTYMAS SU PRŪSIJA ORDINO PIRMAISIAIS 
LAIKAIS IR ORDINO VYRAVIMAS PREKYBOJ SU LIETUVA 
IKI JO ŪKiINIO NUSMUKIMO (1410) 


1. Zemaitija ir jos prekybos sutartis su Ordinu 


Po Lietuvos unijos su Lenkija (1386) ir jos krikšto (1387) riterių 
Ordinas neteko savo pagrindinio tikslo kovoti prieš pagonis lietuvius. Jei 
dar ir toliau kariauta, tai svarbiausia tik dėl siekimo Livonijos ir Prū- 
sijos sujungimo, kuri žemaičiai savo nepalaužiamu atsparumu trukdė. 
Lenkų ir lietuvių sąjunga iš pradžių nebuvo taip pavojinga: visos painia- 
vos Lietuvoj buvo naudingos Ordinui, ir jis mokėjo pasidaryti padėties 
šeimininku. Ordinas susirado Vytaute sąjungininką, kuris su savo pus- 
broliu Jogaila, dabar pasidariusiu lenkų karalium, nesutiko ir todėl no- 
rėjo padaryti Lietuvą nepriklausomą nuo lenkų politikos. Vytautas 1382 
pabaigoje iš Lietuvos pabėgo, kai Jogaila jį su Kęstučiu buvo suėmes, 
ir atvyko į Marienburgą. Ten rado šiltą priėmimą ir pagalbą prie Jogailą 
ir jo pavaduotoją Lietuvoje Skirgailą. Kartu su Vytautu Ordinas mėgino 
nukariauti Vilnių ir kitas vietas, nors Vytautas taip pat vėl ir vėl nuo 
Ordino atsimesdavo, kai tik Jogaila jam pažadėdavo Lietuvą, arba pa- 
geidaujamas laisves. Prūsų Ordino magistras apdovanojo Vytautą kaip 
savo vasalą nenukariaujama Žemaitija.?*) 

Nežiūrint didelio žemaičių atkaklumo prieš Ordino norą juos pa- 
laužti, Vytautas sugebėjo padaryti juos Ordinui nuolaidesniais. 1390 geg. 
26 jie pasiuntė 30 vadovų iš Medininkų, Kaltinėnų, Viduklės, Raseinių, 
Ariogalos, „Knetov'' (Giniotos?) ir Kražių į Karaliaučių daryti sutartį 
su Ordinu.“*) Žemaičiams leido lankyti tik šias Ordino šalies prekybos 


530 


vietas: Jurbarką, Ragainę ir Klaipėdą. Už tai jie prižadėjo savo pagalbą 
prieš bendrus priešus ir taiką vokiečių pirkliams visame savo krašte. 
Visi vaidai turėjo būti išlyginti teismu, kuris susidėjo iš Vytauto, Ordi- 
no maršalo ir po keturis seniūnus iš Prūsijos ir Žemaitijos. 

Jurbarkas, Ragainė ir Klaipėda, matyti, buvo patogiausios žemai- 
čiams prekyvietės Prūsuose. Jie turėjo prekybai laisvės tik tose pažy- 
mėtose vietose, kurios buvo netoli sienos. Tuo tarpu vokiečių pirkliams 
buvo atvira visa Žemaitija. 

Žemaičių sutartis neilgai veikė. 1392 Vytautas antrą kartą paliko 
magistrą, kai jam Jogaila pažadėjo didžiojo kunigaikščio vietą ir visos 
valstybės valdymą atidavė į jo rankas.*5) 


2. Lietuvos prekybos sutartys su pamario miestais Jogailos ir, 
vėliau, Vytauto laikais 


Sąlygos prekybai Lietuvoj po unijos buvo gana sunkios. Kovos dėl 
Žemaičių trukdė naudotis natūralių keliu į Baltijos jūrą (Klaipėdą). 
Aplinkinis pietų kelias pasižymėjo giriomis, balomis ir ežerais. Ir tik 
šis pastarasis buvo atviras lietuviams. Jis vedė į Vakarų prekyvietes 
Narevo ir Bugo upėmis per Lenkiją. 1383 sutartim su Mozūrų kunigaikš- 
čiais Ordinas galėjo savo prekes plukdyti be muito Narevu tarp Torno 
ir Vyžnos iki kol Vyžna bus Ordino užstatu.““) 

Lenkų karalius Jogaila, kai laike kivirčio su Vytautu Lietuvos val- 
dymas dar jo rankose buvo, rūpinosi ne vien tik Lenkijos prekyba. Po 
to, kai jis pasuko prekybos kelius į Pamario miestus, ypatingai į Štetiną, 
kad jie neliestų Ordino krašto“") rėmė kartu ir lietuvių prekybą. Jo- 
gaila palaikė artimus santykius su Štetino hercogais, kaip ir su Hanzos 
miestais, ir gavo iš Boguslavo VI Lenkijos ir Lietuvos ir Lietuvai pri- 
klausančios Rusijos dalies pirkliams Hanzos laisvių privilegiją.5*) Ir 
Boguslavas VIII suteikė panašią privilegiją.'“*) Tokias privilegijas davė 
paskiau Hanzos miestai Stralzundas, Greifsvaldas, Greifenbergas ir kiti. 
Ankliamo miestas prijungė dar ypatingas muito nuolaidas.“*) 

Vėliau taip pat ir Vytautas, kaip dokumentai mums rodo, stipriai 
palaikė šitą prekybos susisiekimą su Pamario miestais. Be to, sąjungo- 
mis su Pamario kunigaikščiais ir augštais Rygos ir Dorpato dvasiškių 
atstovais Vytautas mėgino kiek galėdamas daugiau kenkti Ordinui kovų 
metu su jūros plėšikais. Kai šŠtetino hercogas Ottonas, Svantiboro sūnus, 
buvo išrinktas Rygos arkivyskupu, 1346 kovo 5 padarė sutartį su Vy- 
tautu.“) Panašią sutartį padarė su Lietuvos didžiuoju kunigaikščiu taip 
pat Dorpato (Tartu) vyskupas Ditrichas Damerov,*) kuris draugavo su 
hercogu Ottonu ir palaikė jį prieš Livonijos Ordiną. Paskutinė sutartis 
buvo padaryta su Meklenburgo hercogo Albrechto, „dvasiško sūnaus“, 
arba Dorpato vyskupo koadjutoriaus leidimu.“*) Šitose sutartyse buvo sa- 
vitarpiniai užtikrinta pirkliams laisva prekyba.“) Tas pats Boguslavas 
VIII, nesugyvendamas su vokiečių Ordinu ir norėdamas pakenkti Torno 
miestui, dar kartą užtikrino (1403) Lenkijos, Lietuvos ir Rusijos pirk- 
liams prekybos laisvę.“*) 

Šituo mėginimu politiniai ir ūkiniai apsupti Prūsų Ordiną, pietuose 

Pamariu, šiaurėje Ryga 11 Oorpatu, Ordinas pasijuto skaudžiai prislėg- 
tas. Tuo labiau, kad jis šiuo metu dar buvo užimtas kovomis su jūros 
plėšikais (Vitalijų Broliais).**) 


3. Salyno „amžinosios taikos“? pagrindinė sutartis (1398) ryšium su 
prekybos santykiais tarp Vytauto ir Ordino ir jos pakartotas 
patvirtinimas Marienburge (1402) ir Racionže (1404) 


Tuo tarpu įvyko Lietuvos suartėjimas su Prūsija. To įvykio prie- 
žastimi buvo lenkų karalienės Jadvygos išpūstas ir kartu įžeidžiąs reika- 
lavimas iš Vytauto mokesčių už kai kuriuos kraštus kaip vasalinės išti- 
kimybės požymio.“') Be to, Vytautas siekė ramumo užnugary, kadangi 
ruošėsi dideliam karui su totoriais, todėl 1398 bal. 23 Gardine buvo 
paruošiamasis apsvarstymas tarp Ordino pasiuntinių ir Vytauto, kur 
taip pat susitarta dėl vietos ir laiko sutarties sudarymui.“*) Tais pačiais 
metais spalio 12 Nemuno Salyne buvo padaryta sutartis, vadinama ,„am- 
žina taika''.“?) Iš anksto Gardine paruoštas apsvarstymas preliminarijos, 
beveik pažodžiui buvo įrašytas sutartin. Vytautas ir didysis magistras 
Konradas von Jungingen su savo garsiais palydovais sutartį patvirtino.??) 

Amžinosios taikos sutartis įvyko tik, deja, perleidus Ordinui Žemai- 
čių kraštą. Atrodė, lyg Vytautas Ordinui ypatingai didelį palankumą 
parodė: jis pažadėjo Ordinui net pagalbą dvi - tris tvirtoves statant prie 
Žemaičių sienos. 

Kaip svarbus šis aktas buvo Vytautui, matyti ir iš jo puošnaus pa- 
siruošimo. Į šį retą suvažiavimą susirinko iš didžiulės valstybės daugybė 
lietuvių ir rusų kunigaikščių, bajorų. Vytautas susirinkusiems viešai iš- 
kėlė lenkų karalienės Jadvygos pažeminantį reikalavimą. Diduomenė ir 
be to buvo gerokai įerzinta lenkų išnaudojimais unijai įvykus. Čia buvo 
jau perdaug užgautas lietuvių laisvės jausmas: jie triukšmingai paskelbė 
Vytautą savo karaliumi, Po sutarties sudarymo lietuviai ir vokiečiai 
kvietė vieni antrus pas save, Vytauto žmona Ona pasirodė ypač prašmai- 
niai. Vakarų Europos riteriai stebėjosi niekur nematę panašaus turto ir 
taip brangių drabužių.“') 

„Amžinosios taikos" nutarimai lietuvių pirkliui buvo didelis pasise- 
kimas ir pagrindinės reikšmės, kadangi pakartotinai patvirtinti gan ilgai 
veikė. Mes matom, kaip puikiai Vytautas sugebėjo įvertinti savo krašto 
ūkio reikalus. Pirkliai galėjo visur abiejų Ordinų kraštuose laisvai pre- 
kyba verstis. Jų nevaržė jokie ypatingi muitai ir mokesčiai, išskyrus tik 
senus muitus, kurie nuo senų senovės galiojo. Abiejose pusėse turėjo 
laikytis krašto įstatymų. Ordinas, siekdamas savo prekybos tikslų, ne- 
pamiršo taip pat ir šią iš lietuvių pusės nuolaidą sutartimis patvirtinti: 
kokiu būdu bebūtų nukariauti rusų prekybos miestai Pskovas ir Nau- 
gardas, pirmas turėtų tekti Ordinui, antras Lietuvai. Tačiau likimas 
lėmė, kad šis drąsus Ordino sumanymas neturėjo pasisekimo. 

Žygis prieš totorius, kuriame ir Ordinas dalyvavo, liūdnai pasibaigė. 
Vytauto tikslas išlaisvinti Lietuvą iš lenkų įtakos nukentėjo — ir jis 
turėjo vėl glaudžiau laikytis su lenkais.“) Jau 1401 metų pradžioje, ne 
be Vytauto žinios, žemaičiai visiškai atsimetė nuo Ordino ir geri Vytauto 

santykiai su Prūsija nutrūko.“*) Todėl magistras mielai priėmė Jogailos 
brolį Švitrigailą, kuris persirengęs pirkliu pas jį nuvyko ir prašė jo 
pagalbos padėti jam įsigyti didžiojo Lietuvos kunigaikščio teises. Švit- 
rigaila pripažino žodis į žodį 1398 metų dokumentą.“*) Tačiau šitas pri- 
pažinimas jokios praktinės reikšmės neturėjo, kadangi Švitrigaila val- 
džios neįgijo. Tuo metu smarkiai kariauta prieš Vilnių, bet be pakanka- 
mo pasisekimo.“*) 

Dėl ilgų kovų abi pusės pavargo. Trijų kunigaikščių: Vytauto, Jo- 
gailos ir magistro Racionžo susirinkime, 1404 gegužės 22, buvo susitar- 
ta ir atnaujinta 1398 sutartis.“*) 

Kaikuriam laikui buvo sugrąžinti geri santykiai su Prūsija. Vytau- 
tas ėjo išviršiniai su Ordinu iš vien ne tik patardamas, bet ir padėda- 
mas Žemaičius perduoti ir nukariauti. Jis pažadėjo magistrui vieneriems 
metams žemaičiams uždrausti javų, druskos, geležies įvežimą ir aplamai 
visokią prekybą ir susisiekimą su jais.“) 

Šitas metodas krikštyti ir nukariauti lietuvius yra pasidaręs be- 
veik tradicinis. Jau popiežius Honorijus III 1218 uždraudė pardavinėti 
pagonims prūsams geležį, ginklus ir druską.“) Taip pat Inocentas IV 
nepalankiai žiūrėjo į pagonių lietuvių prekybą Nemunu, kaip tą mato- 
me iš vieno 1253 rašto.?) Tai visa puikiai rodo, kaip gyvi buvo anuo- 
met lietuvių prekybos santykiai su kitomis Europos tautomis. 

Kadangi žemaičių negalima buvo badu priversti Ordinui pasiduoti, 
pavartojo prieš juos karo priemones. Vytautas teikė didžiajam magistrui 
paramos lietuvių, rusų ir lenkų daliniais. Magistro draugystė taip toli 
ėjo, kad jis kartą išsireiškė, kas yra Vytauto priešas, yra ir jo priešas.*?) 


4. Priemonės Lietuvos prekybai pagyvinti 


Tuo pačiu laiku Lietuvos ūkio pasikeitimai davė daug vilties atei- 
čiai. Vytautas uoliai rūpinosi jos pagyvėjimu. Ypatingai įtakingomis 
priemonėmis miestams darė lengvatų ir stengėsi patraukti iš svetur 
naudingus žmones. 

Didelių miestų Lietuvoje, kur gyventojai svarbiausia amatais ir 
prekyba verstųsi, nebuvo. Nebuvo taip pat ir tokių miestų, kurie, kaip 
Vakarų Europoj, gintų savo teises prieš feodalus. Didesni miestai gavo 
Magdeburgo bei Rygos teises iš kunigaikščio, o ne savo pastangomis 
pasiekė. Apdovanoti savivaldybės lengvatomis miestai iš tikrųjų turėjo 
daug laisvės prekyboj. Ir valstybės valdovas buvo patenkintas, nes ga- 
lėjo didesnių mokesčių reikalauti. šalia šių tikslų neišleido, žinoma, 
valdovas iš akių ir miesto klestėjimo.“') Jogaila, suteikdamas vokiečių 
teises Vilniui (1387), pagrindė šitą žygį noru, kad Vilniaus piliečiams 
klotųsi laimingiau ir geriau „feliciorem et condicionem fieri meliorem 
eisdem civibus et incolis totaegue communitatis".*) 

Vytautas, kaip daugybė laiškų rodo, rūpinosi savo krašto gerove 
ir kultūra, kuri dėl amžinų karų buvo daug nukentėjusi, viliojo vokie- 
čius apsigyventi Lietuvoj, užsiimti prekyba ir kitais naudingais kraštui 
amatais. Telkė Prūsijos mūrininkus, kuriems suteikė patogias gyveni- 
mui sąlygas.“*) Jo rūpestis, matyti iš pasekmių, ne veltui buvo. Pvz. 

flamas Gilbert de Lannoy, anglų ir prancūzų karaliaus pasiuntinys, ku- 
ris keliavo per Lietuvą, praneša savo kelionės knygoje, kad 1414 keliau- 
damas iš senų Trakų užtikęs didelį Kauno miestą, apsuptą mūrais. šitas 
miestas turįs prie upės gražią ir didelę pilį.**) o lietuvės dėvi drabužius, 
panašius į prancūzių pikardiečių. 

Šalia vokiečių maloniai buvo kviečiami ir totoriai, žydai: jie atneš- 
davo kraštan prekybą ir pinigus. Lannoy iš tikrųjų žinojo daug apie 
Lietuvos miestus, kurių gyventojų sudėtis buvus labai marga. Pvz., 
Trakuose, be lietuvių matęs vokiečių, rusų ir labai daug totorių, žydų. 
Visi kalbėję savo kalba.*5) 

Totoriai žinomi nuo Gedimino laikų. Jie jau jo laikais apsigyven- 
davo Lietuvoj kaip belaisviai arba laisvai. Totorių skaičius ypatingai 
dar augo prie Vytauto, nes matom totorių Vilniuje, Trakuose, Kaune ir 
totorių naujakurių vietose, kurių jau patys vardai rodo (Totoriškiai, 
Totorkiemis. . .).**) 

Iki šiol dar išlaikė Vilnius ir Kaunas Totorių gatvių, kaip ir Vo- 
kiečių, vardus. Galima taip pat įrodyti prekybos santykius ramiais lai- 
kais su totorių kraštais pietų Rusijoje. Iš Chano Tochtamišo jarliko 
(1393 geg. 20) rašto Jogailai matyti, kad prekybos kelias į totorių 
kraštus nuo senovės buvęs saugus ir laisvas nuo rinkliavų ir kad šita 
pačia laisve taip pat naudojosi totoriai Lietuvoj. Tochtamišas šitą seną 
įprotį patvirtino aukso antspaudu.*?) 

Savaime suprantama, kad žydai turėjo svarbų vaidmenį prekybos 
išsivystyme. Jie pasirodė Lietuvoj maždaug 12 a. gale iš Lenkijos ir 
Galicijos.“*) Anksčiau žydai gyveno Vokietijoj. Tai matome ir iš jų 
kalbos. Žydai, skolindami pinigus už didelius nuošimčius, labai įkyrėjo 
vokiečiams. Jie pradėjo žydus kartkartėmis persekioti, įtarinėti, kad jie 
užnuodiję šulinius, ir dėl to kilęs maras, ir t. t. 

Žydai vertėsi, kaip rytuose, taip ir Lietuvoj, svarbiausia pinigine 
prekyba. Jie skolino už užstatą. Buvo Lietuvoj ne tik bankininkais, bet 
ir kunigaikščių muitininkais bei pirkliais. Vytautas jiems suteikė ypa- 
tingai dideles lengvatas. Jie betarpiškai buvo kunigaikštiškoj globoj ir 
naudojosi žymiomis pirmenybėmis prieš vietinius miestiečius. Pvz. kūno 
sužeidimo nusikaltimas turėjo būti vienodai baudžiamas kaip ir bajorų. 
Trakų žydai 1338 tokias pat gavo privilegijas, kaip ir Lietuvos Brastos 
ir Lucko, o Gardino 1389.**) 

Vytautas gynė pirklių reikalus užsieny tokiu pat būdu, kaip ir lie- 
tuvių. Taip pvz. jis 1417 kovo 27 kreipėsi į Dancigo komtūrą, kai 
žydui Solomičiui Dancige sulaikė 450 senų prūsiškų markių, ir reikalavo 
visą sumą grąžinti.*?) 


5. Prekyba su Ordinu ir Lenkija 


Po to, kai trumpai panagrinėjom vidaus ūkio aplinkybes ir valdovų 
globą, pažvelgsime vėl į prekybą su užsieniu. Mes matom, kad pirma 
labai silpnai išsivysčiusi prekyba po lietuvių - lenkų unijos, nežiūrint ne- 
paliaunančių kovų, pradeda tarpti, Ir vystėsi, galima sakyti, nuolatos, 
pasigaudama trumpų karo pertraukų, per paliaubas arba taikos dery- 

bas. Tik karų pertraukų metu pirkliai galėjo gabenti prekes į Ordino 
kraštą ir ten svetimų gaminių nusipirkti. Taip pvz. 1391 per taikos de- 
rybas tarp Jogailos ir Ordino įgaliotinių leido pirkliams prekiauti liepos 
mėnesyje nuo 13 iki 27 d. Bet nesuspėjus savo reikalų užbaigti taip 
trumpu laiku, padarė išimtį iki rugpiūčio 29.91) 

Vėliau, kai vaidai dėl sienų šiek tiek aprimo, padažnėjo ir prekybai 
patogūs protarpiai. Ne vien unija lengvino prekybos reikalus Lietuvoj 
ir Lenkijoj. Pastaroji nei kiek augščiau nestovėjo už Lietuvą, bet ir ką 
tik paminėtos nepastovių santykių su Ordinu aplinkybės skatino tamp- 
riau išvien eiti. Jieškojo naujų kelių su Pamariu ir kitais Hanzos mies- 
tais. Lenkų pirkliai dažnai pasirodydavo kaip tarpininkai tarp Lietuvos 
ir Hanzos miestų. 

Mes gi žinom, kad Krokuva Vytautui tiekė ginklus ir municiją 
kovai prieš Ordiną ir totorius (1399).*) Iš turimų dokumentų matome, 
kad Krokuvos miestas prekiavo daugiau su rytinėmis šalimis negu su 
Nemuno. Kunigaikščiai Kariotas, Volynijos Dimitras 1380 ir Podolijos 
Konstantinas 1385 užtikrino Krokuvos miestą už ištikimą patarnavimą, 
„den getruwin dienst“ savo šalyse prekybos laisvę ir saugumą.“ 1403 
metų lengvata Jogaila leidžia Krokuvai laisvą praėjimą Podolijoj ir 
prekybos laisvę visuose rytuose, kaip pvz., Totorijoj ir Valachijoj (Ru- 
munijoj).?**) Tik vienas atvejis žinomas, kada Vytautas buvo nepalan- 
kaus nusistatymo prieš Krokuvos pirklius“? kai jis dar buvo Gardino 
ir Lucko kunigaikščių ir 1390 bėgo į Prūsiją. šiaip tarp jo ir Krokuvos 
buvo geri santykiai, Tais pačiais metais kaip ir Jogaila (1403), pasta- 
rojo prašomas Vytautas suteikė Krokuvos miestui lengvatų laisvai ir 
saugiai prekiauti Lietuvoj ir Rusijoj ir taip pat keliauti per jo valstybę, 
iei sumokės tik nuo senų laikų vartojamus muitus.“) 

Didysis kunigaikštis iš savo pusės mokėjo įvertinti Krokuvos miesto 
nuopelnus, Galima iš to matyti, kad jis, pranešdamas lenkų bajorams 
apie savo sumanymą vainikuotis, jų prašo ir Krokuvai apie tai pra- 
nešti: „ut ipsis similiter mens nostra sint cognita".?7) Kai dėl prekybos 
kilo smarkūs kivirčai tarp Krokuvos ir Torno (1406-7), magistras ati- 
davė šį reikalą sutvarkyti Vytautui. Didysis kunigaikštis ir šiaip dažnai 
būdavo prūsų ir lenkų tarpininku. Pagal magistro pranešimą Vytautui, 
Krokuvos pirkliai pageidavo, kad netrukdomi Torno galėtų siųsti savo 
prekes ir į užsienį, Kitaip tariant, jie norėjo ir mėgino išstumti prūsų 
pirklius iš tarpininkavimo.“) Ką nutarė Vytautas peržiūrėjęs šią bylą, 
mes nežinome. Bet galima manyti, kad Vytautas, kuris prekybos lais- 
vės sąvoką plačiau suprato, neabejotinai rūpinosi Krokuvos pirklių norus 
palankiai išspręsti. 

Nepalyginamai žymesnė buvo prūsų miestų ir ypatingai Ordino 
reikšmė lietuvių prekyboj, kuri svarbiausia ėjo Nemunu. Lietuvos 
prekyba iš pat pradžių buvo nukreipta prūsų Ordino link. Jis turėjo 
savo rankose ne tik išėjimą į Baltijos jūrą, bet ir pats plačia prekyba 
vertėsi ir anais laikais buvo viena iš turtingiausių Europos valstybių.**) 
Ordinas darė su lietuvių kunigaikščiais sutartis, kurių įstatymais buvo 
tvarkomi prekybos savitarpiniai santykiai, ir rūpinosi savo miestais. 

Tie jo prašydavo apsaugos ir patarimų, arba taip pat nurodymų, kaip 
elgtis prekyboj su Lietuva.!“?) Tačiau jo varžtai prekyboj dažnai per 
toli nueidavo, kaip pvz. muito reikaluose (Pfundzoll) arba prekybos 
nutraukimas dėl karo, Todėl prūsų miestai labai dažnai prieš Ordiną 
pareikšdavo nepasitenkinimą.!“') Ordino didelės prekybos apyvartos ir 
išsilaikę duomenys apie išvežimą ir įvežimą, kuriuos atitinkamoj vietoj 
plačiau paminėsim, leidžia manyti, kad pirmiau, iki savo ūkinio susmu- 
kimo, lietuvių miestai prekyboj didesnį vaidmenį vaidino negu prūsų. 
Pagal šaltinius miško medžiaga,/“*) kailiai'“) buvo svarbiausios pre- 
kės, kurios iš Lietuvos eidavo dideliais kiekiais. Medį pateikdavo Or- 
dinas svarbiausia Dancigui. Brandenburgo komtūras vienu atveju Kau- 
nui, Vilniui ir Krėvai kreditu pardavė druskos ir javų už virš 500 prū- 
siškų markių.??*) 


6. Vaidai ir skundai prekyboje su Ordinu 


Geri santykiai. kurie po Racionžo sutarties (1404) išsilaikė tarp 
didžiojo kunigaikščio ir Ordino, 1409, kai iškilo Žemaičių klausimas, 
suiro. Ordino vietininkas Žemaitijoje skundėsi, kad lietuvių pirkliai jo 
krašte žmones ruošia sukilimui, ir užgynė pardavinėti arklius, galvijus, 
javus, net ir medų, pagrįsdamas: „das wir ouch des honigs bedorffen 
und mit willen nicht wolden wasser trinken" (mums taip pat reikalin- 
gas medus ir tyčiomis nenorim vandens gerti)?5) Visa kita paliko ir 
toliau pirkliams laisva, tik su sąlyga, kad jie didžiojo kunigaikščio arba 
seniūnų — vilniškio Kęsgailos ir kauniškio Sungailos — laiškais būtų 
aprūpinti. Vytautas savo ilgame laiške magistrui pavadino tokį jo 
vietininko veiksmą Žemaičiuose „nekaimynišku elgesiu", kadangi jo 
kraštas vargo dėl blogų metų nederliaus.'“) 

Taip pat Vytauto santykiai ir su Ordinų buvo gan įtempti. Didysis 
kunigaikštis buvo gavęs iš Lenkų karaliaus javų Kujavijoj ir prašė 
magistro leidimo išsinuomoti Torne laivų javams parsivežti, kadangi 
jis pats kaip tik jų neturįs. Ir taip pat prašė leisti gabenti iki Kauno. 
Pagaliau leido, bet pakeliui laivai su kroviniu, nežiūrint lydimojo rašto, 
buvo sulaikyti, nors paskui vis dėlto paleido.?*7) 

Prekyba abejose pusėse netrukus atsidūrė keblioj padėty. Ir ma- 
gistras griebėsi panašių priemonių, kaip ir jo Žemaičių vietininkas. Jis, 
nenorėdamas savo priešo stiprinti, uždraudė pardavinėti Lietuvai šar- 
vus, javus ir arklius“) Viename laiške krikščionims kunigaikščiams 
Vytautas skundėsi, kad jam uždraudė parvažiuoti ir prūsų Ordino žemę, 
ir jūrą.) Todėl nenuostabu, jei prūsų miestai 1410 pradžioje Marien- 
burgo susirinkimuose nutarė nutraukti buvusias prekybos keliones, ka- 
dangi santykiai tarp didžiojo kunigaikščio ir Ordino labai pablogėjo.:!?) 

Tais pačiais metais Žalgiris susmugdė prūsų Ordiną visiems laikams, 

Ill. LIETUVOS PREKYBA SU PRŪSIJA PO PIRMOSIOS TORNO 
TAIKOS (1411) IKI VYTAUTO MIRTIES 


1. Ūkinis Ordino sugriuvimas ir Torno taika 


Prūsų Ordinas savo prekyba svarbiausia susikrovė turto tiek, kad 
stebėjosi kitos valstybės, ir dėl to turėjo didelės įtakos politikoj. Bet 
vidaus nesantaika tarp Ordino ir jo valdinių dėl valdymo formos ir 
prekybos greitai jį sužlugdė“) Ordinas buvo perdaug griežtas, sava- 
naudiškas, per maža rūpinosi savo miestais, kurie būdami Hanzos na- 
riais siekė prekybos laisvės. Tuojau po Žalgirio mūšio, pasinaudodami 
Ordino silpnybe, neištikimi jam miestai Tornas, Elbingas, Dancigas ir 
Braunsbergas kreipėsi tiesiog į Ordino priešų stovyklą ties Marienbur- 
gu ir gavo tam tikrų laisvių prekybai su Lenkija ir Lietuva su sąlyga, 
kad jie taikingai darbuosis su šių kraštų miestais.!!?) 

Pralaimėto karo išlaidos viršijo Ordino kasos pajėgumą: Ordino 
magistras rašė Livonijos magistrui, kad jis dėl piniginės pabaudos su- 
mokėjimo savo priešams priverstas buvęs Prūsijoj paimti iš visų šven- 
tovių auksą ir sidabrą.!!*) 

Torno taika (1411 sausio 1) negalėjo išblaškyti sunkių debesų po- 
litiniame danguje Rytuose, nors po popieriuje buvo taikingi nutarimai 
ir nuolaidos, kurios turėjo būti pirkliams padarytos, ir jiems buvo 
laidota laisvė senu papročiu keliauti su savo turtais vandeniu ir sau- 
suma./*) Tuo pačiu metų Jogaila siekė Vyslos kairėje Pamarėlio, o 
Vytautas — žemutinio Nemuno.“5) Drąsus didysis magistras Henrich 
von Plauen, kuris po 3 metų dėl jo kariško nusistatymo buvo atleistas, 
ruošėsi karui. Prūsų kronininkas Posilge pasakoja, kad Lenkijos ir 
Mozūrų pirklys pirmaisiais trejais metais po Žalgirio nekeliavo Prū- 
sijon."*) Tą patį galima sakyti ir apie Lietuvą, kuri kaip sąjungininkė, 
su Lenkija veikė iš vieno. 

Šita nesantaika labai ilgai tęsėsi. Iki Melno taikos (1422) girdim 
tik apie pratęstas paliaubas, kurios kartu buvo ir pirkliams taika. 


2. Paliaubos po Torno taikos, vaidai ir skundai 


Nenuostabu, kad po Žalgirio dar keletą metų dėl prekybos kildavo 
daug vaidų ir skundų. Dar dėl karo metu paimtų lietuvių prekių Ne- 
mune prie Ragainės Vytautas atsakė tuo pačiu, sulaikydamas Polocke 
didelį kiekį užjūrinių prekių iš Rygos. Jis prižadėjo Rygos miesto ta- 
rybai pirkliams sugrąžinti prekes tada, kada jo pirkliai atgaus prie 
Ragainės pagrobtą turtą.!““) Šitas ginčas tęsėsi ilgus metus ir berods 
be pasekmių.!*) Antai Heinrich von Plauen įsakė sulaikyti Dancige 
lietuvių prekes, kadangi Bugo upėje prūsų pirklių prekės buvo sulaiky- 
tos ir, be to, Vytautas 100 markių skolos, gautos 1390 metais iš magis- 
tro kaip pagalbą prieš Jogailą, dar nesugrąžinęs.“'?) 

Truputį vėliau Dancigo ir Karaliaučiaus pirkliai skundžiasi, kad di- 
dysis kunigaikštis jų prekes sulaiko, juos nelaisvėn ima ir didelio iš- 
pirkimo reikalauja. Nors Vytautas šitiems pirkliams užtikrino juos 

paleisiąs, kai tik Ordinas tą pat padarys, tačiau, atrodo, savo pažado 
neištesėjo. Dancigo ir Karaliaučiaus pirkliai skundžiasi ir toliau, kad 
Vytautas, nežiūrint lietuvių pirklių paleidimo, juos pačius suimtus vis 
tebelaiko.:*9) 

Pastarojo skundo priežastimi yra tur būt pasipriešinimo priemonė: 
Grabovo taikos derybose (1414 balandžio 24) Vytautas reikalavo iš 
Ordino satisfakcijos už Dancige nužudytus lietuvių pirklius ir jų pa- 
imtus turtus.!*! 

Pirklių padėtis Ordino šalyj nebuvo geresnė ir po Heinrich von 
Plauen atleidimo, nes vidaus nesantaika atvėrė duris netvarkai ir ne- 
teisei. Viendme rašte naujajam magistrui Mykolui Kuechmeister Vytau- 
tas daro priekaištą dėl visokios netvarkos, jo pirklių apiplėšimo ir 
vieškelių uždarymo.'“??) Sekančiais metais magistras vėl gavo Vytauto 
susiskundimą dėl trijų lietuvių pirklių iš Lietuvos Brastos ir Drohičino 
nužudymo. Jie važiavo iš Dancigo Lietuvon ir prie Kanerniko prūsų 
pirklių buvo užpulti ir apiplėšti. Jis ramiu tonu prašė didįjį magistrą 
ištyrinėti šitą reikalą ir gero atlyginimo už žuvusį turtą pirklių 
vaikams arba jų artimiesiems draugams.'**) 1414 spalio mėnesį Prūsijos 
Stracburge buvo taikos derybos. Jų išdava — paliaubos iki 1416 spalio 
8. Per derybas pageidavo, kad prūsų pirkliai turėtų galimybės savo 
skolininkus Lenkijoj ir Lietuvoj atsakomybėn patraukti.!**) 


Santykiai laikinai pagerėdavo tarp magistro ir didžiojo kunigaikš- 
čio. Vytautas gavo iš Ordino leidimą jo krašte medžioti?*) ir didysis 
magistras kreipėsi į Vytautą skųsdamasis lenkų sienos priežiūrėtojais. 
Lenkai labai apsunkindavo Ordino lankytojus ir prūsų pirklius. Pasitai- 
kydavo nužudymai ir apiplėšimai. Nežiūrint taikos laidavimų ir užti- 
krinimo laiškų, prūsų pirkliams kelionės po Lenkiją pasidarė labai pavo- 
jingos, todėl magistras prašė Vytautą padaryti įtakos, kad lenkų kara- 
lius pašalintų šią netvarką. Jogaila parašė laišką magistrui, neginčyda- 
mas, kad jo žmonės netvarkingi, bet kartu pastebi, kad ir Prūsijoj 
negeresni.!"“*) Kadangi lietuvių pirkliai, nepaisant paliaubų nutarimų, 
dažnai savo prekyboj Prūsijoj turėdavo daug nuostolių, todėl Vytautas 
prašė magistro dar kartą raštu užtikrinti prekybos laisves ir saugumą, 
kad lietuvių pirklių veikimas Prūsijoj būtų visiškai saugus iki sutartų 
paliaubų galo, „bis szu usgange des beifredis.* 127) 


Šį raštą magistras neatidėliodamas 1415 kovo 23 įteikė Vytautui.:?*) 
Šituo užantspauduotu aktu magistras pažadėjo lietuvių pirkliui paliaubų 
metu laisvą ir saugų įvažiavimą Nemunu ir Vysla. Lietuvių pirkliai dėl 
teisinių nusižengimų prieš juos ir dėl savo skolų išjieškojimo turėsią 
tiesiog į magistrą kreiptis, ir jis juos patenkinsiąs, jei ir su jo pirkliais 
Lietuvoj taip pat bus pasielgta.!*?) Pirkliai skubėjo šia proga pasinau- 
doti: vokiečiai stebėjosi dideliu kiekiu medžio, miško pirklių į Dan- 
cigą atgabento.!*?) 


Truputį anksčiau, būtent praeitų metų gruodyje, Vytautas ir Livo- 
nijos Ordino magistras leido savo pirkliams per visus metus laisvai ir 
nekliudomai savo kraštuose prekiauti.“') Nepratęsus paliaubų galėjo 

pirkliai nepabaigtus reikalus užbaigti ir paskiau laisvai ir nekliudomai 
grįžti. 

Iš tikrųjų šitos metai po meto prailgintos paliaubos nepadarė tikros 
taikos. Laisvi prekybos santykiai buvo labai trukdomi. Dėl nuolatinių 
skriaudų ir nuostolių pirkliai buvo nepatenkinti, todėl derybų eiga do- 
mėjosi taip labai, kad net aktyviai joje dalyvavo.“?*) Štai, pavyzdžiui, 
magistras pareiškė norą, kad į Veliuonos derybas su Vytautu 1418, ku- 
riose prūsų miestai dalyvavo, taip pat ir žymiausių tuomet Hanzos 
miestų, Liubeko ir Stralzundo, pasiuntiniai būtų pritraukti.“*) Nedaug 
ko galima pasakyti, kokį turėjo pasisekimą jų dalyvavimas derybose. 
Neabejotina, kad pirkliai buvo labai susirūpinę prekybos sklandžia 
plėtote, 

Vis dėl to šie susirinkimai nepajėgė pašalinti nesantaikos abiejose 
valstybėse. Nuolatos įvykstą suvaržymai ir vaidai geriausiai tai mums 
įrodo. Tuojau po Veliuonos derybų Daugpilio komtūras pranešė Livoni- 
jos magistrui apie Vytauto įsakymą, kad apie Sekmines visi vokiečių 
pirkliai apleistų jo šalį.**) Savaime aišku, tai buvo atsakymas Ordinui, 
nes magistras uždraudė Kauno ir Vilniaus pirkliams išvežti druską į 
Lietuvą.'??) 

Kaip nesaugūs buvo prekybos keliai, matom jau iš magistro skundo, 
pagal kurį jo pirkliai Žemaičių giriose prie Nemuno buvę apiplėšti ir 
žiauriai su jais pasielgta.'“'*) 

Imperatoriaus Zigmanto trečiųjų teismo sprendimas Breslave 1420 
sausio 6 dėl vaidų tarp Prūsijos iš vienos šalies ir Lenkijos ir Lietuvos 
iš antros, vietoj taikos, atnešė tik nusivylimą. Vytautas nenorėjo Zig- 
manto sprendimui nusilenkti ir protestuodamas jį atmetė.“*?) Kadangi 
lenkų karalius lūkuriavo, Vytauto atsisakymas magistrui atrodė ne visai 
aiškus, patikimas, tai jis mėgino įsitikinti, kokia Vytauto laikysena 
Prūsijos atžvilgiu. Visu pirma jam rūpėjo prekybos santykiai, kurie 
priklausė nuo šios laikysenos. Magistras švelniai kreipėsi į Vytautą, 
pakilia rūmų kalba, nesigailėdamas didybės žodžių. Vytautas, į tai at- 
sakydamas, pabrėžė: Breslavo sprendimui nenusilenksiąs. Tačiau, jei 
didysis magistras nori sutarties, galima apie tai tartis.!*) 

Ordinui daugiau nieko neliko, kaip sudaryti atskirą sutartį su Vy- 
tautu. Prekyba buvo vėl užmegzta.“*) Vytautas šį nutarimą paskelbė 
visoj Lietuvoj.:*?) 


3. Melno taika ir Nešavos prekybos sutartis 


Nebuvo dar čia tvirtas pamatas patvariems taikos santykiams. Tai 
pasisekė tik kiek vėliau, 1422 rugsėjo 27 Melno taika, po to, kai abi 
pusės dar kartą trumpose kautynėse ginklais susikirto. Į šią taiką ir 
Livonija buvo įtraukta. Prekybos susisiekimas turėjo būti laisvas ir 
jokias naujais muitais nevaržomas.'*1) 

Dabar įvykusi ramybė nebuvo trukdoma. Kadangi tuomet prekyba, 
kaip matėm, buvo labai reikšmingas vaidmuo valstybių santykiuose, 
buvo svarbu prekybos santykius dar atskirai peržiūrėti ir patvirtinti 
ypatinga sutartim. Ji buvo sudaryta 1424 birželio 7.**2) šita su- 

tartis, kuri žinoma vardu Liber transitus, davė Lenkijos, Lietų- 
vos, Žemaičių, Mozūrų ir Rusijos pirkliams visišką judėjimo laisvę 
Prūsijoj ir Livonijoj kaip vandeniu, taip ir sausuma.-Taip pat ir prūsų 
pirkliai galėjo minėtuosė kraštuose laisvai keliauti. Vieninteliai mokes- 
čiai buvo muitai už sandėlius. Pirkliams leido visur apsistoti, kiekvie- 
name mieste, kiekvienoje vietoje. Savo prekes galėjo parduoti kur pa- 
tiko. O jei sutarties šalyse neturėjo reikalo parduoti, galėjo laisvai 
toliau keliauti. Mokesčiai (lobegeld), kuriuos rinko už parduotus grūdus 
Dancige, nuo šiol daugiau nebelietė lietuvių ir lenkų. Dėl rinkliavų 
„pfundzoll“ (mokesčiai nuo svaro), kurie į Ordino kasą plaukė, nieko 
bendro nebuvo nutarta, bet ir jų tuo tarpu nereikėjo mokėti. 


Lietuviams ir lenkams ši sutartis reiškė didelę pažangą. Tuo tarpu 
mokesčiai, „pfundzoll" už prekes paliko vokiečiams, ypatingai prūsų 
miestams, ir toliau didelis apsunkinimas., Jų dažni nepasitenkinimai maža 
tepadėdavo.“**) Ne be pavydo dabar žiūrėjo Hanzos miestai į privile- 
gijuotą Lietuvą ir Lenkiją, kurios tuo tarpų nebemokėjo sunkiai sle- 
giančio Ordino mokesčio „pfundzoll“ už prekes.“*) Antra vertus patsai 
Ordinas atrodo vis dėlto dėl savo nusmukusios karinės pajėgos ne labai 
nusivylė, Aplamai naujas patvarkymas parodė didesnę. globą prekybai 
ir didesnį saugumą. Paskiau Prūsų prekybai su Lenkija suteikė tam 
tikras laisves, ypatingai gelumbės prekybai. Už tai Paul von Russdorf 
padėkojo Vytautui už malonią paslaugą, kurią jis jam parodė kaip 
tarpininkas tarp lenkų karaliaus ir did. magistro. Greta to Vytautas, 
nežiūrint palankumo Ordinui, neišleido taip pat iš akių ir savo reikalų.'**) 


4. Vytauto paskutinieji metai 


Vytauto veikimo būdas visai suprantamas: Lietuvai buvo svarbu 
prūsų Ordiną, kaip atsvarą prieš lenkus, ne perdaug silpninti. Reikalui 
esant, susikirtus su Lenkijos persvara, buvo galima pasiremti Ordinu. 
Senas Vytautas po Melno taikos siekė daugiau negu kada atsipalaiduoti 
nuo apsunkinančių ryšių, kuriuos Lietuva užmezgė 1386 unija. Be to, 
žemaičių klausimas, vaidų priežastis tarp Lietuvos ir Ordino, Melno 
taika buvo galutinai užbaigtas. Šia taika Žemaitiją besąlyginiai amžinai 
priskyrė Lietuvai. Tikriau pasakius, jos Ordinas neteko pralaimėjęs Žal- 
girio mūšį. Tokiu būdu Vytautas pasiekė savo užsibrėžtų tikslų, taikin- 
gų ir pastovių santykių su Ordinu, kurie tęsėsi per 8 metus iki jo 
mirties.149) 

Šitie Vytauto paskutinieji valdymo metai buvo vokiečių ir lietuvių 
pirkliams tikras atsigavimas, kuris lietuvių valstybei atnešė daug nau- 
dos. Vytautas tada apsčiai skolino pinigus ūkiškai silpnai Lenkijai ir 
taip pat kitoms valstybėms.'*7) 


Ne tik magistras mokėjo vertinti Vytauto reikšmę prekybai, bet 
ir taip pat ir vokiečių Hanzos pirkliai, kurie daug naudos turėjo iš 
prekybos su Rytais. Kai Didysis Naugardas 1425 pradėjo spausti vokie- 
čius prekyboj, Livonijos pirkliams patarė prašyti didžiojo kunigaikščio 
užstoti.!“*) Dvejetą metų vėliau, per Vytauto karo žygį prieš Naugardą, 

vokiečių pirkliai pasisakė, kad jie ilgai būtų buvę sulaikyti Naugarde, 
jei Vytautas nebūtų miestui karų pagrasinęs.'*) 

šalia globos, kuria pirkliai pas Vytautą naudojosi, patirdavo taip 
pat ir jo griežtumą, jei lietuviams darydavo sunkenybių ir būdavo ne- 
teisūs. Kai breslaviškiai, kurie turėjo su Vilnium artimus santykius, 
1423 suėmė didžiojo kunigaikščio tarną Fochs su laiškais, Vytautas 
parašė jiems, jog jei jo tuojaus nepaleisią, imsiąs atitinkamų griežtų 
priemonių.“*) Kad Vytautas greit įvykdė šitą grasinimą, matome iš 
imperatoriaus Zigmanto laiško Jogailai, kuriame jis prašo jo užtarti 
vargšus Breslavo pirklius.:*1) 

Su šio didžiojo vyro mirtimi, kaip vėlesni įvykiai rodo, prekyba 
neteko žymaus rėmėjo, 


B. SISTEMATINĖ DALIS 


NEMUNO PREKYBOS PAVIDALAI 


1. Prekybos keliai ir susiekimas vandeniu ir sausuma, kranto teisė 
ir kelionės tikslai 


Vandens kelias, kuris jungė Dancigo miestą su Nemunu, buvo 
svarbiausias ir dažniausiai lietuvių ir vokiečių naudojamas,“*) Tačiau 
nepaprastai ir vargingas. Nuo Nemuno jis ėjo pirma septynias mylias 
per neramias Marias, pavojingą Peldžių įlanką, pasižyminčią smarkio- 
mis bangomis ir akmenuota sekluma, kur dažnai per audras sudūždavo 
silpnos vytinės, strugai, dėžės ir sieliai,“*) paskiau — Deime ir Prieg- 
lium per Labguvą, Tepliuvą, Karaliaučių į Aistmarės. Galų gale po di- 
delio vingio Nogatu ir Vysla pasiekdavo savo tikslą — Dancigą. Ka- 
dangi maža Deimės upė tarp Marių ir Priegliaus buvo persekli dides- 
niems laivams, 1395 - 1406 jos vagą pagilino.“*) Vėliau, 1418, magistras 
M. Kuechmeister ypatingai pagerino Deimės ištaką iš Priegliaus ties 
Tepliuva. Dėl pavojingų Marių tas pats magistras buvo sumanęs su- 
jungti tiesiu perkasu Deimę, pradedant Labguba, su Nemunu ir Gilija. 
Tačiau šis sumanymas šiuo tarpu neįvyko. Šiaip nuolatos buvo rūpina- 
masi išlaikyti laivams perkelti tvenkinius prie Labguvos. 1429 pirkliai 
turėjo mokėti muito po vieną „gerą šilingą“ už kiekvieną krovinio last'ą 
(ca. 40 ctr) iki darbai bus užbaigti, nes magistras Paul von Russdorf 
savo lėšomis nepajėgė padengti išlaidų už tvenkinių pastatymą ir patai- 
symą, Iš prūsų miestų skundų matyti, kad šituos muitus po tvenkinių 
atnaujinimo ne tik ne panaikino, bet dar padidino.**) 

Nesantaikos metu tarp prūsų Ordino ir Lietuvos, ypatingai iki 
1386, kai ką tik aprašytasis vandens keliais atkrisdavo, prekyba nukryp- 
davo svarbiausia į šias dvi puses: sausumos keliu į Rygą, Mintaują ir 
kitus Livonijos ir Kuršo miestus, arba antru keliu į pietus per Mozūrus 
kaip sausuma, taip ir vandeniu Bobro upe, kuri prasideda netoli Nemuno 
ties Gardinu, Narevu, Bugu ir Vysla. Pastarąjį kelią Gediminas patarė 
Hanzos miestams, kadangi jo krašto, dėl nesantaikos su prūsų Ordinu, 
kitaip pasiekti buvo neįmanoma.!**) 

Pasak vieno Ordino laiško iš 1414, Vytautas naudojosi savo per- 
vežimais Bobro ir Narevo upėmis.“") Bugo ir Narevo upės jungė taip 
pat dar Nemuno ir Dniepro augštupius su Tornu ir Dancigu?*“*) šitų 
kraštų svarbiausi miestai buvo Lietuvos Brasta ir Luckas. Jie buvo 
žydų pirklių apgyventi ir todėl turėjo žymų vaidmenį ano laiko pre- 
kyboj. Šitie miestai, be Torno ir Dancigo, palaikė taip pat gyvą susi- 
siekimą su Lvivu ir Kijevu. 

Vytautas rūpinosi vėl atgaivinti prekybą Dniepru, kuri seniau buvo 
garsi Ukrainoj ir dėl totorių puolimų nuo XII a. sunyko.“?) Ypač se- 
natvėje sparčiai ėmėsi tikslo savo didžiulėj valstybėj įsitvirtinti nuo 
jūros iki jūros. Be ko kito jam daug padėjo totorių chanų šeimos vaidai. 
Jis skyrė totoriams chanus tik sau palankius asmenis. Net pats Krimas 
pateko jo įtakon. Jo vardą kala totoriai ant savo pinigų. Patys totoriai 
ir kaukaziečiai mielai vyksta į jo valdomus plotus, kur randa ramybę 
ir laisvę. Tada pradeda žydėti prekyba ir žemiau Kijevo, pietų Ukrai- 
noj. Šalia tvirtovių įsikuria muitinės: Tavanas, Chortica. 1415 javų 
išvežimui naudojasi Odesos (Chadžibil) uostu. Dėl pavojų iš kaimynų 
pusės Vytautas rūpinasi Akermano (Belgorod) uostu, Dniepro dešinia- 
jame krante. Ten gyveno valachai, armėnai, genujiečiai. Podolės seniū- 
nas 1421 atsiuntė 12.000 vyrų ir, panaudojęs daug medžiagos, pastatė 
per vieną mėnesį pilį. Šį įdomų epizodą mini savo aprašymuose jau mi- 
nėtas Gilbert de Lannoy. Tais metais jis antrą kartą keliavo į Lietuvą, 
pervažiavo visą Ukrainą iki Kafos Krime. Vyko su palydovais ir stebė- 
josi Vytauto autoritetu ir įtaka Ukrainoje ir kaimyniniuose kraštuoze.'**) 

Lietuva buvo savo geografine padėtim jungiamoji grandis tarp 
rytų ir vakarų ir todėl turėjo taip pat tam tikrą reikšmę pergabenamo- 
joj prekyboj. Svetimi pirkliai naudojosi lietuvių prekybos keliais, ke- 
liaudami į Naugardą ir į Pskovą,“') ypatingai tada, kai būdavo jūros 
keliai pavojingi. šiuo atveju nieko kito pirkliams neliko, kaip pasinau- 
doti vieninteliu saugiu keliu per Lietuvą. Tas labai erzino Livonijos 
miestus, kai pavyzdžiui, rusai ir prūsai jūros karo metu 1429 su Danija 
per Lietuvą betarpiškai susisiekdavo, neturėdami reikalo Livonijos mies- 
tais pasinaudoti.'*?) 

Apie lietuvių keliones jūra keturioliktame amžiuje ir trisde- 
šimt metų penkioliktame nedaug ką galima pasakyti. Iš vieno rašto 
sprendžiame, kad Ordinas, kiek galėdamas, bandė trukdyti lietuvių lai- 
vininkystę jūra.““*) Tik 1424 dėl politinių sunkenybių su Lenkija ir Lie- 
tuva leido abiem valstybėm naudotis laisvu pervažiavimu sausuma ir 
jūra.“*) Šita laisvė be abejo išėjo daugiau Lenkijai į naudą, nes pasta- 
roji savo prekybos savarankiškumu buvo ne taip toli pažengusi. 


* 


* * 


Labai įdomi lietuvių praeities laivininkystė. Negalima būtų suprasti 
jos vėlesnio liūdno likimo, nepaminėjus bent trumpai jos žilos senovės. 
Gaila, kad iki šiol, galima sakyti, ji nebuvo žinoma. Niekas jos nuodug- 
niai netyrinėjo, nors duomenų yra pakankamai. 

Mūsų kaimynų nuomonė buvo dažnai tendencinga ir niekuo nepa- 
lenkų ir Livonijos praeities tyrinėtojas prof. Schiemann tvirtina, 
kad jokia lietuvių gentis nepažino laivininkystės.*“*) 

Panašiai galvoja ir lietuvių istorijos tyrinėtojas lenkų profesorius 
Lowmianskis.'“) 

Tikrumoj gi lietuvių pakrantės gyventojai, kaip ir vokiečių senovės 
saksai ir fryzai, naudojosi laivininkyste prekybos susisiekimui ir taip 
pat apsigynimui. Jau ir normanų sagose bei padavimuose užtinkame 
paminėtą vieną jūrininką sembą, kuris darydavo keliones Baltijos jūra 
tarp Halmgardo (švedų nausėdija, vėliau pasivadinusi Didžiuoju Nau- 
gardu) ir senovės Jutlando Haitabu.“") Naugardo kronikoj, apie XI a. 
vidurį, daug kartų pažymėtas prūsų pasirodymas šitame mieste laivais. 
1230 jie turėjo Naugarde buveinę ir vertėsi, pasak dr. J. Totoraičio, 
net ir gintaro prekyba.““*) šita nuomonė dar palaikoma ir tuo, kadangi 
slavai iš lietuvių pasiskolino žodį gintaras.'“?) Labai daug žinių teikia 
Livonijos eiliuotoji kronika. Čia amžininko kalbama ir apie sembus, ku- 
rie 1256 atvežė laivais didelę kariuomenę padėti žemaičiams pulti Or- 
dino naujai pastatytą pilį Klaipėdoj"?) Apie prūsų ir sembų prekybą, 
prekybos reikšmę ir dydį su Šlezvigu, danais, slavais ir iš dalies su 
saksais ir fryzais ankstybajam viduramžy taip pat nemaža žinių.!“') 

Ypatingai buvo šaunūs jūroje kuršiai, gindami savo kraštą ir pul- 
dami priešus. Mes žinom, kad danai ir švedai pasikeisdami mėgino 
nukariauti lietuvių genčių pajūrį. Daugiausia apie 8 ir 9 amžius, Dėl 
to, matyti, vėliau kuršiai smarkiai puola ir plėšia Danijos ir Švedijos 
pakrantes. XI a. gale ir XII pradžioj jie įvarydavo tiek siaubo priešams, 
kad, pavyzdžiui, švedai užversdavo rąstais įplauką į garsų savo prekyba 
Birkos uostą prie Maelaro ežero.“'?) 

Ir patys lietuviai, kai vokiečių pirkliai atvyko XII a. gale į Dau- 
guvos kraštą, užsiėmė laivininkyste. Tai liudija Livonijos kronikos.!'*) 
Popiežius Inocentas III, Rygos arkivyskupo prašomas, draudžia (1200) 
pirkliams lankyti Žemgalių uostus (portus semigallorum). Tai buvo 
Mūšos bei Lielupės ištaka. Ši vandeninga upė teka Lietuvos šiaurėje 
ir Latvijoj. Vėliau 1229 Grigalius IX uždraudė Gotlando pirkliams be 
kitų daiktų pardavinėti pagonims ir laivus, 1262 Urbonas IV — gink- 
lus. Būdinga, kad vardas laivas vartojamas finougrių kalbose, būtent 
suomių, estų ir lapių, kurie ir šiaip daug žodžių iš lietuvių yra pa- 
siskolinę.''+) 

Pastaraisiais laikais sutinkame švedų (archeologas prof. B. Ner- 
mann) ir vokiečių (dr. Ch. Krollmann) literatūroj šiuo klausimu 
nešališkų ir rimtų žinių, pastabų. Be to, dr. J. Matusas, kruopščiai 
surinkęs daug žinių apie lietuvių jūrininkystę praeity ir nuosekliai išty- 
rinėjęs šaltinius, 1939 paskelbė platų, vertą ypatingo dėmesio darbą 
„Lietuviškosios giminės ir jūra“, kuris ėjo per dešimt Lietuvos Aido 
numerių. 

Susisiekimui jūra lietuviai XV a. pradžioj didelių laivų neturėjo. 
Neturėjo ilgą laiką ir patogaus susisiekimo jūra, nes Ordinas buvo už- 

ėmęs Nemuno ištaką ir Klaipėdą“) Todėl nenuostabu, kad Vytautas 
1409 pasirūpino iš didžiojo magistro leidimą išsinuomoti reikalingus lai- 
vus Torne parvežti javams iš Kujavijos Kaunan.““*) 

Paprastai vasarą ir rudenį atkeliaudavo pirkliai į Lietuvą laivais. 
Tuo tarpu pavasarį susivieniję laivai į ištisą laivyną grįždavo su lie- 
tuvių žydais į Dancigą“"") Ir žiemą nebuvo prekybos susisiekimas nu- 
trauktas, jei upės neužšaldavo. Pasak Posilgės metraščio, 1413 me- 
tų gale iš Lietuvos į Dancigą atplaukė galybė medžių, nes žiema buvusi 
labai švelni./*) Jei laivai upėse įšaldavo, prekes išlaikydavo laivuose 
iki ledai išeidavo, arba jas rogėmis nugabendavo į paskirtas vietas.'?) 

Nors sekantis pavyzdys neturėtų būti taisyklė, kadangi tai įvyko 
įtemptų santykių tarp Ordino ir Lietuvos laiku, bet dėl vaizdo pilnumo 
norim paminėti. Klaipėdos komtūras praneša savo magistrui, kad 1422 
spalio mėn. per didelę audrą Klaipėdos pakrantėj nuskendo 5 laivai, 
ties Ventpile — 12, tik prie Palangos pasisekė išgelbėti laivą su 32 
arklių kroviniu ir žmonėmis, bet Palangos seniūnas turtą konfiskavo.'*9) 

Prof. Schiemann pastebi, kad senovės lietuviai visai kitaip elg- 
davosi su jūroj nelaimės ištiktaisiais, būtent juos svetingai globodavo.'*!) 
Tiesa, mes turim nemaža žilos senovės paliudijimų, kur.lietuvių žmoniš- 
kumas giriamas (Jordanis VI. a., Bremeno arkivyskupas Adal- 
bertas, kun. Adomas Bremeniškis XI a...) Schiemanno pasta- 
ba visai be pagrindo meta Lietuvos pakrantės gyventojams kaltinimo 
šešėlį. Jis neatsižvelgė į šių įvykių priežastį. Jų negalima be abejo ly- 
ginti su šiaurės Vokietijoj anais laikais išsiplėtusiu nelemtu papročiu: 
ką jūra išmesdavo, tą pagrobdavo sau. Visai kas kita pas Žemaičius. 
Žemaičius padarė įtūžusius ir kerštingus kryžiuočiai, metų metais juos 
puldami. 

Iš vieno 1430 magistro laiško Heilsbergo vyskupui matyti, kad Or- 
dino krašte už nuskendusio turto išgelbėjimą paprastai imdavo trečda- 
lį jo vertės mokestį.!**?) Tokį mokestį už gelbėjimą reikalavo Heilsbergo 
vyskupo žmonės iš lietuvių, kai jų du laivai Alnos upėje nuskendo ir 
tik dalis turto buvo išgelbėta. Tik dėl gerų santykiu su Ordinu, ma- 
gistras, Vytauto primygtinai veikiamas, paprašė vyskupo, kad jis vie- 
toj trečdalio už išgelbėtą turtą, paimtų tik „patogų“ atlyginimą. 

Pagal šaltinius, vokiečių pirklių mėgiamiausios prekyvietės Lietu- 
voj būdavo Vilnius, Kaunas, taip pat Trakai, Krėva ir Gardinas. Lietu- 
vių kelionių tikslas buvo svarbiausia Dancigas, nežiūrint daug artesnio 
Karaliaučiaus. Jokių žinių mes neturim, kad judėjimo laisvė pirkliams 
Nemuno krašte būtų tik tam tikromis vietomis, kaip matom Dauguvos 
krašte.*“**) Prekybos sutartyse kalbama tik apie vertimąsi prekyba visoj 
Lietuvoj, kaip ir Žemaitijoj ir Rusijoj. Apie vietų apribojimą pirkliams 
girdim tik 1413 metų pabaigoj viename nurodyme Ordino pasiuntiniams, 
kurie Balgos komtūro vadovaujami keliavo pas Jogailą ir Vytautą. 
Jie turėjo paskatinti Vytautą leisti prūsų pirkliams pirkliauti tik iki 
Kauno, tuo tarpu lietuviai neturėjo į Prūsiją keliauti toliau Ragainės. 
Panašia prasme magistras savo nurodyme pasiūlė Rastenburgo ir Gar- 
dino vietas.'“**) Iš čia matyti ir seka, kad pirkliai šį karinį kelią į Gar- 

diną taip pat prekybai panaudojo. Vėlesni raštai jokio įrodymo neduo- 
da, kad šitas apribojimas būtų įgyvendintas. Kad Ordinas neleido lietu- 
viams keliauti toliau į savo kraštą, jie savo reikalus turėjo sutvarkyti 
pasienio miestuoze, Ragainėje ir Rastenburge. Tai buvo, matomai, pa- 
grindas apsisaugoti nuo šnipinėjimo.!**) Galėtų panašiai paaiškinti ir šią 
sutartį, kurią Ordinas 1390 su Žemaičiais sudarė“) Čia vokiečiams 
buvo leidžiama visai laisvai prekiauti po visą Žemaitiją, tuo tarpu že- 
maičiai buvo apriboti itktai Ordino pasienio miestais: Klaipėda, Ragai- 
ne, Jurbarku. Tokios ir panašios mintys galėjo kilti tik neramiais lai- 
kais, kai vokiečių-lietuvių santykiai buvo įtempti ir nepasitikėjimu 
pagrįsti. 


2. Mažmenų ir didmenų prekyba, prekyba skolon ir muitai 


Lietuviai Prūsijoj turėjo didelę prekybos laisvę. Jie galėjo Dancige 
be vokiečių tarpininkavimo su svetimais ir svečiais prekiauti. Be to, 
lietuviams buvo leista ir prekyba mažmenomis kaip Dancige, taip ir 
visame krašte.““'?) šitos lengvatos — tiesioginė prekyba su svetimais 
atvykėliais ir taip pat mažmenomis, — kuriomis išimtinai tik lietuviai 
naudojosi su svetimaisiais, rėmėsi savitarpine tvarka, nors ir vokiečiams 
Lietuvoj didysis kunigaikštis rodė palankumą, leisdamas apsigyventi.**) 
Žymiausi iš užsienio atvykę prekiautojai Dancige muvo hanziečiai, olan- 
dai ir ypatingai anglai.:8?) 

Nors anglų santykiai su Pabaltiju seni, tačiau jiems nesidavė leng- 
vai juos rutulioti, nes vokiečių Hanza jiems pastojo kelią. Ji pasirodė 
maždaug XII a. antroje pusėje. Greitu laiku paėmė savo įtakon Baltijos 
ir Šiaurės jūros prekybą ir tvirtai bujojo iki viduramžių galo. Daugiau 
apsišvietusios prancūzų ir anglų tautos dėl feodalinių vidaus karų ir 
Šimto metų karo (1337-1453) nesugebėjo konkuruoti su vokiečių pirk- 
lių galinga sąjunga, kuri diktavo kaip norėjo ir varžė svetimuosius. 
Iš nemažo pluošto skundų lotynų kalba ryškiai matome, kaip augštai 
anglai vertino savo prekybos santykius su Pabaltijo kraštais. Be ko kito 
anglai stebisi, kad vokiečių Ordinas juos varžąs, kai jie tuo tarpu dažnai 
ir daug pagalbos duodą prieš prūsus ir lietuvius: recolerent in super, 
gui president in Prucia, guociens et guantis corporum laboribus et ex- 
pensis domini, milites et armigeri de Anglia contra Litwanorum perfidos 
exercitus et incursus Pruthenis auxilium personaliter impendebant.!**) 

Tik Hanzai susilpnėjus, anglų įtaka smarkiai iškilo. Jie susispietė 
Elbinge, ir ypatingai Klaipėdoj, kuri prakuto anglams paėmus į savo 
rankas maž visą prekybą. Taip pat jie buvo žinomi XVII a. Šventosios 
uoste, kuri gavo iš Lietuvos valdžios Magdeburgo teises ir visokius pa- 
lengvinimus. Pats uostas buvo sutvarkytas didesniem laivams ir per 
jį anglai prekiavo su žemaičiais.'?') 

Kaip vokiečiai, taip ir lietuviai pasinaudodavo savo prekybai krę- 
ditu, jiems buvo dažnai patogu prekes skolon parduoti, nors tai ir drau- 
dė Hanzos nutarimai. Panašų vaizdą matome ir Dauguvos srity, kur 
mėginimai pašalinti prekybą skolon neturėjo pasisekimo.“*) Prūsų Or- 
dino kreditu visų pirma naudojosi lietuvių kunigaikščiai, kurie be abejo 


545 


daugiausia suvartodavo prekių. Viename 1390 raštę Vytautas, tuomet 
dar tik Gardino ir Lucko kunigaikštis, prižada magistrui Konradui von 
Zėlner atsilyginti po metų lygiai tiek, kiek jis jam į Lietuvą pasiųs pa- 
gal jo reikalą miltų, šiaip maisto ir kitų daiktų“) Ordinas, atrodo, 
ypatingai plačiai vertėsi didmenų prekyba skolon. Vienu metu Bran- 
denburgo komtūras turėjo Nemuno srityse virš penkių šimtų prūsų 
markių skolos.'?*) 

Šita suma atrodo nedidelė. Bet reikia nepamiršti, kad senovės pi- 
nigų pirkimo pajėga nepalyginamai buvo daug didesnė. Hanzos laikų 
uolus tyrinėtojas prof. E. Rėrig palygina Liubeko markės vertę su 1926 
metų ir randa, atsargiai vertindamas :1 Liubeko markė (1386) mažų 
mažiausiai buvo lygi 50 markių.!“) O prūsų markė, palyginus su Liu- 
beko, paprastai buvo dvigubos vertės.!"*) Taigi penkių šimtų prūsų 
markių suma, padauginus iš šimto, būtų 50.000 markių. Iš čia matom, 
kokia didelė buvo prekybos verslo apimtis. 

Dažnai skundai rodo, kad pirkliai kredito teikėjams buvo ne visuo- 
met teisūs. Nesantaikos laikai tarp Ordino ir Lietuvos, be abejo, padarė 
taip pat ir pirklius kietus ir nekantrius. 1414 metais Prūsų pirkliai 
mėgino padaryti įtakos magistrui, kad jis pažymėtų sutarty vieną s3- 
lygą, pagal kurią galima būtų skolininkus Lenkijoj ir Lietuvoj priversti 
teise ir teismu atsilyginti už skolas.'*" Trejus metus vėliau vienas Dan- 
zigo pirklys prašo Vytauto per magistrą, kad jis paragintų lietuvių 
pirklius jam skolas sumokėti.!“) Pagrečiui pasitaiko tokių įvykių ir 
pas Dancigo pirklius. Kartą Vytautas praneša magistrui, kad vienas 
Dancigo pirklys Vilniaus pirkliams esąs 299 schockų “**) skolingas ir, 
kai vilniečiai į Dancigą atvyko, jis kažin kur iškūręs. Vytautas galėjo 
Vilniuje esančius Dancigo pirklių prekes taip ilgai sulaikyti, kol jo 
pirkliai savo skolas išgaus, bet, nenorėdamas jų varžyti, davė tik ma- 
gistrui suprasti, kad blogiausiu atveju, t. y. neatsilyginus su nuskriaus- 
taisiais pirkliais, suimtų pabėgusio dancigiečio prekes, mūrinius namus 
ir kitus turtus.?*) 

Kaip dideli muitai buvo iš tikrųjų — mįslė, nes sutartyse vyravo 
palinkimas vengti pakėlimo, ir dėl to visuomet skaitom tik terminą 
„Kaip iš seno ir paprasta". Gedimino laikais pirkliai jokių muitų ne- 
mokėjo. Vėlesniais laikais Prūsijos prekes įvežus į Lietuvą, būdavo jos 
tik sužymėtos. Muitus sumokėdavo maždaug per pusę metų.?"') Prūsų 
pirkliui tai buvo, savaime aišku, patogu: nereikėjo imtis su savim taip 
daug pinigų į svetimą kraštą ir sumokėdavo muito tik už parduotą 
turtą. 

3. Užsienio prekybos prekės 

a) Išvežimas 

Apie anų laikų išvežamųjų prekių kiekį ir rūšį nėra jokių statis- 
tinių davinių, nebent mažos išimtys. Tačiau kaikurie sąrašai, kurie dėl 
kivirčų gan dažnai iškildavo, arba dėl kitų priežasčių, kaip iš sutarčių 
ir rašinių mus pasiekė, vis dėl to leidžia mums apytikriai sukurti tei- 
singa vaizdą. 

Persikelkim į anuos laikus ir vaizduokimės šalį, apaugusią tankia 
ir nepereinama giria. Gausim vaizdą, kur glūdi šios valstybės turtas. 
Miškas teikė gyventojams su kaupu medį, mėsą, kailius, vašką, medų. 
Dažnos anų laikų kunigaikščių ir didikų medžioklės buvo ne tik laikui 
praleisti ir pažaisti, kaip paviršutiniai pažvelgus klaidingai atrodo, bet 
ypatingai svarbi ūkinio verslo šaka. Prieš Žalgirio kautynes, kaip ži- 
nome, buvo padarytos medžioklės aprūpinti milžinišką kariuomenę mais- 
tu, kurį paskiau plugdė upėmis. Berods mėgiamiausia Vytauto medžio- 
klės vieta buvo Birštonas, kur jis turėjo medžioklės pilaitę ir čia dažnai 
laiką, ypatingai žiemą, praleisdavo su savo šeima ir augštais pareigū- 
nais.??) Vytautas ir magistras, kai santykiai kiek pagerėdavo, vienas 
antrą, pasak daugelio raštų, dažnai paprašydavo leidimo savo valstybių 
miškuose ir dikybėse pamedžioti.?*) 

Ordinas, atrodo, buvo svarbiausias medžio pirkėjas. Pavyzdžiui, 
1405 buvo teikiamas medis Dancigo miestui. Tai buvo kiekis, kuris 
dėl įvykusių karinių painiavų ilgą laiką gulėjo Nemuno krante. Ordinas 
jau prieš karą buvo įsakęs jį sukirsti ir krantan nugabenti. Už sukirsto 
medžio nuvežimą iki Nemuno ir plugdymą upėmis sieliais Ordinas pats 
atsilygino.?““*) Ordinas plukdydavo medį ir Nemuno intakais, pvz. Še- 
šupe.**) Lietuvių, kaip ir lenkų ir mozūrų, medžio, iš kurio tuomet taip 
vadinamas „Wagenschoss“ ypatingai žymų vaidmenį vaidino, patekdavo 
tiek daug į Dancigą, kad paliaubų metu (1415) augštai sukrauta 
buvo abipus Motluvos viena mylia ilgumo. Šitais metais sunkų buvo 
jį parduoti, tai magistras sunaudojo Marienburgo statybai“) Be Or- 
dino taip pat ir dancigiečiai vertėsi medžio prekyba. Tai matome ir iš 
Vytauto skundo (1422 geg, 25), kuriame jis prašo magistrą nubausti 
vieną dancigietį, padariusį jam žalos parduodant medį.**7) 


Toliau dar lietuvių išvežime žymią vietą užėmė pelenai, kurie 
net 1415 prekybos sutartyje tarp Ordino ir lietuvių - lenkų kraštų 
šalia medžio ypatingai pabrėžti.?**) Pelenus gamindavo ne trąšoms, kaip 
daugelis klaidingai mano, bet dėl jų cheminės ypatybės kaip potašą 
stiklo, muilo ir panašių daiktų gamybai. Jie buvo tuomet labai pagei- 
daujami ir daug buvo išvežama. Iki šiol dar užsiliko vietovardžių, kurie 
primena, kur seniau gamindavo pelenus ir degutą, degindami atitinka- 
mus medžius ir kelmus, pvz. Smalininkai, Smalenskas. 

Taip pat kailiai buvo svarbus daiktas prekybai. Apie tai mums 
sako dažnos pastabos dokumentuose.  Nepilnai užsilikusiose vokiečių 
Ordino sąskaitų knygose užtinkame 1400 dvi dideles kailių siuntas: 
160.000 ir 40.150 kailių. Jos gulėjo pas Karaliaučiaus Ordino atstovą 
Briugėje. Kiekvienas pirmos siuntos tūkstantis kainavo kaip ir rusų 
kailiai, būtent 1914 prūsiškų markių, o antros siuntos — 19 p. m. šitie 
kailiai matomai buvo Torne iš lietuvių nupirkti??) Tais pačiais me- 
tais Marienburgo Ordino atstovo Briugėje buvo 120.870 kailių skolon 
parduota.?'?) 

Be to, lietuvių kailiais prekiavo taip pat ir Dancigo miestas. Tai 
matome iš vieno dancigiškio prekybos knygos,?*") taip pat ir iš Dancigo 
pirklių skundo prieš danų karalių, kurie sulaikė turtą, Tarp suimtų 

1418 daiktų buvo ir 40 markių vertės 40.000 (1.000 Zimmer) juodų 
lietuvių kailių.*!?) Lietuvių kailių gausybė viliojo ir Breslavo pirklius, 
kurie turėjo gerus santykius su Vilnium ir turėjo didžiojo kunigaikščio 
palankumą. Jų varžytynės buvo vėliau prūsų miestams lyg krislas akyse. 
Ir patys lietuviai gabendavo kailius Breslavan.**) Šalia kailių išveždavo 
taip pat ir neapdirbtas odas. Pavyzdžiui, kartą matom žemaičius Dan- 
cige parduodančius 50 gabalų stumbrinių kailių.?'*) 

Tik vienintelį kartą mūsų temos metu (1316-1430) užtinkame pa- 
minčtą vašką, kaip išvežimo prekę. Vienas laivo svaras (Schiffspfund) 
Dancige 1429 kainavo 3214 markių.** Iš vieno Rygos miesto įrašo sko- 
lų knygoje mes sužinom lietuvius prekiaujant vašku su rygiečiais jau 
prieš Gediminą.*““) Vis dėl to, nepaisant šykščių žinių, neabejotinai 
vaškas jau seniais laikais vaidino svarbų vaidmenį.?*'") Jį vartojo ne tik 
bažnyčiose, bet ir dokumentų antspaudams, o prieš popieriaus atsiradi- 
mą net raštui, užpylus jo ant įduobtos lentelės. Ypatingai patogu buvo 
pirkliams: skolininkui atsilyginus, užteko pirštu pabraukti — ir vaško 
vieta galima buvo iš naujo panaudoti. 

Tam tikrą reikšmę lietuvių išvežime turėjo taip pat dovanos kaip 
rankiniai sakalai, šiaip sakalai ir vanagai?) didysis erš- 
kėtas*?) ir gyvi stumbrai“) kurie, kaip viename sąraše pami- 
nėta, buvo Vytauto iškilmingai padovanoti didžiajam magistrui. Gali- 
mas daiktas, kad lietuvių gyvuliai taip pat į užsienį buvo parduodami. 
Breslavo muito kainų sąraše 1327 pažymėta, pvz, pagoniški 
jaučiai.?*) 

Sidabras pasitaiko tik kaip mokėjimo priemonė bei pinigai. 
Apie 1400 Ordino prekių sandėlyje Karaliaučiuje buvo 120 gabalų lietu- 
viško sidabro rublių, kuriuos jie mažne visus iš maršalo nupirko.???) 

Lietuviški rubliai buvo gan žymiai išsiplatinę. Krokuvos 
miesto kasoj 1394, tuo laiku, kai santykiai tarp lietuvių ir Ordino 
buvo gerokai įtempti, gulėjo ištisi maišai lietuviškų rublių (sidabro 
gabalų.***) 

Šiaip ar taip, tuomet pinigai nebuvo svarbiausias vaidmuo prekių 
judėjime, kaip šiandien. Prekyba buvo daugiausia mainų prekyba. Visu 
tikrumu galima sakyti, kad taip labai išsiplėtusi prekyba skolon dėl 
silpnai pasireiškusios piniginės apyvartos buvo be abejo neišvengiama. 
Dar XVI a. pradžioj Vilniaus miestas iš dalies rinko mokesčius kiaunių 
kailiais.?2*) 

Pačios duoklės ir visokie mokesčiai dažniausiai buvo gamtos ga- 
miniais sumokami. Prūsų Ordino rūmų juokdarys Henne, kuris buvo 
pasiųstas 1427 linksminti Vytautą ir kartu pašnipinėti, rašo savo val- 
dovui, kad dalyvavęs Vytauto kelionėje iš Trakų į Smolenską ir toliau 
laivais Kijevo link. Jis stebėjęsis, kaip gausiai pakeliui kunigaikščiai 
apdovanoja Vytautą: šimtais arklių, kupranugariais, totorių pinigais ir 
šiaip pinigais, visokiais rusų brangiais kailiais ir kitomis brangiomis 
dovanomis.?25) 

b) Įvežimas 


Svarbiausi įvežimo daiktai: druska ir gelumbė. Viename 
nuostolių sąraše, kuriuos Vytautas Ordinui po Žalgirio sustatęs, skai- 
tome, kad Ordinas Lietuvoj pardavinėjo druską, visu pirmu Vilniuje ir 
Kaune.*“*) Kaip svarbi buvo Lietuvoj druska, matyti iš to, kad Ordinas 
spausdamas Lietuvą, uždraudė išvežti druską.**") Panašiai pasielgė Or- 
dinas ir prieš žemaičius.?2*) 

Tą patį galėtumėm pasakyti ir apie gelumbės reikšmę. Truk- 
dymas įvežti gelumbę į Lietuvą tuojau būdavo pastebimas kainose. 
1428 Vytautas skundėsi magistrui, kad dėl jūros karo su Danija pas 
jį viskas pabrango, ypatingai gelumbė.?**) Iš čia galima spręsti, kad 
lenkų gelumbė, kuri pagal lenkų rašytoją Jaroševičių Lietuvoj buvo 
labai išsiplatinusi, ir net Vilnius turėjęs gelumbės sandėlį,*?) vis dėlto 
negalėjo pakeisti šitos gelumbės, kurią iš Prūsijos ir iš užjūrio atga- 
bendavo į Lietuvą. Kiekvienu atveju aišku, kad lietuviai sau gelumbę, 
be Breslavo, parsisiųsdindavo ypatingai iš Prūsijos.?*?) 

Viename sulaikytame laivyne ties Ragaine randame vien trijuose 
laivuose 6 terlingus ir 7 ryšulius gelumbės.“*) 1430 skunde Vytautas 
aiškina magistrui, kad Dancigo svečiai jo pirklius apgavę, kad kai- 
kurie gelumbės gabalai buvę 2 ir 3 uolekčiais pertrumpi, netvarkingi 
ir menkos vertės. Jis prašė magistro šiuos svečius, kurie jūra į Dancigą 

Apie gelumbės rūšį skurdūs šaltiniai nedaug ką paaiškina. Ordino 
gelumbės dovanos lietuvių kunigaikščiams ir jų tarnautojams dažniau- 
siai apibūdintos pagal jų kilmę. Pavyzdžiui, flamų gelumbė iš Ypern ***) 
ir leidiška iš Leiden.*“*) Dažniausiai prekiaujamos ir dovanojamos ge- 
lumbės nėra aiškiau apibūdintos, nebent tik jų spalva — raudona, mė- 
lyna.*““) Yra kartą paminėta kaip apdirbta gelumbė kelnėms ir kepu- 
rėms vienoje vokiečių krautuvėje Kaune.?*?) 

Metalo ir metalinių prekių įvežime užtinkame geležį,““) vario 
katilus,*“?) alvo ąsočius bei puodus,*") kirvius,?*) 
varpus,**) sidabruotas taures,?“) kurias magistras Vytau- 
tui padovanojęs. 

Tarp įvežtų maisto gaminių paminėta javai,*“*) taip pat mil- 
tai,?5) cukrus.?*“) Javų Ordinas apsčiai turėjo ir gabendavo par- 
duoti Lietuvon. Jei Vytautas per badmetį 1409 parsigabeno per Prūsiją 
laivais iš Kujavijos javų į Kauną, kuriuos jis gavo iš lenkų karaliaus, 
tai buvo tik išimtinas įvykis.?*7) 

Prūsų Ordino turto knygoje (Tressler buch) randame dar taip 
pat surašyta visa eilė gėrimų, kurie Vytautui ir jo žmonai buvo 
pasiųsti, pvz. Reino ***) ir valonų **?) vynai, (ypatingai paminėtas bran- 
gus, saldus vynas, vardu „ReinfalV')?*?) ir Vizmaro alus.*“:) 

Tam tikri prekybos daiktai prūsų Ordino buvo uždrausti išvežti į 
Lietuvą. Tai buvo ginklai ir arkliai. Pastarieji dėl to, kad pasižymėjo 
savo dydžiu ir jėga ir geriau tiko karo tikslams negu lietuvių arkliai.?52) 

Vietoj Prūsijos Krokuva gabeno didžiajam kunigaikščiui ginklus, 
sviedžiamas mašinas, šarvus ir šalmus.?*“) Atrodo lyg 

būtų šitas Ordino išvežimo apribojimas ne visuomet griežtai vykdomas, 
nes vėl matome, kai magistro ir didžiojo kunigaikščio santykiai page- 
rėdavo anas padovanodavo eržilus,““*) paauksuotus šalmus,?) šarvų 
diržus iš sidabro,““) balną,“?) arba žirgui antklodę.?**) 


IšVADOS 


Dėl prekybos būdo ir jos tolesnio likimo 


Du veiksniu: Ordinas ir vokiečių Hansa suvedė Lietuvą ir visą 
Baltijos pakrantę per nukariautą ir kolonizuotą slavų kraštą į betarpiš- 
kus ryšius su vakarų Europa. Riterių Ordinas Lietuvą paskatino grei- 
čiau valstybiniai susitvarkyti ir toliau europėti. Lietuva turėjo žūt būt 
atsilaikyti prieš visus suktus Ordino mėginimus ją paglemžti. Ir vokie- 
čių Hanza, gan lygiagretis veiksnys šalia Ordino, prekybos monopolio 
reikalavo vien tik sau. Tačiau galima sakyti, kad Hanzos prekyba pa- 
dėjo sustiprinti lietuvių prekybos išsivystymui. Beje, reikia pastebėti, 
kad lietuviai Hanzos pradžioje buvo dar nepakankamai patyrę ir stiprūs 
pasipriešinti prieš „garbingų ir išmintingų Hanzos vyrų“ (,„achtbaren 
und wisen leute der Hanze“)“*?) planą ir reikalauti sau lengvatų. Be 
to, Ordinui užėmus Baltijos pakrantės žymiausias vietas, nutrūko ir 
lietuvių laivininkystė jūra, kuri anksčiau plačiai buvo išsiplėtus. 

Iš pradžių svetimšaliai Lietuvoje nebuvo apkrauti ypatingomis pa- 
reigomis: jie galėjo laisvai, be muitų keliauti, kadangi kiekvienas pirk- 
lys ir amatininkas buvo labai pageidaujamas krašto kultūrai kelti, 
„Jeigu kas, net ir iš vokiečių“, taip išsireiškia žinomas vokiečių istori- 
kas Lohmeyer, „palikęs namie betkokias kitas užmačias atvykdavo Lie- 
tuvon, ar jis būtų amatininkas, pirklys ar plunksnos žmogus, žmonių 
būdavo palankiai priimtas''.?*?) 

Laikui bėgant Lietuva daug pasimokė iš vokiečių prekybos atžvil- 
giu ir, tuo metu taip pat ir valstybiniai sustiprėjus, mėgindavo gintis 
nuo Ordino ir prūsų miestų persvaros prekyboje. Ramiais laikais pre- 
kybos santykiai palyginamai buvo darnūs, Po to, kai vokiečiai Lietuvoj 
naudojosi lengvatomis ir laisve, ir patys lietuviai vėliau išsikovojo 
Prūsijoj teisę betarpiškai su svečiais prekiauti ir buvo laisvi nuo Or- 
dino „svaro mokesčio“ (pfundzol). Išsivystė tikrai gyvas ir našus 
prekių judėjimas. Tai įvyko visu pirma Vytauto išmintingos politikos 
dėka, kuris sugebėjo pasiekti susitarimo tarp savų ir svetimų pirklių. 

Per pirmą dešimtemtį po jo mirties prekybos vystymasis buvo ne- 
pastovus ir svyruojantis dėl neramumo Lietuvoj, ryšium su ginčais dėl 
sosto ir Ordino laikysenos prieš Lietuvą.“*) Tik nuo didžiojo kunigaikš- 
čio Kazimiero valdymo pradžios prekyba vėl susilaukė pakilimo kaip ir 
Vytauto laikais.*“*) Tuo metu (1445) užtinkame pirmą žinią apie Han- 
zos kontorą Kaune.““*) Šios kontoros veikimas Prūsijos trylikos metų 
karo laikų buvo pertrauktas,**) nors lietuviai šiame kare ir nedalyvavo, 
ir prekyba su prūsais nebuvo nutrūkus.*“*) 

Visas laikotarpis po Vytauto turi jau kitą vaizdą. Lietuva pradėjo 

Hanzos pirklius, kurie buvo tarpininkais lietuvių prekyboj, iš jų privi- 
legijuotos vietos stumti ir juos be lengvatų laikyti tik varžovais.**) 
Toliau sekė lietuvių teisių susiaurinimas prūsų miestuose, ypatingai 
Dancige, kuris dėl politinių priežasčių anksčiau buvo prisišliejęs prie 
Hanzos ir dėl to taip pat daugiau laikėsi jos nutarimų, kaip, pvz., drau- 
dimo su svečiais prekiauti.?“) Suprantama, kad daug skundų pasipylė 
iš prūsų pirklių, ypatingai Hanzos kontoros Kaune, kai lietuviai mėgino 
apkarpyti vokiečiams lengvatas ir su jais negeriau elgtis, kaip ir jie su 
svetimais pirkliais Prūsijoj.?““) Tokie reikalavimai, kokius prūsų pirk- 
liai statė lietuviams, buvo bendras reiškinys vokiečių Hanzoje. Kauniš- 
kiai lietuviai, išėję iš kantrybės, kartą karčią tiesą pasakė vokiečiams: 
„Dancigas negali be mūsų apseiti: jis nebūtų galėjęs taip išsimūryti. .. 
Mes galvojam taip pat apie mūrus“ — („de fan Dantezke konen unser 
nicht entberen, ...Dantezke were szo nicht gemuret, de fan Dantezke 
hebben lange noch gemuret, wy denken ok to muren'').?*?) 

Kaip pavojingi ilgesniam laikui šitie neįmanomi Hanzos reikalavi- 
mai buvo jai pačiai, matome ir iš vieno Hanzos praeities žinovo Fr. 
Rė6rigo veikalo, kuriame jis pateikia vertą ypatingo dėmesio ir vienin- 
telį savo rūšies laišką iš Liubeko archyvo.*'*) Šitame laiške Nuernbergo 
miesto taryba XVI a. Liubekui priekaištavo, kad Hanzos pirklių laiky- 
sena su svetimaisiais pirkliais „jokios proporcijos neturi, nei aritmeti- 
nės, nei geometrinės" (,„keine proportio, weder eine proportio arithmę- 
tica noch geometrica sei“). Dėl to „neproporcionalumo“ ir Hanzos kon- 
tora Kaune žlugo. 

Nenuostabu, kad Vytauto laikų prekybos žydėjimas dar ilgą laiką 
vokiečio pirklio atminty pasiliko kaip aukso amžius.*“!) 

III LIETUVOS METRAŠTIS 


BYCHOVCO KRONIKA IR JOS AUTENTIŠKUMAS 


KUN. DR. K. A. MATULAITIS, MIC. 


ĮVADAS 


„Kiekviena tautos karta turi parašyti sau tautos istoriją iš naujo", 
— teigė dr. Z. Ivinskis, savo paskaitoje L. K. Mokslo Akademijos suvažia- 
vime 1961 rugs. 3. Surasti nauji istoriniai šaltiniai ir naujos studijos ati- 
dengia ir naujai nušviečia buvusį tautos gyvenimą. Kaip pavyzdį, dr. Z. 
Ivinskis užsiminė apie platųjį Lietuvos metraštį. kurį T. Narbutas pa- 
skelbė atskiru leidiniu 1846 Vilniuje, kitaip vadinamą Bychovco kronika. 
Ilgą laiką abejota metraščio autentiškumu. Net iki 1959 buvo daug kie- 
no atmetamas kaip Narbuto falsifikatas. Yra nutrupėjusi metraščio 
pradžia. Nežinomas jos autorius ar autoriai; nežinomas perrašinėtojas, 
nei kada jis padarytas. Daug kas abejoja metraščio istorine verte, ma- 
tydami, kad kai kurios žinios tilpo Stryjkovskio kronikoje (1582), tuo 
tarpu, kai metraštis kalba tik iki Trainaičio mirties (1270). Reikalas 
paaiškėjo 1959. Buvo surasti Aleksandro Bychovco laiškai iš 1834-39. 
Iš jų matyti, kad jis tikrai pasiuntė T. Narbutui Lietuvos metraštį (žr. 
R. šalūga, Lietuvos Mokslų Akad. Darbai, serija A, 1(6), 1959, 149-154). 

T. Narbutas spėlioja, jog rankraštis rašytas XV a. gudų kalba, 10- 
tynų raidėmis, kad jis perrašytas nežinomo asmens iš nukentėjusio ori- 
ginalo, nes neturi pradžios ir viduryje stoka lapų; perrašytas popieriuje 
su vandeniniais ženklais: žuvytė - karosas ir G. G. Toks popierius, anot 
Narbuto, buvo apyvartoje XVII a. antroje pusėje ir XVIII a. pradžioje. 
Duoda net vieno puslapio faksimilę. 

Lietuvos metraščio tekstas baigiasi su Trainaičio (Treinoto) nužu- 
dymu. Tuo laiku jau buvo pastatyti miestai: Tauragė, Jurbarkas, Kau- 
nas, sodyba prie Speros ežero, Ukmergė, Kernavė, Naugardukas, Gar- 
dinas, Brasta, Melnikas, Ašmena, Eišiškės, Graužiškiai ir atsiimtas Po- 
lockas su seniau buvusiomis lietuvių žemėmis, iš kurių lietuvius išstūmė 
į vakarus besiveržią gudai ir rusai. 

Lietuvos metraštis rašytas ne vieno, bet dviejų, jei nedaugiau, met- 
raštininkų. Tai rodo gudų kalba, kokią naudoja pirmasis (iki 11 lapo) 
ir į pabaigą — antrasis. Jiedu žino senovės padavimus, kaip atsirado 
Lietuvoje miestai, kas juos pastatė ir kas iš jų valdė Žemaičių ir Lietu- 
vos kunigaikštystes. Kiek jų užrašytos žinios atitinka buvusią tikrovę, 
tektų atskirai nagrinėti. 

Abudu Lietuvos metraščio rašytojai apima plačiai Žemaitiją, Lietu- 
vą, Polocką su gudų žemių kunigaikščiais. Jiedu gerai žino Polocko vi- 
daus santvarką, valdovų eilę ir jų ryškesnes ypatybes. Antrasis rašy- 
tojas labai nepalankus Mindaugui. Įtaria jį atsisakius tikėjimo, grįžusį 
į stabmeldiškus papročius, pilną prietarų ir žiaurų savųjų brolių — gi- 
minių slėgėją. Niekindamas Mindaugą, nepaliko ramybėj nei jo sūnaus 
Vaišvilko, Naugarduko valdovo. Vaizduoja jį pusiau pamišusi, žiaurų 
valdovą, kuris, pirmiau negu rytų apeigomis priėmė krikštą, kasdien 
žudydavęs po keletą valdinių Naugarduke be jokio reikalo. 

Metraštis baigiasi 1270 įvykiais, kaip žuvo nuo Trainaičio rankos 
Polocko valdovas Tautvilas ir kaip nuo keturių Mindaugo vyrų suokal- 
bio žuvo pats Trainaitis. Jis gi buvo nužudęs ir Mindaugą. 

Nei pirmosios, nei antrosios metraščio dalies autoriai nėra žinomi; 
bet jų paduodamos Polocko žinios rodo, kad labai ten supintų santykių 
žinios su smulkmenomis jiems buvo žinomos ir jose nepasiklydo. Įrody- 
mui paimkime Teodoro Wagi veikalą: Hystorya Krolėw, ksiąžąt Pols- 
kich. Vilniškė 1324 laida 1857 buvo perspausdinta Poznanėje. Ten psl. 
30 kalbama apie Polocko kunigaikščius. Pradeda nuo Rochvolodo, val- 
džiusio Polocką iki 976 ir eina iki po Mindauginių laikų. Per tą laiko- 
tarpi pasikeitė bene 25 valdovai. Nežiūrėdami, kuris kada viešpatavo, 
nes kaikurie valdė po du kartus, o eidami gimimo eile iki Hlebo ir jo 
sesers šv. Praksgedos, randame: Sviatoslavas, Izaslavas, Bračeslavas, 
Všeslavas, Borysas, Rochvoldas, Hlebas su Prakseda. Septynios kartos. 
Atsimindami, kad šio Boryso tėvas kitur vadinamas Jurgiu arba Gin- 
vilu, o jo tėvas buvo Mykolas arba kitaip vadinamas Mingaila, o Min- 
gailos tėvas buvo Erdvilas, Naugarduko kunigaikštis, prieiname išvados, 
kad tai atitinka Lietuvos metraščio žinioms: Kunas, Gimbutas, Montvi- 
las, Erdvilas, Mingaila, užėmusis Polocką, Ginvilas arba Jurgis, Borysas, 
pastatęs Borysovo miestą, Vosylius, kuris T. Wagi vadinamas Rochvol- 
"m, jo sūnus Hlebas ir duktė šv. Prakseda. Ji gyveno 1185-1239, mirė 
1Lomoje. 

Iš N. de Baumgarten studijos Polotzk et la Lithuanie, tilpusios 
vrientalia Christiana Period'ca II, 1936, psl. 249, patiriame, kad Taut- 
vilas žuvęs 1264, Vaišvilkas 1267 (?), jo sesuo kunig. švarnienė mirusi 
1268, Trainaitis žuvęs 1264, Bet yra daugiau davinių, kad šis mirė 1270. 

Šie painūs istoriniai santykiai ne visiems yra aiškūs ir mūsų lai- 
kais, kai jau turime nemažai parašytų studijų, tuo tarpų Lietuvos met- 
raščio autorius juose nepaklysta. Tai rodo, kad jis įvykius gerai žinojo, 
kai jie dar nebuvo žmonių pasakomis pridengti, kai rašė. 

Pats metraštis užima 16 rašto lapų, atitinkamai pas Narbutą atžy- 
mėtų. Nei autorius ar autoriai, nei perrašinėtojas nėra žinomi. 

Metraštis neturėjo atžymėtų įvykiams metų. Juos yra pridėjęs, spė- 
jama, Narbutas. Jis taip pat pridėjo ir išnašas. 

LIETUVOS METRAšČIO TEKSTAS (VERTIMAS) 


I lapas 


Tame mieste gyveno daug žmonių. Jie buvo apimti didelės baimės 
ir išbėgiojo iš miesto, o kaikurie nubėgo prie savo žvejonių vietos ir ten 
ant salos pradėjo statybą. Toji vieta vadinosi Venecija. 

O kunigaikštis vadinosi Apolon!), pas kurį tame mieste buvo visi 
susirinkę. Pas jį buvo penki šimtai Romos bajorų šeimų, o tarp jų sa- 
loje keturių rožių (skyrių) Romos bajorų herbo Kitauro Dausprungų, 
Kolonos herbo Presporas Cezarinas, o iš Ursinų (Meškos) herbo Julianas 
ir iš Rožės herbo Toroho. Jie išplaukė jūra tarp žemių ir pasiėmė pagal- 
bon vieną astronomą, kuris žinojo žvaigždes. Išplaukė laivais jūra į 
šiaurę, apiplaukė Prancūziją ir Angliją ir pasiekė Danijos karalystę. 
Danijos karalystėje įplaukė į Akijanos jūrą ir Akijana priplaukė įtaką, 
kur Nemuno upė išteka į Akijanos jūrą, paskui pasiyrė augštyn Nemuno 
upe, į jūrą, vadinamą Mažąja, kuri vadinasi Nemuno jūra. Ji dėl to va- 
dinasi Nemuno jūra, kad į tą jūrą išteka Nemunas dvylika ištakų, ir 
kiekviena jų vadinasi savo skirtingu vardu, tarp kurių dvylikos viena 
vadinasi Gilija. Ir jie plaukė ta ištaka augštyn ir priėjo visą Nemuną, 
kur jis pats vienas teka, ir augštyn Nemunu pasiekė Dubysos upę. Pa- 
siekę tą Dubysą, prie jos rado augštus kalnus. 


II Tapas*) 


Ant tų kalnų plačios lygumos ir didingi, įvairiausios pavalgos pri- 
pildyti ąžuolynai, visokių rūšių gyvulių, kaip taurų, zubrų, briedžių, elnių, 
stirnų, ūdrų, kiaunių, lapių, voverių, šermunėlių ir kitų įvairiausių rū- 
šių. Ir čia pat upėse didelė daugybė nepaprastų žuvų. Ir tai ne tik tų 
žuvų, kurios upėse neršti, bet įvairių nuostabių, atplaukiančių iš jūrų, 
dėl to, kad netoliausia Nemuno ištaka, kur Nemunas jūron teka. Tada 
jie prie Dubysos, Nemuno ir Jūros (Juroius) apsigyveno ir pradėjo pla- 
tintis, Tos jų gyvenvietės prie tų upių jiems labai patiko, ir pavadino tą 
žemę Žemaitija. 

O paskui augščiau paminėtas kunigaikštis Palemonas pagimdė tris 
sūnus: vyriausiąjį Borką, antrajį Kuną, tretįjį Sperą, Vyriausiasis gi 
sūnus Borkas pastatė miestą ant Jūros upės. Sudėjus tojo kunigaikš- 
čio vardą kartu su upe, nes vardas buvo Jūra, o kunigaikščio Borkas, 
ir praminė tą miestą Jurborkas. O antrasis sūnus Kunas atvyko į Ne- 
vėžio upės ištaką, kur ji įteka į Nemuną ir ten pastatė miestą ir pava- 
dino jį savo vardu Kunas. O trečias sūnus Spera išvyko toliau į miškus, 
kur saulė teka (į rytus), ir ėjo Nevėžiu, šventąja upe ir trečiąja Širvin- 
tos upe ir surado ežerą, padabintą įlankomis ir įvairiais medžiais, kurį 
pamilęs ir apsigyvenęs. Ir praminė tąjį ežerą savo vardu Spera. 

O Dauspunkis Skitauro vardu 


1) Turi būti: Palemon (T. Narbuto pastaba). 
s 2) Antrojo rankraščio lapo krašte yra pastaba: italų atėjūnų sodybos 975 m. Daug 
črių. 

išėjo Šventąja ir surado labai gerą ir miesteliui patogią vietą. Jam 
labai patiko, ir jis ten apsigyveno ir pastatė miestą sau ir praminė jį 
Ukmerge, pats pasivadino Gavaltuvos kunigaikščių ir ten pradėjo 
daugintis. 

Mes gi sugrįžkime atgal. Daug metų valdęs Spera, o buvo jis la- 
bai malonus savo valdiniams, mirė bevaikis. Jo valdiniai, mylėdami jį, ir. 
pagal romėnų papročius, padirbdino jo atminimui statulą ir ją pavadins 
Spera. O paskui žmonės, gyvenusieji aplinkui, pradėjo jam nešti aukas 
ir jį laikyti dievu. Paskui po daugelio metų statula sunyko, bet jie tą 
ežerą ir vietovę garbino ir dievino. Paskui kito valdytojo neturėjo ir 
gyveno be pono. 

Dar sugrįžkime atgal. Po nedaug metų mirė jo brolis Borkas, ku- 
ris gyveno Jurborke, neturėdamas vaikų. Jo brolis Kunas paėmė tąją 
savo brolio Borko dalį ir Jurborko miestą ir ten ėmė viešpatauti, 

O anasis kunigaikštis Kunas turėjo du sūnu: vieną Kernių, o antrą- 
ji Gimbutą. O viešpataudamas žemaičių žemėje, ėmė daugintis ir plėstis 
ir veržtis už (Wellu-Vilijos) Neries upės į Užneries žemę, ir ėjęs Šven- 
tąja augštyn, surado labai gerą vietą. Tr patiko jam labai toji vieta, ir 
jis 

ten apgyvendino savo sūnų Kernių, ir pavadino tą vietovę pagal Kernių 
Kernave. O paskui Kunas numirė, ir jo sūnus Kernius viešpatavo visai 
Užneries žemei iki Latygalos ribų ir Užneries Brėslavos net iki Dau- 
guvos upės. O jo brolis Gimbutas (valdė ) Jurborką, Kauną ir visą Že- 
maitijos žemę. Ir tuo metu, kai Kernius viešpatavo Užneries pusėje, jo 
daug žmonių apsigyveno už Neries ir grojo pučiamomis dūdomis ir tą 
visą žemę, kur žmonės daugėjo, Kernius praminė savo italų kalba Litus, 
o dūdas, kuriomis grojo, Tuba. Ir pavadino tuos savo žmones, sudėjęs 
žodžius, “krantas" ir “dūdas", lotyniškai Listubania, o paprasti žmonės 
nemokėjo kalbėti lotyniškai ir pradėjo tarti tiesiog Lietuva. Ir nuo to 
laiko pradėjo vadintis Lietuvos Valstybė ir daugėti iš žemaičių. 

O paskui didysis kunigaikštis Kernius ir Gimbutas, norėdami padi- 
dinti savo tėviškę, surinkę visas jėgas Lietuvoje ir Žemaitijoje išvyko į 
Gudus prie Brėslaujos ir Polockui, ir Gudams daug bėdos padarę, jų 
žemes nusiaubę ir daugybę žmonių į nelaisvę išvedę. O tuo metu, esant 
jiems Gudijoje, kaikurie žmonės, vardu latygalai, kurie gyveno prie 
jūrų kranto, išgirdę, kad Lietuvoje nėra kunigaikščio Kerniaus, o didžio- 
jo kunigaikščio Gimbuto Žemaitijoje, visi susirinkę išvyko į Žemaičių 
žemę ir ten daug pridarė žalos. O paskui kunigaikštis Gimbutas 

parvyko iš Gudijos į Žemaitiją ir pamatęs žalą Žemaičių žemėje, tučtuo- 
jau išvyko į latvius (Latygolą) ir vienus iškapojo, kitus paėmė į ne- 
laisvę Žemaitijon. Ir jų žemė paliko tuščia, o jis sugrįžo į Žemaitiją. 

O jam išvykus iš Latvijos (Latygolos), prie to kranto vokiečiai iš 
užjūrio, ir tame krante, kur latviai gyveno, patys apsigyveno, ponais 
pasidarė ir pasivadino Liflantais. 

O didysis kunigaikštis Kernius viešpatavo Lietuvoje, o kunigaikš- 
tis Gimbutas Žemaitijoje, ir nemaža laiko valdė ir gyveno tarpusavy tai- 
koje. Po to kunigaikštis Kernius daug metų gyveno Lietuvoje ir mirė 
labai senas. O po savęs paliko didžiuoju Lietuvos kunigaikščiu savo sūnų 
živibundą. O kunigaikštis Gimbutas taip pat buvo daug metų Žemaitijoje 
ir numirė, o savo sūnų Montvilą paliko Žemaičių kunigaikščių. 

Montvilo viešpatavimo metu iškilo caras Batu. Ir jis išėjo į Rusiją, 
ir nukariavo visą rusų žemę, o daug rusų kunigaikščių nukirsdino, ki- 
tus išvedė į nelaisvę ir visos Rusijos žemės sostinę Kijevą sudegino ir 
padarė tuščią. O Kijevo didysis kunigaikštis Dimitras, išsigandęs dide- 
lės jėgos ir jo galybės, pabėgo iš Kijevo į Černigovo miestą, o paskui 
sužinojo, kad Kijevo miestas sudegintas ir visa (dručanų) Rusijos že- 
mė sunaikinta. Išgirdęs, kad dručanų valstiečiai gyvena be šeimininko, 
jis surinko žmones, išėjo į Drucką ir Drucko žemę apvaldė ir pastatė 
Drucko miestą ir pasivadino didžiuoju Drucko kunigaikščių. 

O tuo laiku sužinojo žemaičių didysis kunigaikštis Montvilas, kad 
Rusijos kraštas ištuštėjo ir rusų kunigaikščiai išvaikyti, ir jis, davęs 
savo sūnui Erdvilui kariuomenę ir su juo pasiuntė savo ponus gimines. 
Pirmiausiai iš Kolumnų, vardu Grumpis, o kitą iš Ursinų (Meškų), vardu 
Eikšys, ir trečią ir Rožės, vardu Graužys. Ir išėjo už Neries upės (Wellu- 
Vilijos) ir paskui perėjo Nemuną ir surado už keturių mylių nuo Nemu- 
no upės gražiausią kalną, ir jis patiko jiems, ir pastatė jame miestą, ir 
praminė jį Naugarduku ir padarė didysis kunigaikštis Erdvilas jį sau 
sostine, ir pasivadino Naugarduko didžiuoju kunigaikščių. 

Ir išėjęs iš Naugarduko įkūrė Gardino (Horoden) miestą, o paskui 
ėjo į Brastą ir rado Brastą (Berestec), ir Drohičiną, ir Melniką Batijo 
sunaikintus ir sužalotus ir jis tuos miestus atstatė ir pradėjo juos val- 
dyti. 

Ir paskui numirė didysis Žemaitijos kunigaikštis Montvilas ir di- 
džiosios žemaičių kunigaikštijos ponu tapo jo sūnus Vykintas, o kitas pa- 
minėtas jo sūnus Erdvilas mokėjo valdyti naugardukiečius ir visus pir- 
miau paminėtus miestus ir davė savo ponams, kurie su juo kartu ėjo, 
miškų salas. Grumpiui davė salą ties Ašmenos upe ir kaimus, priklau- 


SI NYSL SOS 


džius, priklausančius Eišiškių apskričiai. O Graužiui davė salą, kuri 
VII lapas 

taip pat jo vardu pavadinta, Graužiškės, ir visą apskritį priklausančią 
Graužiškėms. Ir Grumpiui gimė Gaštautas, o iš Eikšio gimė Dovaina, o 
iš Graužio gimė Montvidas. 

Grįžkime atgal. 

Viešpataujant didžiajam kunigaikščiui Vykintui Žemaitijos žemėje, 
Erdvilas valdė Naugarduką ir anuos viršminėtus miestus. Paskui numirė 
didysis kunigaikštis Vykintas, o po jo pradėjo valdyti Živibundas, didysis 
Lietuvos kunigaikštis, abi kunigaikštystes: Lietuvą ir Žemaitiją, o Erd- 
vilas Naugarduką ir visus tuos pirmiau minėtus rusų miestus. Daug 
metų kunigaikštis Erdvilas gyvenęs su tais miestais numirė, o po jo 
pradėjo valdyti jo sūnus Mingaila. Ir mirus jo tėvui, didysis kunigaikš- 
tis Mingaila, surinkęs savo kariuomenę, išėjo prieš Polocko (Poltesko) 
miestą, ir Polocko vyrus, kurie sueigomis valdėsi, kaip Didysis Naugar- 
das ir Pskovas. Pirmiausia pasiekė jų miestą, vadinamą Horoden, ir 
Polocko vyrų pulkai sutiko juos prie miesto, ir buvo didelis mūšis ir 
vyrų kapojimasis. Ir padėjo Dievas didžiajam kunigaikščiui Mingailai, 
ir visiškai nugalėjo visus Polocko vyrus, ir jų miestą Horoden sudegino 
ir Polocką paėmė ir pasidarė didžiuoju Polocko kunigaikščiu, Ir, būda- 
mas didžiuoju Polocko ir Naugarduko kunigaikščiu, valdė daug metų 
ir numirė. 

Ir paliko po savęs du sūnus, vieną Skirmuntą, o antrą Ginvilą. Ir 
Skirmuntas pradėjo viešpatauti Naugarduke, o Ginvilas Polocke. Ir vedė 
Ginvilas Tverio didžiojo kunigaikščio Borko (Boriso) dukterį, vardu 
Mariją, dėl kurios jis apsikrikštijo ir priėmė rusų tikėjimą ir gavo 
Jurgio (Jurij) vardą, ir tas Jurgis viešpatavo nedaug metų ir numirė. 
Po savęs paliko savo sūnų Borisą Polocke, o tas kunigaikštis Borisas 
pastatė miestą savo vardu ant Beržūnės upės ir praminė jį Borisovu. 
Ir būdamas rusinu, buvo labai pamaldus, ir pastatė Polocke akmeninę 
šv. Sofijos bažnyčią, antrąją švento Išganytojo (Spasa), mergaičių vie- 
nuolyną prie Belčicos šventųjų Boriso ir Hlebo (vardu). 

O viešpataudamas Polocke, buvo malonus valdiniams ir suteikė 
jiems, savo valdiniams, laisves ir sueigas daryti, ir varpu skambinti, ir 
tartis, kaip Didžiajam Naugarde ir Pskove, Tr paskui kunigaikštis Bo- 
risas numirė. O po savęs Polocke paliko savo sūnų Rohvolodą, pramintą 
Vosylium. Ir tas Polocko kunigaikštis Vosylius nemažai gyveno Polocke 
ir mirė. O po savęs paliko sūnų Hlebą ir dukrelę Paraskaviją. Ir toji 
dukrelė pažadėjo užlaikyti savo mergystę per visą savo gyvenimą ir nu- 
kirpta įstojo į vienuolyną Išganytojo šventovėje, (gyveno) vienuolyne ant 
Polotos( upės) 

ir gyveno ten septynerius metus tarnaudama Dievui ir knygas rašydama 
bažnyčiai. O paskui išvyko į Romą. Ir Romoje gyvendama uoliai tarna- 
vo Dievui, ir gyveno kelerius metus, ir labai šventai, o paskui ją ėmė 
vadinti šventąja Prakseda, rusiškai Paraskavija, ir kuriai Romoje ir 
bažnyčią pastatė jos šventu vardu ir ten ją palaidojo, 

O josios brolis, Polocko kunigaikštis Hleb, jaunas būdamas numirė 

ir buvo palaidotas Polocke šventos Sofijos bažnyčioje su savo tėvu vie- 
name karste. Plockiečiai pradėjo vadovautis sueigzomis, kaip Didžiajame 
Naugarde ir Pskove, ir ant savęs neturėjo pono. Ir grįžkime atgal. 

Skirmuntui gi valdant naugardiečius, Lucko ir Pinsko kunigaikštis 
Mstislavas pradėjo kovą su kunigaikščiu Skirmuntu, norėdamas jį iš- 
varyti iš savo tėviškės, iš Brastos, iš Melniko, iš Gardino, iš Naugar- 
duko. Ir Skirmuntas pasiuntė savo pasiuntinius pas Lietuvos didįjį ku- 
nigaikštį Živibundą, prašydamas jo, kad duotų jam pagalbos prieš Ru- 
siją. Ir Lietuvos, ir Žemaitijos didysis kunigaikštis Živibundas pasiuntė 
jam į pagalbą savo vyresnįjį sūnų Kukovaitį su visomis savo lietuvių 
ir žemaičių pajėgomis. 

Ir išėjo didis kunigaikštis Skirmuntas su Kukovaičiu ir visomis jė- 
gomis prieš Lucko ir Pinsko kunigaikštį Mstislavą 

ir šioje Jaseldos upės pusėje nugalėjo kunigaikštis Skirmuntas pilnai 
Lucko ir Pinsko kunigaikštį ir visą jėgą, ir raituosius rusus. Tiktai 
kunigaikštis Mstislavas su maža apsauga vos pabėgo į Lucko miestą. 
O didysis kunigaikštis Skirmuntas atėmė Pinsko ir Turovo miestus. Ir 
pravirko rusai dideliu verksmu, kad taip visi buvo sumušti bedieviškos 
Lietuvos. 

O didysis kunigaikštis Skirmuntas Lietuvos ir Žemaitijos didžiojo 
kunigaikščio sūnų Kukovaitį pavaišinęs ir apdovanojęs nesuskaitomu 
kiekiu sidabro ir aukso daugybe, ir greitakojais arkliais, išleido pagar- 
biai pas tėvą Lietuvos ir Žemaitijos didįjį kunigaikštį. Ir kai jis sugrįžo 
pas savo tėvą, neilgai su juo gyveno. Ir tėvas, didysis Lietuvos ir Že- 
maitijos kunigaikštis, numirė. 

O jo sūnus Kukovaitis ėmė valdyti Lietuvos ir Žemaitijos didžiąją 
kunigaikštystę. Tr tuo laiku Užvolgio caras, vardu Balaklai, siuntė savo 
pasiuntinius pas didįjį kunigaikštį Skirmuntą, kad jam duotų duoklę 
ir jo baskakius (bene basos kojos atspaudą vaške? K. M.) užlaikytų 
tame mieste, kaip buvo daroma kituose miestuose ir jo pirmtakūnų, Ru- 
sijos kunigaikščių. Ir didysis kunigaikštis Skirmuntas jam pasiduoti ne- 
panorėjo, ir jo pasiuntiniams paliepė nuskabinti nosis, lūpas, ausis ir 
taip juos paleido. Ir tas caras vasarą išsiruošė su didelėmis pajėgomis 
ir totorių ordomis ir atėjo į rusų žemę, ir daug bėdos padarė tai žemei. 

Ir didysis kunigaikštis Skirmuntas, surinkęs visus savo karius, su- 
tiko jį prie savo ribos Koidonove ir sumušė tąjį carą ir visą jo totorišką 
galybę. Ir patį carą užmušė ir su didele pergale įėjo į Rusijos žemę, 
paėmė miestą Mozyrių, Černigovą, Starodubą, Karačevą ir, pasiekęs pil- 
nos pergalės sugrįžo atgal. 

Ir turėjo didysis kunigaikštis Skirmuntas tris sūnus: vyriausįjį 
Trainaitį, antrąjį Liubartą, trečiąjį Pisimontą, o paskui didysis kuni- 
gaikštis Skirmuntas numirė, Ir Liubartas atsisėdo Karačeve ir pasiva- 

dino Karačevo kunigaikščių; o Pisimontas atsisėdo Turove, o Trainaitis 
Naugarde, ir valdė tuos miestus daug metų. Ir didysis Lietuvos ir Že- 
maitijos kunigaikštis Kukovaitis buvo didžiojo Naugardo valdovu. .. 3) 

Kai Ringoltas viešpatavo daugeliui naugardiečių ir valdė daug kitų 
Rusijos miestų, tada Rusijos kunigaikščiai savo tarpe sudarė suokalbį 
pradėti kovą prieš didįjį kunigaikštį Ringoltą. Norėdami jį išvyti iš savo 
tėviškės, rusų miestų, pirmiausia Kijevo Sviatislavas, Vladimiro Levas 
ir Drucko Dimitras, surinko visi trys savo pulkus ir išėjo prieš didįjį 
kunigaikštį Ringoltą, ir paėmė tie rusų kunigaikščiai sau į pagalbą nuo 
Užvolgio caro keletą tūkstančių totorių. Ir didysis kunigaikštis Ringol- 
tas sutiko juos ant Nemuno upės 

prie Mogilnos, ir pradėjo su jais kautis, ir mušėsi su jais labai smarkiai, 
pradėjęs anksti rytą, iki pat vakaro. Ir padėjo Dievas didžiajam kuni- 
gaikščiui Ringoltui, kad rusų kunigaikščius ir jų visą jėga bei totorių 
ordą visiškai sumušė. Ir pats su pergale, dideliu džiaugsmu ir aukso, 
sidabro grobiu bei dideliais turtais sugrįžo namo. Ir gyveno daug metų 
naugardiečiams ir mirė, o po savęs paliko savo sūnų Mindaugą vieš- 
patauti Naugardui. 

Ir didysis kunigaikštis Mindaugas, valdydamas Naugardą ir rusų 
miestus pradėjo šalinti savo gimines ir tais metais išvijo savo brolėnus 
Tautvilą ir Erdvilą, pasiuntęs juos su Vikantu karan į Rusiją prie 
Smolensko. Ir pasakė, kas ką sau pasiims ir išlaikys ginklu prieš ginklą, 
o su jais ir Lietuvą, ir nesuskaitomą lietuvių daugybę, ir dvarus plačius 
bei gausius jų turtus, Ir pasiųsti savojo dėdės, kuris norėjo juos už- 
mušti, gal būt sužinojo apie tai ir pabėgo pas kunigaikščius Danilą ir 
Vosilką ir atvažiavo į Vladimirą. Mindaugas gi pasiuntęs savo pasiun- 
tinius pasakė Danilui ir Vosilkui, nedarysiąs jiedviems malonės, jo ne- 
paklaususiems, nors jo sesuo ir buvo ištekėjus už Danilo. Paskui gi 
Danilas susitarė su savo broliu, ir jiedu siuntė Lenkijon pasiuntinius 

pas kunigaikštį Ladckį sakydami: pats laikas krikščionims eiti prieš 
stabmeldžius, kai savo tarpe ima nesutikti. Lenkai pažadėjo, bet neiš- 
tesėjo. Danilas gi ir Vosilkas pasiuntė Vikantą jas jotvingius ir į Že- 
maitiją, ir pas vokiečius į Rygą. Ir Vikantas apdovanojo sidabru ir 
gausiomis dovanomis jotvingius ir pusę žemaičių. Ir vokiečiai atsakė 
Danilai: kas tau darbo, taiką padarysime su Viskintu pirmiau negu 
daug mūsų brolių pražudys, nes vokiečiai buvo pasižadėję pagelbėti 
Tautvilui. Danilas gi ir Vosilkas išėjo į Naugardą. Danilas gi su broliu 
Vosilku apsigalvojo paskui (ir ėjo) į Volkoviską, o sūnų (siuntė) į 


3) T. Narbutas čia pastebi, jog rankraštis nutrūksta. Iki tol metraštininkas per- 
rašinėjo iš labai seno, apgadinto originalo; užtat yra daug trūkumų, išleidimų, ana- 
chronizmų ir klaidų. Nuo šios vietos metraštininkas pradeda geriau išskaityti savo 
originalą. 

Slonimą. Pats ėjo į Zdytovą, paėmė daug miestų ir sugrįžo namo. Paskui 
gi atsiuntė Vikintas (žinią), sakydamas, esą vokiečiai norį padėti Taut- 
vilui, ir pasiuntė Danilas Erdvidą (Ervydą) ir sau į pagalbą pakvietė 
rusus ir polockiečius. Ir daug mūšių buvo tarp jų. Iš ten Tautvilas ėjo 
su Danilo prašymu į Rygą, ir priėmė jį rygiečiai su didele pagarba ir jis 
pasikrikštijo. Sužinojęs Mindaugas, esą jam norį padėti Dievo dvariškiai 
ir vyskupas, ir visi Rygos kariai, išsigando ir slapta pasiuntė pas Andrių, 
Rygos magistrą (meisterį), ir apdovanojo jį gausiomis dovanomis, ir 
tuo jį palenkė, nes pasiuntė jam daug aukso ir sidabro, ir taurę sida- 
brinę, auksinę, gražią, ir arklių daug, ir sakė: kai užmuši ar nužudysi 

Tautvilą dar daugiau gausi. Ir Rygos magistras jam atsakė: negali 
išsigelbėti, jei nepasiųsi pas popiežių ir nepriimsi krikšto, nenugalėsi 
priešo. O patarnavimą imu iš tavęs, nors auksu, kurį dabar iš tavęs 
turiu, ir apakinau savo akis, ir tuo tau esu palankus. 

Mindaugas gi pasiuntė pas popiežių (pasiuntinius), priėmė krikštą, 
gi jo krikštas buvo melagingas, visada daręs paslapčia aukas savo die- 
vams, pirma (7?) nonadajavitelį, darė žyniavimus kiškių dievui ir Me- 
denai. Ir kai išvykdavo į laukus ir bėgdavo kiškis lauku skersai pirma 
jo, jis į tą mišką neįžengdavo ir žmonėms drausdavo net šakelės laužti 
ir savo dievams nepatikti. Ir mirusiųjų kūnus degindavo, ir savo stab- 
meldystę viešai vykdė, kaip tą Tautvilui prisipažino. Vyskupas ir Vir- 
žanių klebonas apgailestavo, matydami nuoskaudą. Tertivilas (Tautvilas) 
jo išvytas iš lietuviškųjų žemių, nes gi buvo jo rankoje, ir krikštą per 
prievartą buvo priėmęs. Visą Lietuvą nekrikščionys sudarė. Andrius ga- 
lėjo būti pašalintas iš savo luomo ir iš brolijos. Tertivilas (Tautvilas) 
gi atbėgo į Žemaitiją pas savo dėdę Viskantą (Vikantą), paėmė Jotvin- 
gius ir Žemaičius ir prašė Danilo, kad jam duotų drewle (?), ėjo prieš 
Mindaugą. Mindaugas gi susirinkęs (jėgas) susigalvojo nesimušti su 
jais lazdomis, bet nuvyko į miestą, vardu Borutą, ir pasiuntė 


XV lapas 


savo svainį... ir išblaškė ir rusus, ir jotvingius. Šitą dieną išvyko prieš 
vokiečius su savo šauliais (strėlėmis). Ir vyko rusai su polovcais (po- 
lockiečiais) su strėlėmis ir jotvingiai su jiešmais (sulicami), ir vaikėsi 


E T 


laukuos panašiai į žaidimą. Iš ten gi sugrįžo į Žemaitiją namo.*) 


Po to seimo, praėjus nemažai laiko, rudenį buvo užmuštas Lietuvos 
didysis kunigaikštis Mindaugas, visos Lietuvos žemės valdovas, Jo nu- 
žudymą pasakysime. Taip buvę: kunigaikštaudamas Lietuvos žemėje pra- 
dėjo šalinti savo brolius ir brolėnus, kitus išvijo iš žemės ir pradėjo 
viešpatauti pats vienas visai Lietuvos žemei. Ir pradėjo labai didžiuotis, 
kėlė savo garbę ir išpuiko, nepakęsdamas nei vieno sau priešingo, Bijojo 


*) T. Narbuto pastaba: čia aiškiai trūksta žymios įvykių dalies, nėra apie Seimą, 
kuriam pasibaigus prasideda naujų įvykių raida. 

gi jo sūnus Vaišvilkas ir drebėjo; drebėjo, kad gali būti atiduotas už 
Švarną, už Danilą į Cholmą. 

Vaišvilkas pradėjo kunigaikštauti Naugarduke būdamas pagoniu ir 
pradėjo kraujo praliejimą, net užmušdamas kasdien po tris ir po ketu- 
ris. O kurią dieną neužmušdavo nieko, liūdėdavo, nes tik ką nors už- 
mušęs būdavo linksmas. 

Po viso to jo širdį apėmė Dievo baimė, susigalvojo ir panorėjo pri- 
imti šventąjį krikštą. Ir pasikrikštijo Naugarduke, ir pasidarė krikščio- 
nis, ir po to, norėdamas būti vienuoliu, Vaišvilkas ėjo į Haličą pas Da- 
nilą, kunigaikštį Vosilką. 


XVI lapas 


Tada gi Vaišvilkas pakrikštino Levo sūnų Jurgį (Jurja Lwowicza),*) 
o po to ėjo pareikšti pagarbos Gregorui (Hryhoryewi) į vienuolyną, ir 
nusikirpęs plaukus įstojo į vienuolyną. Ir vienuolyne buvo trejus metus, 
o iš ten išvyko į Statkalnį (Athos) ir priėmė Gregoro palaiminimą. Gre- 
goras buvo žmogus šventas, kokio nebuvo pirm jo ir nebus po jo. Vaiš- 
vilkas negalėjo prieiti šventojo kalno, nes tuomet buvo dideli sukilimai 
tose žemėse, sugrįžo atgal į Naugarduką ir darban... - 

Trainaitis gi siuntė pasiuntinį pas savo brolį Tautvilą į Polocką, ir 
taip sakė: tu, brolau, ateik patsai, pasidalysime žemę ir Mindaugo tur- 
tus. Anas gi, Tautvilas, atvykęs pas jį, pradėjo galvoti, kaip užmušti 
Trainaitį, o Trainaitis tą galvojo apie Tautvilą. 

Ir dar Tautvilo ketinimus atskleidė jo bajoras polockietis Prokopi- 
jus. Trainaitis pasiskubino ir užmušė Tautvilą, ir pradėjo valdyti vienas. 
Po to gi pradėjo galvoti Mindaugo arklininkai, keturi bernai, kaip jiems 
lengviau užmušti Trainaitį, kai jis eis į pirtį praustis. Anie numatė ge- 
riausią laiką ir taip užmušė Trainaitį, ir tokis buvo Trainaičio gyveni- 
mo galas. 


5) Vaišvilkas buvo krikšto tėvu Levo sūnui (T. Narbuto pastaba). 


Didingiausias ir šiurpiausias mokslas — istorija. Iš jos galima visko 
mokytis, ji viskam teikia pavyzdžių. 


Dr. J. Girnius (iš V LKMA suvažiavimo paskaitos) 

LIETUVIŠKOS ŽEGNONĖS KILMĖ 


BANDYMAS NUŠVIESTI LIETUVOS KRIKŠČIONYBĖS 
PRADŽIĄ, PASINAUDOJANT DOGMŲ ISTORIJA 


KUN. VYTAUTAS BAGDANAVIčČIUS, MIC. 


1. Iš kur atsirado “Dievas" lietuviškoje žegnonėje? 


Kas, rodos, yra labiau paprasto, kaip žegnojimoji formulė, o tačiau 
ji slepia savyje didelę lietuvių tautos istorijos mįslę, Mes lietuviškai 
žegnojamės: „Vardan Dievo Tėvo ir Sūnaus ir Šventosios Dvasios". Lo- 
tynų kalboje tuo tarpu ši formulė yra išreikšta kiek kitaip. Ten yra sa- 
koma: „Vardan Tėvo ir Sūnaus ir Šventosios Dvasios". (In nomine Patris 
et Filii et Spiritus Sancti.) Kyla klausimas, iš kur lietuviškoje žegnonė- 
je atsirado žodis: Dievas, kai tuo tarpu lotyniškoje formulėje yra tik: 
Tėvas? Klausimas pasidaro visiškai paslaptingas, kai. apsidairę tose 
tautose, kurios turėjo įtakos Lietuvos sukrikščioninimui, šio reiškinio 
nesutinkame. Tiek lenkai, tiek vokiečiai, tiek rusai žegnojasi visoje Baž- 
nyčioje galiojančia formule: Vardan Tėvo ir Sūnaus ir Šventosios 
Dvasios. 

Ši formulė krikščioniškajame tikėjime yra nepaprastai svarbi. Ji 
svarbi yra ne vien dėl to, kad ji yra šiandien viena iš populiariausių 
maldų. Jos svarba glūdi ypač tame, kad ji yra raktinė formulė pačios 
augščiausios katalikų tikėjimo tiesos, Dėl šios formulės buvo kovojama 
ištisais šimtmečiais; ir ta kova vyko ne vien Visuotinėse Santarybose. 
Dėl jos tautos išėjo iš Bažnyčios ar pasiliko joje. Dėl to negalima pri- 
leisti, kad šis žodis, kaip nereikšmingas dalykas, be priežasties čia at- 
sirado ir be jos čia užsiliko. 

Mūsų klausimas iš syk išvirsta bent į kokius tris klausimus: iš 
kur ši formulė yra kilusi? Kokiais būdais ji Lietuvon galėjo atsirasti? 
Kodėl ji nebuvo prašalinta ir šia pasiliko? 

Klausimas apie lietuvišką žegnonę yra ne tik labai mįslingas, bet 
jis yra ir nemažiau opus. Juk ši formulė yra vartojama kaip krikšto 
formulė. Tačiau krikšto formulė yra tiksliai išreikšta paties V. Jėzaus 
Naujajame Testamente. Kristus, prieš įžengdamas dangun, sako: “Eikite 
tad ir mokykite visas tautas, krikštydami juos vardan Tėvo ir Sūnaus 
ir Šventosios Dvasios" (Mt 27, 19). — Vadinasi, Kristaus įvestoje krikš- 
to formulėje žodžio Dievas nėra. 

Pirmųjų amžių krikščionių tarpe galima sutikti kaikurių antraeilių 
įvairumų krikšto praktikoje. Tačiau, kiek liečia Trejybės formulę, var- 
tojamą šia proga, tiek Rytų tiek Vakarų Bažnyčioje skirtumo nėra. 
Yra tik skirtumas, kad Rytų Bažnyčioje krikšto formulė yra pasa- 


koma neveikiamąja nuosaka: “Dievo tarnas .... N yra krikštijamas 
vardan Tėvo, Sūnaus ir Šventosoios Dvasios". Lotynų apeigose yra 
sakoma veikiamoje nuosakoje: “Aš tave N.... krikštinu vardan Tėvo 


ir Sūnaus ir Šventosios Dvasios." 

Taigi, tiek vienu, tiek kitu atveju nesutinkame prie Tėvo pridėto 
Dievo vardo. Į krikštą krikščionijoje visada būdavo žiūrima nepapras- 
tai rimtai, taip kad Augustinas 4 šimtm. savo laikų pažiūrą į krikštą 
galėjo šitaip nusakyti: “Lengviau sutikti klaidatikių, kurie visai ne- 
krikštija, negu tokių, kurie ne šiais žodžiais krikštija" (plg. J. Bellamy, 
Baptem, Dictionaire de la theologie catholigue, Vacant, II, I, 183 psl.). 
Ir yra suprantamas toks tikslus formulės laikymas, nes nuo jos pri- 
klauso krikšto tikrumas, kas, savo ruožtu, yra būtina išganymo sąlyga. 

Taigi, matome, kad mūsų klausimas įgyja net dramatinį pobūdį. 
Negana to, kad mes niekur nematome krikšto formulės nukrypimų, iš 
kurių galėtume išvesti lietuviškos žegnonės nukrypimą, dar šalia to 
iškyla klausimas, ar lietuvių kalba suteiktas krikštas tikrai yra galio- 
jantis krikštas? *) 

Lietuviškos žegnonės klausimą studijavo A. Mažiulis ir savo tyri- 
nėjimų davinius yra paskelbęs 1955 Aiduose (Nr. 3, 103 -110 psl.). Jis 
ten yra apžvelgęs daug prieinamų tiek žegnonės, tiek „Garbė Dievui 'Tė- 
vui" tekstų katalikų ir protestantų raštuose. Šalia lietuviškų tekstų jis 
turi žinių ir apie kaimyninių tautų šių maldų tekstus. Su jo prieitomis 
išvadomis negalima nesutikti. Mūsų šio tyrinėjimo uždavinys turi tikslą 
jieškoti pagrindinės šio skirtingumo priežasties. 

2. Dievo — Tėvo idėja 

Jeigu “Dievas — Tėvas" žegnojimosi formulėje sudaro didelę keis- 
tenybę, šiandien, berods, kitur nesutinkamą Bažnyčios gyvenime, tai to 
negalima pasakyti apie Dievo — Tėvo idėją apskritai. Ji yra katalikiška 
idėja. Galima sakyti, kad ji yra viena iš pačių didžiųjų Kristaus ap- 
reikštų tikėjimo tiesų. Kad Dievas yra mūsų tėvas, tai yra kiekviename 
žingsnyje Evangelijose sutinkama tiesa. Ne rečiau jose yra išreikšta 
mintis, kad jis yra Kristaus Tėvas, jam vienam būdinga, pilnutine to 
žodžio prasme. 

Tačiau dalykas pasidaro ne toks aiškus, kai “Dievo — Tėvo" są- 
voka yra įjungiama į šv. Trejybės formulę: kai prie Tėvo yra prijun- 
giamas Dievas, prie „Sūnaus“ ir prie „šv. Dvasios" neprijungiant 
“Dievo priedėlio. Dievą — "Tėvą pastatant greta kitų dviejų šv. Tre- 
jybės asmenų, neturinčių “Dievo"' priedėlio, gali atrodyti, kad Sūnus ir 
šv. Dvasia nėra dieviškos esmės arba, kad jie savo prigimtimi nėra 
lygūs Tėvui. Mums tai šiandien atrodo greičiau kaip ne tikroviška teo- 
rinė spekuliacija ar kaip sunkiai įmanoma prielaida, tačiau iš tikrųjų 
tokios išvados Bažnyčios istorijoje buvo padarytos. Jas padarė arioniz- 

mas, įveldamas krikščioniją į dideles trejybines kovas, palietusias dau- 
gelį tautų ir užtrukusias net iki T šimtmečio. 

Nors “Dievo — Tėvo“ įvedimas į Trejybės formulę savyje slepia 
tam tikrą pavojų, tačiau savaime jis dar nėra klaidatikiškas. Tai yra 
labai kruopsčiai išaiškinęs praeito šimtmečio viduryje kard. J. H. New- 
manas. Pasirodo, kad šitokią formulę vartojo daugelis Bažnyčios Tėvų 
priešarijiniais laikais. 

Vienas iš pirmųjų autorių, kurio Trejybės formulavime sutinkame 
Dievo o ne Tėvo idėją pastatytą greta Sūnaus ir šv. Dvasios, yra Alek- 
sandrijos (Egipte) Atenagoras. Jis yra gyvenęs 2 šimtm. po Kristaus. 
Newmanas apie jį sako: ,„Atenagoras kalba apie Dievą, jo Sūnų ir 
žodį ir jo Dvasią" (plg. jo Causes of the Rise and Successes of Aria- 
nism leidinyje Tracts, London 1874, 115 psl.). 

Čia matome, kaip Atenagoras Trejybės formulėje, išleisdamas žodį 
Tėvas. sugretina Dievą, jo Sūnų, t. y. Žodį ir jo Dvasią. Bet jam pasak 
Newmano, niekas neprikiša „kad jis turi klaidingą Trejybės mokslą, ar 
kad jis yra prisidėjęs prie arionų išugdymo. 

Taip anais laikais išsireiškė ne vien Atenagoras, bet ir vėlesni Baž- 
nyčios Tėvai. Štai kaip juos šiuo atžvilgiu įvertina įžvalgus pirmųjų 
amžių dogmų istorijos tyrinėtojas kard. J. H, Newmanas: “Neteisinga. 
būtų sakyti, kad pirmųjų keturių šimtmečių Tėvai ... Origenas, Hipo- 
litas, Dionysius ar Metodijus yra įvedę arionizmą, arba sakyti, kad 
Aleksandras, Atanazius ar Bazilius jam pataikavo tuo, kad savo raš- 
tuose Sūnų pastatydavo prieš visako Dievą ir Tėvą..." (ten pat 153 psl.) 

325 metais įvykusi Nikėjos Visuotinė Bažnyčios Santaryba pa- 
smerkė klaidingą arionų Trejybės mokslo formulavimą ir tvirtai išpa- 
žino, kad antrasis šv. Trejybės asmuo yra Dievas, vienos esmės su 
Tėvų. Tačiau ir ši santaryba savo Trejybės išskaičiavime nevengia 
Dievo Tėvo sugretinimo. Ji sako: “Mes tikime į vieną Dievą Tėvą visa- 
galį, visų dalykų tvėrėją ... ir vienatinį Dievo Sūnų, gimusį iš Tėvo 
ir t. t? (plg. X. Le Bachelet. Arianisme chez les peuples Germanigues, 
Dictionaire Vacant, I tomas, 1923, 1795 skiltis). Šio dvilypio termino 
vartojimas šioje santaryboje yra visai suprantamas, nes dar senesniame 
tikėjimo išpažinime, kurį mes visi mokame atmintinai, sakome: “Tikiu 
į Dievą Tėvą visagalį, ...ir į Jėzų Kristų vienatinį jo Sūnų ir t. t." 

Ką mums ši apžvalga pasako lietuviškos žegnonės problemoje? Ji 
mums pasako visų pirma vieną labai didelės reikšmės dalyką, būtent, 
kad šioje žegnonėje vartojamas Dievo Tėvo terminas savaime nėra klai- 
datikiškas reiškinys. Toliau, ji mums pasako, kad šios formulės kilmė 
yra iš pirmųjų Bažnyčios amžių. Tačiau ji mums nepasako, kokiu būdu 
ji galėjo patekti į žegnojimosi formulę, nekalbant jau apie tai, kokiu 
būdu ji galėjo pasiekti Lietuvą. Nepaisant to, kad ji yra buvusi dauge- 
lio pirmųjų amžių rašytojų raštuose, kad ji yra didžiausiuose tikėjimo 
išpažinimuose (Apaštalų ir Nikėjos), berods nėra aptikta pėdsakų, kad 
ji būtų buvusi kur nors vartojama kaip žegnojimosi, laiminimo ar, juo 
labiau, krikšto formulė, nes krikšto formulė, kaip matėme, yra aiškiai 
nustatyta Evangelijoje. 

3. Didysis krikščionijos ginčas 

Kyla klausimas, kodėl šalia aiškiai Evangelijose paties Kristaus 
išreikšto Trejybės teksto atsirado pas Bažnyčios Tėvus kitas, sudėtin- 
gesnis ir ne toks tikslus, formulavimas? 

Kristus, Dievo Sūnus, ateidamas į pasaulį, savo ir Tėvo santykių 
klausimu žmonijos protui uždavė begalo augštą uždavinį. To uždavinio 
sąlygos buvo tokios sunkios, kad užtruko 700 metų iki šio uždavinio 
sprendimo darbas krikščioniškoje visuomenėje tapo įmanomai atbaig- 
tas. Reikia tik įsisąmoninti iš vienos pusės tą tvirtumą, kurio Išrink- 
toje tautoje buvo pasiekusi Dievo vienumo tiesa. Iš kitos tačiau pusės, 
Kristaus dievystė, jo paties ir Tėvo aiškiai paliudyta, Dievo vienumo 
idėjai sudarė toki “šoką", kuriam nugalėti pirmųjų amžių krikščionių 
jėgos, atrodė, buvo permažos, 

Pirmieji krikščionys, kurie turėjo pareigą išreikšti savo tikėjimą 
ir jį apginti nuo visų priekaištų teoriškai jautėsi iš tikro nepaprastai 
sunkioje būklėje. Jų nuotaikas mes galime pajusti iš mūsų minėto Ate- 
nagoro raštų. Savo veikale “Embassy"', atsakęs į priekaištą, sakantį, 
kad krikščionys esą bedieviai, Atenagoras prieina prie Dievo vienumo 
klausimo. Išpažinęs, kad Dievas tikrai yra vienas, kuris yra viską su- 
tvėręs savo Žodžiu (čia jis turi galvoje antrąjį šv. Trejybės asmenį), 
toliau jis dėsto krikščionių trejybinį principą: “Mes iš tikrųjų tikime, 
kad Dievas turi Sūnų — bet, prašau, nesijuokite iš minties, kad Dievas 
turi Sūnų. Čia nėra poetų mitų reikalas, kurie dievus padaro ne geres- 
nius už žmones, Mes neturime tokių idėjų apie Dievą Tėvą ar Sunų. 
Dievo Sūnus yra Tėvo Žodis, pilnas minties ir jėgos, Visi dalykai buvo 
sukurti per jį ir jo pavyzdžiu. Tėvas ir Sūnus yra viena“ (iš angliško 
vertimo J. Hugh Crehan, S.J., London Newman Press, 1956 žiūr. 40 psl.) 

Atenagoro vertėjas J. H. Crehan šia proga padaro apie anuos lai- 
kus labai naudingą pastebėjimą. Jis rašo: “Tikrasis pavojus glūdėjo ia- 
me, kad pagonis bus pergreit nusiteikęs priimti idėją, jog Dievas turi 
Sūnų, atsimindamas, kad Zeusas turėjo sūnų su Alkmenė ar kitomis. 
Pavojus kilti juokui atsiranda iš to, kad štai, šis raštas yra skirtas 
apginti krikščionių monoteizmui, o tuo tarpu krikščionys pasirodo toki 
pat, kaip eilinis skaitytojas" (ten pat, 132 psl.). 

Crehan mintis, kad pagonys gali pergreitai, t.y. perlengvai pasisa- 
vinti krikščioniškas idėjas, kaip matysime, pasitvirtino. Dauguma šiau- 
rinės ir vidurinės Europos tautų, besiveržiančių į pietus, bendrai va- 
dinamų gotų vardų, priėmė krikščionybę, bet Trejybės klausimą iš- 
sprendė perlengvai, t. y. pagoniškam mentalitetui lengviau suprantamu 
būdu. 

Kiekvienu atveju, trejybiniai ginčai, savo uždavinio sąlygų sunku- 
mu ir savo objekto didingumu viršija visus kitus buvusius ir esančius 
teologinius klausimus. Net protestantizmo sukelti ginčai, savo užda- 
vinio sunkumu neprilygsta aniems. Čia klausimas buvo iškilęs daugiau 
ryšy su dorinėmis žmogaus problemomis. Čia, tarp kitko, norėta išsiaiš- 
kinti, kokį vaidmenį žmogaus išganyme vaidina žmogaus pastangos ir 
kokį — Dievo malonė. 

Trejybinės diskusijos tuo tarpu ėjo į būties gelmes. Jų dalyviai 
buvo priversti jieškoti ir surasti labai gilių padalų, kad apsaugotų Die- 
vo vienumą. asmens tikrumą ir prigimties reikšmę. Mes dabar gyvena- 
me šių diskusijų pasiektais rezultatais, tačiau pati problema daugeliu 
atvejų būtų peraugšta ir mums. 

Taigi, pirminiame Krikščionybės laikotarpyje buvo atrasta Dievo- 
Tėvo idėja. Ji prieš Nikėjos Susirinkimo laikus ne visai tiksliu būdu bu- 
vo įjungta į Švč. Trejybės formulę. Bažnyčios Tėvai tai darė ne atsitik- 
tinai, bet norėdami apsaugoti Dievo vienumo idėją. "Tuo metu buvo pra- 
dėjęs sklisti trijų dievų mokslas, skelbiamas manichėjų ir Marcijono. 
Bažnyčios Tėvai su juo kovojo prieš ir po Nikėjos santarybos. Jų pa- 
stangas šitaip apibūdina kard. Newmanas: “Dėl tos pačios priežasties 
Tėvas buvo vadinamas Dievu absoliučiai, kai tuo tarpų Antrasis ir Tre- 
čiasis asmuo buvo apibūdinami jų asmeniškais vardais: Sūnus ar: Žodis, 
ar: Šventoji Dvasia; būtent dėl to, kad į juos buvo žiūrima ne kaip at- 
sietus nuo Tėvo, bet kap esančius jame" (ten pat, 122 psl). 

Ši trumputė apžvalga mums parodo, kaip Dievo Tėvo idėja pateko 
Trejybės formulėn. Tačiau ji niekada nepateko krikšto ir žegnojimosi 
formulėn. Ji yra daugiau jieškojimų ir trejybinių diskusijų liudininkė, 
ligi šiol išlikus gyva įvairiuose tikėjimo išpažinimuose, tačiau, ji ne- 
atstoja autentiškos, paties Kristaus zuformuluotos, krikšto formulės, 

Trejybės formulę, kurią mes sutikome pas Atenagorą ir kitus pir- 
mųjų amžių Bažnyčios rašytojus galėtume vadinti diskusine ar net, 
tam tikra prasme, kompromisine formule. Religinis gyvenimas, kur jis 
gyvai ir nuosekliai ėjo iš apaštalų mokymo, laikėsi tradicinės krikšto 
formulės. Nauji dogminiai formulavimai, kuriuos mes sutinkame pas 
pirmųjų amžių Bažnyčios Tėvus, ne tik nereikalavo jos keisti, bet tik, 
gal būt, sudarė tam tikrą prietiltį ar pagalbą jai suprasti. 

"Tolimesnis mūsų uždavinys yra jieškoti kelių, kuriais ši formulė 
galėjo patekti Lietuvon ir čia prigyti. 


4. Kada Vidurio Europa susitiko su krikščionybe? 


Prieš pradedant jieškoti kokiais keliais savotiška žegnonė galėjo 
patekti Lietuvon, reikia iš anksto išjungti galimybę jai ča patekti Min- 
daugo ar Vytauto - Jogailos krikšto laikais. Besvarstant šią temą ta 
tiesa juo toliau juo labiau paaiškės. Nėra tiesiog fizinės galimybės, kad 
kas nors, viduramžiais pradedant, būtų galėjęs šią formulę, kaip žeg- 
nojimąsi, kur nors katalikiškame pasaulyje platinti. 

Bet jei taip, tai kyla klausimas, ar neturėjo vidurio Europos tau- 
tos kokio sąlyčio su krikščionybe pirmiau. Yra tačiau išplitusi pažiūra, 
kad vidurio Europa priėmė krikščionybę tada, kai šv. Bonifacas (680 - 
755) veikė Vokietijoje. Kai Karolis Didysis visu frontu išėjo už krikš- 
čionybę, jo įtaka greičiausiai siekė ir už jo valstybės ribų. Devintajame 
šimtmetyje pietinėse slavų tautose sėkmingai apaštalavo broliai Kirilas 
ir Metodijus. Lenkija apsikrikštijo 10 šimtmetyje Dar vėliau prasidėjo 
nesėkmingos kryžiuočių Ordino pastangos apkrikštyti Lietuvą, kurias 
užvaigė Vytautas su Jogaila. 

Tačiau ar galima prileisti, kad tik šių apaštalavimų metu Vidurio 
Europos tautos pirmu kartu susitiko su krikščionybe? Negalima įsivaiz- 
duoti, kad vidurio Europos tautos, kurios priešviduramžiniais laikais 
turėjo tiek energijos ir polėkio, jog sugriovė Romos imperiją, būtų pa- 
silikusios nei šiltos, nei šaltos naujai plintančiam krikščionybės moks- 
lui, prieš kurį kovojo ir jų priešas Romos imperja. Iš tikrųjų jos tokios 
ir nebuvo. Jos domėjosi krikščionybe ir net ją priėmė, bet nesugebėda- 
mos suvirškinti Trejybės dogmos, išvirto arionizman. Tik tada, kai po, 
tris šimtus metų trukusių. įtemptų kovų arionizmas buvo nugalėtas, 
atėjo eilė naujam apaštalavimui vidurio Europos tautoms, kurį mes 
čia trumpai suminėjome. Bet šis jų susitikimas su krikščionybe jau 
buvo antras iš eilės. 

Arionizmui nesugebėjus išspręsti Trejybės problemos, juo persiėmu- 
sios Europos tautos atkrito pagonybėn. Modernus Bažnyčios istorikas, 
Prancūzų akademijos narys, Daniel-Rops visai neabejodamas, kad T-10 
šimtmečio apaštalavimas vidurio Europoje buvo antras iš eilės, šitaip 
bando pateisinti antrosios evangelizacijos reikalą tose tautose. “Be abejo- 
nės nėra perdėjimo sakyti, kad, nors ir neįvyko galutinės krikščiony- 
bės raidos sustabdymo, invazijos skatino tautų atsimetimą nuo krikš- 
čionybės ir antroji evangelizacija kartais buvo neišvengiama... Ši antro- 
ji evangelizacija buvo varoma su tokiu pat uolumu ir užsidegimu, kaip 
ir pirmoji; jokia sritis nebuvo laikoma žuvusia. Prarastos žemės vėl bu- 
vo surastos ir buvo imamasi milžiniško uždavinio pakelti prie Dievo 
naujai atvykusias sielas" (L'ėglise des Temps barbares, 1948, 308-9 psl.). 

Taigi, mums žinomas vakarų Europos tautų sąlytis su krikščio- 
nybe nėra pats pirmasis. Tiesa, tautų kilnojimasis dar neturi parašytos 
įmanomos savo istorijos, tačiau tam faktui paliudyti atsirastų pakanka- 
mai istorinių davinių. 

Pats šio antrojo apaštalavimo pobūdis liudija, kad čia susitinka jau 
ne du nepažįstamieji. Kai du vienas kitam nežinomi veiksniai susitinka, 
jie paprastai santykių nepradeda nuo kovos. Kovoti jie pradeda, kai įsi- 
tikina, kad yra vienas kito priešai. Tuo tarpu šioje antroje evangeliza- 
cijoje mes niekur nepastebime pirmojo susitikimo nuotaikos. Niekur 
čia nesutinkame pirminio ir natūralaus informavimosi vienų apie kitus. 
Šios susitikimo stadijos netrūksta net įvarių laukinių tautų apaštala- 
vimo istorijose. Kovos seka tik po tam tikro vienų kitais apsivylimo. 
Tuo tarpų vid. Europos tautų antroje evangelizacijoje susitinka tie, 
kurie vienas kitą žino iš ankstesnių santykių ir turi daug pagrindo vie- 
ni kitais nepasitikėti. 

Antrojo apaštalavimo metu vid. Europos tautos yra organizuotoje 
defensyvinėje būklėje. Kartais ši defensyva, kaip pvz. lietuvių, yra pa- 
rodžiusi nepaprastos jėgos. Kitaip jos atsiradimo suprasti nebūtų įma- 
noma, jei ji nebūtų sužadinta įvairių praeities santykių. Priešinimasis 
ir reakcija niekada nėra pats pirmasis reiškinys žmonių santykių gran- 
dinėje. 

Visai kitos nuotaikos buvo v. Europos tautos 1-5 šimtmetyje po Kr. 
Visi šaltiniai ir visi autoriai, tyrinėję šį laikotarpį, sutinka, kad tai 

buvo milžiniškos vid. Europos tautų invazijos laikai, kurie sugriovė 
vakarinę Romos imperijos dalį. Įvairiais vardais besivadinančios tau- 
tos, kilusios kur nors tarp Baltijos ir Juodųjų jūrų, kaip iš neišsemia- 
mo aruodo, ištisais šimtmečiais pylėsi pietinėn ir vakarinėn Europon, 
pradėdamos nuo Balkanų ir baigdamos Ispanija. Jos užėmė ir Graikiją. 
ir Maž. Azijos dalį, ir Italiją, ir piet. Prancūziją su Ispanija ir net 
šiaur. Afrikos krantus. Jau vien šių šalių suminėjimas liudija šios eks- 
pansijos didumą. 

Nebūtų teisinga į šią ekspansiją žiūrėti vien kaip į grobimą turtingų 
kraštų. Ji ėjo, kaip yra natūralu, kartu su kultūriniu ilgesiu. Tautos ne- 
buvo laukinės. Jos turėjo net gyvą nacionalinę sąmonę. Tačiau dar labiau 
jos buvo imlios naujai sutiktai kultūrai. Jų kultūrinį imlumą ypač liudija 
tas faktas, kad šios tautos, nepaisant jų vadų didelių pastangų išlaikyti 
jų nacionalinį savitumą, daugely atvejų labai greitai nutauto. Tais lai- 
kais jų tarpe nėra kalbos apie kokią jų organizuotą rezistenciją sutiktai 
krikščionybei. Jos krikščionybę įtraukė tiesiog visais savo plaučiais iš 
pirmo susitikimo kartu su naujų šalių oru. Romos kronikininkai, kurie 
aprašo šią invaziją, jau pirmuosius iš jų cutinka kaip krikščionis. Pasak 
jų, šios tautos krikščionybę priėmė dar neperžengusios Dunojaus vandenų. 

Kas buvo tos tautos persiėmusios nepaprasta jieškojimo dvasia? 
šalia bendro gotų vardo čia sutinkama visa eilė tautų vardų kurios mums 
yra pažįstamos ir iš lietuvių tautos istorijos. Prie Dunojaus sutinkami 
gepidai, (žinomi ankstesni Prūsijos gyventojai), geruliai (Švedijos ir 
Pabaltijo karių tauta), visigotai, (gyvenę prie Vyslos žemupio) ir kiti. 
Čia neminime kitų germaniškų ir slaviškų tautų vardų. šie visi tautų 
vardai yra prie Dunojaus paliudyti 5 š. kronikininko Jordano. 

Prie šios tautų eilės galima pridėti dar vieną vardą, kuris šiose 
vietose yra minimas daug anksčiau ir kuris labai artimai siejasi su 
lietuvių tauta. Ovidijus, garzusis Romos poetas, Kristaus gimimo metais 
buvo ištremtas į Tomi, šiandieninėje Rumunijoje, ir ten praleido 6 metus 
iki savo mirties. Jis savo poezijoje, kurioje aprauda tremtinio nedalią, 
nieko taip neiškelia, kaip nuolatinio įvairių tautų antplūdžio pavojaus, 
kuris čia reiškiasi visada. Žiemą, pasak jo, užšąlusiu Dunojumi, traukia 
tautų karavanai. Jis pateikia ir jų vardus. Tarpe kitų mums yra pa- 
žymėtinas vardas: „Jatzvygi“'.?) Šiuo vardu kaikurie istorikai supran- 
ta lietuvišką gentį jotvingius, kiti ją laiko lenkiška. Mums šiuo atveju 
pakanka to, kad tiek vieni, tiek kiti ją kildina iš Lietuvos - Lenkijos 
pasienio. 

Taigi, mes turimė prieš akis nepaprastą tautų polėkį eiti į naujas 
šalis jieškoti ten visko. Dėl to lengva patikėti šaltiniams, kad visos šios 
tautos, dar prieš peržengdamos Romos imperijos sienas, iš karo belais- 
vių ir kitų apaštalų buvo ne tik susipažinusios su krikščionybe, bet 
buvo ja ir persiėmusios, ne pavieniai, bet kaip ištisa visuomenė. Jos 
turėjo savo vyskupus ir kitą tolaikinę bažnytinę organizaciją. Tačiau 
pasak teisingos mūsų cituoto Crehan pastabos, reikėjo ne tiek bijoti, 
kad šios tautos krikščionybe nesidomės, kiėk to, kad jos neįstengs su- 
virškinti Trejybės dogmos ir iš jos pasidarys naują savo politeizmo 

formą. Taip iš tikro ir įvyko, Tautos, nestengusios pilnai priimti krikš- 
čionybės, užsikrėtė arionizmu, kurio raida buvo tokia nelaiminga, kad 
daugelį tautų grąžino atgal į pagonybę. 

Sunku tiksliai pasakyti, kada šios tautos krikščionybę priėmė, ta- 
čiau daug davinių kalba už tai, kad tai įvyko labai anksti. Jos priėmę 
ją tuo pačiu pirmuoju polėkiu, kaip ir vakarų bei pietų Europos tautos. 
Kokio laiko skirtumo čia neįmanoma įžvelgti. Gal būt, kad šios keliau- 
jančios tautos ją priėmė net greičiau, nes tokios pasikėlusios eiti jieš- 
koti visokių naujenybių tautos yra imlesnės naujumams negu sėslios 
tautos. 

Kaip iliustracija, kiek patys pirmieji Bažnyčios Tėvai kreipė dėme- 
sio šioms tautoms, gali būti tas pats mūsų cituotas Atenagoro veikalas. 
Jis yra parašytas 2 š. po Kr, ir turi labai įdomią dedikaciją: „Impera- 
toriams Markui Aurelijui Antoninui ir Liucijui Aurelijui Comodui, Ar- 
mėnams ir Sarmatams ir tam, kas yra svarbiau, filosofams/' Neaišku, 
kaip šią dedikaciją reikia suprasti: ar ji imperatorius pavadina jų nu- 
kariautų tautų armėnų ir sarmatų vardais ar sarmatus ir armėnus 
reikia laikyti kartu su imperatoriais šios knygos garbės skaitytojais. 
Jeigu tikra būtų antroji galimybė, tai mes turėtume labai vertingą jų 
didelio domėjimosi Kristaus mokslu liudijimą. Sarmatais buvo vadina- 
mos įvairios tautos tarp Juodųjų jūrų ir Pabaltijo. Kartais šis vardas 
buvo skiriamas labiau vienai, kartais labiau kitai šios teritorijos pusei. 
Kita galimybė būtų, kad šie imepratoriai yra sarmatų ir armėnų nuga- 
lėtojai ir dėl to jiems prijungiamas nugalėtų tautų titulas. Tačiau šiai 
versijai yra sunkumų. Nėra žinomas šių imperatorių žygis prieš armė- 
nus. Markus turėjo žygį prieš sarmatus 176 metais. Dėl tos priežasties 
garsusis vokiečių šaltinių leidėjas ir istorikas Mommsenas sako, kad 
čia esanti perrašinėtojų klaida, Vietoj graikiško žodžio „armenikois'' 
turėjo būti „germanikois". Nors ši knyga ir būtų dedikuota ne pačioms 
minimoms tautoms, bet jų užkariautojams, tai vistiek liudija autoriaus 
susidomėjimą šiomis tautomis. Imperatoriams titulų paprastai netrūks- 
ta. Ir jeigu Atenagoras rado reikalo šių tautų vardais pažymėti impera- 
torius, tai reiškia, kad antro šimtmečio teologui šios tautos buvo ak- 
tualios. 

Iš visų, nors ir netiesioginių, aplinkybių tenka išvesti, kad besiver- 
žiančios tautos krikščionybę sutiko gana anksti. Ketvirtajame šimtme- 
tyje Afrikoje gotų arionų vyskupas jau drįsta iššaukti disputan šv. 
Augustiną ir su juo aiškintis Trejybės paslaptį. Augustinas apie tai 
plačiai aprašo savo knygose. Su jais, kaip su savaiminga religine bend- 
ruomene „turima daug problemų naujojoje Romos imperijos sostinėje 
Konstantinopolyje. Ten stoviniuoją gotų kariniai daliniai turi atskirą 
arionišką bažnyčią. Pagaliau gotų vyskupas dalyvauja visuotinėje Nikė- 
jos santaryboje. 

Bet mes nerašome nei tautų kilnojimosi, nei arionizmo istorijos. 
Mums svarbu pastebėti faktas, kad vidurio Europos tautos, besiveržian- 
čios į pietus, sutiko krikščionybę kartu su visa Europą. Į tai mus ska- 
tina pati dalykų būklė, kurią reikėtų, žinoma, geriau patyrinėti. Pirmai- 

siais amžiais krikščioniškoje mokykloje tame pačiame suole sėdėjo ir 
judrieji ateiviai, ir kultūringieji pietų sėsliai.*) Ir šie ateiviai visa savo 
prizimtim buvo dar greitesni naujenybėms. Jokio pasipriešinimo jie netu- 
rėjo. Tačiau greitas krikščionybės priėmimas dar nereiškė jos gero 
supratimo ir tinkamo krikščioniškų problemų sprendimo. Ir kaip tik 
šiuo atžvilgiu senosios Romos imperijos tautos juos pralenkė, Nėra abe- 
jonės, kad šis atžvilgis yra svarbus. 


5. Ulphilas, arionų vyskupas 


Jieškodami lietuviškos žegnonės kilmės turime susipažinti su pa- 
grindiniu Vid. Europos arionizmo vadu Ulphilu ar Vulfilu, mirusiu 
Konstantinopolyje 4 š. pabaigoje. Ši pažintis mums yra naudinga bent 
dėl dviejų priežasčių. Visų pirmą, kad Vulfilas buvo labai įtakingas 
gotų tautų religinio gyvenimo formuotojas. Nors jis pats buvo kilęs 
iš Kapadokijos, tačiau buvo aklimatizavęsis Skitijoje. Ir antra, kad yra 
likę ne tik jo šv. Rašto vertimų į gotų kalbą, bet ir jo priešmirtinis 
tikėjimo išpažinimas. Šiame išpažinime, jis pasako savo tikėjimą gin- 
čytinu tais laikais Trejybės klausimu. Iš jo mes galime matyti, kokią 
formą Trejybės išpažinimas buvo gavęs gotų krikščioniško gyvenimo 
pradžioje. 

Vulfilo vaidmuo religiniame gotų tautų gyvenime yra toks didelis, 
kad kartais yra lyginamas net Mozės vaidmeniui žydų tautoje. Jis iš- 
vertė gotiškai šv. Raštą ir dideliu uolumu ir inteligentiškumu skelbė 
gotų tautoms krikščionybę. Jo gyvenimas išorinių įvykių atžvilgiu yra 
panašus į šv. Patriko. Jis, kaip belaisvis, buvo skitų išvežtas į Skitiją 
ir ten sudarė krikščionybės židinį. 

Skitija yra vadinami tie patys kraštai, kaip ir Sarmacija, būtent 
į vakarus nuo Juodosios jūros. Vulfilas iš tikrųjų buvo labai aktyvus 
krikščioniškame gyvenime. Jis yra sutinkamas įvairiuose Bažnyčios su- 
sirinkimuose, Perdaug nekreipdamas dėmesio į dogminius skirtingu- 
mus (Le Bachelet. 1850 psl.), jis ypač jieškojo to, kas visus jungia, o 
ne kas skaldo. Jis norėjo išsaugoti Romos imperijos tautų vienybę. 
Tačiau vėlesnė istorija parodė, kad skirtumai čia buvo perdaug svarbūs, 
ir jo padarytos nuolaidos, vietoj. išlaikiusios tautas Romos imperijoje, 
užvedė jas ant nukrikščionėjimo kelio. 

Waitz Louvaino bibliotekoje aptiko Vulfilo testamentą, kurį jis bu- 
vo parašęs 380 m. Konstantinopolyje ir tuoj po to mirė. Savo testamente 
jis paskelbia ir savo “Credo"' opiuoju to laiko tikėjimo klausimu. Vul- 
filas rašo: „Aš Ulphilas, vyskupas ir išpažinėjas (iš tikrųjų jis buvo 
persekiojamas už tikėjimą kaikurių gotų karalių) štai, kaip aš visada 
tikėjau ir šiame tikėjime, kuris yra vienintelis teisingas, aš rašau savo 
testamentą mano Viešpačiui. Aš tikiu į vieną Dievą Tėvą, vienintelį, 
nepagimdyta ir nematomą; ir į jo vienatinį Sūnų, mūsų Viešpatį ir 
Dievą, autorių ir Kūrėją visos kūrinijos. kuris neturi sau panašaus — 
dėl to yra tik vienas Dievas visų, kuris ir pas mus yra Dievas — (ideo 
unus est omnium Deus gui et de nostris es Deus) — ir į šv. Dvasią, 
apšviečiančią ir pašvenčiančią Jėgą ... kuri nėra nei Dievas, nei Vieš- 

pats, bet Kristaus pasiuntinys, klusniai ir visuotiniai atsidavęs Sūnui 
— kuris savo ruožtu yra visiškai atsidavęs Tėvui.“ 

Ne mūsų uždavinys yra vertinti šią formulę dogmų istorijos požiū- 
riu. Užteks pažymėti, kad čia yra išreikšta pora dalykų, kurie toli ne- 
siderina su katalikų tikėjimo išpažinimu. Visų pirma, šv. Dvasia čia 
nėra Dievas. Ir antra, Sūnus, nors yra laikomas Dievu, tačiau nėra lygus 
Tėvui savo prigimtimi, kaip to reikalauja teisingas šios dogmos supra- 
timas. Verta atkreipti dėmesį į tai, kad Vulfilas čia gina Dievo vienybės 
idėją. Matyt buvo plačiai pasklidęs kaltinimas, kad arionai pripažįsta 
daug Dievų. Dėl to jis ir sako, kad vienas yra Dievas ir toks jis yra 
ir pas mus. — Žinoma, to pareiškimo yra permažai, norint suderinti 
Dievo vienybės idėją su Kristaus apreiškimu. 

Vulfilo formulė, pasak dogmos istorikų, yra sutinkama kaikuriuose 
kituose gotų arionų tikėjimo išpažinimuose, pvz. vysk. Maximino dis- 
kusijore su šv. Augustinų. 

Mūsų svarstomam klausimui ši formulė yra svarbi tik tuo, kad čia 
mes sutinkame Dievo Tėvo terminą šv. Trejybės apibūdinime, pasiekusį 
jau vidurio Europos lygumas. 

Antra mintis, prie kurios mes čia galime sustoti, yra ta, kad V. 
Europos gotai Kristaus dievystę išpažino. Theodoretas, V šimtmečio 
Bažnyčios istorikas, pažymi, kad „gotai, nors laikė Tėvą didesniu už 
Sūnų, tačiau nesutiko šio pastarojo laikyti kūriniu" (Le Bachelet, 1850). 
Taigi, jie pažino ir labai gerbė Kristų, bet nesistengė išspręsti Trejybės 
problemos. 

Porą žodžių tenka pasakyti dėl Vulfilo raštų kalbos. Jo šv. Rašte 
vertimo liekanos duoda geros progos senųjų kalbų studijoms. Bandymai 
šią kalbą išaiškinti vokiečių kalbos prasme yra nedavę rezultatų. Žmo- 
gui, menkai apsipažinusiam su kalbos mokslais, atrodo, kad ji yra kaž- 
kas tarp pirminės vokiečių ir rusų kalbos. Joje yra daug ir lietuviškai 
skambančių formų. 

Štai kaip apie ją sako lyginamosios kalbotyros tėvas A. Schleicher. 
Jis, kalbėdamas apie veiksmažodžių šaknį su garsais: na (a trumpa ir 
ilga) rašo: „Šių gotiškų formų giminystė su ką tik apkalbėtomis ($ 210) 
lietuviškomis formomis yra aiški; lietuviškai nosininis elementas yra 
šaknyje, kai tuo tarpu slavų ir gotų kalboje jis pasirodo priesagoje. Jo 
funkcija yra būdinga slaviškoms kalboms“ (Compendium der verglei- 
chenden Gramatik der indogermanischen Sprachen, 1871, žiūr. 361 psl.). 

Iliustracijai paimkime vieną žodį iš gotiško „Tėve mūsų“.4) Duona 
čia yra vadinama hlaif. Tai yra ta pati šaknis, ką pirmoje dalyje liet. 
žodžio: Klaipėda ir tas pat, kas slaviškas: chleba, Nors hlaif bus vėles- 
nis už Klaipėdos pirmąją šaknį, tačiau be jo mes negalėtume suprasti ir 
pilnos Klaipėdos žodžio prasmės, nes tik duoną galima valgyti. 


6. Tolimesnis arionizmo kelias 


Plūstančios į pietus vidurio Europos tautos su krikščionybe susitiko 
tuo pat metu, kaip ir pietų tautos. Tačiau, nelaimei, joms išsyk reikėjo 
laikyti vieną didžiausių krikščionijos egzaminų, kurių jos neišlaikė, 

Religijos istorikai sutinka, kad vidurio Europos tautos labai gerai 
suprato Kristaus realų žmogiškumą ir jo mokslo universalumą. Taip 
pat jos realiai suprato šv. Trejybės asmenų skirtingumą. Bet jos suklų- 
po bespręsdamos šių asmenų prigimties vienybės klausimą. Tas suklu- 
pimas, iš paviršiaus žiūrint, rodos, toks teoriškas ir nepraktiškas, ta- 
čiau paskui save nešė neįkainuojamus nuostolius jo ištiktoms tautoms. 

Vidurio Europos tautos iš syk pajuto artumą Kristui. Tačiau jos 
buvo permažai įgudusios apstraktiniuose moksluose, kad būtų sugebė- 
jusios apvaldyti šią galybišką problemą. Buvo kita galimybė: priimti su 
nusižeminimu tai, ko protas nestengė iki galo išnarplioti. Bet tam kliudė 
didelis šių tautų organizacinis pranašumas. Visur, kur tik jos ėjo, nie- 
kas savo organizacija negalėjo jiems atsilaikyti. Visur jos sutiko visuo- 
meniškai žūstančius Romos imperijos junginius. Ir taip tragiškai atsi- 
tiko, kad sveikas šių kraštų humanizmas, pilnas išdidaus pasitikėjimo 
savimi, susitikdamas su Kristumi, galutinai su juo prasilenkė, o supu- 
vęs pietų dvasingumas su nusidėjelio nusižeminimu iškontempliavo šią 
problemą iki galo ir joje rado naujas savo gyvybės sėklas. 

Taigi apie vidurio Europos tautų krikščionybę mes galime sakyti 
kartu su X. Le Bachelet: „Arionizmas, atneštas pas gotus, čia pasiliko 
net po to, kai Theodosijus jam suteikė paskutinį smūgį Romos imperi- 
joje; per juos (gotus) jis (arionizmas) išsiplėtė net tose germaniškos 
rasės tautose, su kuriomis jie (gotai) turėjo santykius, būtent: gepidų, 
rugių, suevų, vandalų, gerulių, burgundų ir lombardų tarpe. Pas juos 
jis išvirto tautine religija, kurią jie nešėsi su savimi savo naikinančiuose 
žygiuose po Europą“ (A. Vacant, I, 1850-1 psl). 

Taip aprašo arionizmo būklę 4-5 šimtm. labai augšto lygio teolo- 
ginė enciklopedija, pirmas tomas, 1923. šios Bachelet santraukos proga 
mes galime atkreipti dėmesio į kelis dalykus. Visų pirma, arionizmą 
priėmusių ir jį nešančių tautų tarpe sutinkame tokius vardus, kurie 
visų yra laikomi arba giminingi su lietuvių tauta, arba net sutapatina- 
mi su ja. Tai yra gepidai, rugiai ir geruliai. Aišku, kad jie yra iš 
Pabaltijo. 

Toliau, žinoma, šia proga mes turime pastebėti, kad nėra ko šias 
tautas vadinti germaniškomis. Jos yra greičiau baltiškos, negu ger- 
maniškos.*) 

Trečias dalykas, į kurį mes turime atkreipti dėmesį, yra šis Le 
Bachelet sakinys: „Arionizmas čia pasiliko net po to, kai Theodosius 
jam suteikė paskutinį smūgį Romos imperijoje". — Vadinasi šiose tau- 
tose, kurios veržėsi į Romos imperiją, tada, kai ten arionizmas jau buvo 
sunaikintas, jis buvo gyva religija. 


Norint išsiaiškinti lietuviškos žegnonės kilmę, mums kyla lemtin- 
gas klausimas: ar šios tautos buvo krikščionybės pasiektos ir ten, iš kur 
jos buvo kilusios, ar tik pasiaukelėje į Romos imperiją? Kad jos į 
Romos imperijos žemes įsiveržė, kaip krikščioniškos tautos, tai yra 
pakankamai šaltinių paliudytas faktas. Yra taip pat tikra, kad savo 
klaidingą krikščionybės sampratą jos turėjo kaip ištisos tautos, ne 
kaip pavieniai asmenys. Sukūrusios savo valstybes pietinėje Europoje, 

jos savo klaidingą krikščionybės sampratą gynė visomis priemonėmis, 
karinių neišskiriant. Jos sudarė progos Romos imperijos krikščionims 
teisingą tikėjimą paliudyti kankinyste. Visa tai yra rašytinė istorija. 

Tačiau mūsų svarstomam reikalui kyla klausimas, ar kas nors iš 
krikščionybę priėmusių tautų su ja grįžo atgal į Pabaltijo kraštus ir 
čia ją paskleidė? 

Norėdami rasti teisingą atsakymą į šį klausimą, mes visų pirma 
neturime praleisti iš akių tai, kad tautų kilnojimosi laikais tautos buvo 
nepaprastai judrios. Joks kitas įspūdis nesusidaro toks tvirtas studijuo- 
jant to laikotarpio istoriją, kaip tautų judrumas. Tautos buvo kažkokio 
mistiško judėjimo ir jieškojimo būklėje. Jos vienu metu sutinkamos 
čia, bet netrukus — jau kitur. Tokiu būdu jos nueidavo labai ilgą kelią. 
Tas žinoma, nepasako, kad tautos noriai grįždavo atgal į tas vietas, iš 
kurių jos buvo išėjusios. Tačiau yra ženklų, kad su savo kilmės vietomis 
jos ryšius palaikydavo net keliems šimtams metų praėjus po išvykimo. 
Tai liudija, kad ir Theodoriko, Italijos karaliaus laiškas Pabaltijo ais- 
čiams, dėkojąs už gintaro dovanas. Pats šis faktas nėra be reikšmės 
mūsų studijuojamam klausimui, nors pats laiško turinys mūsų klausi- 
mui nieko neturi, 

Daugelis vid, Europos tautų krikščionybės ir arionizmo išmoko prie 
Dunojaus krantų“) Ši tautų mokykla prie Dunojaus yra verta dėmesio 
mums rūpimų klausimu. Jeigu mes klaustume, ar krikščionybė, nors ir 
arionizmo formuje, galėjo pasiekti Pabaltįjį, tai galėtume atsakyti visai 
teigiamai. Kelias į Dunojų ir atgal mūsų tautai yra žinomas. Mūsų 
kultūros istorijoje jis galėtų būti laikomas gerai paliudytu, Tai liudija 
paprasta, bet kartu ir klasiška, mūsų liaudies daina: 


Siuntė mane motinėlė į Dūnojų vandenėlio. .. 


Arba „Aušra“ yra paskelbusi šitokią Dunojaus dainą: 


Vai per Dunojėlį — vai per upužėlį 
Atplaukia laivelis — tam laive bernelis, 
Aukso šukelėms — galvelę šukavo, 
Geltonus plaukelius — Dunojėlin leido. 


Šios dainos Lietuvoje negalėjo atsirasti, jei niekas iš Dunojaus 
pakrančių nebūtų Lietuvon sugrįžęs. Šių dainų negalėjo parnešti grįžę 
iš savo karionių vyrai. Šios dainos yra — viena perdaug šeimyniška, 
kita perdaug moteriška, kad jas būtų galėję plačiai dainuoti vyrai. Jos 
galėjo grįžti Lietuvon tik per šeimas, su motinomis ir dukterimis. 

Nors ir apgraibomis žvelgiant į tautų kilnojimosi istoriją, galima 
sakyti, kad progų tokiam masiškam grįžimui buvo pakankamai. Įvairios 
besikilnojančios tautos yra turėjusios labai stiprių tarpusavių kovų, ku- 
rios jas yra perskyrusios ir padariusios viena kitai priešais ilgiems lai- 
kams. Pvz. yra žinoma, kad geruliai yra užbaigę vak. Romos imperijos 
griovimo darbą. Bet vėliau atvykę visigotai juos nugalėjo, nužudė jų 
karalių ir sukūrė šiaur. Italijos valstybę su sostine Ravenoje. Tai įvyko 
476, Sumušti geruliai pasitraukė į šiaurę. 

Taigi, turint prieš akis tiesiog gaivališką vid. Europos tautų kažko 
jieškojimą pirmaisiais krikščionybės amžiais ir blaiviai vertinant ano 
meto istorinius įvykius, nėra neįmanoma laikyti, kad krikščionybė, nors 
ir arionizmo formoje, lietuvių tautos gyvenvietes Pabaltyje būtų pa- 
siekusi. 


7. Kokiu būdu lietuviška žegnojimosi formulė negalėjo atsirasti 


Mes apžvelgėme, kokias formas Trejybės formulė buvo įgavusi Baž- 
nyčioje pirmais keturiais šimtmečiais. Matėme taip pat, kaip ji išvirto 
į arionizmą. Pastebėjome vid. Europos tautų veržimąsi ne vien į Romos 
imperijos žemes, bet ir į krikščionybę. Atkreipėme dėmesį į galimybes 
krikščionybės sėklai atsirasti Lietuvoje. 

Atlikę šį parengiamąjį darbą, grįžkime prie pagrindinio mūsų temos 
klausimo, kurį kelia faktas, kad lietuvių kalboje yra vartojama žegno- 
jimuisi tokia šv. Trejybės formulė, kurią mes galime sutikti tik Nikėjos 
santarybos aplinkoje, t. y. ketvirtame šimtmetyje. Mes stovime prieš 
klausimą, kaip ši formulė galėjo patekti į lietuvišką žegnojimąsi. 

Prieš jieškant galimų atsakymų į šį klausimą, turime atkreipti 
dėmesį į tai „kad ši formulė yra vartojama ne vien Lietuvoje, bet ir 
Latvijoje, ir Mažojoje Lietuvoje.  Latviškai žegnojamasi tariant tuos 
pačius žodžius, kaip lietuviškai: „Dieva Tėva un Dėla un Sveta Gara 
varda/' Matome, kad ir latviškame žegnojimesi pirmasis šv. Trejybės 
asmuo yra sujungtas su Dievu, kai kiti du asmenys to sujungimo neturi. 
Šią pačią žegnonę vartoja ir latviai protestantai. 

Tokia pati žegnojimosi formulė iki šios dienos yra vartojama Ma- 
žosios Lietuvos evangelikų bažnyčioje. Ten yra sakoma: „Vardan Dievo 
Tėvo ir Sūnaus ir Šventosios Dvasios". Taip kalbama ir susirinkimuo- 
se. Tačiau, pasak M. E. Nauburo, anksčiau liturgijoje buvo kiek kitaip: 
po kunigo žodžių: „Vardan Dievo Tėvo, Sūnaus ir Dvasios Šventosios..." 
parapija giedodavo: „Garbė t'esie Dievui ir Sūnui ir Šventajai Dvasiai..." 
Taip pat yra prof. Kuršaičio 1845 išleistame „„Katgiesme“. Taip pat yra 
ir 1897 išleistame Tilžėje Ev. Vyr. Kirchenrate giesmyne (Iš Nauburo 
laiško autoriui). 

Ką mums sako evangelikų vartojama šv. Trejybės formulė? Pir- 
miausia čia mes pastebime, kad kunigo sakoma formulė yra tokia pati, 
kaip D. Lietuvos katalikų ir latvių. Tuo tarpu jų liaudies formulė, iš- 
reikšta jų giesmėje yra gerokai skirtinga. Čia „Tėvas“ iš Trejybės 
yra visiškai iškritęs ir pasilikęs tik „Dievas“. Jie gieda: „Garbė t'esie 
Dievui ir Sūnui ir Šventajai Dvasiai" Kyla klausimas, kodėl žodis: 
„Tėvui“ čia yra iškritęs? Ar jis yra iškritęs vien giedojimo patogu- 
mui, ar jis yra išraiška arioniškos teologijos, jau žymiai toliau pažen- 
gusios nuo dieviškųjų asmenų lygybės? Jeigu tik „Dievas“ stovi šalia 
kitų dviejų asmenų pavadinimų, tai šie asmenys jau gali nebūti „Dievas“. 

Čia gali tuojaus kilti klausimas, ar šis reiškinys nėra protestantiz- 
mo padarinys? Ir jei taip, ar visa ši lietuvių kalboje vartojama šv. Tre- 
jybės formulė nėra protestantiškos kilmės? Tačiau į tai reikia atsakyti, 
kad šitokiam spėjimui nėra ne tik jokio pagrindo, bet ir galimybės. 

Visų pirma, protestantizmas atsirado ne iš Trejybės problemos, bet 
iš visai kitos plotmės teologinių problemų, kurios sukosi apie žmogaus 
ir Dievo veikimo suderinimą, apie nuodėmes ir nuopelnus, ir apie laisvą 
žmogaus valią bei Dievo malonę. Taigi ne Trejybė buvo protestantiška 
problema. Žinoma, vėliau protestantizmas neišvengė ir Trejybės klau- 
simo, kaip vieno pagrindinių krikščionijoje. Tačiau jis buvo linkęs šią 
problemą aiškinti visai priešingų arionizmui keliu. Jis ėjo ne išryškin- 
damas ir perdaug išskirdamas trejybinius asmenis, bet greičiau jų skir- 
tumus suvesdamas į vieną Dievą. Arionizmas tuo tarpų asmenų skirtu- 
mus išryškino iki tokio laipsnio, kad prarado asmenų prigimties vienybę. 

Teisingai pastebi Bachelet, kad „jokia protestantų sekta nėra pri- 
sistačiusi, kaip būdingai arioniška. Būtų netikslu, kad arionais kas 
laikytų visus tuos, kurie neigė Trejybę ar Kristaus dievystę. Jeigu 
arionizmas atmetė Jėzaus Kristaus dievystę, tai įvyko tik pasėkoje to, 
kad jis nepripažino vienos esmės su Tėvu Antrajam šv. Trejybės asme- 
niui" (Vacant, dictioniare 1859 sk.). 

Toliau tas pats autorius nurodo, kaip teisingai reikia suprasti ario- 
nizmą. „Arionai neneigė dieviškųjų asmenų skirtingumo, bet tą skirtin- 
gumą perdėjo, eidami prieš Sabelianizmą." Dėl to Trejybės paneigimas 
pas juos įvyko perdėto jos pabrėžimo keliu. 

Taigi, joks protestantizmo istorijos žinovas neprileis, kad, bent 
pradžioje, būtų buvusį jame kokia tendencija arioniškai suprasti šv. 
Trejybę. Tiesa, tokių reiškinių, kaikuriose sektose atsirado vėliau, bet 
tai buvo greičiau anglosaksiškame pasaulyje, bet ne vokiškame, ir jie 
jokios įtakos lietuviškai religinei terminijai negalėjo turėti. 

Jeigu mes paneigiame galimybę šiai formulei atsirasti iš protestan- 
tizmo, lygiai taip, jei ne stipriau, reikia paneigti jos atsiradimo gali- 
mybę iš katalikų Bažnyčios po vad. antrojo Europos evangelizacijos lai- 
kotarpio, t. y. po 7-9 šimtmečių. Tam priešinasi faktas, kad Bažnyčios 
istorijoje nėra žinomas joks sąjūdis ar tendencija skleisti skirtingą 
žegnojimosi formulę. Negalima taip pat prileisti, kad tai būtų galėję 
įvykti tyliai, viešumai nepastebint. ši formulė yra tokios didelės svar- 
bos krikščionybėje, kas betkoks, nors ir mažiausias, jos pakeitimas ar 
perredagavimo bandymas negalėjo pasilikti nepastebėtas, 

Lieka dar trečioji galimybė, kad kas nors pačioje Lietuvoje šia 
formulę sąmoningai įvedė po jos krikšto. Bet norint tai sakyti, reiktų 
prileisti Lietuvoje labai didelį religinį gyvumą ir domėjimąsi teologinė- 
mis poblemomis kada nors tarp 7 šimtmečio ir Jogailos bei Vytauto 
krikšto. Bet istorinė tikrovė tuo metu greičiau kalba apie priešingas 
nuotaikas, Čia ne tiek buvo krikščionybe domimasi, kiek vykdoma jai 
gana stipri rezistencija. Tokiose nuotaikose teologinės studijos nekyla 
ir nėra galimybės prileisti, kad tada kas nors būtų propagavęs atskirą 
žegnojimosi formulę. 

Dar viena kliūtis šiai trečiajai galimybei yra, palyginti, platus šios 
formulės išplitimas po įvairius kraštus, kurie, istoriniais laikais, nesu- 
darė politinės vienybės. Ją naudoja tiek latviai. tiek prūsai. Jeigu yra 
neįtikėtina, kad Lietuvoje reiškėsi atskira teologinė mokykla, kuri at- 

stovavo savitą Trejybės formulę, tai dar būtų nuostabiau prileisti, kad 
ji savo įtaką išplėtė po įvairius politiškai jai nepriklausančius kraštus. 

Apžvelgę tad visas galimybes nuo formalaus Lietuvos krikščiony- 
bės priėmimo ir nuo galimo jo paankstinimo, pratęsto iki T šimtmečio, 
mes turime pripažinti, kad tais laikais šios formulės atsiradimas yra 
neišaiškinamas fenomenas. Nebuvo jokios galimybės jai atsirasti nei 
iš vakarų katalikybės, nei iš protestantizmo, nei iš paties Pabaltijo 
krikščioniško gyvenimo. 

Visa tai mus verčia jieškoti tokio šios formulės kilmės šaltinio, 
kuris turėtų realų pagrindą Bažnyčios istorijoje ir kuris pateisintų jos 
išplitimą skirtingose Pabaltijo tautose ir konfesijose. 


8. Gloria patri... klausimas 


Kalbant apie lietuviškos žegnonės kilmę, reikia atkreipti dėmesį 
dar į vieną faktą. Atrodo, kad formulė „Vardan Dievo Tėvo ir Sūnaus 
ir Šventosios Dvasios" buvo kuriuo nors labai senu laiku taip plačiai 
Lietuvoje išplitusi, kad savo įtaką užmetė ir kitoms panašioms maldų 
formulėms kurios Lietuvon atėjo su oficialiu mums žinomu Lietuvos 
krikštu. Čia mes turime galvoje labai plačiai Vakarų Bažnyčioje varto- 
ijamą psalmių ir himnų pabaigą: „Gloria Patri et Filio et Spiritui 
Sancto ir t. t." 

Nėra abejonės, kad ši maldelė Bažnyčios gyvenime visuotiniai yra 
išplitusi tik po to, kai trejybiniai ginčai joje buvo baigti. Ji tai liudija 
savo formulavimu.') Tačiau išversta lietuvių kalbon, ji yra pakeitusi 
savo formą pagal lietuvišką žegnonę. Ji lietuviškai skamba: „Garbė 
Dievui Tėvui ir Sūnui ir Šventajai Dvasiai..." Tikslus vertimas iš 10- 
tynų kalbos turėjo būti: „Garbė Tėvui ir Sūnui ir Šventajai Dvasiai..." 
Bet lietuviškai nei šiandien taip niekas nesako. Lietuviškų šio pagarbi- 
nimo tekstų apžvalgą yra padaręs prof. kun, Stasys Yla savo studijoje 
“Lietuviškos terminijos klausimu" Putnam, Conn., 1953, skyriuje: Garbė 
Dievui ar garbė Tėvui, 61 -66 psl. 

Neišvengiamai kyla klausimas, kodėl ši visoje Katalikų Bažnyčioje 
plačiausiai vartojama Trejybės pagarbinimo formulė Lietuvoje yra įga- 
vusį kitą formą? Klausimas būtų visiškai paslaptingas, ir neišaiškina- 
mas, jeigų mes neturėtume savotiškos žegnojimosi formulės, kurioje 
prie Tėvo yra pridėtas priedėlis Dievas. 

Žinoma, čia reikia pastebėti, kad lietuviška formulė, nors yra didelė 
keistenybė žegnojimosi tekste, tačiau kitais atvejais yra ne retai su- 
tinkama liturginiuose tekstuose. Pvz. yra žinoma kita himnų užbaiga, 
kuri turi taip pat Dievo priedėlį prie Tėvo. Ji pvz., yra vartojama po 
himnų šv. Trejybės šventėje ir daugelyje kitų atvejų. Ji šitaip skamba: 
„Deo Patri sit gloria, eiusgue soli Filio cum Spiritu Praclito, nunc et 
per omne saeculum." Lietuviškai tai būtų: „Dievui Tėvui tebūna garbė 
ir jo vieninteliui Sūnui, kartu su Šventąja Dvasia, guodėja." 

Reikia manyti, kad ši Trejybės pagerbimo formulė yra senesnė už 
„Gloria Patri", nes joje atsispindi priešnicėjinių laikų teologijos nuo- 
taikos. Tačiau nėra galimybės manyti „kad ji būtų galėjusi turėti tiesio- 
ginės įtakos sudarant lietuvišką „Garbė Dievui Tėvui..." To negalima 

sakyti dėl dviejų priežasčių. Visų pirma dėl to, kad šioje formulėje mi- 
nimas Sūnaus vientinumas ir šv. Dvasios guodžianti funkcija. Jeigu lie- 
tuviškas „(Garbė Dievui Tėvui“ būtų atsiradęs iš šio himno, tai šie bruo- 
žai būtų turėję taip pat kaip nors pasirodyti lietuviškame vertime, '[a- 
čiau jų atgarsio čia nėra. Ir antra, šios formulės Lietuvoje negalėjo būti 
taip paplitusios, kad būtų buvusios populiaresnės už žegnojimąsi. Dėl 
to jos negalėjo padaryti įtakos žegnojimosi formulei. Taigi, reikia pri- 
leisti priešingą procesą, būtent, kad lietuviška žegnonės formulė savo 
įtaka užkretė „Gloria Patri" ir lietuvių kalboje Tėvui prikergė Dievo 
priedėlį. 

Tačiau jeigu šitoks faktas yra įvykęs, tai jis nemažai kalba apie 
šios formulės didelį įtakingumą kada nors prieš oficialųjų Lietuvos 
krikštą. Vadinasi tam tikru laiku „Dievo Tėvo" formulė Lietuvoje buvo 
ne tik gyvas, bet ir reliatyviai įtakingas reiškinys, nes tik tokiu keliu 
jis galėjo suaugti su kalbos papročiais ir tautos krikščioniškumu. 


9. Kas ir kada priėmė į Lietuvos krikščionybę dabar vartojamą 
žegnonės formulę? 


Apžvelgę klausimą mes turime prisipažinti, kad neradome betarpiš- 
kos jungties, kuri iš vienos pusės būtų atnešusi iki Lietuvos priešnicė- 
jinę Trejybės formulę, ir iš kitos pusės ją įjungusi į Lietuvos gyvenimą. 

Tačiau iš kitos pusės, mes laikome įrodytu dalyku, kad žegnojime 
vartojama Trejybės formulė čia negalėjo ateiti nei su Jogailos - Vytau- 
to, nei su kryžiuočių, nei, pagaliau, su Mindaugo krikštu. Tai nesiderina 
su visos Vakarų krikščionybės nueitu keliu. Dėl to mums nelieka kitos 
išeities „kaip prileisti, kad ši formulė kokiais mums nežinomais keliais 
galėjo ateiti tik iš priešnicėjinės krikščionybės. 

Šį ryšį sumegsti yra sunku. Tačiau nesakytume, kad šių ryšių 
jieškojimas būtų prieštaravimas istorinei logikai. Iš to, ką matėme, 
aiškėja, kad arionizmas galėjo prieiti prie Lietuvos. 

Ir ši išvada yra vienintelė galima, norint išaiškinti tokį plataus 
masto istorinį faktą, kaip „Dievo Tėvo" vartojimas Lietuvos, Latvijos 
ir M. Lietuvos žegnonėje. 

Jeigu mes priimame šią galimybę, ji paskiau save traukia visą eilę 
naujų klausimų ir daugeliu atžvilgių visai kitoje šviesoje pastato lietu- 
vių tautos krikščionybės istoriją. 

Atkreipkime dėmesį tik į kaikuriuos dalykus, Yra tikra, kad antro- 
jo Lietuvos krikščioninimo metu Lietuvos krikštytojai šios formulės ne- 
galėjo atsinešti. Vadinasi, jie čia ją kokioje nors formoje rado. Tačiau 
kila klausimas, kodėl jie ją priėmė? Ar ne geriau ir tiksliau būtų 
buvę mokyti oficialios Bažnyčios žegnonės? — Jie priimti ją galėjo 
tik apaštalavimo patogumo sumetimais. Bet tai reiškia, kad jie ją rado 
vietinėje kalboje tiek įsigalėjusią, kad jos priėmimas jiems darbą ga- 
lėjo žymiai palengvinti „o jos atmetimas — pasunkinti. Jeigu tik vienas 
kitas būtų ją mokėjęs, krikštytojams nebūtų reikėję kreipti į tai daug 
dėmesio. Juo labiau, kad vietinės formulės priėmimas negalėjo jiems 
nesukelti kaikurių abejonių. Iš to seka, kad kuriuo nors ankstybuoju 
laiku ši formulė Lietuvoje turėjo būti reliatyviai plačiai pasklidusi. 

Tuojaus pat kyla kitas svarbus klausimas, kurie oficialieji Lietuvos 
krikštytojai, šią formulę iš maujo priėmė į krikščioniškąjį gyvenimą ? 
Svarbu yra išsiaiškinti ne tik tai, kaip ši formulė Lietuvon pateko, bet 
ir tai, kas ją čia Vakarų krikščionybės vardu akceptavo. Yra tikras 
dalykas, kad jos priėmėju čia negalėjo būti nei Jogaila su Vytautu, nei 
jėzuitai. Ar vieni, ar kiti atpuola dėl tos paprastos priežasties, kad ši 
formulė siekia daug plačiau negu siekia ar galėjo siekti jų apaštalinė 
įtaka, Čią formulę turi ir Latviją, ir Prūsija. Vargiai ar jos priėmėjų 
galėjo būti kryžiuočių Ordinas ar Mindaugo krikštytojai, nes tokiu at- 
veju ji būtų nesiekusi Rygos žemių, kuriose tais laikais vakarietiška 
krikščionybė jau buvo įvesta. Galimas dalykas, kad šią formulę akcep- 
tavo Bažnyčiai kas nors Rygoje, nes Rygą vistiek reikia laikyti pirmuo- 
ju Vakarų krikščionybės židiniu baltų žemėse. 

Iš Rygos ji galėjo pasklisti visose tose žemėse, kuriose ji šiandien 
yra vartojama. Tik tai turėjo įvykti galimai seniau ir būtent dėl dviejų 
priežasčių: visų pirma, sunku preleisti, kad be naujos krikščioniškos 
dvasios įtakos ši formulė būtų galėjusi ilgai atsilaikyti prieš arioniško 
gedimo procesą. Ir antra, šis priėmimas turėjo įvykti prieš Šiaulių 
mūšį (1236), kada žemaičiai nugalėjo kalavijuočius ir sukliudė Rygos 
įtakai kelią Lietuvoje. Liktų dar išsiaiškinti, ar Ryga galėjo turėti įta- 
kos Prūsijai.*) 


10. Baigiamosios pastabos 


Baigiant tenka padaryti persergėjimą prieš vieną priekaištą, kurio 
šis svarstymas gali susilaukti. Kas nors gali sakyti, kad skirtingos 
Trejybės formulės atsiradimas lietuviškoje žegnonėje yra toks atsitik- 
tinis reiškinys, kuris galėjo atsirasti labai painiais atsitiktinumo keliais 
ir dėl to iš jo giminystės su priešnicėjine krikščionybe negalima daryti 
jokių istorinės reikšmės išvadų. Vienintelis dalykas, ką čia galima pa- 
sakyti, tai yra, kad šio reiškinio pradžia slypi neįšvengiamose atsitikti- 
nybių galimybėse. 

Atsakant į šį galimą priekaištą tenka sutikti, kad atsitiktinybės 
ir nežinomybės šioje problemoje turi liūto dalį. Dėl to mes ir nesiimame 
brėžti jokio tiesaus kelio, kuriuo ši formulė Lietuvon atėjo. Individua- 
lybės ir atsitiktinybės moksliškai yra neįveikiamos. Tačiau nereikia 
praleisti iš akių to, kas šioje problemoje nėra nei atsitiktina, nei indi- 
vidualu. Ir tai, kas nėra paskandinama atsitiktinybės ir individualybės 
masėje, čia yra labai apčiuopiamas dalykas. Dievo Tėvo vartojimas lie- 
tuviškoje žegnonėje yra toks visuotinis reiškinys, toks kasdieninis ir 
paprastas, kad mes į jį net dėmesio nekreipiame. Jis apima visas Baltų 
tautas, nežiūrint nei valstybinių, nei konfesinių skirtumų. Be to, jis 
liečia tokią svarbią tikėjimo formulę, kad normaliais atvejais joks pa- 
keitimas čia nėra įmanomas, Taigi, atsitiktinybe, įvykusia po antrosios 
Lietuvos chriscianizacijos, jis nėra įmanomas išaiškinti. O atsitiktinybė 
įvykusi anksčiau kaip tik ir yra tai, ką mes norime įrodyti. Ji šiuo at- 
veju jau nėra vien atsitiktinybė, bet suprantamas tų laikų reiškinys, 
sekąs iš jų religinių ir kultūrinių nuotaikų, ir yra istoriškai įmanomas. 

IšNAšOS 


1) Tą klausimą buvo iškėlęs berods nuncijus Zechini. Jis buvo aiškinamas ir Va- 
tikane. Tuo reikalu rodos buvo paskelbta informacijų 1921-22 m. „Ganytojuje“. 
„Tiesos Kelyje“ berods tuo reikalu yra buvę kun. prof. S. Ylos pastabų. Tačiau Si 
tekstų autoriui nepasisekė surasti ir patikrinti. 


ž) Žiūr. Ex Ponto 7.7. 7-10 eil. Poetas apie save šitaip sako: „Pats matai, kaip 
Dunojus apsidengia ledu; pats matai, kaip vynas nuo šalčio pastirsta: pats matai, kai» 
išdidus jotvingis savo prikrautus vežimus vairuoja virš Dunojaus vandenų." Dar apie 
juos ten pat 1.2.77 eil. ir kitur. Būdinga yra Ovidijaus pastaba apie čią sutinkamų 
tautų ka'bas, iš kurios matyti, kad jis buvo girdėjęs, jog šios kalbos turėjusios daug 
bendro su graikų kalba. Ovidijus tačiau apgailestauja, kad nedaug šiose kalbose yra 
graikų kalbos pėdsakų ir kad reta sutikti žmogų, kuris mokėtų vieną kitą žodį loty- 
niškai: „In paucis remanent Graecae vestigia linguae, haec guogue iam Getico barbara 
facta sono. Unus in hoc nemo est populo, gui forte Latine gaelibet e medio reddere 
verba gueat“ Trista, 5.7. 50-55 eil. 


3) Popiežius Leonas Didysis, valdęs Bažnyčią nuo 440 iki 461 metų, savo pirmojoje 
kalėdinėje kalboje sako: „Tesidžiaugia šventasis, nes artinasi į laimėjimą, tesidžiaugia 
nusidėjėlis, nes yra kviečiamas nuodėmių atleidimui; teatgyja pagonis, nes yra kvie- 
čiamas gyvenimui." Būdinga, kad šis didysis popiežius išskiria ateivių tautų žmones 
šalia nusidėjėlių ir šventųjų, ir juos kviečia atgijimui. Jis matyt nenori jų priskaityti 
nei prie šventųjų, nei prie nusidėjėlių, bet sumini visai atskira grupe: „gentiles“. 
Jeigu Leonas Didysis, kuris šias tautas pažinojo, nes sulaikė jų vadą Atilą prie 
Romos vartų, rado reikalo šiuos žmones išskirti, tai iš to galima daryti keletą išvadų. 
Visų pirmą, kad šios tautos tikrai domėjosi krikščionybe ir buvo jos gaivinamos. Ir 
antra, kad šios tauto4 netiko nei į šventųjų t. y. tikrųjų B-čios narių, nei į nusidėjėlių 
kategoriją. Tai Leono akyse buvo visai kažkas kito. Jos neturėjo įprastinių Romos 
nuodėmių, bet jų taip pat nebuvo galima laikyti šventaisiais. Tai buvo religiniu at- 
žvilgiu kažkokia pradžia; judri ir daug žadanti, bet kartu išstatyta visiems jaunystės 
pavojams. 


+) Žiūr. The first germanic Bible translated... by bishop Wulfila... Edited by 
G. H. Balg, Milwaukee, Wisc.,, New York, 1891. Vulfila šitaip verčia Mato 6,11: 
„hlaif unsarana pana sinteinan gif uns himma daga" (3 psl). 


3) Charles Anton savo „Clasical dictionary" apie romėnų turėtą Germanijos są- 
voką rašo: „Senovės romėnai žodį Germanija naudojo pažymėti daug didesniam žemės 
plotui negu šiandieninė Vokietija. Šiuo vardu jie apėmė visas Europos tautas, gyve- 
nančias į rytus nuo Reino ir į šiaurę nuo Dunojaus, ribojantis šiaurėje Vokiečių bei 
Baltijos jūra, jimant Daniją, ir kaimynines salas, rytuose Sarmaciją ir Daciją. Žinoma, 
sunku yra pasakyti, kaip toli Germanija siekė į rytus" 550 psl. 


S) Jordanas aprašo, kaip visigotai nuo Dunojaus krantų siuntė pasiuntinius pas 
imperatorių Valentą (364 -378) prašydami įsileisti juos į Trakiją ir į Moesiją ir at- 
siųsti jiems krikščioniško tikėjimo mokytojų, mokančių jų kalbą. Valentas abiejų jų 
prašymų išklausė. Tačiau tikėjimo mokytojai, kuriuos jis jiems atsiuntė buvo arionai. 
šitaip toliau Jordanas aprašo Dunojaus tikėjimo mokyklos padarinius: „Ir taip visi- 
gotai imperatoriaus Valento buvo padaryti greičiau arionais negu krikščionimis, o 
šie savo ruožtu, iš palankumo apaštalaudami savo tėvams ostrogotams ir gepidams, 
ir tos atkritėlių kultūros išmokydami, pakvietė visas šios tautos kalbas į šios sektos 
kultūrą. Jie patys, kaip sakyta, Donujų perėję, užėmė kalnuotąją Daciją, Moesiją ir 
Trakiją" (Getica, T. Mommseno leidinys, Mon. Hist. Germ., 92 psl, 15 -20 eil.). 


7) Kiekvienos psalmės pabaigoje šios maldelės kalbėjimą Bažnyčion įvedė pop. 
šv. Damazas I, valdęs Bažnyčią nuo 366 iki 384 metų. (palyg. Breviarium Romanum, 
žieminė dalis, II nokturnas šv. Damazo šventei, gruodžio 11). 


8) A. Mažiulis savo studijoje prieina maždaug tos pačios nuomonės, sakyda- 
mas, kad įspraudas Dievas “nėra mūsų pramonė, bet paimtas iš senųjų liturginių 
tekstų" ir kad jis „galėjo būti senesnis vertimas, atliktas iš latvių arba tiesiogiai iš 
vokiečių k.“ (110 psl). Labai vertinga yra Mažiulio nurodoma galimybė šiam teks- 

tui atsirasti iš vokiečių kalbos. Jis rašo, kad „iš daugelio duomenų galima manyti, 
jog seniausias žegnonės vartojimas vokiškai kaip tik turėjo įspraudą Dievas (108). Jei- 
gu iš tikrų ų būlų galima įrodyti, kad žegnonė su Dievas buvo paplitusi viduram- 
žiais Vokietijoje, tai tas daug šviesos įneštų į visą klausimą, būtų rasta aiški grandis, 
žungianti mūsų žegnonę su priešnicėjine krikščionybe. Už tai kalba ir Mažiulio aptik- 
tas Vendų katekizmas su Dievas. 

STIKLAS LIETUVOS SENOVĖJE 
DR. JONAS MATUSAS 


Kad straipsnis būtų lengvai paskaitomas, mokslinius įrodymus nu- 
kelsime į pabaigą. Juos grupuosime pagal turinį, o teksto neapraizgysi- 
me jokiais skaitmenimis. 

Stiklas gamintas Egipte jau 3300 metų prieš Kristų. Kinijoje ge- 
rokai vėliau — 1-2 amž. pr. Kr. 

Į Europą stiklo gamyba pateko per Romą. Šioje milžiniškoje vals- 
tybėje ji klastėjo iki 5-6 amžių (Italija, Ispanija, Prancūzija, iš dalies 
ir Vokietija); tuomet įsiveržusios puslaukinės tautos viską sunaikino. 
Po to stiklo gamyba 11-12 amžiuje atgijo Venecijoje, čion patekusi iš 
Rytų Romos imperijos arba Bizantijos. Iš Venecijos ta gamyba pasiekė 
Vokietiją, Čekija, Lenkiją ir kitus kraštus. 12-me amž, Vokietijoje būta 
stiklo dirbtuvių, o 15-me Čekijos stiklas jau buvo išgarsėjęs. 

Patsai stiklas iš pradžių buvo neperšviečiamas. Tik nuo T-to amž. 
prieš Kristų išmokta jis gaminti, kad perleistų saulės šviesą (vokiškai 
durchscheinend). Vėliau stiklas jau permatomas (durchsichtig). 

Bet iki 15-to amž. stiklas langams naudota beveik vien tik bažny- 
čių ir pilių atveju. Ana, Enea Silvio Piccolomini (vėlesnis popiež. Pijus 
II) 1448 stebisi, kad Vienos miesto daugumas gyvenamų namų langai 
stikliniai. 1505 tai paliudyta Nuernberge, o 1560-tais ši praktika įsigy- 
vena visoje Vokietijoje. 

Lenkijoje (būtent, Silezijos srityje) pirmas stiklinis indas, tiesa, 
labai grubus, užregistruotas 1243. Bet dar ir 16-me amž. tokie indai čia 
buvo ne kasdieninio naudojimo daiktai, o tik kaip puošmenos užtinkama 
didikų spintose. Lenkijoje stiklo indai pradėjo plačiau plisti tik 17-me 
amž. Žinoma, išimtis buvo karalius ir, gal būt, augščiausi pareigūnai. 
Sakysime, jau 1390 Jogailos ir Jadvygos sąskaitose stikliniai indai už- 
ima palyginti žymią poziciją. Stiklininkų gildė Krokuvoje paliudyta 1480. 

Livonijoje, atseit, Latvijoje ir Estijoje, stiklas, ir tai langų stiklas 
bus atsiradęs drauge su mūrinėmis pilimis ir bažnyčiomis, kas įvyko 
13-to amž. pirmoje dalyje. Ar čia iki 16-to amž. pradžios būta stiklo 
dirbtuvių, pagal mums prieinamus šaltinius, negalima nuspręsti. Tik tiek 
aišku, jog iki 15-jo pabaigos tos medžiagos aprūpinamasis centras buvo 
Ryga. Sakysim, iš čia 1470 Talinnas (tuomet Revel) gauna „dvi dėžes 
stiklo". Nors nėra negalima, jog tai vietinis produktas, bet greičiausia 
bus buvęs įvežtinis. Mat, nuo 13-to amž. pabaigos, gal būt iki 16-to, 
kraštams į rytus nuo Baltijos jūros Ryga, šalia Dancigo, buvo pasau- 

linės prėxybos didžiausias centras, — ta sritis apėmė ne tik Prūsiją, 
ne tik Latviją su Estiją, bet taip pat Lietuvą su jos gudiškomis sritimis. 

Rusijoje stiklo langai atsirado, be jokios abejonės, drauge su mū- 
rine statyba. Ši gi jos kultūringiausiuose pakraščiuose (Didžiajame Nau- 
garde, Kijeve), kurie esmingai buvo paveikti Europos šiaurės, vidurio ir 
pietryčių kultūrų, bus prasidėjusi 11-me amž. Bet tai įvežtinis stiklas. 
Pirmąją stiklo dirbtuvę Rusijoje įsteigė švedas Eliseus Cohet 1635. 

Reikia skirti stiklinės puošmenas ir indus, viena, ir langų stiklą, 
antra. Stiklinių langų amžius (žinoma, Europoje) tas pat, kaip mūrinių 
pilių ir bažnyčių. Yra pagrindo teigti, jog šiaurės rytų Europoje (Len- 
kija, Prūsija, Latvija, Estija, istorinė Lietuva, apėmusi daug gudiškų 
sričių, Didysis Naugardas ir Maskvos plotai), taip pat langų stiklas 
susijęs ir su apskritai gyvenamu mūriniu namu. Čia (išėmus mažą dalį 
Lenkijos) nėra natūralių uolų ir mūrinei statybai reikia degtis plytas, 
kas reikalauja sudėtingos organizacijos, brangių išlaidų ir krašte nesa- 
mų techninių žinių, o tai įmanoma tik miestuose, kurie visur ir visuo- 
met buvo kultūros ir pažangos centrai. Šis atvėjis rodo, jog kultūros 
bei technikos reiškiniai yra susiję vienas su kitu. Ir istorijos kultūrines 
problemas spręsti visiškai atskirai( sakysime, mūrinės statybos, stiklo, 
ginklų dirbimo, auksakalystės, antspaudų, pinigų kalimo ir kitas kito- 
kias) yra nepakankamas, klaidinantis ir galima sakyti, nenatūralus 
metodas. 

Šis įvadas sudaro natūralų foną Lietuvos stiklo istorijai. Tame 
krašte stiklo dirbiniai naudoti jau priešistoriniais laikais (puošme- 
nos). Aišku, tai įvežtiniai dalykai. Langų angoms uždengti lietuviai se- 
niausiais amžiais bus naudoję plonutes medžio lenteles, gyvulių vidaus 
organų (pūslės) plėvęs ir, gal būt, ploną (paukščių) ar nudrožtą kaulą. 
Ana, Lietuvos senoviškai — gudiškuose dokumentuose 16-me amž. langų 
stiklas rašoma „obolony sklianyje“ (1549 Rodoškovičių, 1553 Daugališ- 
kio pilyse). Lenkiški gi to paties reikalo raštai turi „bloni szklanie“ 
(1582 Žeimenoje, 1581 Tytuvėnuose). O lenkų kalboje „blona" reiškia 
„plėvė“, 

Dėl kaulo: anglų - rusų kompanijos pirkliai 1588 pranešė, jog Ka- 
relijoje stiklo reikalui (glasce) naudojamas kaulas (horne, lanthorne). 
Girdi, taip pat imama ir „minkštas akmuo" (soft rocke, rusiškai, esą 
sludę). 

Dabar aš (man atleis mieli kalbininkai Skardžius ir Salys!) negaliu 
susilaikyti nepasisakęs apie balaną, „kvartką“ ir...rūtą. Kaip matėme, 
16-to amž. dokumentuose gudiškas „obolony'' ir lenkiškas „bloni'“ reiš- 
kia medžiagą langų angoms uždengti bei užtaisyti. Rusų kalboje „bolo- 
nj', „bolona“, „blana“, „blona“, „obolona", „obolonj", pažymi plėvę ir 
medienos minkštąjį sluoksnį tuojau po žieve, Lenkiškoji „blona“ tereiš- 
kia tik plėvę. Tas pat ir čekų kalboje. Vis dėlto geriausieji rusų kalbos 
žodynai dėl kalbamųjų reikšmių nesutaria. Ana, jų Mokslų Akademijos 
(1954) žodynas šiuo atveju kalba tik apie plėvę ir medžio peraugą arba 
gumbą. Ukrainų kalboje čia svarstojomo ar panašaus žodžio visiškai 
nėra. Tiesa, Dalio rusiškas žodynas (išleistas prieš 50 metų, dabar tik 

reprodukuotas), be minėtų reikšmių, dar paduoda degamąją balaną, lan- 
ginių sklendę, lango rėmus su stiklais, net ir langų stiklą, tačiau, iš 
visko išrodo, jis čia ima vartoseną Rusijos vakarinių sričių, kurios ke- 
letą šimtmečių įėjo į Lietuvos valstybę. Istorinės Lietuvos įtakoje, at- 
rodo, „blona" kartais siejama su stiklu ir lenkų kalbos žodynuose (Kar- 
lowicz ir komp. registruoja antikinę reikšmę szyba, okno, o Bruckner — 
czklarze). Vis dėlto slavų kalbose, ypačiai rusų, obolona, bolona, blona 
yra plačiau prigijęs žodis su įvairiomis išvestinėmis formomis (veiks- 
mažodis, daiktavardis, būdvardis). O lietuviška balana (tereiškianti vien 
viršutinį medienos sluogsnį ir ploną atskalą, uždegus pasišviesti) stovi 
viena, kaip pirštas, atseit, kaip daiktavardis su juo išvestinėmis lytimis. 
Be to, lietuviškai balanos sąvokai reikšti yra kitas esmingai lietuviškas 
žodis — skala, ir tai, iškerojęs įvairiausiomis lytimis (skelti daugeliu 
sudėtinių formų, skalus, skeltinis, skeltnagis, skiltuvas, net ir prie- 
veiksmis skeltinai). Dėl to, nors ir yra bendras indoeuropietinis žodis 
„bhel“ (išpusti, ištvinkti), labai panašu į tiesą, jog balaną lietuviai bus 
perėmę iš slavų. 

Toliau eina „kvartka“, kuri reiškia ctiklo gabalą atskiroje perda- 
loje keturdaliame ar didesniame lange (angl. pane, vok. Fensterscheibe, 
lenk. szyba). Neaišku, ar ji esmėje lenkiško kilimo. Mat, tuo atveju 
„čvertka“ (pinigas ketvirtai vieneto daliai pažymėti Lietuvoje buvo is- 
toriniais ir carinės Rusijos laikais), Nors „kvartkos"“ galūnė slaviška 
(rusiška, lenkiška), bet patys lenkai tam turi kitokį terminą (szyba), o 
kwatera, kwatyria tėra antikvarinis žodis. Antra vertus, mūsų „kvart- 
ka" turi panašumo su anglų guarter. Dėl to nėra negalima, jog abu 
žodžiai yra giminingumo santykyje. Mat, Anglijos pirkliai 16-me amž. 
turėjo prekybos kontoras ne tik Maskvoje, bet Didžiajame Naugarde ir 
Polocke (šiame galėjo net pinigus kaltis). Tat, atmetus lenkišką galūnę, 
lietuvių rašomoje kalboje, galima būtų įpilietinti kvartą. Langų stikli- 
nės kvartos įrakmiai paliudytos 1588 Bagdono Sapiegos name Pilies 
z-vėje Vilniuje („langai su kvartomis“). Iš vieno 1700 dokumento pa- 
aiški jųjų medžiaga ir skaičius: „stiklinis langas su keturiomis kvarto- 
mis, įtaisytomis alave". 

Dė rūtos. Pirmu pažvelgimu, jos gretinimas su stiklu atrodo 
daugiau, nei keistas. Pasirodo, garsus kalbininkas Prūsų lietuvis Fridri- 
kas Kuršaitis savo moksliškame lietuvių ir vokiečių kalbų žodyne (1870 
-1883) vieną rūtos reikšmę paduoda, kaip „lango kvartą“, vok. Fens- 
terscheibe. Dalykas „matyt, išrodė perdaug neįprastas ir neįtikinamas, 
jog ši reikšmė neįdėta į jokį kitą lietuvių kalbos žodyną. Tik Nieder- 
mann'o - Brenderio - Senn'o „Lietuvių Rašomosios Kalbos Žodynas'', 
pradėtas leisti prieš 20 metų ir dabar redaguojamas (1957) Pennsylva- 
nijos un-to profesorių Senn'o ir Salio rūtą išdrįso pažymėti (antraeilėje 
reikšmėje), kaip lango stiklinę kvartą. Iš visko išrodo, tai perimta iš 
Kuršaičio. 

Tačiau langų stiklo rūta lietuvių kalboje turi visiškai patikimus 
metrikus. Jau reikšminga, kad ji užrašyta Prūsų Lietuvoje, kurios pa- 
jūrio ruože gyventa kuršių (ir Kuršaitis reiškia Kuršio sūnus). O šie 

kalbos atžvilgiu susisiekia su latviais. Latvių gi kalboje rūta, šalia įpras- 
tinės bei internacionalinės žinomosios gėlės reikšmės, turi dar šitokią 
— „loga rūts"', atseit, lango stiklinė kvarta. Ši yra natūralus narys 


ištisoje eilėje giminingų reikšmių: rūta — šieno kūgis arba biragas; 
rūte, rūts — keturkampis plotas; rūtains — keturkampis geometrine 
prasme. 


Mums išrodo, jog latvių ir, iš dalies, lietuvių kalbų specifinę rūtos 
reikšmę padeda išaiškinti atitinkamo kalbinio ploto istorija. Mat, Bal- 
tijos pajūrys tarp Vyslos ir Didžiojo Naugardo srities 9-12 amžiais 
buvo normanų -vikingų stiprioje kultūrinėje įtakoje, o kai kurios sri- 
tys (Kuršo pusiasalis, Klaipėdos - Šventosios ruožas) tarpais net politi- 
nėje priklausomybėje. Tam esama archeologinių ir istorinių įrodymų. 
O tie normanai kalbamojo pajūrio atveju buvo švedai ir danai (Vita 
sancti Anskarii ir kiti šaltiniai). Senovinėje danų kalboje — rot, rutte, 
rode reiškė dalį ir padalą. O senovinėje šiaurės tautų (altnordisch) — 
hjalmroda, šieno ar šiaudų birago stogo palaikomieji griaučiai senovi- 
nėje fryzų ir sen. saksų rode, roda — kartuvės, kryžius. Dvi pastarą- 
sias reikšmes turėjo ir anglo - saksų rod. Net anglų kalbos istorijoje 
roo0d yra reiškęs kryžių. Dėl to, nors minėtoji sritis 13 - 16 amž. yra bu- 
vusi vokiečių priklausomybėje, sakytumėm, latvišką rūte, rūts ir lietu- 
višką rūtą nebūtinai reikia kildinti iš viduramžių vokiečių žemaičių kal- 
bos. Juoba, kad ir estų rūt reiškia lango kvartą, be to, tos reikšmės 
„rutką“ Daljis randa net rusų kalboje. Pridėsime, jog Lietuvoje apie 
Svierius 17-me amž., kuomet apylinkė buvo lietuviška, yra buvęs „Rūtos 
dvaras", kurio savininkas slaviškai pasivadino „Rutski" (liet. būtų Rū- 
tinis ar Rūtiškis); o apie Nemunėlio - Radviliškį II pasaul, karo metu 
buvo (tur būt, ir dabar yra) lietuviškų pavardžių tiesiog „Rūta“. 

Pagal visoje Europoje buvusią situacija, kaip jau sakyta, ir Lietu- 
voje langų stiklas atsirado drauge su mūriniais viešaisiais pastatais, at- 
seit, bažnyčiomis ir pilimis. Gardino pirmoji mūrinė statyba datuojama 
apie 13-to amž. vidurį. O kaip su gyvenamaisiais namais? — Nors kol 
kas galutinai nuspręsti negalima ,vis dėlto turimi duomenys leidžia pri- 
imti jau minėtą apskritai mūrinės statybos ir langų stiklo santykį. Jau 
žinome, kad prieš 1588 (tų metų dokumentas patvirtintas 1700, bet 
implikuojama tą namą ir jo dokumentą buvo prieš tai), taigi prieš 1588 
augštas pareigūnas Bagdonas Sapiega Vilniuje Pilies Didžiojoje gatvėje 
turi dviejų augštų mūrinį gyvenamą namą, kaip rašoma, „Sapiežynska 
kamienica i kram murowany". 1588 jame minima „langai su kvarto- 
mis" (okna z kwaterami). 1700 dalykas šitaip patikslinamas: „stiklinis 
langas su keturiomis kvartomis, įtaisytomis alave"“ (okno szklanie o 
cetyrech kwaterach w olėw robione). Pastebėsiem, jog čia tas pats 
Sapiega, kurio tėvas Paulius, iš visko išrodo, pastatydino garsiąją mū- 
rinę bažnyčią Zapyškyje ant Nemuno žemiau Kauno, atseit, 16-to amž. 
vidurio bažnyčią, ir dabar tebestovinčią. 3 

Yra iogiška ir daugiau, nei panašu į tiesą, jog ir kiti Vilniaus gy- 
venamieji mūriniai namai 16-me amž. buvo su stikliniais langais. O jų 
buvo ne vienas ir ne du. Pagal šiame mieste apsilankiusį Romos impe- 

ratoriaus pasiuntinį Z. Herberšteiną ir Archeografinės Komisijos „Aktų“ 
20-tą tomą, to amžiaus viduryje galima įsakmiai išvardyti — Pranciš- 
konų ir Šv. Trejybės vienuolynus ir kelias krautuves (camerae muratae). 
Pasak Herberšteino „daug šventyklų ir mūrinių namų (multa templa 
aedesgue lapidaea) ir „Vilnius ... gangreit taip didelis, kaip Krokuva" 
(wol go gross als Cracauw). O tos krautuvės, Trejybės vienuolynas ir . 
šv. Onos bažnyčia paliudyti jau 1506. Žinoma, čia neišvardinta viskas 
(valdovo rūmai ir augščiausių valdininkų — didikų pastatai). 

Tai matyti iš 15-to amž. šaltinių. D. L. kunigaikštis Aleksandras 
1498 savo sekretoriui (mistr Razmus) duoda namą, kuris anksčiau pri- 
klausė vokiečiui, tur būt, pirkliui (dom Vokitisov, L. Metrika, 1910). 
Toje pačioje šv. Dvasios gatvėje šia proga minima ir „dvaras“ arba 
„kiemas“ Žemaičių seniūno Stan. Janavičiaus. Atrodo, bent to vokieti- 
nio namo būta mūrinio. Labai įdomią žinią, ir tai archyvinę, paduoda 
prof. Vostokov: Steponas Batoras 1581 patvirtino „aštuonis namus“ 
(domov osmj), kuriuos Vytautas buvo paskyręs, aprūpindamas savo 
įsteigtą Dievo Kūno altorių šv. Stanislovo bažnyčioje, kuri stovėjo pily- 
je. Labai panašu į tiesą, jog tai mūras, Mat, namai po 150 metų dar 
stovėjo (Lietuvoje kiekvienas naujas valdovas iš naujo tvirtindavo, kas 
jo pirmatakų buvo buvę patvirtinta ar suteikta). Kątik minėta pilis 
tai žemutinioji, kuri dar 1506 (pagal minėtus „„Aktus'') apėmė, be kitko, 
šv. Trejybės vienuolyną ir šv. Onos bažnyčią (in castro, in ograda). Ji 
be jokios abejonės įsteigta Vytauto, kadangi Švitrigaila (tiesioginis Vy- 
tauto įpėdinis) 1432 iš Polocko rašo įgulai, „kad mūsų vardu laikytų 
abi Vilniaus pilis“ (utrumgue castrum Vilnense pro nobis teneant). 
Pati ji ir jos aptvare esą namai, atrodo, buvo mūriniai; pilis ir katedra, 
anksčiau mediniai, bus buvę išmūryti apie 1418 - 1421 metus. Mat, pagal 
šaltinių rinkinius Lites etc. (III) ir LUB (V) katedra buvusi medinė, 
kuri 1418 drauge su Vytauto rūmais sudegė. 1421 pabrėžiama medinė 
statyba ,tur būt, atsižvelgiant į tuomet pasikeitusią jos kokybę. Augš- 
tutinė gi pilis 14-to amž. antroje dalyje, pagal Prūsijos kronikas ir 
anglišką Derby žygio aprašymą, tikrai turėjo mūrinę aptvaro sieną. 

Kaune kol kas nerasta tiesioginių įrodymų apie stiklinių langų pa- 
sirodymą (jų gali būti miesto tarybos išlikusiuose vokiškuose protoko- 
luose, kurie II pasaulinio karo metu buvo Vytauto Didžiojo Univ-to bi- 
bliotekoje ir juos žiūrinėjo istorikas Juoz. Jakštas). Bet yra liudymas 
apie vieną mūrinį gyvenamą namą iš 15-to amž. Sprendžiant jojo 1507 
bylą paaiški, jog namas priklausė barzdaskučiui ir stovėjo Aleksandro 
laikais prieš žydų išvijimą (Liet. Metrika, 1903). 1451 vokiečių pirkliai 
Kaune skundžiasi Kazimierui (šventojo tėvui), kad jie nuo Vytauto 
laikų čia turi „kiemus ir namus" (hoffe und husere rinkiny Hansisches 
Urkundenbuch, VIII). Jųjų du 1467 Johan Angernmunde parduoda Kau- 
no miesto valdybos nariui Merten Ghelen (ten pat). Valdovas Kazimie- 
ras 1441 miestą vadina civitas nostra Cawnensis, kuris apie savo teises 
„parodęs raštą didžiojo kunigaikščio Vytauto" (protulerunt litteram 
magni ducis Witowdi, ten p. VII). Čia jau 1451 buvo viešbučių, kaip lie- 
tuviai pirkliai sako, „pas šeimininkus viešbučiuose gyvena arba valgo" 

(mit den wirten in den herbergen legen adir czeren, ten p., VIII). 1471 
aiškiai paliudyta vienuolynas (dat klostere, be abejo, pranciškonų) ir 
lietuvis pirklys Jurgen Czunczelow (L UB, XII). Pats miestas tuomet 
turėjo burmistrus, tarybą ir teisėjus su teismo nariais (burgermeisteren, 
rathmannen, richter unde scheppen). Ir vartojo antspaudą, įrašytą sigil- 
lum civitatis Cawen, kurio įspaudas paliudytas Rygos miesto archyve 
(Rigasche Stadtblaetter, 1884, iš kur referavo L UB, XII). Be to, 15-to 
amž. pabaigoje Kaune (atrodo, prie pilies) turėjo reziduoti, kaip didysis 
kunigaikštis rašo, „mūrininkas vokietis" (muralj nem'čin, L. Metrika, 
1897). Be abejo, jis vadovavo „valdovo plytinei" (plitnica gospodarska- 
ja), nes taip buvo pat 16-to amž pradžioje su kitomis pilimis, pvz. Gar- 
dinu (Akty Archeogr. Komis., XVII). 

Po pačių pirmųjų šaltinių šitokių liudymų, manytumėm negalima 
abejoti „jog pirmieji mūriniai gyvenami namai Kaune atsirado 15-me 
amžiuje, greičiausia Vytauto laikais. Taip galvoja ir „Slownik Geogra- 
ficzny"' atitinkamo straipsnio autorius (odniesc wypada pierwsze muro- 
wane domy). O jis bus naudojęsis jau minėta archyvine medžiaga, nes 
tiek detalių apie Kauną iš 15-17 amžių niekur kitur mums nepavyko 
rasti( Vytauto žmonos ir dukters apsistojimas, Petro Vasguez'o lanky- 
masis, 1540 degtinės varyklos, pirtys, plytinė ir vaško preso lokacija, 
17-to amž, amatininkai, jų meistrai ir skaičiai). Šioje vietoje prašyte 
prašosi paminimas ir vadinamas „Perkūno namas“, kuris yra Kauno 
išskiriamasis ženklas (landmark), galima sakyti apgamas. Kaip kiek- 
vienas žmogaus veiksmas yra jo charakterio atžala, taip kiekvienas žy- 
mesnis pastatas yra laiko ir vietos sąveikos produktas. Visi iki šiol 
daryti mėginimai nustatyti „Perkūno namo" amžių (neišskiriant nei 
dr. P. Reklaičio 1961 ,„Aiduose“) neturėjo ar neatsižvelgė į aukščiau 
paduotus Kauno senosios mūrinės statybos faktus. O pagal juos, šį go- 
tinį namą reikia skirti į 15-tą amžių (mūsų sprendimas, plačiau pagrįs- 
tas straipsnyje apie Pranciškonus Kaune, įdomių atsitiktinumu, sutampa 
su „Slownik Geograficzny" nuomone). „Perkūno namą'' būtų galima 
skirti į 16-tą amžių, tik padarius jo architektūriškai - archeologinį tyri- 
nėjimą ar radus jo statybos tiesioginius dokumentus. 

Taigi su Kauno mūrinių gyvenamųjų namų pasirodymu išsispren- 
džia ir langų stiklo klausimas. Tokia pat padėtis buvo ir Gardine, ka- 
dangi pagal šaltinius, jisai pramonės ir amatų atžvilgiu niekuo nesisky- 
rė nuo Kauno. 

Iki 16-to amž, vidurio Lietuvoje visokis, taigi ir langų. stiklas buvo 
įvežamas iš užsienių. Valdovas 1551 suteikia Martynui Paleckiui privi- 
legiją įsteigti Vilniuje stiklo dirbtuvę, būtent, „šalia Vilniaus miesto, 
už Neries upės, tarp mūsų šunidės" ir velionio Vilniaus karvedžio Jono 
Glebavičiaus plytinės. Rašto žodžiai ,,zbudovatj gutu sklianuju" reiškia 
— „pastatyti stiklo dirbtuvę“. „„Guta“, mat, yra iš lenkiško „huta', o 
ši iš vokiško „Huette", kuriuodvi ir šiandien tose kalbose pažymi metalų 
ar mineralų pramonės dirbtuvę. Paleckio „gutą“ taip suprato kultūros 
istorikas M. Liubavskis ir pramonės istorikas J. Kolaczkowski. Nors 
minėta privilegija, be stiklo dirbimo, apėmė ir jo prekybą, taip pat 

įvežimą iš užsienių, Neaišku, ar Paleckio pavardė sulenkinta, mat Vai- 
tiekus P. 1553 paliudytas Panevėžyje. 

Lietuvoje stiklo gaminiai turėjo būti populiarūs, jei tais pačiais 
dirbtuvės ir monopolio metais (1551) bajorai ceime prieš tai protęs- 
tuoja. Mat, pagal ikišiolinę praktiką, jie galėdavo visokias prekes įsi- 
vežti iš užsienių be muito. Yra nevisiškai aiški žinia, jog 1596 egzistavo 
dar viena stiklo dirbtuvė, atseit, Pelyšių dvare ant Pelyšės upelio, Uk- | 
mergės apskr-je (Akty etc, XXXII). Gal to paties Paleckio? — juk 
viduriniais amžiais visur Europoje bajorai savo pavardes paprastai sie- 
davo su giminės lizdine pilimi ar dvaru, kas išreikšta vokiškai „von“, 
prancūziškai „de“, angliškai „of“ ar „o'", lenkiškai ,-ski, -cki". Tuo 
atveju nuo Pelyšių išeitų „Pelyški", na, o lenkų kalba galūnės „-šski“ 
visiškai neprileidžia (galima ir forma ,Palyšiai", nes šakių apskr-je ir 
dabar esama Pališkio pavardės). Antra vertus, atrodo, jog sena 1551 
stiklo monopolinė privilegija dar galiojo. 

Su stiklo dirbuve jojo gaminiai visame krašte pliste paplito. 1557 - 58 
metų nuostatais valdovas įsakė, kad „turi būti... prie mūsų visų pilių 
ir dvarų... amatininkų visokio amato", kurių tarpe yra ir stiklininkai 
(skliary, Liet. Metrika, 1914). O 1588 mokesčių universalas Lietuvai ir 
Lenkijai mini „stiklo dirbtuves" (Volumina Legum, II). Vilniuje paliu- 
dyta Stiklininkų gatvė (įeina į Didžiąją į žiemius nuo Vokiečių g-vės, 
nors, atrodo, jau anksčiau atsiradusi). Provincijoje, atceit, dvaruose 
aiškiai minima langinis stiklas: Rodoškovičiuose ir Kaidanave (1549), 
Daugelišky (1553), Tytuvėnuose (1581, viskas L. Metrikoje, 1897 ir 
Aktuose, XIV). K. Jablonskio „Istorijos Archyve" yra ir daugiau tokių 
faktų iš 16-to amž. Įdomus dalykas, jog, pagal šį rinkinį, apie sakyto 
amž, vidurį stikliniai langai jau pradeda įsigalėti provincijos dvaruose. 
Lietuvos kaime tai bus įvykę apie 17-jo pradžią, o jo antroje dalyje ir 
galutinai įsigyvenę. Bet jau čia mes susiduriame su liaudies daina „žiū- 
rėjau pro stiklo langelį". Vadinasi, tokios lietuviškos dainos negali būti 
senesnės už 17-tą amžių. 

Stiklo dirbimas Lietuvoje 17-me amž. plėtojasi toliau. Radvila savo 
dvare Urzecz įsteigia vėliau pagarsėjusią dirbtuvę (liet. būtų Užupis, 
ant Berezdiankos, Talko prieupio, Bobruisko apskr., 25 km nuo Slucko). 
Paprastai ji vadinama Slucko dirbtuve. 18-me amž. čia dirbta meniški 
stikliniai indai ir veidrodžiai ir, apskritai, pritaikyta stiklo šlifavimas. 
Tai anuomet garsiausia tokia įstaiga visoje rytų Pabaltijy. Slucko dirb- 
tuvę reikia vertinti, visuomet atsimenant, jog tik 1676 Anglijoje pato- 
bulinta stiklo dirbimas ir tik 1688 Prancūzijoje sukurta speciali veid- 
rodžių gamyba. Apie Slucko įstaizą yra puiki A. Jelskio monografija 
(1899) ir P. Galaunės straipsnis „Mūsų Senovėje" (4-5 kn). 

18-tas amžius — Lietuvos stiklo pramonės žydėjimas. Dirbtuvės, be 
minėtųjų, dar buvo Ilijose, Nalibokuose (Naugarduko apskr.) ir Naujoje 
Ūtoje. ši pastaroji vietovė yra Marijampolės apskr., Prienų apylinkėje. 
Kad čia būta stiklo dirbtuvės, yra 3 liudymai: Ūta tai sulietuvinta len- 
kiška huta; įsakmus dirbtuvės paminėjimas J. Kolaczkowskio Lenkijos 
ir Lietuvos pramonės istorijoje (Wiadomosci etc. 1888); vietovės dir- 

voje gausu žalio stiklo šukių . Pagal „Slownik Geograficzny", 1886 
stiklo dirbtuvės jau nebuvo. Bet ji dar yra Prūsijos žemėlapiuose, kai 
ta valstybė užėmė Suvalkiją (1795). Tad, matyti, šis įrengimas sunai- 
kintas tarp Napoleono žygio (1812) ir lenkmečio sukilimo (1863). Ūta 
(kuri etimologiškai neturi nieko bendro su Utena) iki nepriklausomybės 
laikų buvo tik dvaras, paskui įsteigta parapija. Apskritai, visi Ūtos vie- 
tovardžiai pažymi seniau (greičiausia 18-me amž.) ten buvus stiklo 
dirbtuves (pav., Nowa Huta kaimas Vileikos apskrityje, Viažyno valsč.). 
Mat, kitokio tipo pramoniniai įrengimai Lietuvoje buvo vadinami kitaip 
(mlyny tarcziczne, m. papierne, m. rudnične, hamierni, žiūr. mūsų str. 
apie Kapčiamiestį 1960 metų ,„„Aiduose“). 

19-me amž. paliudyta dar keletas stiklo dirbtuvių. Ne vėliau 1888 
tokia įsteiga Štabine (Augustavo, vėliau Suvalkų gubernijos). Ji buvo 
pajėgi ir aniems laikams moderni. Aiškiai žinomos dar dvi — Jašiūnų 
dvare ant Merkio (įst. ne vėliau 1891) ir ant tos pat upės ir tuo pat 
metu Stokų dvare. Galimas daiktas, juodvi atsirado 18-me amž., ka- 
dangi pirmoji tuomet priklausė Radviloms, o antroji Roemeriams, atseit, 
garsioms ir kultūriškai pažangioms giminėms. Atrodo, tokių dirbtuvių 
dvaruose būta ir daugiau, kadangi, kaip jau žinome, jų savininkai tuo 
dalykų buvo labai susirūpinę. Tai viena. O Paleckio monopolis bus buvęs 
panaikintas jau 17-me amž. Savaime suprantama, monopolis valdovo 
dvarų niekuomet nelietė ir čia stiklo gamyba nuo 16-to amž, buvo ska- 
tinte skatinama. 

Pora grynai techniškų klausimų. Lietuvoje istorinės valstybės lai- 
kais (kaip ir kitur Europoje) gaminamas stiklas buvo žalias. Atrodo, 
jog tik 17T-to amž. viduryje pradėta dirbti ir baltas, t. y., daugiau ar 
mažiau bespalvis. Beveik visiškai tikra, jog Lietuvos stiklo dirbtuvės 
naudojo vandens jėgą. Tokių užuominų yra dokumentuose ir Kolacz- 
kowskio veikale. Antra vertus, Europoje beveik iki vidurinių amžių pa- 
baigos iš gamtos jėgų pramonei naudota tik vanduo. Vėjo malūno pasi- 
rodymą čia reikia kelti į 14-44 amžių (pietų Europoje), bet pramonėje 
jo reikšmė, palyginus su vandeniu, buvo minimalinė (Lietuvoje paliudy- 
tas 16-to amž. viduryje). Pagaliau, anglų kalboje, reflektuojant buvusią 
padėtį, stiklo dirbtuvės ir šiandien vadinama „stiklo malūnais" (glass- 
mill). Amerikos Jungtinėse Valstybėse pirmąją glass-mill ispanai įsteigė 
Los Angeles 1535. 


MOKSLINIAI DUOMENYS 
Iš bendrosios stiklo istorijos 


G. Horn, Die Geschichte des Glasindustrie und ihrer Arbeiter, 1903. 

Kisa, Das Glas im Altertum, 1908. 

B. Bucher, Geschichte der technischen Kuenste, III Stuttgart-Berlin-Leip- 
zig, 1893. 

F. M. Feldhaus, Die Technik der Vorzeit, der geschichtlichen Zeit etc., 
Leipzig un Berlin, 1914. 

Paul Lacroix, Les Arts en Moyen Age, Paris (7 ed.) 1880 (anglų vertimas 
Arts of the Middle Ages and Renaissance, New York 1870 ir London 1875) 

Brockhaus ABC der Naturwissenschaft und Technik, Leipzig 1955 (4 Aufl). 

Enciklopedijos: Brockhaus (ypačiai Vokietijai) ir Britannica (ypačiai Amerikai 
ir Anglijai). 

Iš Lenkijos stiklo istorijos 


Julian Kolaczkowski, Wiadomosci, tyczące ;się przemyslu i sztuki w 
dawnej Polsce, Warszawa, 1888, psl. 577 tol. 

Bruno Buche r, Die alten Zunf- und Verkehrsverordnungen der Stadt 
Krakau, Wien, 1889 (tai Krokuvos sekret. Baltazaro Behaimo Krokuvos amatų Co- 
dex Picturatus; buvo skelbtas M. Heyzmann'o (1865), Piekosinskio (1879, 18825 ir 
paskiausiai F. Winklerio, Der Krakauer... Codex, Berlin, 1941, su spalvotomis repro- 
dukcijomis. Apie stiklininkus (Glaeser) psl. 60. Stiklininkų gildė čia 1480, o Ko- 
laczkowski klaidingai skyrė į 1497 (psl. 577). 


Iš Livonijos (Latvijos, Estijos) stiklo isiorijos 


Apskritai apie to krašto amatininkus:Liv- Est- und Curlaendisches Urkunden- 
buch, I (įžangoje) ir XI (čia sužymėta atitinkama literatūra). 
Revelis (Talinn) 1470 iš Rygos gauna 2 kysten glasses: ten pat, XII, 416. 


Iš Rusijos stiklo istorijos 
Pirmosios stiklo dirbtuvės įsteigimas: Bruno Bucher, cit. veikale, p. 326. 


Iš Lietuvos stiklo istorijos 


Obolony sklianyje 1549 Rodoškovičiuose ir 1553. Daugeliškyje: Litovskaja Metrika, 
1897, 92, 120, 496. 

Bloni szklanie 1581 Tytuvėnuose ir 1582 Žeimenoje: Akty, izdavajem. Vilenskoju 
Archeografičeskoju Komisijeju, XIV, 247, 259. 

Soft rocke -— Slude (rusišk.), horne, lanthorne, lanthorns, horne (vietoje stiklo 
Rusijos Karelijoje 1588) Richard Hakluyt, Principal Navigations, III, 368-369. 

Apie anglų Mascovie Company pranešimus (pirkliai liečia ir kartais keliauja per 
Lietuvą) iš 16-t0 amž.: R. Hakluyt, cit. veik. III, 66 tol., pinigų kalimas Polocke 
1539, p. 116. 

Okna z kwaterami 1588. Bagdono Sapiegos mūriniame name Vilniuje: Archeo- 
gratičeskiį Sbornik Dokumentov etc., X, 101,104; okno szklane 0 cztyrech kwaterach 
w olow robione 1700. Dokumente (kuris remiasi 1588; raštu), ten p. 103, plg. 92, 105, 
132. 

Apie rūtą, lango kvartos prasme, apleidę žinomuosius anglosaksinių, skandina- 
vinių, slavinių ir latvių kalbų žodynus, indeksuosime tik šiuos retesniuosius: W. 
Skeat, An Ethymological Dictionary of the English Language, Oxford, 1956; Fried- 
rich Kurschat, Woerterbuch der Litauischen Sprache, I, Halle, 1870 (vok. — liet), 
II, ten p. 1833 (liet. vok). 

Apie vikingus (švedus, danus) Lietuvos pajūryje: mūsų str. “"Vikingai, krikš- 
čionybė Žemaičiuose apie 850 ir Kuršas", “Aiduose", 1958, Nr. 9; “Lietuviškos Gimi- 
nės ir Jūra“, “Lietuvos Aido' dienraštyje Kaune, 1939, Nr. 427-454 (literatūros ir 
mokslo atkarpoje, komplektą turi Liet. Generalinis konsulatas New Yorke). 

Amžius mūrinių namų (jie bus buvę su stikliniais langais) Vilniuje:: Vuilna... 
multa templa aedesgue lapideae in ea aedificantur; (parapijos bažnyčia) ir aliguot 
monasteria et praecipuum Franciscanorum de observantia coenobium, maximis sump- 
tibus extructum; Sigism. Herberstein, Rerum Moscouiticarum Commentarii, 
Basileae, 1551, psl 111, Vilna... is wol so gross als Cracauw, tas pat to paties 
veikalo vok. vertime, Moscouiter wundenbare Historien, Basel, 1567, p. 207. Naš- 
Iš (Hnechtonis Pyerchurowicz) 1506 (Vilniuje) parduoda cameras muratas, sitas In 
castro inter Drieczyniec... et mansionarios sancte Trinitatis; pilies aptvare (in, castro) 
kitas privatinis namas penes ecclesiam sancte Annae; Akty ete., kaip augščiau, XX 
9 (camerae), 19. 

Aleksandras 1498 savo sekret-iui mistr Razmus duoda namą šv. Dvasios gat- 
vėję na imia Vokitisova.. dvor Vokitisov, kas stovi priešais kiemą (dvor) Žem. 
seniūno Janavičiaus; Litovskaja Metrika, 1910, 710. Vytautas įsteigė (fundoval) Die- 
vo Kūno altorių v kostiole v zamku sv. Stanisiava, kuriam reikalui nadal domov 
csmj, — tai Steponas Batoras 1581 patvirtina; A. Ch. Vostokov, Opisj russ- 
kich i slovenskich rukopisej Rumiancevskago muzeja, 121. 

Švitrigaila 1432 iš Polocko įsako, kad utrumgue castrum Vilnense pro nobis 
teneant, LUB, VIII, 366. Medinės katedros ir Vytauto rūmų gaisras 1418, ten p., V. 
64 tol, 321 (apie augštutinę pilį — dat oerste slot... men de mure is nicht gestortet, 
sunder de borch allene). Plg. Lites ac Res Gestae etc, III, 48, 159-60 (trys pilys); 

Henry Earle of Derbie (vėliau Henrikas IV) Voyage... into Prussia and Lė- 
towe veikale R. Hakluyt, Principal Navigations, I, 304-5 (castellum... murųm 
ascenderant), pakartota SRP, II, 793. Apie Vilniaus mūrinius dar Akty etc, XX 
ir Opisanije rukop. otdelenija Vilensk. publičn. biblioteki, III, Kotryna Sapiegaitė 
(Jono duktė, sesuo Pauliaus, Zapyškio b. statytojo) įstoja į Šv. Dvasios vienuolyną, 
Arch Sb X, 1569 Viln. vysk. Protasevičius nuperka kamienicę i ią zdobi na 
mieszkanie Jezuitow, Opisj. Dok. Vilensk. Centr. Archiva, III, 56. 

Mūrai Kaune. 1507 Žygimantas Senasis sprendė vieno namo bylą, kuris visiš- 
kai ar iš dalies buvo mūrinis, stovėjo Aleksandro laikais prieš žydų išvijimą ir 
priklausė barzdaskučiui (barver),Lit. Metrika, 1993, Nr. 11. Vytauto laikais Han- 
zos pirkliai turi hoffe un husee, lot. in domibus suis (1451 jų skunde Kazimierui 
ir jojo atsakyme) Hansisches Urkundenbuch, VIII, 76, 81; 1467 Dancigo pirklys 
Johan Angernmunde parduoda du namus Merten'ui Ghelen, ten p. 241 (hefft... rad- 
manne to cauwen overgeven unde upgedregen twe hofe to Cauwen gelegen, den 
eynen, dar Jodeke ynne, und den andern, dar Merten Schulte ynne gewonet heb- 
ben); 1451 mit den wirten in den herbergen Iegen adir czeren, ten p.; 1471 guam... 
weegk in dat klostere, LUB, XII, 447; Kazimieras Jogailaitis — muraliu nem'činuų 
Niklesu sidetį jeomu v. Kovne, Lit. Metrika, 1897, 31; plg. muralį gospodarskij Gar- 
dine 1541, Akty, XI, 195; Kazimieras 1441. I. 1 iš Vilniaus, tapęs didž. kunigaikš- 
čiu, miestui suteikęs (t. y., patvirtinęs) jus Magdeburgense, kadangi cives Caw- 
nenses skundęsi ir protulerunt litteram magni ducis Witowdi pro parte sui juris, 
Hansisches Urkundenbuch, VII, 323; 1471 pergamento dok. įrašas Sigillum civitatis 
Cauwen, išsp. Rigasche Stadtblaetier, 1884, Nr. 4, iš kur referuoja  LUB, XII, 
446-7; karal Henr. Valois Kauną 1574 vadina “Liet. — Lenkijos respublikos paži- 
ba“ (russ. “ukrašenijeęm Rieči  Pospolitoj"), P. Semenov, Geograf.-Statičeskij 
slovarį Rossisk. Imperii, 1865, p. 656. 

Stiklo dirbtuvės: 1551. X. 8 dvorianinu Martynui Paleckiui valdovas leidžia 
“pri meste Vilenskom za rekoju Veljeju meži Psarneju našoju i plitnicoju“ Vil- 
niaus karvedžio velionio Jono Jurjevičiaus Glebovičiaus “zbudovatį gutu sklianuju". 
Už tai jis turi valdovui kasmet statyti “200 sklianic Korovych velikich“ ir “200 
sklianic men'šich; Sbornik Drevnich Aktov Gorodov Vilni ete, 95. Užuomina 1596 
apie dirbtuvę dvare “Pelišy"" ant upės “Peliša" (Ukm. apskr), Akty etc, XXXII, 
186; gal būt, ta “Peliša" identifikuotina su 1633 “Olesia“ plg. ten p., XI, 114 tol. 
X, priedas p. 212. Vaitiekus Paleckis 1554 turi sklypą Panevėžy, Archeog. Sbor- 
nik, VIII, 72-73. Dėl Paleckio monopolio luomai skundžiasi 1551 Vilniaus seime, 
Lit. Metrika, 1914, p. 170. 

1557-58 Valakų nuostatais — „remesniki vsiago remesla majutį byti.. pry 
vsich zam'kov i dvorech našych... a zlašča pry gostincach". Tarp tų amatininkų 
(1558) yra skliary; Lit. Metrika, 1914, 581 ir 594 (antram posmui). 15883 mokesčių 
universale Lietuvai ir Lenkijai “stiklo dirbtuvės“ (Huty sklane), Volumina Legum, 
II. “Stiklininkų g-vė“ Vilniuje 16-me amž., kurią pagal senuosius miesto planus 
lokalizuoja P. Batiuškov, Pamiatniki Stariny v  Zapadnych Gubernijach, vy- 
pusk V-VI. K. Jablonskis, Lietuvos Istorijos Archyvas, I, Kaunas, 1934. 

Radvilos stiklo dirbtuvė: Aleks. Zelski, Wiadomosc historyczna o fab- 
ricie szkiel i zwierciadel ozdobnych w Urzeczy radziwillowskiem na Litwie, Krakėw, 
1899 (VI t. Sprawozd. kom. do badan histor. sztuki w Polsce); P. Galaunė, Iš 
stiklo ir keramikos istorijos, Mūsų Senovė, kn. 4-5, Jul. Kolaczkowski, op. 
cit; 577. Nalibokų dirbtuvė, Ilijų dirbt. (Naugarduko ap), Kolaczkowski, 
ten pat. 

Naujosios Ūtos dirbtuvė (Prienų apylinkėje) Kolaczkowski, cit. veik., 
578; Slownik Geograficzny; Nowa Huta, km. Vileikos apskr., Viažyno vlsč, ten 
pat; Prūsijos žemėl. mažas ir didelis, pagal 1797 Grenztractate (svarbus Suvalkijos 
kultūros istorijai). 

Stabino (Augustavo, vėliau Suvalkų gub.), Jašiūnų ir Stokų dirbtuvės (šiuo- 
dvi ant Merkio upės: Kolaczkowski, Wiadomosci etc., 579 (štabinas), Slow. 
Geograficzny (Jašiūnai, Stokai). 

Žygimanto Augusto vartota stiklinė (kufel szklany: Al. Przezdziecki i 
Edw.Rastawieck i, Wzory Sztuki Sredniowiecznej II, Warszawa, 1855-1858; 
Kolaczkowski, 573. 

Jogailos stikliniai indai: Aleks. Przezdziecki, Regestra Skarbowe Ja- 
gielly, Warszawa 1854; Jonas Sprogis XVIII-to a. pabaigoje Vilniuje randa 25 ama- 
tininkų gildes (56 amatų rūšių), kurių tarpe ir stiklininkus (stiokoliščiki), Akty 
etc, X (įvade), psl. V. 

LIETUVOS LOKALINĖS ISTORIJOS 
LIETUVIŲ ENCIKLOPEDIJOJE PAPILDYMAS 


DR. JONAS MATUSAS 
(Tęsinys iš 3-0s knygos) 


65. Kernavė. Kernavę žino kryžiuočių XIV-to amž. Wegeberichtai 
(SRP, II, 645 tol., 6983). To pat meto „A se gorody litovskija“ turi Kier- 
nov (A. L. Schloezer, Geschichte von Littauen, 1785). 1432 rašoma hot 
Kyernow, atseit, dvaras (LECU, VIII, 359). 1563 čia kariuomenės rekru- 
tavimo punktas (choružestvo, Lit. Metrika, 1914, 645,6). 1565 įsteigus 
pavietus arba apygardas, Vilniaus vieneto seimelių ir teismų viena da- 
lis su dokumentais būdavo Vilniuje, antroji — Kernavėje (L. Metrika, 
1914, 882,-83). Nors turėjo praeiti 100 metų, kol pavietai įgyvendinti, nes 
Volumina Legum jų įsteigimą kelia tik į 1676-87 metus (VI, 180). 

66. Kirsna. Vietovė paminėta XIV-se amž. (SRP, II, 700). 1567 to- 
kis dvaras (L. Metrika, 1915, 532). 


67. Klaipėda. Vokiškuose ir kituose užsienio šaltiniuose nuo XIII-to 
amž. žinoma kaip Memel, XV-to amž. pradžioje iškyla ir jos lietuviška- 
sis vardas. Tai atsitiko 1412 -1420, kai reikėjo sienas su kryžiuočiais 
nustatyti, ką reiškia ir kokį plotą užima Žemaitija (Lites ac Gertae 
inter Polonos Ordinemgue Cruciferorum). Pagaliau, Vytautui ir Jogai- 
lai nustatant pastovias sienas su kryžiuočių Prūsija, 1422. IX. 27 Klai- 
pėdos lietuviškas vardas užfiksuojama aficialiai: castrum Memel, in 
Samogitico Glaupeda appelatum (LECU, V, 880-81). 


Nuo pat pranciškonų įsikūrimo Kretingoje, atseit, XVII-to amž. 
pradžioje, kaip rašo Valančius, prie Klaipėdos „bažniczeles" visuomet 
gyvendavo vienas jų kunigas. (Zemaijtiu Wiskupiste, II, 95). 

68. Knyszyn. Čia 1564 audinių rūšiavimo - kirpimo įstaiga (postrzy- 
galnia, Kolaczkowski, 497). 


69. Kodnas (Palenkėje). Pravoslavų šv. Dvasios mūrinė cerkvė, ku- 
rioje 1520 Paulius Sapiega pastatė antkapį savo tėvui Jonui, mirusiam 
apie 1518 (P. Batiuškov, Pamiatniki Stariny v Zapadnych Gubernijach, 
S. — Petersburg 1868-85, vypusk VII, lapas-105; palyg. to paties Bielo- 
russija i Litva). Gotinė cerkvė (aname chromo-litografiniame leidiny) 
labai panaši į garsiąją Zapyškio bažnyčią, kurią, galima tvirtinti, sta- 
tydino kaip tik Paulius Sapiega. Jojo tėvas valdė Suvalkijos Nemuno 

kranto dvarus — Žapyškį ir Gelgaudiškį (apie Sapiegas Liubavskij, 
Oblastnoje Dielenije etc., II, skyr. 8). 

70. Koidanava. Per čia XVI-to a. pirmoje dalyje imperatoriaus pa- 
siuntinys Zigm. Herbersteinas važiavo į Maskvą (Rerum Moscoviticarum 
Commentarii, 153-4). 

1538-39 pilis, dvaras ir miestas; paliudyta barzdaskutys. 1549 san- 
dėlis stiklo langams, tur būt, įvežamo iš užsienio (Lit. Metrika, 
1897, 92). | 

71. Kolainiai (Šiaulių vlsč.). 1512 dvaras, apimąs 300 valakų (Žem. 
Wiskupiste, II, 125-8). Karmelitų augštesnioji mokykla, įsteigta XIX-to 
amž. pradžioje, 1835 rusų uždaryta (ten p., 52 tol.). 

72. Kopylis. XVI-to a. pradžioje iš čia ėjo pašto vieškelis į Slucką; 
arklių mainymo vieta Klecke (L. Metrika, 1903, nr. 62). XVII-e amž. 
yra audėjų gildė (Kolaczkowski, 599). 

73. Kovelis. XVIII-to a. pradžioje buvo sėmenų aliejaus spaudykla 
(Kolaczkowski, 421). 

74. Kražiai. XIV-e amž. pilis (hus yelegen hat, SRP, II, 675). Kryž- 
kelė vieškelių Klaipėdos kraštas — Šiauliai ir Nemakščiai — Latvijos 
siena, kas aiškiai paliudyta XVI-e amž. Sprogis, -Geografičeskij 
Slovarj Drevnej Zomojtskoj Zemli). Iš pradžių vadinta „Girštauto dva- 
ru" (do Girstowt wonet, SRP, II, 671-2). Jau XIV-e a. sugriovus pilį, 
vietovė bus gavusi Kražių vardą. Jis susijęs su naujo savininko asmen- 
vardžiu. XIV-e amž. vienas Kryžiuočių kelvedis - šnipas (leitsleute, iš 
vietinių gyventojų) yra Claus Krozier (ten p., 791). O 1523 prie Kražių 
yra dvaras, slaviškai rašomas Krožir (Oblastn. Dielenije, II, sk. 4). 

XV-e a, pilis atstatyta, kadangi Dlugošas rašo appidum (Opera 
Omnia, Przezd.,, X, 23-24). 1568, kaip pasakoja Valančius, Mikalojus 
Radvila padėjo „pamatus mura piles“; tai „mura rumuo“", ant kurio 
iš žemių supylė tvirtovę (Žem. Wiskupiste, II, 80-83). Ant šio sutvirti- 
nimo (matyt, ji modifikavus) Jon. Karolis Chodkevičius 1619-21 pasta- 
tydino bažnyčią. 1618 jo dėka buvo atsiradusios mūrinės patalpos vie- 
nuolynui ir augštesniajai mokyklai (ten p., 27, 30-32, 82-83). Tai Jėzuitų 
mokykla. Nuo 1601 čia buvo veikusi Žemaičių vyskupijos kunigų se- 
minarija (ten p., 18). 

1776 Kražiuose Edukacinės Komisijos augštesnioji mokykla (wy- 
dzialowa, 6 klasių), kurios direktorius, pagal Komisijos organizacijos 
sistemą, prižiūrėjo visos Žemaitijos (ji apėmė ir Suvalkiją su Virbalio 
m-la) švietimo įstaigas (32). Labai pažangus dalykas buvo seserų bene- 
diktinių 1641 įkurtoji m-la, kur, Valančiaus žodžiais, vienuolės „moka 
szeijpjau mergajtes raszta ir siuwene"“ (II, 146). Be to, seserys siuvo 
bažnytinius rūbus (tokią pat mokyklą Kotrynietės 1645 turėjo Krakėse). 
Vienuoliai Rokitai (šv. Rokaus), 1713 čion atsikėlę, 1743 įsteigė beprot- 
namį (137). Kražių augštesnioji m-la rusų valdžios 1840-42 perkelta 
į Kauną ir perorganizuota į gimnaziją. 

1639 varpų liejykla (anais laikais tuo amatu užsiimdavo ir kati- 
liai) Tais metais nulieta 3 varpai, kurių didžiausias buvo 6,800 svarų, 
o mažiausias — 1,600, šisai turėjo įrašą: Casimire, terris mire — coelis 


606 


mirabilior — Fusa Črosis 1639. Varpams per gaisrą nukentėjus, 1712 
čia pat nulieta nauji (Z. Wiskupiste, I, 157). 

Ispanas Roisius Morens (11571), Žemaičių vyskupijos kanauninkas, 
vėliau Vilniaus kapitulos narys, buvo drauge klebonu Kražiuose ir šv. 
Jono bažnyčioje Vilniuje. šv. Joną iš jo perėmė Jėzuitai (1571). Į Vil- 
niaus kapitulą priimtas apie 1567 Roisius buvo taip pat Lietuvos val- 
dovo juriskonsultas (Opisanije Rukopisnago Otdielenija Vilenskoj Pub- 
ličnoj Biblioteki, III, 56-58). 

T5. Kretinga. 1253 paliudyta „Kretingos pilis" ir „Kretingos pilies 
apylinkė" —borg to Cretyn, borsuchunge Cretyn (Liv-, Est-und Curlandi- 
sches Urkundenbuch, I, 319, 417). Apie amžiaus pabaigą Livonijos Ei- 
liuotinė Kronika rašo Kretene (Liflaendische Reimchronik, eil. 6963- 
7058). 

Vokiškas borchsuchunge lotyniškai buvo castellatura (LECU, ten 
p., 319, 663) ir, XIV-XV raštuose, territorium castri; suvokietintu 
latvišku būdu — pilssate, pilssaten (laengs dem slote in der pilssate, 
ten p., X, 2 ir passim, analogiškai mažesniam vienetui — pogaste, den 
pagastem, II d., t. I, 658, 725). XVI-me amž. buvo išlikęs lietuviškas pa- 
vadinimas „pilies laukas“ (rus. raidėmis „piles lavka" Sprogio cit. 
Slovarj etc.). 

XIII-me amž. aiškiai paliudyta, jog Lietuvoje pilys paprastai staty- 
ta ant piliakalnių (ten p., I, 674). Aplinkui buvo žemdirbių apylinkė, 
kuri turėjo pilį išlaikyti. Kretingiškėje 1253 įkurdinama 4 ūkininkai 
(I, 319). Kadangi tai apėmė tik pusę apylinkės, tai antrojoje, matyt, 
tebebuvo senieji gyventojai. 

Kadangi šiuos paliudyta buvus Livonijos vokiečių kryžiaus karo 
bendradarbius, tai čia turime reikalą su Lietuvos pajūrio kolonizacijos 
pradžia. Kryžiuočiai veržėsi iš Latvijos Kuršo, kuriame nemaža gyven- 
tojų jau buvo padaryta krikščionimis, tad natūralu ir logiška, kad ko- 
lonistai turėjo būti kuršiai. Kolonistų ir vietinių lietuvių buvimą impli- 
kuoja Kuršo vyskupas Henrikas, kai 1258 m. steigia Klaipėdos parapiją 
(visi Kretingą ir pajūrį liečią dokumentai LECU, I, 237-677). Jai pri- 
klausė Kretingos, Palangos, Imbarės ir kitų pilių apylinkės. Pasak vys- 
kupo, tai parapijai priklauso visi „gyventojai, bet kurios kalbos jie 
būtų" (homines, cuiuscungue idiomatis fuerint). Visus administraci- 
niai - istorinius argumentus, kad Kretinga, Palanga ir visa vakarinė 
Žemaitija XIII-me amž. buvus kuršių gyvenama, griaute sugriauna pats 
Kuršo vyskupas 1420. III. 27: „„„„Mūsų Kuršo bažnyčia turi tam tyčia 
raštus arba instrumentus, pažyminčius, kaip toli josios vyskupija trau- 
kėsi į Žemaitiją, kuomet tas kraštas buvo nekrikščioniškas; bet kiek to 
krašto buvo padaroma krikščionimis, tai priklausė Kuršo bažnyčios 
vyskupijai" (...heft unse kerke van Curlande nene breve edder instru- 
menta, inholdende, wo wiid ere sprengel strecket in Samaiten, wante de 
lande uncristen sin gewesen. Sunder wat van dem lande Cristen worde, 
dat gehort in den Sprengel der kerken to Curlande; ten p., V, 623). 
Jonas Jablonskis Žemaitijos, ypačiai Kretingos-Palangos srities kuršiš- 
kumą 1895 pavadino teorija, ir kritikavo ruso Pogodino jos naudai pa- 

teiktus argumentus. Pogodinas, važinėjęs Žemaitijoje ir Suvalkijoje, rė- 
mėsi ypačiai Dovainos-Silvestravičiaus Palangos srityje užrašytomis 
dainomis ir Daukanto raštais. Jablonskis, pažįstąs lyginamąją kalbotyrą, 
latvių kalbą ir žemaičių tarmę įrodė, jog minėtos dainos netiksliai už- 
rašytos. Čia jis, pirmasis (ir bene vienintelis) iš lietuvių kalbininkų, 
gvildena lietuviškų žodžių parašymo arba transliteracijos problemą (su 
ja susidūrė vokiečių kalbininkai, betyrinėdami slaviškų tarmių pamink- 
lus šiaurės rytų Vokietijoje). [J. Jablonskio rusiškas straipsnis laikr-je 
„Živaja Starina", 1395, p.p. 467-69, Meč. Dovainos-Silvestravičiaus dai- 
nos ten pat, 1893; lietuviškų žodžių transliteracija XIII-XV-to amžių 
istorijos dokumentuose iš viso netyrinėta]. 

XIV-to ir XV-to amžių žinomuose dokumentuose Kretinga įsakmiai 
neminima, mat, kovos ir ginčai sukosi apie Palangą, pro kurią ėjo isto- 
rinis vieškelis, kuriuo Kryžiuočių valstybės Prūsijos dalis galėjo sau- 
suma susisiekti su Livonijos dalimi (LECU, V, 638 tol, VII, 19 tol., 
219 tol., VIII, 346). Kadangi Palangoje vėliausia nuo 1420 buvo lietuvių 
pastovi įgula, tai ji natūraliai turėjo remtis Kretingos kultivuojamu 
užnugariu. Jei Žemaičių seniūnas 1454 iš krašto vidurio pravedė kelią į 
Palangą, tai šis galėjo ir turėjo eiti per Kretingą (ten p., XI, 275, 
312, 411). 


XVI-to amž. viduryje paliudyta Kretingos dvaras ir valsčius (I. 
Sprogis, Geografičeskij Slovarj). O tai (kaip visoje Lietuvoje) reiškė, 
jog čia iš senovės būta administracinio punkto, Jis, dėl jūros artumo 
ir įsikišimo tarp Prūsijos ir Livonijos, buvo nepaprastas. Kretingoje 
1564 paliudyta muitinė, pasak dokumento, „užtvara“ (zastavy... Polonki 
i Kretinki, Litovskaja Metrika, 1914, 761). Kretingos valsčiaus, Tūbau- 
sių kaime 1567 yra kryžius (Akty Vilenskoj Archgr. Komisii, XIV, 21). 
To meto kryžių kitose Lietuvos vietose dokumentuota tik pora. Pačia- 
me Kretingos kaime 1566 gyvena „batsiuvis Valančius", tur būt, vyč- 
kupo Mot. Valančiaus protėvis (ten p., 107). Kretingą yra aplankęs gar- 
susis XVI-to amž. Žemaičių vyskupas ir pirmosios lietuviškos knygos 
Didžiojoje Lietuvoje įkvėpėjas Merkelis Giedraitis (Žemajtiu Wisku- 
piste, I, 117). 

76. Labūnava. Pirmą kartą paminėta Wegeberichtuose (SRP, II, 
695). 

TT. Lapiai. Dvaras prie Kauno 1567 (Lit. Metrika, 1915, 502). 

78. Laukuva. XIV-t0 amž. Wegeberichtuose Lakawsche, Lakawse 
(SRP, II, 665-6). 


79. Lazdijai. Dvaras 1565, 1567 (do Lozdej, z Lozdej, L. Metrika, 
1914, 800; 1915, 671-72). 1717 miestas ir seniūnija (miasto i starostwo, 
Volumina Legum, VI, 177 tol). 


80. Lietuvos Brasta (Brest-Litovsk). Zigm. Herbersteinas 1551: 
Briesti, magnum appidum cum castro ir castrum cum oppido ligneo 
(Rerum Moscoviticarum Commentarii, 149, 154). Taigi miestas medinis, 
pilis — mūrinė. Muitinė paliudyta 1441-87 (L. Metrika, 1910, 196). Yra 
ir 1536 (Litovsko-Russkij Sejm, IV, 400). Su ja sujungtas kontrolinis 

punktas miško produktams Bugo upe (ten p., 542). Mieste yra daržų 
ir sodų (1578, Archeogr. Sbornik, XI, 7, 18, 46, 48). 

Amatininkų gildės — 1545 (įsakmiai minima kailininkai). Gildžių 
viršininkai (cechmistry) 1590 oficialiai kreipiasi į unitų vysk. Meletijų 
Chrebtovičių (ten p., 5-8). 1583 yra vaistinė, kas pažymėtina, kadangi 
tokia institucija Karaliaučiuje paliudyta tik 1548 (Ern. Swierzanski i 
Wenda, Materialy do dziejow farmacii w dawniejį Polsce, 1882 ir Kra- 
szewski, Obrazy i Podrožy, I 1842). 1590 unitų vyskupas leidžia steigti 
„prie katedros rusišką graikiško mokslo mokyklą“ (russkuju grechkije 
nauki pri cerkvi sobornoj, Arch. Sbornik, XI, 9). 

81. Linkmenys. Livonijos - Kryžiuočių kare su Lietuva apie 1245 
minima „Lengvenio dvaras" (Lengewins hof, Liflaendische Reimchronik, 
eil. 3002). Kadangi jis kronikininko lokalizuojamas vienos dienos jojimo 
atstume į pietus nuo Dauguvos, tai vargu begalima abejoti, kad čia 
dabartiniai Linkmenys (eil. 2720 tol., 3505 tol.). 1434 net ir rašyba pri- 
artėja dabartinę — Lencmen (LECU, VIII, 501). Tai bus buvusi pilis 
Mindaugo bendrininko ir kovų dalyvio Lengvenio. 

1433 Linkmenys labai stipri pilis (sloss, feste, huwser, gros ge- 
bolwercket (ten p., 394-95). Ji turi savo apylinkę (Ilendeken, 501). Ir 
viršininką (hovetman to Lengwen, 1420 ten p. V, 698-99). Pas jį Kry- 
žiuočiai šnipinėjimo tikslais paprastai siųsdavo Ilukštos apylinkės gy- 
ventojus, kurie, atrodo, buvo lietuviai. 

82. Linkuva. 1563-67 tokis kaimas ir dvaras (Lit, Metrika, 1914, 
666; 1915, 493 -502). Ant kelio Kėdainiai - Žeimelis. 

83. Lipniškės. Yra XIV-to amž. Wegeberichtuose (SRP, II, 704-8). 

84. Liškiava. Atrodo, ją mini XIV-to amž. „„A se gorody litovskija" 
— Luczesk gorodeta na Nemne (A. L. Schloezer, Geschichte von Lit- 
tauen, 1785, Eileitung). Schloezer'is nepakankamai mokėdamas slaviš- 
kai, vardą bus netiksliai iššifravęs iš ano rankraštinio sąrašo. Juoba, 
kad Lietuvos istorinės srities Gorodok ir Gorodec nėra ant Nemuno. 
Tad anas posmas lietuviškai būtų „Liškiava, pilaitė ant Nemuno“ (ru- 
siškas-baltgudiškas Gorodok, Gorodec ir lenkiškas Grėdek, Zameczek 
reiškia „pilaitė“). 

XIV-to amž, sąrašas implikuoja mūrinę pilį. Wegeberichtų Neūwen- 
pillen, minima Alytaus ir Pūnios gretoje, atrodo, pažymi Liškiavą. Ka- 
dangi vokiškas pavadinimas reiškia „naują pilį“, o jis yra iš XIV-to 
amž., tad šiam laikotarpiui tenka skirti ir Liškiavos pastatymą (palyg. 
SRP, II, 699, 689). 

Pilis minima ir prieš 1500 metus (Archeogr. Sbornik, IX, 2). 1564 
yra kalvė (Kolaczkowski, Wiadomosci etc., 272). 

85. Luckas. Audinių kirpimo - rūšiavimo įstaiga paliudyta 1421, 
apie tą pat laiką — ir vaško presavimas (Kolaczkowski, Wiadomosci 
etc., 496, 616). Kadangi šiuodvi institucijos susijusios su viduramžinio 
miesto savivaldybe, tai Luckui Magdeburgo teisių suteikimą reikia skir- 
ti apie 1420. Muitinė paliudyta 1441-87 (Lit. Metrika, 1910 196). Mies- 
tui buvus taip išsiplėtojus, „Švitrigailos bokštą“, atseit, pilies išliku- 
sį mūrinį vyriausią ginamąjį bokštą arba donžoną reikia suprasti lite- 

rališkai, — jis statytas prieš 1431, o vardas sietinas su Švitrigailos 
tais metais gynimusi iš Lucko pilies (apgulimas parodo pilį buvus mū- 
rinę ir stiprią, žiūr. mūsų Švitrigaila, Lietuvos didysis kunigaikkštis, 
Kaunas 1938, 50-51). Švitrigaila Voluinę iš Lucko valdė, su pertrauka, 
1436-1452. 

Apskritai, Luckas Lietuvos valdžioje išaugo kultūriniu centru. 
XVI-e amž. čia garsi kardų dirbtuvė (szabelnia), kurioje gaminta „lie- 
tuviški kardai", atseit, su patobulinta rankena (Kolaczkowski, 566-7). 
Iki XVII-to amž. čia buvo vienas žymiausių Lietuvos auksakalystės 
centrų (ten p., 702). 

86. Liudvinavas. XVIII-e amž. sėmenų aliejaus spaudykla (ten p., 
421). 

87. Luokė. Pirmasis Žemaičių vyskupas Motiejus (XV-to a. pradžio- 
je) daugiau gyveno čia nei Varniuose. Vienas iš vysk. Giedraičio įsteigtų 
dekanatų (Žemajtiu Wiskupiste, I, 54, 118). 

88. Lyda. Ji yra XIV-to amž. sąraše „A se gorody litovskija' (pas 
Schloezerį, c. veik., Einleitung). Atrodo, mūrinė. 1432 - 34, Lietuvos val- 
džios perversmo metu, Lenkai laikė savo įgulas, be kitų stiprių punktų, 
taip pat Kauno mūrinėje pilyje ir Lydoje (LECU, VIII, 501). 

Pilis sveika dar 1568 (L. Metrika, 1914, 505). Kokių dešimt metų 
vėliau joje vyksta bajorų seimeliai ir teismai (oppidum ligneum... arcem 
muratam, in iudicia nobilium celebrantur, habet, Guagnini, Sarmatiae 
Europeae descriptio, lapas 23). 1775, drauge su Raseiniais, Kėdainiais, 
Lyda skiriama prie 2-ros klasės miestų (Volumina Legum, VIII, 398). 

89. Maleišiai. Dabar kaimas prie kelio Kamajai - Svedasai. 1261 pi- 
liakalnis su pilimi (valla, guae dicuntur Borchwale... Mallaisen, L/ECU, 
I, 463. plg. 674). Gretinama su Utenos, Užpalių, Tauragnų pilimis. 

90. Maišiogala. 1563 kariuomenės rekrutavimo punktas (choru- 
žestvo, L. Metrika, 1914, 645 tol). 


91. Medilas (Medžialas). 1825 pilis, kaip rašo Gediminas, castrum 
nostrum (LECU, VI, 484). 


92. Medninkai (nuo Vilniaus į rytus). XIV-e amž. mūrinė pilis 
(Schloezer, cit. veikale). 1426 Vytautas vadina unser hwsze Medniki 
(LECU, VII, 343). Bet XVI-to amž, pirmoje dalyje pilis, matyt, ap- 
griauta, kadangi Zig. Herbersteinas rašo oppidum cum castro deserto 
(Rerum Moscoviticarum Commentarii, 1551, 151). Vis dėlto 1563 čia 
kariuomenės rekrutavimo punktas (Lit. Metrika, 1914, 645 tol.). 

93. Melnikas (Palankėje). 1440 yra audinių rūšiavimo - kirpimo 
įstaiga (Kolaczkowski, 496). 


94. Merkinė. Pagal daug kartų cituotą „A se gorody litovskija"“, 
atrodo, XIV-e a. čia jau būta mūrinės pilies. To pat meto Wegeberichtai 
turi huese czu Merken (SPR, II, 698, 704). Nuo 1401 dažnai. lankosi 
Vytautas ir Jogaila (LECU, VI, 332, Dlugošas Przezd. leidime, IV, 35 
tol., 220, 232). Jogaila, jau Lenkų karalius, keletą kartų Merkinėje pra- 
leidžia Kalėdas, 1494-99 metų tarpe dažnai lankosi Aleksandras (Lit.- 
Russkij Sejm, II, sk. 8). Matyt, pilis buvo sveika. XVI-e amž. paliudyta 

valdovinis žemės ūkio dvaras su keliais folverkais (L. Metrika, 1914, 
557-8, 800). 

Miesto savivaldybės bylos išlikusios iš 1536-1628 metų (Sprogis 
Slovarjo įžangoje, VI-VII). 1524 yra kelios karčiamos, kas rodo miesto 
augimą. 1569 jėzuitai gauna žemės Merkinės dvarų plotuose (Opisj Do- 
kumentov V. C. Archiva, III, 56). Domininkonai čia įsikūrė prieš 1611, 
nes tos datos seimas tvirtina ankstesniojo jiems duotas pivilegijas (Vo- 
lum. Legum, III, 27). 

95. Meteliai. Paliudyta XIV-e amž., kaip Methe (SRP, II, 705). 1565 
dvaras (z Metel, Lit. Metrika, 1914, 815). XVII-e amž. priklausė kara- 
lienei Cecilijai Renatai (Volumina Legum, III, 439). 1717 dvaras ir se- 
niūnija (starostvo, ten p., VI, 177 tol, 914). 

96. Minskas. 1440 yra audinių rūšiavimo - kirpimo įstaiga (postr- 
zygalnia Kolackowski, 496). Magdeburgo teises formaliai gauna 1499. 
(L. Metrika, 1910, 701, 739-44). Pažymima, jog tai pakeičia „lietuvišką 
ir rusišką teisę“ (s prava Litovskogo i Ruskogo). 

97. Molodečna. Paliudyta 1399 (LECU, VI, 314). 

98. Mohiliavas. Audinių rūšiavimo - karpymo įstaiga XVI-to a. vi- 
dury (Kolaczkowski, 497), XVII-me vaisinių vynų dirbtuvė (ten p., 
612). 

99. Nedingė (Nedzingė). 1567 dvaras (z Nedink, Litovskaja Metri- 
ka, 1915, 492-93, 671). Jį laiko Bagdonas, Teodoro sūnus, Sapiega. 

100. Nemakščiai. XIV-e amž. Namaxte (SPR, II, 669). Ties čia 
XVI-e amž. tiltas per Šešuvį ant Nemakščių - Raseinių vieškelio (Opisj 
Dokumentov Vil. Centr. Archiva, II, 9). 

101. Nemenčinė. Paliudyta XV-e amž. (LECU, V, 64 tol). 1514 
valdovo dvaras (L. Metrika, 1903, 118). 1621 įcakyta pastatyti tiltą 
(Volumina Legum, III, 208-9). 

102. Nemunas. Nemuną, kaip Nimunata, 1154 pamini garsus arabų 
geografas Idrisi (plačiau Kauno posme). 1416-tų šaltinyje rašoma Me- 
men ir jo intaką Memenmunde (LECU, V, 161). Čia kalbama apie Mū- 
šos prieupį Nemunėlį. 

Asmenvardis (pavardė) Nemunas yra Pakalupės kaime, prie Viekš- 
nių. To vardo vyras Liudvikas su trimis seserimis 1912 atvyko į Ame- 
riką, ir 1950 (kuomet autorius apklausinėjo) jo žmona Nemunienė (Mrs. 
Nemunas) su 2 sūnumis Nemunais buvo gyvi; gyveno Chicagoje, Town 
of Lake apylinkėje, šv. Kryžiaus lietuvių parapijoje (ir ano Nemuno 
seserys gyveno Chicagoje). Paties Nemuno ir jo seserų vaikai mokėjo 
lietuviškai. Nemunienės ir Nemuno seserų lNiudymais, jųjų senelio tė- 
vas (great-grandfather) buvęs bajoras ir valdęs gretimą Rekečių kai- 
mą. Senelio turtą rusai konfiskavę per 1863 sukilimą. Motina buvusi 
bajorė Beržanskytė (kunigaikščių tolima giminaitė), bet nemokėjusi 
lenkiškai (apie tai autorius yra rašęs Draugo dienraštyje 1956-59). 

Nemunu nuo Kauno ir Prūsų vandenimis iki Dancigo buvo susisie- 
kiama lietuviškomis vitynomis vėliausia nuo 1390. Tais metais Angli- 
jos grafas Derby, dalyvaudamas kryžiaus žygyje, jomis iš Dancigo nu- 
plaukė „iki Lietuvos karalystės" (cuidam homini de Lettowe pro 2 

pramis ab ipso emptis... Regnum Lethowe, SRP, II, 790-91), XVI-to a. 
antroj daly „vilnietis... Vilniaus vityna nuvežė į Karaliaučių Vilniuje 
pagaminto muilo“ (na vitinie Vilenskoj... vilnevec provodi do Krolevca 
myla roboty Vilenskoje..., Akty etc., XIV, 647). Tokio susisiekimo būta 
ir XVII-me amž. (Archeografičeskij Sbornik, VIII, 375, 403 tol., palyg. 
Kėdainių posmą). 

1452 paliudyta „upėtakių užtvanka" ties Vilkija (tuomet vokiškai 
laxswere, Hansiches Urkundenbuch, VIII, 125), Negali būti abejonės, 
jog Nemune būta tikros užtvankos, mat, praplaukiantieji vokiečių pirk- 
liai skundžiasi, kad savininkai už praplaukimą ima perdidelį mokestį. 
Atrodo, jog ja buvo galima ir perjoti ar pervažiuoti. Iš Vilkijos XVI-me 
amž. būta „Sapieginio kelio", o Sapiegiškis - Zapyškis yra Nemuno ki- 
tame krante (I. Sprogis, Geografičeskij Slovarj Drevnej Žomojtskoj 
Zemli). Užtvankas, kaip tiltus (gatj), tas šaltinis mini ir kitur Žemai- 
tijoje. Anais laikais tai buvo paprastas dalykas: pasak Dlugošo, Lenkų 
kariuomenė tokiu būdu 1433 perėjo Morachvos upę Padolėje. 

103. Nemunaitis. XIV-e amž. vokiškai rašoma Nameneyten hus ir 
Nampnayten des koniges hoff (SRP, II, 698, 700). Taigi pilis ir valdo- 
vo dvaras. 

104. Neustadt an der Haardt (Bavarijos Pfalze). Miestas nuo 
1235. Gotinio stiliaus bažnyčia iš XIV-to amž. 1578-83 reformatų augš- 
toji mokykla (Hochschule), kuri 1584 jėzuitų perorganizuota į Casimi- 
rianum (Wotschke, Johannes Lasitius žur-le Archiv f. Reformations- 
geschichte, 1908, p. 451). Casimirianum susijęs su faktu, jog jėzuitai 
Kazimierą laikė pripažintu šventuoju jau XVI-me amž. 

105. Obelija (tarp Nemunaičio ir Miroslavo). Iki 1946-47 dvaras 
ir kaimas (anas priklausė žinomai Krasnickų šeimai). 1567 valdovo dva- 
ras (z Obelij, Obeli), kariuomenės rekrutavimo atžvilgiu priklausęs 
Alytaus vėliavos bei ginklininkystės (choružestvo, Lit. Metrika, 1915, 
664). 

106. Oršany. XVII amž. alaus dirbtuvė (Kolaczkowski, Wiadomosci 
etc., 460). 

Istorinė medžiaga 


LIETUVOS JĖZUITŲ PROVINCIJOS 
PASTATŲ PLANAI 


PAULIUS RABIKAUSKAS 


Architektūros istorijoje Lietuvo- 
je gan svarbią vietą užima jėzuitų 
statytosios kolegijos, bažnyčios, re- 
zidencijos. Šiandien vos vienas ki- 
tas iš šių pastatų yra išlikęs savo 
daugiau ar mažiau pirmykščiame 
stovyje. Daugelio jų neliko nė žy- 
mės. Senųjų jėzuitų įstaigų apytik- 
rę išvaizdą kartais galima atkurti 
iš pasakojimų ar aprašymų, bet 
apie tikslią jų architektūrinę for- 
mą ir raidą paprastai neturime jo- 
kių žinių. Beveik visi Lietuvos pro- 
vincijos kolegijų bei rezidencijų ar- 
chyvai yra dingę, su jais kartu din- 
go ir pastatų planai, kurie būtų 
nepamainomas pavienių jėzuitų įs- 
taigų vystymuisi pavaizduoti šalti- 
nis. 

Ne viskas tačiau yra galutinai 
pražuvę. Laimingų būdų iki mūsų 
laikų išliko didelė dalis planų dubli- 
katų, kurie būdavo pasiunčiami į 
ordino centrą Romoje ir ten archy- 
ve saugomi. Jėzuitų vyresnybė jau 
beveik nuo pat pradžios rūpinosi, 
kad ordino įstaigų pastatai būtų 
paprasti, neištaigingi, pritaikyti įs- 
taigos paskirčiai, nekenkią sveika- 
tai, solidūs (I-ji gener. kongrega- 
cija 1559, can. 11). Trečiasis ordino 
generolas Pranciškus Borgia, II-sios 
gener. kongregacijos pavedimu, 


1566 lapkričio 14 išleido aplinkraš- 
tį, kuriuo įsakė visų norimų statyti 
pastatų planus pirma atsiųsti į 
Romą patvirtinti. T. generolas at- 
siųstus planus paprastai pavesdavo 
specialisto kontrolei, kurią beveik 
visuomet atlikdavo Romos kolegi- 
jcs matematikos profesorius.  Pa- 
tvirtintas planas būdavo siunčia- 
mas atgal į provinciją, kur pagal 
jį buvo vykdoma statyba. Bet cent- 
rzs norėjo žinoti, kam ir kokios 
fcrmos pastatą leido statyti, kad 
gilėtų prižiūrėti ir, esant reikalui, 
patikrinti plano įvykdymą. Todėl 
oidino generolas Klaudijus Aguavi- 
vi: 1613 gegužės-liepos mėn. išsiun- 
tinėjo visiems provincijolams ap- 
linkraštį, kuriame įsakmiai pabrėžė, 
kad visi pastatų planai į Romą bū- 
tų siunčiami dviejuose egzemplio- 
riuose, kad vienam egzemplioriui 
sugrįžus į statybos vietą, antrasis 
galėtų likti T. generolo kurijos ar- 
chyve. Tokių dublikatų nemažas 
skaičius (1222 planai) po jėzuitų 
panaikinimo pateko į Paryžiaus 
Valstybinę Biblioteką  (Bibliothė- 
gue Nationale, Cabinet des Estam- 
pes Hd-4; anksčiau viskas buvo 
suklijuota į 5 tomus; apie 1958 tie 
tomai išardyti ir medžiaga naujai 
suskirstyta geografiniu pagrindu: 

pagal asistencijas, provincijas ir 
provincijose pagal modernius mies- 
tų ir vietovių pavadinimus alfabe- 
tine tvarka); kai kurie (apie 300 
planų) liko Romos Jėzuitų Archy- 
ve. Visi tie planai teapima maž- 
daug vieną trečdalį prieš ordino pa- 
naikinimą įvairiuose kraštuose tu- 
rėtų įstaigų. Apie kitus du trečda- 
lius nėra jokių žinių. 

Paryžiaus Valstybinės Bibliote- 
kos brėžinių ir graviūrų skyriaus, 
vad. Cabinet des Estampes, direk- 
torius Jean Vallery-Radot 1960 iš- 
leido ten saugomų jėzuitų pastatų 
planų aprašymą: Le recueil des 
plans d'ėdifices de la Compagnie de 
Jėsus, conservė A la Bibliothėgue 
Nationale de Paris (Bibliotheca 
Instituti HRistorici S.L,, vol. XV), 
Rome 1960. Šio leidinio priede Ed- 
mond Lamale, S.I., aprašė planus, 
kurie yra Romos Jėzuitų Archyve. 
Leidinyjet randame šią Lietuvą lie- 
čiančią medžiagą*) 

*) Sutrumpinimai: Paris, B. N. = Paris, 
Bibliotheaue Nationale, Cabinet des Es- 
tampes Hd-4: Assistance de Pologne, Pro- 
vince de Lithuanie. 

ARSI = Archivum Romanum Societatis 
Jesu. 

Pleno lano dydis žvmimas centimetrais; 
pirmasis skaičius reiškia lapo augštį, ant- 
rasis — lapo plotį. 

Po kiekvieno lapo aprašymo laužti- 
niuose skliausteliuose žymimi skaičiai reiš- 


kia ką tik minėto leidinio puslapį ir plano 
numerį. 


1. Vilnius 


a. Bendras senųjų Akademijos 
pastatų planas iš XVI a. galo, pa- 
ruoštas T. Pauliaus Bokšos (Boxa). 
Žvaigždutėmis paženklintos dalys 
jau pastatytos; prašoma leidimo 
statyti ratu apvestas pastatų dalis. 
28x40; — Paris, BN. [p. 331 n. 
1070]. 


b. Senosios Akademijos planas 

po 1610 gaisro. Juodai užtušuotos 
dalys yra išdegusios ir jas reikėtų 
nugriauti; kur neužtušuota, bus ga- 
lima palikti. — 29x38,5; Paris, 
B.N. [p. 3831 n. 1071]. 

c. Po 1610 gaisro atstatytinos 
Akademijos I-jo augšto planas — 


315x39; Paris, B.N. [p.332 n. 
1072.) 

d. To paties projekto viršutinio 
augšto planas — 37x32; Paris, 


B. N. [p. 332 n. 1073]. 

e. Ta proga statomo miegamojo 
kambario planas; miegamasis kam- 
barys numatomas trečiame augšte, 
šiauriniame mokyklos pastato spar- 
ne — 27x57; Paris, B. N. [p. 332 
n. 1074]. 

f. Akademijos I-jo augšto pla- 
nas, atsiųstas į Romą 1642 ir pa- 
tvirtintas 1643. Dalis jau pastaty- 
ta, tos vietos užtušuotos juoda arba 
raudona spalva. Pastaboję pažymė- 
ta, kad, jei nestovėtų Akademijos 
dalies kelių augštų pastatai, būtų 
geriau viską nugriauti ir vietą išly- 
ginti, nes jos lygis iš trijų pusių 
yra žemesnis už gatvių lygį, Tarp 
jau stovinčių pastatų pavaizduota 
ir šv. Jono bažnyčia — 61 x 57,5; 
Paris, B.N. [p. 332 n. 1075]. 

g. To paties projekto II-jo augšto 
planas — 61x39, Paris, B.N. [p. 
333 n. 1076]. 

h. Šv. Kazimiero bažnyčios ir 
Profesų mamo I-jo augšto planas, 
paruoštas apie 1604 — 64x40,8; 
Paris, B.N. [p. 333 n. 1077]. 

i. To paties projekto II-jo augšto 
planas — 40x31; Paris, B.N. [p. 
333 n. 1078]. 

k. To paties projekto III-jo augš- 
to planas — 41x30; Paris, B.N. 
[p. 333 n. 1079]. 

1. 1613 paruoštas Profesų namo 
I-jo augšto ir šv. Kazimiero bažny- 
čios priekinės dalies (už didžiojo 


altoriaus) planas — 40 x32; Paris, 
B.N. [p. 334 n. 1080]. 

m. To paties projekto augšto, 
kuriame bus valgykla, planas — 
40x31; Paris, B.N. [p.334 n. 
1081]. 

n. Vilniaus naujokynui skirtos 
vietos bendra padėtis ir būsimojo 
naujokyno I-jo augšto planas, pa- 
ruoštas apie 1603-1604 — 25 x 40; 
Paris, B.N. [p. 334 n. 1082]. 

o. Prie naujokyno norimos staty- 
ti bažnyčios projektas ir naujokyno 
II-jo augšto planas, paruoštas apie 
1603-1604. šis bažnyčios projektas 
nebuvo įvykdytas — 28x 14,3, Pa- 
ris, B. N. [p. 334 n. 1083]. 

p. Šv. Ignaco bažnyčios prie Vil- 
niaus naujokyno projektas, paruoš- 
tas apie 1621 -1622 — 20x32; Pa- 
ris, B.N. [p. 334 n. 1084]. 

ą. Tos pačios bažnyčios ir naujo- 
kyno pastato I-jo augšto planas, 
paruoštas apie 1621 -1622 — 25x 
42,7; Paris, B.N. [p. 334 n. 1085]. 

r. To paties projekto viršutinio 
augšto planas — 24x44: Paris, 
B.N. [p. 335 n. 1086). 


2. Kražiai 


a. Bažnyčios ir kolegijos pastatų 
I-jo augšto planas, paruoštas apie 
1621 — 33,8x 26,7; Paris, B.N. [p. 
329 n. 1064]. 

b. To paties projekto II-jo augšto 
planas — 34, x 26; Paris, B.N. [p. 
330 n. 1065]. 

c. Senųjų kolegijos pastatų bend- 
ras planas (apie 1621 m.). šiauri- 
nėje ir vakarinėje pusėje tvenkinys, 
rytinėje dalyje gauta žemės kolegi- 
jos padidinimui — 29 x 37,5; Paris, 
B.N. [p. 330 n. 10661. 

d. Naujai perdirbtos bažnyčios ir 
kolegijos pastatų I-jo augšto pla- 
nas, įteiktas netrukus po viršminė- 
to (a.) plano įteikimo (apie 1621) 


— 8356x27,5; Paris, B.N. [p. 330 
n. 1067). 

e. To paties projekto II-jo augšto 
planas — 37 x 27,6; Paris, BN. [p. 
330 n. 1068]. 

3. Pašiaušė 

a. Bažnyčios ir kolegijos I-jo 
augšto planas, paruoštas apie 1680. 
Raudona spalva pažymėtos vietos, 
kurios II-jame augšte skiriasi nuo 
I-jo augšto konstrukcijos. Prie šio 
plano pridėjo savo pastabų Romos 
kolegijos matematikos profesorius 
Gilles-Francois de Gottignies — 41 
x315; ARSI, Fondo Gesuitico 
(Collegia) 1541/2/1.  [p. 502 n. 
2711. Smulkų šio plano aprašymą 
žr. “Tautos Praeityje“ I-jo tomo 
357 - 358 psl. 

b. Tas pats bažnyčios ir kolegijos 
pastatų planas, tik šiek tiek per- 
dirbtas, laikantis Romos revizo- 
riaus nurodymų; įteiktas 1681 — 
41x31,55; Paris, B.N. [p. 330 n. 
1069]. 

Be čia suminėtųjų, Lietuvos teri- 
torijoje buvusių jėzuitų įstaigų pla- 
nų, Paryžiaus Valstybinės Biblio- 
tekos rinkinyje yra dar šių sena- 
jai Lietuvos jėzuitų provincijai pri- 
klausiusių namų planų Braunsber- 
do kolegijoje planuoiamo pristatyti 
III-jo augšto projektas; be datos 
(n. 1063); Lomžos kolegijos ir baž- 
nyčios planai, daryti apie 1619 (n. 
n. 1129-1132); schematinis Volos 
lauko, prie Varšuvos miesto kur 
būdavo renkami Lenkijos karaliai, 
planas, darytas po 1620 (n. 1133); 
Varšuvos Profesų namų planai, da- 
ryti apie 1608-1609 (n. n. 1134- 
1135). Romos Jėzuitų Archyve, 
Fondo Gesuitico skyriuje, yra dar: 
Mintaujoje arba Skaistkalnėje ža- 
damos statyti rezidencijos planas, 
paruoštas apie 1690 (Fondo Ges. 

ŠVIETIMO ŽIDINIAI TREMTINIŲ STOVYKLOSE 


Surinko VINCENTAS LIULEVIčIUS 


(Tęsinys iš praėjusios knygos) 


GREVENO LIETUVIŲ M. Kriaučionis — matematika. 
GIMNAZIJA Veikė keturios klasės sų 32 moki- 
niais. 


1946 Greveno lietuvių bendruo- 
menės stovykloje buvo suorgani- 1946 gruodžio 1 į Greveną buvo 
zuota lietuvių progimnazija, kuri atkelta ir su progimnazija sujung- 
mokslo metus pradėjo rugpiūčio 5. ta Detmoldo lietuvių gimnazija. 
Progimnazijos direktorium LTB Taip susidarė Greveno lietuvių 
Švietimo Valdyba paskyrė inž. gimnazija, kurios direktorium bu- 
Bladą  Augustaitį, progimnazijos vo paskirtas Pranas Keblinskas, o 
organizatorių. inspektorium — Bl. Augustaitis. 

Greveno progimnazija įsikūrė Veikė visos aštuonios klasės, Gim- 
kartu su pradine mokykla Sonnen nazija užėmė progimnazijos patal- 
gatvėje. Jos mokslo personalą su- pas. 1946-47 gimnazijos mokslo 


darė: Bl. Augustaitis — vokiečių personalą sudarė: Pr. Keblinskas 
k., V. Literskis — gamta ir geo- — fizika ir matematika, K. Keb- 
grafija, A. Pužauskas — kūno kul- linskienė — istorija, V. Lazdaus- 
tūra. P. Mašalaitis — geografija, kas — matematika, A. Krausas — 
Pr. Dzekciorius — muzika, H. vokiečių k., B. Augustaitis — vo- 
Žmuidzinienė — piešimas, Br, Ku- kiečių k., P. Mašalaitis — geogra- 
lys — istorija, kun. B. Pacevičius fija — V. Literskis — gamta, prof. 


— tikyba, P. Klegerienė — anglų Pr. Jucaitis — chemija ir fizika, 
k., K. Stalioraitis — lietuvių k. ir kun. B. Pacevičius — lotynų k., 


1591/6); Rešliaus kolegijos ir baž- Poloniae'' ir todėl neliečia Lietuvos 
nyčios planai, paruošti 1693 (Fon- jėzuitų provincijos, bet kiti du pla- 
do Ges. 1587/9/2-3); M'/nsko naujos nai galėtų būti ir iš kokios nors 
bažnyčios projektas iš 1699 (Fondo Lietuvos provincijos vietovės. Pa- 
Gesuitico 1468/5/13). Be to, Pary- galiau katalogo sudarytojui nepa- 
žiaus rinkinyje yra 5 planai, kurie vyko identifikuoti 86 Paryžiaus rin- 
atsiųsti iš Lenkijos asistencijos, kinio planų (n. n. 1137-1222). Ir 
tačiau be vietovių pavadinimų (n.n. šiųjų tarpe galėtų rastis vienas ki- 
1047-1051). Iš šių pirmieji trys tas Lietuvos jėzuitų provincijos na- 
turi pastabą “Pro R. P. Provinciali mų ar bažnyčios projektas. 

Greveno liet. gimn. mokytojai 1947.IV.22 


kun. A. Račkauskas — lotynų k. 
ir tikyba, P, Klegerienė — anglų 
k., R. Giedraitis — lietuvių k., K. 
Stalioraitis — lietuvių k., H. Žmui- 
dzinavičienė — piešimas, V. Valai- 
tienė — darbeliai, M. Kriaučionis 
— matematika, Sadūnas — gam- 
ta. Gimnazijoje buvo 90 mokinių. 
Daugumui mokytojų atlygindavo 
UNRRA, kiti gaudavo tik maisto 
priedą. 1947 pavasarį Greveno lie- 
tuvių gimnaziją baigė 13 abiturien- 
tų. Tų pačių metų pavasarį prasi- 
dėjo emigracija į Angliją Šita 
emigracija visai sulikvidavo Gre- 
veno „Žibinto" augštesniąją pre- 
kybos mokyklą ir smarkiai palie- 
tė gimnaziją. Daug gimnazijos 
mokytojų ir mokinių išvažiavo 
Anglijon. Gimnazijoj mokslas nu- 
trūko, bet gegužės 20 vėl buvo 
pradėtas. Dabar veikė tik 5 klasės 
su 50 mokinių. Tačiau mokslo me- 
tų bėgyje dėl tos pačios emigra- 


cijos (į Angliją) mokinių skaičius 
palengva vis mažėjo. Gimnazijos 
patalpos buvo Saerbecker Str, 88. 
Mokslo metų bėgyje gimnazija bu- 
vo perkelta į Saerbecker Str. T, 
bet po kiek laiko stovyklos komen- 
danto parėdymu vėl grąžinta į 
ankstyvesnes patalpas. Gimnazijo- 
je be senųjų mokytojų, kurių dau- 
gumas dar buvo likę, naujai pa- 
kviesti dirbti: A. Micutienė 
gamta ir R. Siniūtė — anglų k. 

1948-49 mokslo metai pradėti 
Kramer und Schrueder tekstilės 
fabriko patalpose, kur anksčiau 
veikė „Žibinto"' prekybos mokykla. 
Mokinių buvo likę apie 40. Pamo- 
kos vyko popiet, nes priešpiet tose 
patalpose veikė pradinė mokykla. 
Šių mokslo metų gale gimnaziją 
eksterno teisėmis baigė 3 abitu- 
rientai. Gimnazija turėjo tik 2 et- 
atinius (vokiečių apmokamus) mo- 
kytojus, kiti dirbo be etatų. Eta- 

Greveno gimn. I kl. su mok. K. Keblinskiene 


tiniai mokytojai dalindavosi algo- 
ims su neetatiniais. Šiais mokslo 
metais gimnazijoje dirbo naujai 
pakviesti Kazmarinas — muzika, 
Podžiūnienė — vokiečių k. ir rank- 
darbiai bei Podžiūnas — piešimas. 
Šiais m.m. anglų k. dėstyti buvo 
samdoma vokietė Helde. 

1949 -50 m. m, pradėti kovo 21 
1949 gegužės mėn., Keblinskui iš- 
vykus į JAV, direktorium buvo pa- 
skirtas Br. Kulys. Bet lapkričio 2 
ir šiam išvykus į tą patį kraštą, 
direktorium buvo dr. V. Literskis. 

Iš naujų mokytojų tais mokslo me- 
tais tenka paminėti P. Rastenienė 
— istorija, H. Kazokaitis — ang- 
lų k. 


1949 lapkričio 15, iškėlus stovy- 


klą, gimnazija buvo likviduota. 
Daugumas mokinių persikėlė į 
Blombergą. Greveno gimnazijos 


turtas perduotas Blombergo gim- 
nazijai. 

1949 gimnaziją baigė eksterno 
teisėmis 2 abiturientai. 


Dr. V. Literskis 


Greveno gimnazijos skautai 1949.11.10 


Greveno gimnazijos ateitininkai 1949.11.16 

HANAU LIETUVIŲ GIMNAZIJA 


1. Įkūrimas ir pirmieji mokslo 
metai 


1945 gegužės ir birželio mėne- 
siais susiorganizavo ir išaugo Ha- 
nau stovykla. Liepos pradžioje 
Hanau stovykla turėjo per 1000 
lietuvių, Jų tarpe buvo nemažas 
skaičius mokytojų. Liepos pradžio- 
je iniciatorių grupelė sušaukė mo- 
kytojų susirinkimą, kuriame buvo 
aptarta mokyklų steigimas, vado- 
vėlių reikalas ir išrinkta švietimo 
taryba rūpintis švietimo ir kultū- 
ros reikalais. Švietimo tarybą su- 
darė: pirm. Griškelis, vicepirm. 
Kizienė ir sekretorius Ryliškis. Ši 
taryba organizavo švietimo įstai- 
gas, kultūrinį gyvenimą ir visus 
mokytojus jungė į vieną organiza- 
ciją. Ji kviesdavo visų mokytojų 
susirinkimus aptarti įvairiems švie- 

Greveno gimnazijos vaidintojai 1949.II.7 


timo bei 
reikalams. 


mokytojų profesiniams 


2. Gimnazijos organizavimas 


Stovykloje  vaikštinėjo nemažas 
skaičius gražaus mokyklinio jau- 
nimo. Jie galėjo naudotis sveiku 
pušyno oru, bet darbo neturėjo, to- 
dėl tuojau imta rūpintis gimnazi- 
jos organizavimu. Lietuvių Sąjun- 
gos Hanau sk. pirm. dail. V. K. 
Jonynas tikėjosi gauti gimnazijai 
namus, inventorių, mokslo priemo- 
nių Wiesbadene todėl jis planavo 
vieną didesn; gimnaziją ten įkurti, 
sutraukti mokytojus ir moksleivi- 
ją. Kol paaiškės galimumai įkurti 
didesnę lietuvių gimnaziją Wiesba- 
dene, Hanau švietimo taryba nu- 
sistatė stovykloje steigti progim- 
naziją. Švietimo taryba progimna- 
ziją suorganizuoti ir būti jos di- 
rektoriumi pavedė J. Švobai, Grei- 


tai paaiškėjo, kad gražus Jonyno 
sumanymas gauti namus gimnazi- 
jai Wiesdabene ir ten sukoncent- 
ruoti moksleiviją ir mokytojus ne- 
pasiseks. Todėl vietoje numatytos 
progimnazijos pradėta organizuoti 
pilna gimnazija su visomis aštuo- 
niomis klasėmis. 

Pradžia buvo nepaprastai sunki. 
Gimnazija nieko neturėjo, tik buvo 
aišku, kad stovykloje yra pakan- 
kamas skaičius mokinių ir moky- 
tojų. Direktoriui teko aplankyti 
kiekvieną mokytoją ne po kartą, 
su kiekvienu atskirai tartis ir pra- 
šyti, kad sutiktų paimti po vieną 
pamoką dėstyti. Už darbą moky- 
tojams nebuvo galima žadėti jokio 
atlyginimo, jokių privilegijų.  Pa- 
talpų stovykloje buvo didžiausias 
trūkumas, todėl ir gimnazijai gau- 
ti vieną kitą kambariuką buvo ne- 
paprastai sunku. Po ilgų derybų 
lietuvių stovyklos komendantas 
Juškys šiaip taip paskyrė gimna- 


zijos reikalams 2 kambarius. Tuo- 
se pačiuose namuose turėjo gavusi 
2 kambariu pradinė mokykla. Gim- 
nazija susitarė su pr. mokykla dar- 
bą suderinti 3 pamainomis: pirmą 
ir antrą pamainą mokėsi 2 klasės 
gimnazijos ir 2 klasės pr. mokyk- 
los, trečią pamainą — 4 klasės 
gimnazijos. 

Gimnazija gavo klases be jokio 
inventoriaus. Keletą stalų su butų 
ckyriaus pagalba gimnazijos va- 
dovybei teko paimti iš stovyklos 
gyventojų kambarių. Kiekvienas 
aršiai kovojo dėl kiekvieno lent- 
galio, norėdamas pasidaryti kam- 
baryje staliuką, lovelę ar spintelę. 
Tokią pat kovą turėjo vesti ir 
gimnazija už kiekvieną lentgalį, 
suoliuką bei staliuką. Patys mo- 
kiniai atsinešė po lentą ar suolelį. 
Lentas pasidėdavo ant benzino dė- 
žių vietoje suolo, arba jie sėdėda- 
vo tiesiog ant benzino dėžių. Į pa- 
galbą parūpinti gimnazijai inven- 

torių buvo įtrauktas ir tėvų ko- 
mitetas. Stovyklos vadovybė daž- 
nai leisdavo klasėse apsinakvoti 
pravažiuojantiems ar naujai atvy- 
kusiems į stovyklą lietuviams, Dėl 
to klasių nebuvo galima užrakinti. 
Todėl mūsų cunkiai susirankiotas 
ar pasidarytas inventorius vėl 
dingdavo. 


3. Gimnazijos darbo pradžia 


1945 liepos 20 buvo sukviestas 
pirmasis mokytojų tarybos posė- 
dis. Mokytojų taryba nutarė lie- 
pos 24 padaryti stojamuosius — 
egzaminus ir liepos 30 pradėti 


mokslą su visomis klasėmis. Lie- 
pos 26 mokytojų taryba iš egza- 
minų ir pažymėjimų priėmė į I 
klasę 20 mokinių, į II — 31, III 
—17, XV — 19, V — 24, VI — 13, 
VII — 11, VIII — 14, iš viso 149 
mokinius. Gimnazija savo atidary- 
mo iškilmes atšventė rugpiūčio 9. 
Buvo pamaldos ir iškilmingasis po- 
sėdis. 


4. Pamokų lentelė ir mokslo eiga 
Prieš mokslo pradžią, liepos 26, 


mokytojų taryba priėmė šią pa- 
mokų lentelę: 


klasės 


dėstomieji dalykai I II III IV V VI VII VIII viso 
1. tikyba 2 2 2 2 2 2 2 2 16 
2. lietuvių k. ir liter. 4 4 4 4 4 4 4 5 33 
3. anglų k. 4 4 4 4 4 4 4 5 33 
4. vokiečių k. 3 3 3 3 3 3 3 3 24 
5. lotynų k. — ——— 3 3 3 3 12 
6. matematika 4 4 4 4 3 3 3 3 28 
T. fizika — — — — 2 2 2 2 8 
8. gamtos mokslai 2 2 2 21 = 2 — 10 
9. chemija — — — — 2 2 — — 4 
10. geografija 2 2 2 2 — 2 — — 10 
11. istorija - visuom. m. 1 2 2 2 2 2 2 3 16 
12. filosofijos pradmen. — | — — — — — 2 2 4 
13. muzika 1 2 2 2 1 — — — 16 
14. piešimas 2 2 2 2 2 1 1 1 13 
15. darbeliai - kūno kul. 3 3 3 3 3 3 3 2 23 


viso 


Šia pamokų lentele gimnazija 
vadovavosi beveik visus pirmuosius 
mokslo metus, kol buvo priside- 
rinta prie švietimo valdybos pa- 
mokų lentelių. Gimnazija laikėsi 
Lietuvos gimnazijų programų, tai- 
syklių ir tradicijų. 

Jau rugpiūčio 28 mokytojų ta- 
ryba nusistatė sutvarkyti mokslo 

planą taip, kad ligi 1946 kovo 1 
būtų užbaigti mokslo metai: pir- 
mąjį trimestrą baigti 1945 spalio 
15, antrąjį — gruodžio 15 ir tre- 
čiąjį — kovo 1. Po Kalėdų įvykęs 
direktorių. suvažiavimas nutarė 
mokslo metus baigti žymiai vėliau. 
To nutarimo laikėsi ir švietimo 
valdyba. Hanau lietuvių gimnazi- 


ja, kuri buvo suplanavusi savo me- 
tus baigti kovo 1, nerado jokios 
prasmės juos pratęsti (tas labai 


neigiamai paveikė kitų gimnazijų 


darbą. V. Liulevičius). Po to Ha- 
nau gimnazija ligi vasaros atosto- 
gų turėjo dar vieną trimestrą ki- 
tiems mokslo metams, 

Gale pirmųjų mokslo metų gim- 
nazija turėjo I kl. 34 mokinius, II 
— 45, III — 27, IV — 26, V — 
33, VI — 26, VII — 19, VIII — 
30, viso 240 mokinių. Po vizų bai- 
giamųjų egzaminų gavo atestatus 
28 mokiniai, 


5. Sunkumai 


Gimnazija susidūrė su panašiais 


sunkumais, kaip ir kitos mūsų 
tremties mokyklos. Du mėnesiu 
mokytojai pertraukas turėdavo 


prasistumdyti koridoriuje, kol bu- 
vo gautas kambarėlis mokytojams 
ir raštinei. Ne lengviau sprendėsi 
ir inventoriaus reikalas. Gavę iš 
UNRRA'os lentų, tėvai patys kalė 
suolus ir stalus. Du trečdaliai kla- 
sių langų buvo be stiklų, tėvai juos 
užkalinėjo lentomis. Klasėse buvo 
tamsoka ir nekoks vaizdas. Tik 
apie vidurį metų tėvai nuplėšė nuo 
langų lentas ir sukalė celefaną. 
Nebuvo nei knygų, nei vadovėlių, 
sasiuvinių, mokslo priemonių. Tik 
pasisekė iš Wuertzburgo lietuvių 
gimnazijos gauti apie 250 knygų 
iš atvežtos Kybartų gimnazijos bi- 
bliotekos. Lietuviškoji stovyklos 
vadovybė ne visuomet suprato ir 
įvertino gimnazijos sunkumus ir 
jos pastangas. Be to, pradėjus dar- 
bą, ėmė pasireikšti ir partinės ten- 
dencijos. 


6. Santykiai su UNRRA 


Nuo pat gimnazijos organizavi- 
mo pradžios vietos UNRRA'os va- 
dovybė rodė didelį pritarimą ir 
paramą, Vietos UNRRA'os direk- 
toriaus žmona Mrs. Heath rūpino- 
si visais švietimo reikalais. Per ją 
gaudavome iš UNRRA'os lentų, vi- 
nių, kreidos, sąsiuvinių, pieštukų 
ir kt. Gretai UNRRA paskyrė mo- 
kytojams antrą maisto davinį, iš- 
rūpino algas, kurias mokėti įpa- 
reigojo Hanau miesto burmistrą. 
Gimnazijos mokytojai gavo į mė- 
necį nuo 200 ligi 360 RM. 


7. Cimnazijos mokytojai ir va- 
dovybė 


Gimnazijos mokytojų skaičius 
buvo didelis (siekė ligi 34), nes 
niekas nenorėjo daug pamokų, o 
stovykloje gyveno buvusių gimna- 
zijų mokytojų ne mažai. Gimnazi- 
jos mokytojų daugumą sudarė pa- 
tyrę mokytojai, 5 buvę gimnazijų 
direktoriai, 4 docentai, todėl dau- 
gumą dalykų dėstė geri savo sri- 
ties specialistai. 

Nuo 1945 spalio 21 gimnazijos 
vadovybę perėmė naujas direkto- 
rius P. Maldeikis. Pirmieji inspek- 
toriai buvo Kesiūnas ir Kezienė. 
Po mėnesio darbo Kesiūną pakeitė 
Mackevičius, o pirmiesiems m. m. 
pasibaigus Kizienę pakeitė Klemas. 

J. Švoba 


8. 1956-47 mokslo metai 


Hanau gimnazijoje mokslo metai 
buvo pradedami ir baigiami kiek 
anksčiau negu kitų gimnazijų, bū- 
tent: 


I-ji m. m. 1945.VII.30 — 1946.II.28 — 180 mokslo darbo dienų 
II-jį m. m. 1946. III. 1 — 1947.II.28 — 224 si o 35 


III-ji m. m. 1947. III. 1 — 1948.II.28 — 218 „ » » 


1945 -46 gimnazija turėjo 9 kla- 
ses, būtent: visų po vieną, išsky- 
rus Il-sias, kurių kuvo 2. 1946 -47 
veikė 10 klasių, II ir VII buvo po 
dvi (viena VII suaugusiųjų). 1947 
-48 buvo jau 11 klasių, kurių lygia- 
gretės buvo pirmosios, trečiosios ir 
aštuntosios kl.  Aštuntųjų klasių 
viena buvo suaugusiųjų. 


9. Mokytojai 


Nuo gimnazijos įsikūrimo moky- 
tojai buvo laikomi stovyklos tar- 
nautojais. Mokytojų skaičius buvo 
palyginti nemažas, visa laiką apie 


Pasiektų mokslo rezultatų lentelė: 


32 asmenis. 1947.111.1 UNRRA su- 
mažino etatus iki 3-jų asmenų, ta- 
čiau nuo lapkričio 1 leido 11, o nuo 
XIL15 — pakėlė iki 23 mokytojų 
su vokiečių įstaigų mokamu atly- 
ginimu. 


10. Mokiniai 


Mokinių skaičius nebuvo pasto- 
vus. Didžiausias skaičius buvo 
1947-48 antrojo trimestro pra- 
džioje — siekė 293 mokinius. Vė- 
liau, pradėjus emigracijai, gale m. 
m. buvo 261 mokinys. 


1947-48 


1945-46 1946-47 
O m IT TL 
2 esą ES8 E8B es5 BSS RER eR3 R54 £EŠ 
ž Aš B ššš ši ššš ašk aiš BAš a5 
I 34 33 1 33 27 6 54 49 5 
II. 44 36 8 42 36 6 27 25 6 
III. 25 25 — 42 37 5 39 33 6 
IV. 26 22 4 30 27 3 36 25 11 
V. 30 30 — 26 26 — 25 25 — 
VI. 24 21 3 35 34 1 25 23 2 
VII. 21 19 2 25 23 2 30 30 — 
VIII. 30 28 2 23 19 4 25 20 2 
Viso 234 214 20 266 239 27 261 230 28 
11. Specialybių mokymas — 14 mokinių. Berniukų kursai 
pairo. 


1946 gimnazijoje kilo mintis, 
ruošiant jaunimą ateičiai ir ypač 
turint prieš akis tolimernę emi- 
graciją, suorganizuoti mokiniams 
amatų kursus: mergaitėms siuvimo, 
modisčių ir gailestingųjų seserų, 
berniukams — elektromonterių, au- 
tomechanikų ir braižytojų. Gailes- 
tingųjų seserų kursą baigė 7 mo- 
kinės, siuvimo — 15 ir modisčių 

12. Mokinių organizacijos 


Anksčiausia įsikūrė skautai — 
1945 rudenį. šiai organizacijai pri- 
klausė dauguma mokinių. Tačiau 
jai vadovavo ne mokyklos žmonės, 
kurie buvo linkę tvarkytis sava- 
rankiškai ir nebuvo linkę bendra- 
darbiauti su mokykla, dėl to, kilo 


Gimnazijos pirmoji laida 1946 


visa eilė nesusipratimų, tėvų ir 
mokytojų nusiskundimų. Gimnazi- 
jos administracija ir tėvų komite- 
tas bandė šiuos reikalus išsiaiš- 
kinti ir susitarti ta prasme, kad 
į skautų kultūrinį veikimą ir jo 
vadovavimą būtų įtraukti ir mo- 
kytojai, tačiau vyrų skautų tun- 
tas to susitarimo nevykdė. Todėl 
artimesnio kontakto tarp gimnazi- 
jos ir skautų nebuvo. Skaučių tun- 
tas, ypač paskutiniais mokslo me- 
tais, mokyklos įtakos nevengė. 

Ateitininkai įsikūrė 1946 rudenį 
ir turėjo apie 40 narių. Kudirkie- 
čiai įsikūrė 1948 pradžioje, 

Be ideologinių organizacijų, pir- 
maisiais metais veikė ,„Aukuro“ li- 
teratūrinis — visuomeninis būre- 
lis. Antraisiais mokslo metais jo 
veikimas susilpnėjo, laikraštėlis 
užsidarė ir išblėso jo veikimas. 
Antraisiais m. metais pradėjo veik- 
ti sporto būrelis. Veikė kun. Jan- 
kausko vadovaujamas „Caritas“ 
būrelis, kuris rūpinosi mokinių šel- 


pimu ir susirgusių bei gulinčių li- 
goninėse globojimu. 


13. Ekskursijos 


1946 rugpiūčio 17 ir 18 gimna- 
zija ekskursavo Reinu iki Koblenz, 
o 21-23 turėjo ekskursiją į kalnus 
Berchtesgadeno apylinkėse ir kito- 
se vietose, 1947 birželio 18 - 20 vėl 
ekskursuota Reinu iki Koelno. 


14. Mokytojų ir mokinių saugo- 
jimas nuo darbų 


Hanau tremtinių stovykla armi- 
jos buvo paskelbta darbo stovykla 
ir visi gyveną darbingi vyrai buvo 
įpareigoti vykti į armijos dalinius 
dirbti. Tai buvo norėta taikyti ir 
mokiniams nuo 17, ir mokytojams. 
Gimnazijai teko įrodinėti, kad be 
dirbančiųjų. mokytojų specialistų 
turės sugriūti darbas, o vyresniems 
mokiniams bus padaryta didelė ža- 
la. Nuo 1946 rudens tas spaudi- 

mas ypatingai padidėjo. Tada buvo 
prašoma tą reikalavimą atidėti 
bent iki mokslo metų pabaigos (III 
10). Tai buvo išsiderėta. Po to 
prašyta vėl palikti ir toliau, Po 
truputį sumažėjo darbininkų reika- 
lingumas armijai, ir taip gimnazi- 
ja atsipalaidavo nuo to spaudimo. 


15. Gimnaziją baigusiųjų sąra 
šas 


I-ji laida 1946.III1: 

Stefanija Alvykytė g. Varlauky, 
Vytautas Barkus Kaune, Milda 
Briedytė Kaune, Sigutė Bertašiū- 
tė Butėnuose, Gražina Čaplikaitė 
Kėdainiuose, Jonas Gylys Kaune, 
Regina Ginkutė Šiauliuose, Apoli- 
naras Goceitas Kybartuose, Elena 
Imbrasaitė Kėdainiuose, Elena Ja- 
saitytė Šiauliuose, Kostas Jasaitis 
Mažeikiuose, Titas Jonynas Lau- 


kianų km., Adolfina Kamenkaitė 
Akmenėje, Juozas Kleinotas Bata- 
kiuose, Liucija Kolytė Kėdainiuo- 
se, Stasė Kučiauskaitė Stanaičiuo- 
se, Romutė Kukutytė Klaipėdoje, 
Irma Laisvėnaitė Kaune, Benedik- 
tas Mačiuika Kaune, Regina Mik- 
laševičiūtė "Tauragėje, Anatolijus 
Milijonavičius Šiauliuose, Elonas 
Norkus Telšiuose, Aldona Pilypai- 
tė Marijampolėje, G. Smolskis Ky- 
bartuose, Danutė Stankaitytė, Jo- 
niškyje, Kristina Suokaitė Tryš- 
kiuose, Alfonsas Vyšniauskas Ra- 
seiniuose, Alfonsa Žalytė Birijo- 
čiuose. 


II-ji laida (atestatai duoti 1947 
III.18: 

Vytautas Beinarauskas Nauja- 
miestyje, Ida Endraitytė Žiūriuo- 
se, Mamertas Erčius Vainute, Al- 
binas Jonika šŠiauliškiuose, Jieva 
Kemežytė Šilutėje, Frankas Mie- 


Antroji laida 1947 

liulis Jurbarke, Algirdas Mačiulai- 
tis Kaune, Angelė Pošytė Degu- 
čiuose, Joana Puniškaitė Virbaly- 
je, Liucija Savickaitė Maldžiūnuo- 
se, Vytautas Senkus šelviuose, Vy- 
tautas Stakys Panevėžyje, Vytenis 
Šilas Grūšlaukėje, Irena šŠvabins- 
kaitė Šiauliuose, Algimantas '"Ta- 
mašauskas Kaune, Kestutis Valan- 
tiejus Kaune, Birutė Visockaitė 
Kybartuose, Eugenijus "Talandis, 
Algimantas Žilinskas Šakiuose. 


III-ji laida (testatų data — 1948 
III.30): 

Joana Deckytė Klaipėdoje Os- 
valdas  Mickūnas  Ražaitėliuose, 
Danutė Miklaševičiūtė Tauragėje, 
Engelberta Miniotaitė Telšiuose, 
Zenonas Milijonavičius Šiauliuose, 
Danutė Norkaitytė Kiduliuose, Iza- 
belė Savickaitė Valdeikiuose, Ro- 
mana Šadauskaitė Plateliuore, Jo- 


nas Šarka Vepriuose, Anatolijus 
Šlutas Kaune, Adelė Žiubikaitė 
Mažeikiuose. 


Drauge su trečiąja laida baigia- 
muosius egzaminus išlaikė pašalie- 
čio teisėmis: 

Algimantas Damijonaitis Kaune, 
Vytautas Grudzinskas Kaune, Vy- 
tautas Janonis Panevėžyje, Vytau- 
tas Sužiedėlis Kaune, 


Suaugusiųjų laida (1948.11.14): 

Alfonsas Balnius Naumiestyje, 
Kostas Dočkus Pavartyčiuose, Juo- 
zas Germanas Makalave Antanas 
Gintneris Meištuose, Stasys Gudai- 
tis šŠilgalyje, Danguolė Liormanai- 
tė Marijampolėje, Vytautas Pode- 
rys Kluoniškyje, Vytautas Šuopys 
Sintautuose, Stasys Vaičius Kalna- 
liuose. 


P. Maldeikis 


HANOVERIO LIETUVIŲ 
PROGIMNAZIJA 


1. Organizavimas 


Hanoveryje - Stoeckene, DP Bal- 
tų stovykla susiformavo 1945 ru- 
denį. Pirmieji lietuviai čia atvežti 
lapkričio 7. Greit ši kolonija augo 
ir apie Kalėdas čia jau buvo per 
300 lietuvių. 

Pirmiausia nuo 1945XI17 čia 
pradėjo veikti keturių skyrių pra- 
dinė mokykla, kurią suorganizavo 
ir vienerius metus vadovavo bu- 
ves Šakių apskr. pr. mokyklos vyr. 
inspektorius J. Kašelionis. 1945-46 
kilo būtinas reikalas organizuoti 
vietoje progimnaziją. 

Progimnazijos steigimui mielai 
pritarė ir vietinės UNRRA direk- 
torius Binard, nes buvo dar tiki- 
masi, kad lietuvių kolonija Hano- 
veryje greit ir žymiai paūgės. 

Steigiamasis pasitarimas įvyko 
1946 birželio 24. Susirinkusieji su- 
tarė, kad Hanoveryje, kaip Britų 
zonos centre, lietuvių gimnazija 
ar bent progimnazija yra cteigtina, 
ir mielai pasižadėjo joje dirbti, bū- 
ti jos mokytojais. LTB švietimo 
valdybos įgaliotinis (Detmolde) M. 
Krikščiūnas šiam reikai mielai 
pritarė ir savo raštu Nr. 44 iš 
1946 liepos 1 leido Hanoveryje or- 
ganizuoti lietuvių progimnaziją ir 
direktoriaus pareigas pavedė J. 
Kašelioniui. švietimo valdyba 1946 
X.IT raštu lietuvių progimnaziją 
Hanoveryje patvirtino. 


2. 1946-47 mokslo metai 


Progimnazijoje sutiko dėstyti šie 
mokytojai (I ir II klasėse): kun. 
Jonas Ruokis — tikybą, Juozas 
Kašelionis — lietuvių kalbą ir Ii- 

teratūrą Alb. Griškėnas — mate- 
matiką, A. Petrauskas — istoriją, 
El. Bichnerytė — piešimą, anglų 
ir vokiečių kalbas, O. Antanaitie- 
nė — kūno kultūrą ir geografiją, 
J. Petronis — gamtą ir muziką, 
B. Bliumfeldienė — rankų darbe- 
lius. 

Mokytojų sąstatas truputį kei- 
tėsi. O. Antanaitienė išsikėlė į Ful- 
dą, A. Griškėnas, pakviestas visos 
stovyklos komendantu, iš mokyto- 
jo pareigų pasitraukė, A. Petraus- 
kas 1946.X.T atsisakė dirbti pro- 
gimnazijoje, nes pats ėmėsi moky- 
ti: anglų kalbos. 

Tačiau progimnazijoje darbas 
nenutruko. Šiuos pakeitė kiti as- 
menys: Aldona Valantinaitė  per- 
ėmė dėstyti geografiją, istoriją, 
dainavimą ir kūno kultūrą mergai- 
tėms, Gvidas Valantinas — kūno 
kultūrą berniukams. 


8. 1947 -48 mokslo metai 


Šiais metais jau atsidarė ir III-ji 
klasė. Pirmiesiems mokslo metams 
pasibaigus iš mokytojo pareigų dar 
pasitraukė J. Petronis (atsidėjo 
vien muzikai), tačiau nuo 1947.IV 
„26 vėl grįžo A Petrauskas ir viso- 
se klasėse pasiėmė dėstyti visą ma- 
tematiką ir fiziką. Istorijai ir pie- 
šimui dėstyti nuo 1947.IV.29 pa- 
kviesta Magdalena Kriaučiūnienė. 


4. Mokslas ir mokiniai 


1946-47 m. m. buvo pradėti rug- 
piūčio 7. Tą dieną Hanoverio lietu- 
vių kolonija iškilmingai šventė. 
Buvo specialios iškilmingos pamal- 
dos ir posėdis, 

Pirmaisiais m. m. progimnazija 
nebuvo gausi: Pirmoje klasėje bu- 
vo 9 mokiniai (5 bern. ir 4 merg.), 
antroje — 3 (2 b. ir 1 m.). Nors 

žiema buvo sunki, tačiau buvo dir- 
bama normaliai, mokiniai pakan- 
kamai buvo aprūpinti vadovėliais 
ir mokslo metai baigėsi švietimo 
valdybos nustatytu laiku, 1947.III 
.29, 

1947 -48 m. m. pradėti balandžio 
21. I kl. buvo 9 mokiniai, II — 5 
ir III — 4, viso 18 (10 bern. ir 8 
merg.). 


5. Kultūrinis darbas 


Negausioje Hanoverio kolonijoje 
neatsirado menininkų, solistų, Ta- 
čiau šią centrinę baltų koloniją 
(kurioje gyveno apie 500 latvių, 
apie 300 lietuvių, apie 150 estų ir 
apie 200 ukrainiečių) labai mėgo 
Britų karinė vadovybė ir UNRRA. 
Jie patys čia dažnai lankydavosi 
ir atsiveždavo įvairių augštųjų pa- 
reigūnų svečių. Lietuviams tekda- 
vo reprezentuoti „ypač progimnazi- 
jai. Mokiniai turėdavo įvairiausio- 
mis progomis būti ir lietuvių re- 
prezentantais: vaidinti, dainuoti, 
deklamuoti bei sportuoti. Tokie 
mokinių pasirodymai svečiams pa- 
tikdavo. Labai iškilmingai, su 
kruopščiai parengta mokinių ir mo- 
kytojų programa, pradedami ir 
baigiami mokslo metai, gražiai at- 
švęsta Kalėdų Eglutė, 400 metų 
lietuviškos knygos jubilėjus, vasa- 
rio 16 d., surengta šv. Kazimiero 
akademija ir kitos lietuviškosios 
tautinės bei religinės šventės. Pro- 
gimnazija buvo spiritus movens, 
kuris suko beveik visą lietuvių kul- 
tūrinį judėjimą Hanoverio lietuvių 
kolonijoje. 

Kadangi apie 95 Yo kolonijos gy- 
ventojų yra eiliniai darbininkai, 
ūkininkai, buv. kariai, todėl visi 
mokytojai be savo tiesioginio dar- 
bo progimnazijoje, dar būdavo ap- 
krauti įvairiomis kitomis pareigo- 


mis organizaciniam - kultūriniam 
kolonijos gyvenime, 


6. Darbo sąlygos 


Hanoverio stovykloje darbo ir 
gyvenimo sąlygos buvo nepapras- 
tai sunkios. Gyventa paprastuose 
cementiniuose, dažnai be grindų ir 
lubų, drėgnuose barakuose. Šeimai 
butas — vienas kambarėlis. Mais- 
tas mokytojui — 1700 kalorijų die- 
nai, o prisipirkti buvo labai bran- 
gu. Tiesa, mokytojai iš vokiečių 
iždo gavo apie 300 -400 RM mėne- 
sinio atlyginimo. Tačiau už šitą at- 
lyginimą galima buvo prisidurti tik 
vienas kilogramas riebalų: sviesto 
(480) ar lašinių (apie 400 RM). 
Todėl mokytojų ir mokinių svei- 
katingumas nuolat menkėjo, Gau- 
tieji iš brolių amerikiečių maisto 
produktai mokiniams buvo tik ma- 


Hanoverio progimn. tautinių šokių būrelis su mok. A. Valantinaite 


žytė žvaigždutė tamsoje. Tačiau ir 
tokiose sąlygose dirbta ir daug 
dirbta progimnazijoje ir už jos 
sienų. 


Progimnazijoje veikė skautų 
draugovė, kuriai priklausė beveik 
visi mokiniai. Čia skautams vado- 
vavo A. Valantinaitė.  Aktyvieji 
katalikai moksleivmiai priklausė 
ateitininkų organizacijai. Jiems va- 
dovavo kun. J. Ruokis ir A. Pet- 
rauskas. Prie progimnazijos veikė 
ir lietuvių biblioteka, kuriai gražią 
pradžią davė knygos iš amerikie- 
čių. Ji būdavo papildoma tremtyje 
išeinančiomis lietuviškomis knygo- 
mis ir žurnalais. Buvo čia apie 600 
egz. lietuviškų knygų. Biblioteką 
tvarkė Bliumfeldienė. 


J. Kašelionis 
1947. IX .6 


(Bus daugiau) 

IŠ PULK. K. RUMŠOS ATSIMINIMŲ 


KOVOSE PRIEŠ BOLŠEVIKUS 1918 


JONAS RŪGIS 


Šitam įvykių aprašymui panau- 
doti atsiminimai pulk. Kazimiero 
Rumšos, kuriais jis maloniai suti- 
ko su manim pasidalinti. Pulk. K. 
Rumša vienas žymiausių kovotojų 
prieš bolševizmą, išgarsėjęs pla- 
čiuose Uralo ir Sibiro plotuose. 
Šito ne eilinio asmens spalvingas 
gyvenimas paminėtinas pradžioje. 

Pulk. Rumša, žemaitis, gimęs 
1886 Vilkų-Kampo kaime, Švėkš- 
nos parap. yra, jo žodžiais, Lietu- 
vos sūnus, kurį likimas išmetė iš 
numylėto krašto į platųjį pasaulį. 
Baigęs Palangos progimnaziją jis 
pateko į Vilniaus Karininkų mo- 
kyklą ir iš jos išėjo 1909 rusų ar- 
mijos kadro karininku. Dar būda- 
mas jaunas, atsižymėjo fechtavimo 
sporte, gavo kelis aukso medalius, 
1913 tapo Rusijos čempionu ir pa- 
skirtas Petrapilio Karininkų mo- 
kyklos instruktoriumi, 


Prasidėjus I Pasauliniam karui, 
poručikas Rumša Rytprūsiuose 
1974 rugp. 17 pateko vokiečių ne- 
laisvėr. 1915 liepos mėn. jis iš be- 
laisvių stovyklos Badene pabėgo į 
Prancūziją ir plačiai išgarsino sa- 
vo vardą. Grįžęs pro Serbiją Rusi- 
jon, jis toliau dalyvavo kovose, 
pasiekdamas pulk. leit. laipsnio, ėjo 
pulko vado pareigas ir buvo atžy- 
mėtas aukso kardu ir visais rusų 

karo ordinais iki šv. Jurgio ordino 
imtinai, 

Įvykus Rusijoje bolševikų per- 
versmui pulk. Rumša 1917.XII.8 
perėjo į lenkų gen. . Dowbor-Mus- 
nickio korpusą, o iš ten išvyko toli- 
mesnėm studijom į Generalinio šta- 
bo akademiją Petrapilyje. Atsitik- 
tinai pas draugą gruziną jaunam 
pulkininkui teko susitikti arbatė- 
lėje su tų laikų bolševikų tautų 
komisaru J. Stalinu. šis, išgirdęs 
apie pagarsėjusio karininko žygius, 
staiga kreipėsi į Rumšą sakyda- 
mas: „Tokių mum reikia. Ateik į 
Smolnyj Institutą“. Rumšai teko 
slapstytis net nuo draugų, kol a- 
kademija buvo evakuota į Ekate- 
rinburgą. 

Ekaterinburge Rumša buvo iš- 
rinktas slaptos priešbolševikinės 
akademijos organizacijos vadu. 
1918 IV.20 įvyko sukilimas ir bol- 
ševikai buvo išvaryti iš Ekaterin- 
burgo. Pulk. Rumša buvo jų pa- 
skelbtas liaudies priešu ir už jo 
galvą paskirta 50.000 rublių. Pulk, 
Rumša užėmė Uralo srities štabo 
viršininko vietą ir šiose pareigose 
jis tuoj davė istorinį įsakymą tar- 
dytojui Sokolovui ištirti Ekaterin- 
burge caro Nikalojaus II ir jo šei- 
mos nužudymą. Bet matydamas, 
kas dedasi Uralo srityje, pulk. 


Rumša rugp. 12 vėl perėjo į lenkų 
kariuomenės užuomazgą Rytų Ru- 
sijoje ir pradėjo organizuoti lenkų 
karinius vienetus kaip organizaci- 
nio skyriaus vadas. Čia jam teko 
susidurti su patekusiais į šią sritį 
lietuviais, ir jis įsteigė atskirą lie- 
tuvišką kuopą jo organizuojamame 
pulke. 

1919, kovodamas atsitraukiančių 
iš Sibiro Sąjungininkų arjergarde, 
pulk. Rumša išvengė bolševikų ne- 
laisvės, nesidavė nuginkluojamas 
ir prasimušė iki Vladivostoko. Ir- 
kutske už jo galvą bolševikai ant- 
rą kartą buvo paskyrę 50.000 rub- 
lių. Už tas kovas ir narsumą jis 
buvo apdovanotas anglų, prancū- 
zų ir serbų augštais karo ordinais. 

Su tais daliniais, kuriuos jam 
pavyko išvesti iš Sibiro, 1920 at- 
vyko į Lenkiją. Dancige juos vo- 
kiečiai norėjo nuginkluoti, bet 
Rumša nesidavė ir prasiveržė į 
Lenkiją. Čia jis buvo paskirtas Si- 
biro divizijos vadu, sudarytos iš 
papildytų jo dalinių, ir pasiųstas į 
kovas su bolševikais ties Varšuva. 
Šiose kovose ir pulk. Rumša, ir jo 
divizija atsižymėjo ir pagarsėjo. 
Rumša buvo apdovanotas augščiau- 
siu Lenkijos karo ordinu „Virtuti 
Militari". 

Bet pasibaigus karui su bolševi- 
kais, pulk. Rumša nustumamias į 
šalį. Jis nesilankstė nei Pilsudskiui, 
nei jo legionininkams ir todėl po 
karo penkerius metus išbuvo be 
paskyrimo ir buvo net patrauktas 
teismo atsakomybės už neva pra- 
gaištingą lenkams kariuomenės or- 
ganizavimą Sibire. Bet tai buvo tik 
savotiškas kerštas valdančios ka- 
riuomenę klikos, ir pulk. Rumša, 
nesulaukęs nei teismo, nei rehabi- 
litacijos, 1928 paleistas atsargon. 

Plačiuose Sibiro plotuose dar 


Pulk. K. Rumša 1945 Londone 


prieš 1914-1918 karą buvo gan 
daug lenkų ir lietuvių. Tarpe jų 
buvo sukilimų prieš rusus dalyvių, 
buvo ir atvykusių į šį kraštą už- 
darbio, daugiausia prie Sibiro ge- 
ležinkelio. Be to, ir I Pas. karo 
eigoje daug lietuvių pasitraukė į 
Rusijos gilumas. 

Sibiro politinė padėtis 1918 va- 
sarą buvo labai neaiški ir paini, 
tai ir lietuvių, patekusiu į tą platų 
kraštą tarp Volgos ir Vladivosto- 
ko, savijauta buvo nepavydėtina. 
Visas krašto gyvenimas daugiau- 
sia koncentravosi apie Transsibi- 
rinio geležinkelio liniją. O toje li- 
nijoje padėtis buvo labai supainio- 
ta, ir dalis jos stočių buvo bolše- 
vikų, dalis baltųjų rusų rankose. 
Ir vieni, ir kiti gaudė vyrus ir ver- 
tė juos kovoti savo daliniuose. Lie- 
tuviai daugumoje nelinko bolševi- 
kų pusėn (priešingai latviams, ku- 
rių daliniai smarkiai kovėsi raudo- 
nųjų pusėje; Volgos fronto vadu 

paties Trockio buvo paskirtas lat- 
vis Vacetis, o vienos bolševikų ar- 
mijos vadu buvo pagarsėjęs Ber- 
zinš, jos politiniu komisaru Kal- 
ninš). 

Atsidūrę tolimose Uralo ir Si- 
biro srityse ir patekę į baisias ka- 
ro apystovas, lietuviai vyrai, jieš- 
kodami išeities, pradėjo kreiptis 
į organizuojamą lenkų kariuome- 
nės dalinį. Pulk. Rumša, kaip for- 
mavimo viršininkas, davė įsakymą 
priiminėti ir lietuvius vyrus vieno- 
domis sąlygomis ir teisėmis su 
lenkais, Be to kadangi daugelis 
lietuvių net nekalbėjo lenkiškai, 
tai jo patvarkymu buvo atskira, 
grynai lietuviška kuopa. Tokiu 
būdu Buguruslane, I-me šaulių Ta- 
do Kosciuškos vardo pulke, atsi- 
rado 7T-oji lietuvių kuopa. Jos va- 
du buvo paskirtas poručikas, vė- 
liau kapitonas Lenkevičius. 

Buguruslane trumpu laiku buvo 
suformuotas I šaulių pulkas, vie- 
nas eskadronas ulonų, štabas su 
visais reikalingais padaliniais. Vi- 
sas tas dalinys pasikrovė į trau- 
kinius ir vyko į Novonikolajevską. 
Kai daliniai pasiekė Ufos miestą, 
jų ešalonai buvo sulaikyti čekų 
dalinių vado, rusų gen. Vojcie- 
chovskio įsakymu. Čekai pateikė 
daliniui ultimatumą: vykti į fron- 
tą arba būti nuginkluotiem ir už- 
darytiem belaisvių stovyklose. Če- 
kai buvo daug stipresni ir jų uUl- 
timatumą teko priimti ir sutikti 
tiesiai vykti į kovų su bolševikais 
frontą. Tokiu būdu ir lietuvių su- 
formuotas dalinys 1918 buvo įvel- 
tas į rusų naminį karą. 

Pulk. Rumšos daliniui teko ko- 
voti tris paskutinius mėnesius 1918 
plačioje srityje: šiaurėj Sibiro ge- 
ležinkelio linija Simbirskas - Bugul- 
ma -Ufa, o iš pietų — Samara 

(Kuibyševas) - Belebej - Ufa. Tame 
dideliame trikampyje tarp Bugul- 
mos ir Belibejaus yra apie 150 
km. Visas tas kraštas buvo labai 
apgyventas. 

Kaip paaiškėjo, priešo pusėje 
buvo raudonųjų rusų daliniai, ku- 
rie nepasižymėjo ypatingų kovin- 
gumu, bet kovojo daugiau prie- 
varta. Jie nebuvo tiek pavojingi 
priešai, kaip kad latvių Vicetiso 
ir Berzinio pulkai, kurie kariavo 
tarp Ekaterinburgo ir Permės, to- 
liau į šiaurę, arba buv. vengrų 
belaisvių pulkai ar kiniečių dali- 
niai, pagarsėję savo ypatingu žiau- 
rumu. 

Išsiaiškinęs padėtį, pulk. Rumša 
tuoj nuvyko pas jungtinio korpo 
vadą gen, Kappelį, kuris jau buvo 
girdėjęs apie jį ir draugiškai jį 
sutiko, pažadėdamas visokeriopą 
paramą. Svarbiausia, kad iš gen. 
Kappelio buvo priskirta daliniui 
artilerijos baterija ir buvo duotos 
laisvos rankos imti reikalingą pa- 
stočių skaičių iš gyventojų kariuo- 
menės pervežimams. Pasinaudojant 
tuo leidimu, pulk. Rumšai pavyko 
visus savo dalinio pėstininkus su- 
sodinti į vežimus. Dalinys pasida- 
rė labai judrus. 

Tokiam karui reikėjo suplanuoti 
ir specialią taktiką, pritaikytą 
krašto sąlygom ir metų laikui. 
Šiame krašte spalio, o ypač lapkri- 
čio ir gruodžio mėnesiai labai šal- 
ti ir iškrenta daug sniego. Kariuo- 
menei nakčiai būtinai reikalingos 
pastogės. Totorių kaimai buvo di- 
deli, bat atitolę vienas nuo kito ko- 
kia 20-30 km. Kas užimdavo kai- 
mą, tas buvo šiltose patalpose, To- 
dėl susidarė savotiškas kaip ir 
susitarimas: 8 valandų karo die- 
na. Kovota dienomis, o naktimis 
sėdėta šiltose pastogėse. "Tokios 


tvarkos prisilaikė abi kovojančios 
pusės, 

Tuo tarpu 1918 lapkričio vidury 
dalinį pasiekė žinios apie įvykius 
Europoje: karo pabaigą Vakaruo- 
se. Rumšos dalinio kareiviai pra- 
dėjo nerimauti. Kovoms, į kurias 
dalinys buvo čekų įveltas per prie- 
vartą, nesimatė galo. Sužinojęs 
apie atvykimą iš Čekijos karo mi- 
nieterio gen. Stefaniko, pulk. Rum- 
ša nuvyko pas jį išsiaiškinti padė- 
tį. Gen. Stefaniką jis gerai pažino 
ir susidraugavo pabėgęs iš vokiečių 
nelaisvės į Prancūziją. Su gen. 
Stefanikų jis galėjo kalbėti atvirai 
ir iš jo sužinojo, kad dalinys nie- 
ko gero laukti negali, ir čekų el- 
gesys yra tikrai nedraugiškas, Už- 
miršo apie dalinį ir lenkų Karinis 
Komitetas ir kariuomenės štabas 
Novonikolajevske. 

Atėjo gruodžio mėnuo ir šalčiai 
pradėjo siekti 40“ C žemiau nulio. 
Be to, kildavo baisios sniego aud- 
ros, vadinamos buranais. Bolševi- 
kai nesnaudė ir siuntė savo agita- 
torius, kurie kalbino mesti kovas, 
pereit raudonųjų pusėn ir vykti 
pro Rusiją namo, nes karas jau 
seniai baigtas. Vieną vakarą bol- 
ševikų įtikintiems lenkų kareiviams 
pavyko sukiršinti beveik dalinį. 
Pulk. Rumšai pavyko likviduoti 
kilusią suirutę ir grąžinti tvarką 
savo dalinyje be kito pažadėjus 
kareiviams išvesti juos iš kovų 
fronto. Tik T-oji lietuvių kuopa ne- 
pasidavė bolševikų agitacijai, liko 
visą laiką disciplinuota ir ištikima 
savo vadovybei, ir jos elgesys, anot 
Rumšos žodžių, buvo be priekaišto. 

Visose sunkiose trijų mėnesių 
kovose Bugulmos - Belebejaus fron- 
te dalyvavusi lietuvių T-oji kuopa 
pulk. Rumšos buvo branginama ir 
paprastai laikoma rezerve. Lietu- 
viai suprato, kad vienintelis būdas 


išvengti bolševikų klastos ir žiau- 
rumų, buvo susiklausymas ir disci- 
plina. Pulk. Rumša aprašinėja bū- 
dingą lietuvių kuopos laikymąsi 
mūšyje prie Konstantinovkos kai- 
mo, kuris buvo paminėtas gen. 
Kappelio įsakyme Nr. 74 gruodžio 
12, iškeliančiame dalinio nuopelnus 
kovose. 

Pulk. Rumšos dalinys gavo įsa- 
kymą užimti Konstantinovkos kai- 
mą, kad apsaugotų rusų armijos 
sparną, vykstant platesnio masto 
operacijoms. Artilerijos kova tę- 
sėsi visą dieną, ir dalinys ataka- 
vo kaimą, kuris pasirodė esąs 1a- 
bai didelis. Iki vakaro sutemų tik 
dalis kaimo buvo užimta. Reikėjo 
pajudinti ir rezervus, ir pulk. Rum- 
ša. davė įsakymą T-tai lietuvių kuo- 
pai pulti likusią namų grupę ir iš- 
mušti bolševikus. Jis patsai raitas 
sekė kuopos vykdomą puolimą. Su 
pasigėrėjimu Rumša rašo, kaip lie- 
tuvių kuopa, ramiai, tartum ma- 
nevruose, sudarė grandinę ir, bol- 
ševikų artilerijai šaudant, pradėjo 
ataką. 

Lietuvių kuopa, gražiai pasiro- 
džiusi kovose 1918 metais, sekan- 
čiais metais buvo išskirta ir per- 
organizuota į savarankų atskirą 
Lietuvių DLK Vytauto Batalijoną, 
priklausiusį 5-tai Lenkų šaulių Si- 
biro  Divizijai, kuriai vadovavo 
pulk. K. Rumša. Bet apie tą bata- 
lijoną teks parašyti vėliau. 

KNYGOS, 


ROCZNIK BIALOSTOCKI I. 1961 


Išleido “Sudėtinė Jotvingių komisija, 
Balstogės muzėjaus vadovybė ir Lenki- 
jos Istorijos Draugijos Balstogės skyrius. 
424 p., kaina 95 zlotai. 


Daugiau ar mažiau Lietuva liečiantieji 
straipsniai: 


Studijų skyriuje A. Kaminski nagrinė- 
ja Wiznos vietovės ant Narevo upės 
reikšmę XII-XIII a, ir kur šakojosi ke- 
liai: į jotvingių kraštą ir Gardiną, į 
Tykociną, į Drokočiną ir Plocką. Iš Gar- 
dino į Varšuvą keliavo žmonės per Wiz- 
ną. Jos apylinkėje autorius randa seno- 
vės Kajmy, tris Danovo (Dainavos) vie- 
toves, Sambory (Sambūrys). Tai rodo, 
kad kai kurių vietovių vardai yra lietu- 


PINI 


Lietuvos grašis 
Lietuvos kapa 
Lietuviškas rublis 


ŽURNALAI 


vių ar jotvingių kilmės, nors istoriniais 
laikais Wizna buvusi baltų rankose tik 
8 ar 14 metų (XII a.) Autorius mano, 
jog trys Danovo kaimai bus greičiausia 
atsiradę 1286-1302 iš lietuvių “pabėgė- 
lių", čia radusių prieglaudą. 

Stanislaw Alexandrowicz rašo apie Gu- 
dų ir Lietuvos miestelius, kaip prekybos 
židinius, XVI ir pirmoje pusėj XVII a. 
Studija apima 68 spaudos puslapius. 
Miestelių daug atsiranda XV a., ir jie iš- 
siplečia XVI a. Visi jie turi prekybos 
aikštę; kai kuriuose vyksta mugės. Juose 
įsikuria karčiamos, užeigos. Studijoje at- 
sispindi prekyba, muitai, amatininkai, per 
kaimus vaikščiojantieji pirkliai etc. Duo- 
ta žinių iš 51 miestelio, str. gale pridč- 
tas jų Žemėlapis. Įdomi ir ano meto, XVII 
a., pinigų kurso ir matų lentelė: 


GAI 


10 pinigėlių 
60 grašių, 


30 lenkų grašių = 1 liet. gr. kapa. 


MATAI 
karčiai — čvertkos 
Statinė (Vilniaus) 4 ketvirtys — 72 gorčiai didieji = 407.4 1, 
Mažioji statinė — 4 Krokuvos karčiai — šankiai — 102. 1, 
Medaus praustuvė — 1/12 did. statinės — 12 gorčių, 


Lietuviškas svaras 
8 liet. svarai — 2.96 kg. 

40 liet. svarų = 14.8 kg, 

200 liet. svarų = 5 liet. akm. — 74,8 kg. 


Lietuviškas bezmėnas 
Lietuviškas akmuo 
Lietuviškas centneris 


037 kg, 

Istorinės medžiagos skyriuje telpa Jan 
Jaskanis str. Referuoja apie 1958-59 
Otovos kapinių (Suvalkų apsk.) kasinėji- 
mus. Atrasti iš III-IV a. po Kr. kapai. 

Wl. Ziemlinska - Odojowa rašo apie 
1959 archeologinius radinius irgi Suvalkų 
apskr, Žywa Woda kapinėse. 

Jerzy Wisniewski tiria jotvingių sody- 
bas. Tiriamasis plotas: nuo Vištyčio eže- 
ro pro Vygrius į Gardiną, t. y. Suvalki- 
jos trikampis, atsiradęs Lenkijos ribose. 
Be žinomų sodybų ir kaimų, autorius 
randa jų ir daugiau buvus jotvingių Že- 
mėje ir bando surasti jų buvimo vietą. 

Anna Rosinska - Derwojed rašo apie 
Balstogėį mirusio menininko Mykolo Ku- 
lešos darbus. Jis gimė 1800 Vilniuje, mo- 
kėsi Vilniaus Universitete, Meno Akade- 
mijoje (1817-1829). 1837 buvo paskirtas 
į Kražių gimnaziją piešimo mokytoju; 
1839 perkeltas į Gardiną, 1844 į Balstogę. 

Tadeusz Dzierzykray - Rogalski ir Jan 
Jaskanis rašo apie pradčtus archeologi- 
nius kasinėjimus 1959 m. Jatwiež Mala, 
Monki apskr., jotvingių - sūduvų vietovėje. 

Klausimų ir svartymų skyriuje Jerzy 
Wišniewski duoda keleta pastabų apie 
15-17 a. gyvenvietes senovės sūduvų gi- 
riose. Išnaikinus jotvingius - sūduvus, į jų 
vietą pamažu atvyko žmonės nuo Gardi- 
no, Alytaus ir iš Mozūrijos. Sunkiausia 
surasti pirmuosius aitvykčlius ir sužinoti, 
kada tai įvyko, iš kur jie atėjo ir kokiai 
tautai priklausė. Autorius duoda turimas 
žinias apie Seirijus. Lazdijus, Seivą, Sei- 
nus, Beržininkus, Kapčiamiestį, Vygrius, 
Pilipavą, Daunspūdą, Augustavą ir kitas 
vietoves. Jis mano, kad daug gyvenviečių 
ten dar nebuvo prieš 1667, kol atsikėlė 
vienuoliai  kamenduliai. 

Autoriaus teigimu, tame Suvalkų “tri- 
kampyje"“, kaip dabar mes jį vadiname, 
nebuvo pastovių gyventojų. Ir jis linkęs 
naujus gyventojus gudais laikyti. 

Knut Olof Falk pateikia savo pastabas 
apie pietinių po-jotvinginių miškų gyven- 
vietes 15-17 a. Yra tai J. Wisniewskio 
straipsnio tęsinys, daugiau jis žiūri į 
kalbinę pusę, remiasi K. Būga, G. Geru- 
liu. Priešingai J. Wisniewskiui nurodo, 
kad pietinė Suvalkijos dalis buvo apgy- 
venta lietuvių, o ne slavų. 

Literatūros skyriuje duodama veikalų, 
liečiančių Palenkės, Prūsų ir Gudų isto- 
rinius ir kalbinius klausimus, vertinimai. 

R. Odoj peržvelgia J. Antoniewicz'o 
studiją) K archeologičeskomu izučeniju 
drevnego nasielenija Pribaltiki, Izviestija 
Akademu Nauk Estonskoj SSR t. VI, Z. 
2 (1957) p. 166- 177. 

R. Odoj svarsto J. Antoniewicz'o 
straipsnį The Mysterious Sudavian Peop- 
le, Archeology, II, Nr. 3, New York, 

1958, p. 158-161. (Žiūr. T. Pr. I-1, p. 
63 - 64). 

Wladyslaw Ochmanski labai plačiai, be- 
veik 7 puslapiuose, aptaria J. Topolski'o 
ir J. Wisniewski'o 1959 išleistą Lustracje 
wojewodztwa podlaskiego 1570 i 1576. 
Knygą išleido Istorijos Institutas PAN, 
turi XXXIV + 191 pusl. teksto su že- 
mėlapiu. Tai karališkųjų turtų ir žemių 
XVI-XVIII a. apžvalga, duodanti iki tol 
mažai naudotus šaltinius. 

Jerzy Ochmanski duoda pataisų ir pa- 
tarimų S. O. Szczerbakow'ui, parašiusiam 
20 puslapių straipsnį: Torhivlja zachid- 
nobiloruskich mist (druha polovina XVI- 
perša polovina XVII s t.) tilpusi Pitan- 
nia istorii SRSR. Lviv, 1958, p. 120 - 140. 

Straipsnyje autorius nagrinėja Lie- 
tuvos Brastos, Gardino, Pinsko, Slonimo 
ir kitų miestų prekybą. 

T. Zdancewicz plačiai rašo apie švedo 
prof. Knuto Olof Falk'o kalbotyros vei- 
kalą: Wody wigierskie i hucianskie, Stu- 
dium toponomastyczne I, Uppsala, 1941, 
248 p. ir Žrodla rękopismienne II, Lund, 
196 p. 

Prof. Falk tyrinėjo Vygrių ežero sritį, 
apie 15 km nuo Suvalkų į rytus. Veika- 
las vertingas ir įdomus. 

Knut Olot Falk nagrinėja daugiau ne- 
gu šešiuose knygos puslapiuose T. Zdan- 
cewicz'o dvi studijas: Osobliwosci akcen- 
towe w gwarze wsi Radzinszki pod Sej- 
nami, tilpusią Studia z filologii polskiej 
i slowianskiej, II, Warszawa, 1957 ir ten 
pat Z zagadnien gwar przejsciowych po- 
granicza polsko-bialoruskiego I. Warzawa, 
1958. 

J. Zdancewicz yra gimęs Rūdziškiuos 
ir gerai pažįsta tarmę. Veikalas vertas 
lietuvių filologų dėmesio. 

Kronikoje Danutė Jaskanis praneša apie 
1959 įvykusią konferenciją ties Suvalkais, 
Šveicarijos kaime. Joje dalyvavo Var- 
šuvos archeologinio muzėjaus vedėjas dr. 
J. Antoniewicz, antropologas prof. T. 
Dzieržykray - Rogalski, kalbininkas Lun- 
do univ. prof. Knut Olof Falk, M. Ka- 
czynski, J. Jaskanis, Danutė Jaskanis, 
prof. dr. A. Kaminski, prof. dr. W. i5Sla- 
winski, W. Odojowa. Jie visi sudaro jot- 
vingių kraštui tirti ekspediciją. 

Upių, ežerų, vandenų vietovių vardų 
surašymas užsibrėžta padaryti 37 kaimuo- 
se. Tai duos kalbotyrai vertingų žinių. 
Neabejojama, kad pradžioje Sūduvos kraš- 
te gyveno lietuviai, jotvingiai. 

Yra ir daugiau įdomių studijų, kurios 
daugiau ar mažiau liečia istorinę Lietu- 
vą, bet čia nebuvo paminėtos. 


K. A. M. 


ZESZYTY HISTORYCZŽNE 


(Istoriniai sąsiuviniai). Biblioteka Kul- 
tury, Tom LXXIII. Išleido Instytut Lite- 
racki, Paryž 1962 (Institut Litteraire, S. 
A. R. L., 91, Avenue de Poissy, Mesnille 
-Roi par Maison-Laffitte (S.-et-O.). Pirmas 
sąsiuvinys, 236 p. 

Lenkų literatūros institutas Paryžiuje, 
leidžiantis mėnesinį kultūros žurnalą — 
KULTURA-—, išleido pirmą Istorinių są- 
siuvinių knygą. Šie sąsiuviniai skiriami 
medžiagai, liečiančiai naujausią Lenkijos 
istoriją: atsiminimai, memuarai, praneši- 
mai, recenzijos, dokumentai ir pan. Nu- 
matoma duoti jau sekančiame sąsiuviny- 
je ir bibliografiją istorinių darbų, liečian- 
čių Lenkijos ar Rytų Europos istoriją. 

Pirmame  sąsiuvinyję randame du 
straipsnius - atsiminimus apie žymų len- 
kų veikėją Rusijoje Aleksandrą Lednickį 
(1866-1934), parašytus Z. Nagurskio ir 
prof. W. Lednickio (Aleksandro sūnaus). 
Tai buvo žymus lenkų veikėjas carinėje 
Rusijoje, daug nuveikęs gindamas ne tik 
lenkų bet ir kitų tautų reikalus. Lednic- 
kis buvo kilęs iš Minsko, iš istorinės 
Lietuvos. Jo pažiūros į Lietuvos ir Len- 
kijos santykius yra labai įdomios ir nu- 
šviečiamos Z. Nagurskio atsiminimuose. 
Dar 1904 kalbėdamas vienų sukaktuvių 
proga Lentvaryje A. Lednickis apie len- 
kų vaidmenį Lietuvoje ir Gudijoje yra 
taip išsireiškęs: “Mes čia nesame vienly- 
pė masė, čia yra ir kitos tautos, kurios 
pareiškia savas nepriklausomas teises ir 
kuriom lenkų žodis nėra tuo, kuo jis 
yra mums. Tas žodis turi būti kultūros 
švyturiu, emblema teisingumo ir vieni ki- 
tų pripažinimo.“ 

Susitvėrus nepriklausomai. Lenkijai, 
Lednickis buvo šalininku būtino susitari- 
mo su Lietuva, nors ir toli einančių nuo- 
laidų keliu. Jis buvo šalininkas gero su- 
gyvenimo su Lietuva ir Latvija, teigda- 
mas, kad traktatais sutvarkius su tom 
valstybėm Lenkijos išėjimą į Baltijos jū- 
rą, Lenkija išsilaisvintų nuo priklausomy- 
bės Dancigo uostui. 

Bet Lenkijoje A. Lednickis buvo smar- 
kiai puolamas, ypač endekų. Prieš jį bu- 
vo pradčia šmeižtų ir apkalbinėjimų kam- 
panija, ir jo balso nebuvo klausoma. 
Šie straipsniai siekia teisingai įvertinti 
Lednickio veikimą ir reikšmę. 

šios pirmos knygos turinys labai įvai- 
rus. Čia daugiausia randame atsiminimų 
žmonių, kurie gali turėti didesnės ar ma- 
žesnės reikšmės Lenkijos istorikams atei- 
tyje. Kaikurie šių atsiminimų gali būti 
įdomūs ir Lietuvos istorikams. 

Jonas Rūgis 


BIBLIOGRAFIJA APIE LIETUVA 
IR LIETUVIUS 


Lithuania and Lithuanians. A Selected 
Bibliography. Compiled by Jonas Ba'ys. 
Published for the Lithuanian Research 
Institute by Frederick A. Praeger, Pub- 
lisher, New York 1931. X, 190 p. (Studia . 
Lituanica II). 

Bibliografija — siaura prasme — knygų 
aprašymo mokslas, disciplina. Bibliogra- 
fija, kadangi mokslas, tai reikalauja yna- 
tingo tikslumo ir galimai didesnio pilnu- 
mo aprašymo ribose — laiko, vietos ar 
objekto atžvilgiu. Jei to pilnumo nesiekia, 
tada toks aprašymas nėra bibliografija, 
bet tik paprastas knygų sąrašas, rekomen- 
dacija ar informacija. 

J. Balio veikalas bus bene pirmoji lie- 
tuviška bibliografija už Lietuvos ribų po 
II pas. karo. Jos apimtis literatūra apie 
Lietuvą ir lietuvius, laikas — neriboja- 
mas. Viso 1182 pozicijos ir kiek papildy- 
mų, suskirstyta į 12 skyrių, o šie vel 
į poskyrius. Knygų aprašymas darytas pri- 
silaikant American Library Association 
standarto. Lietuvių ir slavų knygų antraš- 
tės išverstos į anglų k., rusų raidės trans- 
literuotos lotynų raidėm. Kaikuriom kny- 
gom pridėtos trumpos anotacijos. Naudo- 
jimosi patogumui prie knygų pridėti Va- 
šingtono Kongreso Bibliotekos katalogo 
numeriai, 0 jei tos knygos ten nera, tai 
nurodyta, kokioj kitoj Amerikos ar net 
Vokietijos bibliotekoj ji randama. Ne- 
maža ir visai be bibliotekų atžymėjimų, 
vadinas, knygos sunkiai randamos, bet au- 
toriui žinomos. Tas autoriaus kruopštumas 
prisideda prie šios bibliografijos svorio ir 
vertės. Be abejo, tai bus ilgam nepamai- 
nomas vadovas kiekvienam bejieškančiam 
medžiagos bet kuriam Lietuvą liečiančiam 
klausimui. 

Tačiau darbas būtų dar vertesnis, jei 
autorius savo uždaviniui būtų išvedęs aiš- 
kesnes ribas, šiuo atveju objekto atžvil- 
giu. Gerai, kad autorius atkreipė dėmesį 
į kiekvieną, kad ir trumpą straipsnį Litu- 
anus žurnale, kiekvieną rankrašty esančią 
A. Ružancovo bibliografiją, bet negerai, 
kad nemaža svarių leidinių paliko nepa- 
minėjęs. Gal čia autorius norėjo būti 
kartu ir kritiku? Bibliografija ir kritika 
nėra tas pats. Atitinkamose vietose pami- 
nčti dabartiniai periodiniai leidiniai, kaip 
Aidai, Liet. Dienos, Karys, Liter. Lenkai, 
Mūsų girios, Santarvė ir kt., bet kodčl 
liko už durų nemažiau reikšmingi Į Lais- 
vę, Tėvynės Sargas, Sėja, Metmenys, Ga- 
bija (žurn.)? Pasigendam ir kaikurių da- 
bartinių istorinių studijų, pvz. J. Vaišno- 
ros. Telpa nemaža ir svetimtaučių moks- 
lininkų veikalų iš mūsų istorijos. Bet ko- 
dėl tik kaikurių? Čč. G 

NAUJAUSIOJI ISTORINĖ LITERATŪRA 


I LAISVOJO PASAULIO LIETUVIŲ 
LEIDINIAI 


Jonas Balys. Lithuania and Lithua- 
nians. A selected bibliography. Published 
for the Lithuanian Research Institute by 
Frederick A. Praeger, Publisher, New 
York 1961.X 45 190 p. (Studia Lituani- 
ca II). 


Mykolas Biržiška. Del mūsų sostinės 
(Iš Vilniaus darbo atsiminimų). II, Nuo 
1919 liepos 1 ligi 1929 spalio 9, Nidos 
klubo leid, London 1962. 245 p. $1.50. 


Dr. Vanda Daugirdaitė - Sruogienė. Lie- 
tuvos kultūros istorijos bruožai. Paskai- 
tos, skaitytos Pedagoginiame Lituanisti- 
kos Institute 1960-61. Rankraščio teisč- 
mis. Chicago, IlL 1962. 109 p., didelio 
formato, spausdinta hektografu. 


L. K. M. Akademijos Suvažiavimo Dar- 
bai IV.1957 spalio 2-4 Romoje. Redaga- 
vo A. Liuima, SJ. LKMA leid. Nr. 6. 
Roma 1961.XIII + 321 p. 

Skyriuje: Iš istorijos randame šius 
straipsnius: Zenonas Ivinskis — Lietuvos 
ir Apaštalų Sosto santykiai amžių bėgy- 
je (iki XVIII amž. galo) p.p. 117- 152; 
Steponas Matulis — Lietuva ir Apaštalų 
Sostas 1795-1940, p.p. 153-174. Sky- 
riuje: Mūsų mirusieji duotos biografijos: 
J. Eretas plačiau rašo apie St. Šalkaus- 
kį, S. Matulis apie vysk. Pr. Būčį, R. 
Krasauskas — prel. B Čėsnį, J. Grinius 
— Pr. Dielininkaitį, J. Eretas — Pr. Do- 
vydaitį, Z. Ivinskis — K. Jokantą, S. Ma- 
tulis — arkiv. Pr. Karevičių, R. Krasaus- 
kas — vyks. J. Kuktą, M. Čyvas — kun. 
P. Malakauskį, V. Balčiūnas — kan. J. 
Meškauską, V. Viliamas — K. Pakštą, V. 
Balčiūnas — vyks. K. Paltaroką, Z. Ivins- 
kis — prel. Pr. Penkauską, S. Matulis — 
arkiv. M. Reinį, Pr. Manelis — vysk. J. 
Staugaitį, S. Matulis — kun. J. Totorai- 
ti, J. Venckus — kun. Pr. Venckų. 

Peitrončiė  Liūdžiuvienė. Atsiminimai 
apie Juozą Liūdžių. Chicagos Lietuvių 
Literatūros Draugija, Chicago 1961. 88 
p. $1.00. 


Litauen in Vergangenheit, Gegenwart 
und Zukunft. Eine kleine Dokumentation 
mit bibliographischen Hinweisen. Sonde- 
rausgabe des Elta -Pressedienstes, raš. 
maš: ir sp. rotatorium, Reutlingen 1962. 
14 p. 


Stasys Michelsonas. Lietuvių išeivija 
Amerikoje (1868-1961). Keleivio leid., 
Boston, Mass. 1961.XII 4+ 499 p. $5.00. 

Vladas Mingėla. Kun. Antanas Milu- 
kas. Jo gyvenimas ir darbai. Dedikacija 
ir viršelio aplankas dail. J. Juodžio. De- 
troit, Mich. 1962. 384 p. 


Vladas Nagius Nagevičius. Generolo 
gydytojo V. N.-N. gyvenimo ir darbų 
apžvalga. Red. B. Matulionis. Išleido V. 
Nagevičienė. 1962. 375 p. 


Povilas Pakarklis. Popiežių bulės kry- 
žiuočiams. Atspaudas iš Naujienų. Chica- 
gos Lietuvių Literatūros Draugija, Chi- 
cago 1961. $1.00. 


Povilas Pakarklis. Senasis prūsų teisy- 
nas. Atspaudas ir Naujienų, Chicagos 
Lietuvių Literatūros Draugija, Chicago 
1961, 30 p. $0.50. 


Petras Pleskevičius. Mes nešėme lais- 
vę. Lietuvos nepriklausomybės kovų sa- 
vanorio kūrėjo atsiminimai. Spaudos ben- 
drovės Rūtos leid, Hamilton, Kanada 
1961. 140 p. $1.50. 


Z. Raulinaitis. Aisčiai karinės istorijos 
šviesoje. Atsp. iš 1961 Kario. 1962. 64 
p. 250 egz. 


Antanas Rėklaitis“ Lietuvių Veteranų 
Sąjungos Ramovės pirmas dešimtmetis 
1950 - 1960. Išl. L. Veteranų Sąj. Ramo- 
vė, Chicago 1962. 353 p. 700 egz. 


Rapolas Skipitis. Nepriklausomą Lietu- 
vą statant. Atsiminimai. Išleido Terra, 
Chicago 1961. 440 p. $5.00. 


Adolfas Šapoka, Vilnius in the life of 
Lithuania. Published by the Lithuanian 
Association of the Vilnius Region, Toron- 
to, Canada. Translated into English by 
E. J. Harrison, Edited by Dr. C. R. Jur- 
gėla and Prof. S. Sužiedėlis. Toronto 
1962, 174 p. su žemėlapiu. 2,000 egz. 


K. V. Tauras. Guerrilla Warfare on the 
Amber Coast. Introduction by L. Cherne. 
Lithuanian Research Institute, Published 
by Voyages Press, 35 W. 75th St., New 
York 23, N. Y., 1962, 110 p. $3.00. 


H. Tautvaišienė. Tautų kapinynas Si- 
biro tundrose. Su K. Bielinio papildymu. 
Išleido Amerikos Liet. Socialdemokratų 
S-gos Literatūros fondas, 1962, 135 p. 
$1.25. 2.000 egz. 


Leonard Valiukas. Lithuania Land of 
Heroes. Jacket by Edmund Arbas. Lithua- 
nian Days Publishers, Hollywood, Cali- 
fornia, 1962. $4.75. Gaunama adresu: Lie- 


tuvių Dienos, 4364 Sunset Blvd., Holly- 
wood 29, Calif. 


Bernardas Žukauskas. I-io Pasaulinio 
karo tremty. Atsiminimų pluoštas. Lietu- 
vių Krikščioniškosios Demokratijos Stu- 
dijų Klubų leid, Chicago 1961. 136 p. 
$1.50. 


II VILNIAUS VALSTYBINĖS 
LEIDYKLOS LEIDINIAI 


J. Bulota, R. šaluga. Vilniaus pože- 
miuose. 1960. 103 p. 15.000 egz. 


L. Diržinskaitė, K. Plechavičius, V. 
Kremsas ir kt. Šiauliai. 1961. 71 p., su 
iliustr. 12.000 egz. 


B. Dundulis. Lietuvių kova dėl Žemai- 
tijos ir Užnemunės XV mažiuje. 1961. 


M. Feigelmanas. Senoji lietuviška kny- 
ga Vilniaus universitete, I. 1960. 1.500 
egZ. 

Leidinių iki 1.800 bibliografinė rodyklė. 


J. K. Gaudrimas. Litovskaja SSR, 2-e 
izd. Moskva 1957. 92 4+12 p. 
Trumpa muzikos istorija. 


J. Gaudrimas. Muzykalnaja kultura :50- 
vetskoj Litvy 1940 - 1960. Leningrad 1961. 
140 p. 


A. Gulbinskienė, V. Černeckis, P. Ke- 
žinaitis. Kaunas, jo praeitis, dabartis ir 
ateitis. 1960. 144 p. ir iliustracijos. 


Hitlerinė okupacija Lietuvoje. 1961. 


Iš lietuvių kultūros istorijos III. Red. 
J. Jurginis, P. Kulikauskas, A. Vyšniaus- 
kaitė, J. Žiugžda (vyr. red.). 359 p. 4000 
egz. 

R. Jablonskyte - Rimantienė — Anksty- 
bojo geležies amžiaus Lapainios puodžiai, 
V. Daugaudis — Mažulonių piliakalnis, 
R. Volkaitč - Kulikauskienė — Punios pi- 
liakalnio 1958-59 tyrinėjimų rezultatai, 
O. Navickaitė — Plokštinių kapinynų ty- 
rinėjimas Lietuvoje 1948-1958, E. Dani- 
lait6 — Archeologiniai tyrinėjimai Kiau- 
leikiuose, I. Sadauskaitt — Dėl mirusių- 
jų deginimo papročio, A. Vyšniauskaitė 
—- Laidotuvių papročiai Lietuvoje XIX- 
XX a. pirmaisiais dešimtmečiais, I. But- 
kevičius — Nauji duomenys apie XVIII 
a. žemaičių valstiečių pastatus, M. Mas- 
tonytė — Dzūkijos moterų drabužiai XIX 
a. antroj pusėj — XX a. pradžioje, S. 
Bernotienė — Kinkomojo transporto prie- 
monių gamyba, V. Milius — Kaimo ama- 
tų etnografinio tyrinėjimo klausimu, V. 
Merkys — A. Griškevičius, aviacijos pra- 
dininkas Lietuvoje, E. Laucevičius — 


Kauno pinigų kalykla, A. Gaigalaitė — 
“Kultūros" bendrovės veikla Lietuvoje, T. 
Adamonis — Dailės gyvenimo organizavi- 
mas Tarybų Lietuvoje 1918-1919, P. Ga- 
launė — Lietuvos grafika XVI-XIX a, 


P. Galaunė — Grafikos meno rinkiniai 
Lietuvoje, A. Savickas — K. Šklėrius - 
peizažistas. 

M. Jučas. Žalgirio mūšis. 2-as leid. 


1960. 10.000 egz. 


J. Jurginis. Aušros Vartai. 1960. 10.000 
egZ. 

Pasakojama apie A. V. kaip architek- 
tūrinį ir dailės paminklą, jų atsiradimą 
ir vardo kilmę. 


J. Jurginis“ Lietuvos meno istorijos 
bruožai. 1960. 493 p. ir spalv. iliustraci- 
jos. 10.000 egz. 


H. Kairiukštytė -Jacinienė ir J. Bar- 
šauskas. Pažaislis. 1960. 85 p. ir apie tiek 
pat psl. iliutracijų. 1500 egz. 


Z. Kondrotas. IX fortas. 1961. 
Nacių aukos; dokumentų rinkinys, 


Lietuvos inventoriai XVIII amž. Lietu- 
vos TSR Mokslų akademijos Istorijos ins- 
titutas. Vilnius 1962. 463 p. 

Čia skelbiami XVIII a. Lietuvos dvarų 
inventoriai, kuriuose aprašomi dvarų tro- 
besiai, žemės ribos, pasėliai, gyvuliai, iš- 
skaičiuojami valstiečiai ir jų prievolės, 
nurodomi kaimai, 

Lietuvos TSR istorijos šaltiniai IV to- 
mas. Lietuva buržuazijos valdymo me- 
tais (1919-1940). Red. J. Žiugžda, 1961. 
863 p. 4000 egz. 


Lietuvos TSR Mokslų Akademijos cent- 
rinė biblioteka. 1960. 5000 egz. 

Bibliotekos rankraščių lobyno aprašy- 
mas, 


Lietuvos TSR Valstybinis akademinis 
dramos teatras. Sudarė S. Sabalis ir A. 
Dūdys. 1961. 8000 egz. 


J. Ochmanski. Lietuva lenkų istorikų 
veikaluose, Literatūra ir Menas Nr. 14 
(700), Vilnius, 1960. 

Autorius pateikia veikalus 
pasirodžiusius 1958-1960 m. 


ir raštus, 
„K. Sideravičius. Krikščionybės atsira- 
dimas Lietuvoje. 1961. 28 p. 10.000 egz. 
R. Varakauskas. Pilšnų gynimas. 1960. 
K. Žukauskas. Iš Lietuvos mokyklos is- 
torijos 1905-1907. 1960. 71 p. 5000 egz. 
(išleista Kaune). 

III SVETIMOMIS KALBOMIS 


Gustave Alef,. Muscovy and the Council 
of Florence. Slavic Review, XX Nr. 3, 
spalis 1961, pp. 389-401. 

Svarsto 1429 Bažnytinio Susirinkimo 
Florencijoje vieną išdavų: Maskvos at- 
siskyrimą nuo savo bažnytinės galvos, Bi- 
zantijos patriarcho Konstantinopolyje ir 
iškėlimą Riazanės vyskupo Jono visiems 
slavų pravoslavams, net gyvenantiems Lie- 
tuvos Didžioje Kunigaikštijoje, kas pa- 
lietė šios santykius su Maskvos kunigaikš- 
tija. Autoriaus nuomone, dalyką skatino 
ne vėliau sugalvoti bendri tikėjimo prin- 
cipai, bet buvo išdava grynai vietinio 
pobūdžio pasaulietinės politikos krizės 
(brolvaikių kovos dėl Maskvos sosto). Iki 
Jono iškėlimo (1448) visas galvas senovės 
Rusijos Bažnyčiai šventino patriarchas 
Konstantinopolyje. Kandidatais, paprastai, 
būdavo ne slavai, bet graikai. Joną gi 
pašventino Maskvon tyčiomis sušauktas 
maskviečių dvasiškių sinodas. Nežinoma, 
ar būtų vėliau grįžęs ir patriarchui šven- 
tinti, nes Konstantinopolį okupavo tur- 
kai, sugriaudami Bizantijos graikų imperi- 
ją. Rytų slavų Bažnyčia pasidarė nepri- 
klausoma nuo patriarcho Konstantinopoly- 
je (“antrai Romai") ir palaipsniui ėmė 
augštintis “trečiąja Roma". Lietuvos val- 
dovas Kazimieras Jono nepripažino iki 
1451 31 sausio. Pripažinimui kelią nutiesė 
susitarimas su Maskva 1449. Santykiams 
vėl su Maskva įsiaudrinus, Kazimieras 
leido 1458 sudaryti unitų metropoliją. 


Edgar Anderson. An Undeclared Naval 
War. The British-Soviet Naval Struggle in 
the Baltic, 1918-1920. Journal of Central 
European Affairs, XXII, Nr. 1, 1962, pp. 
43-78. 

Anglijos atstovu Pabaltijo kraštams bu- 
vęs Sir Stephen Tallents teigia, 1918-1920 
anglų laivynas Baltijos jūroje nulėmė tų 
kraštų politinę ateitį, neprileisdamas so- 
vietų laivynui veikti prieš Rygą ir Ta- 
liną bei sudrausdamas vokiečius (von der 
Golcą, Bermontą). Prof. Andersonas smulk- 
meniškai dokumentuoja šio laivyno dar- 
bus. 


Barbara Armonas as told to A. L. Nas- 
vytis, Leave Your Tears in Moscow. J. B. 
Lippincott Co, Philadelphia and New 
York 1961. 222 p. Jacket design by D. 
Lunn. Maps by G. Jellinek. $3.95. 

Knygos santrauka su iliustr. buvo at- 
spausdinta 1961 Life žurnale, 


K. V. Bazilevič. Vniešniaja politika cent- 
ralizovannogo gosudarstva — vtoraja po- 
lovina XV veka. Maskva 1952. 

Gana smulkiu dokumentavimu nušviečia 


640 


Lietuvos santykius su Maskva 1450-1470, 
kada prasidėjo tikros abiejų rugtynės 
dėl slavais apgyventų kraštų. Maskvai 
padėio Krymo totorių valdovo Mengli - 
Girejaus puolimas Lietuvos. Lietuva tie- 
siogiai su Maskva nors nesusikirto iki 
1492, bet pasieniu su Maskva prasidėjo 
“susikirtimas dėl ribų“ (1487-1494). Bazi- 
levič nuodugniai nušviečia ir Livonijos 
karą (1500-1503). Autorius ne visada iš- 
laiko šalto istoriko nuotaiką, nes pernelyg 
augština “centralizuojančią" Maskvą, že- 
mina “stariną" savo valdomiems slavams 
užtikrinančią Lietuvą. 


Adolf Blodnieks. The Undefeated Na- 
tion. New York, Robert Speller and Sons, 
1960.VI ir 312 p. $6.00. 

Latvio kovotojo atsiminimai 1905 metų 
įvykiuose. Jis organizavo latvių šaulius 
1914 kare, buvo narys Maskvos sovie- 
to ir kalintas bolševikų. Buvo atstovas 
Latvijos St. Seimo ir kitų seimų, vado- 
vaudamas naujakurių ir smulkių nuosa- 
vybių savininkų partijai. Jis buvo pasku- 
tinis demokratinės Latvijos premjeras 
(1933-1934). Dabar gyvena Amerikoje ir 
vadovauja Laisvos Latvijos Komitetui. At- 
siminimuose paliečia ir Lietuvos reikalus. 


Jerome Blum. Lord and Peasant ir 
Russia from the Ninth to Nineteenth Cen- 
tury. Princeton, N. J. Princeton Univer- 
sity Press, 1961. XIX ir 472 p. $8.75. 

Žinomo prancūzų istoriko mokslo dar- 
bo vertimas, kuris temą vystydamas daug 
kur paliečia ir lietuvių bei kitų kaimynų 
valstiečių santykius su dvarponiais ir val- 
dovais. 


James Brundage. The Chronicle of Hen- 
ry of Livonia. Madison, Wis. Wisconsin 
University Press, 1961. 262 p. $5.00. 

Puikus anglų kalba vertimas vieno VO- 
kiečių kolonizacijos Latvijoje ir Estijoje 
pradmenų šaltinio. Autorių savinasi ir vo- 
kiečiai, ir latviai. Jo raštas apima 1180- 
1226 metus ir daug kur mini lietuvių ir 
jų valdovų žygius. 


J. Chebanier. Tannenberg 1410. Revue 
Historigue de TArmee Nr. 2, Paris 1961 
psl. 3-25, 


V. A. Diakov. Novije Dokumentalnije 
Materialy o Serakovskom.  Istoričeskij 
Archyv, Nr. 2, 1959, 

Sierakovskis buvo vienas 1863 metų 
sukilimo vadų Lietuvoje. Čia skelbiama 
keletas naujų žinių apie jį. 


Documents on British Foreign Policy, 
1919-1939. Red. Rohan Butler ir J. P. T. 
Bury. Pirma serija, tomas XI. Londonas, 


H. S. Stationery Office. 748 p. 3 sv. 15 
šilingų. 

Apima 1920 ir 1921 iki kovo pabaigos. 
Lietuviui įdomus anglų užsienio reikalų 
ministerio Lordo Curzono ir kitų pareigū- 
nų nuomonės apie to meto Lietuvą — 
“nubyrusią" nuo Rusijos Imperijos, be 
tvirtų sienų , su kietu ryžtu iškovoti po- 
litinę nepriklausomybę. Londonas manė, 
subyrėjusi imperija kada nors turės vėl 
ekonominiai susifederuoti, nes jos buvę 
kraštai sudarą vienalytį ekonominį vie- 
netą. Įdomūs anglų diplomatų raportai 
apie susitikimus šu Lietuvos ministerių 
kabinetu Kaune, apie Galvanausko ir Pu- 
rickio lankymąsi Londone, apie Želigovs- 
kio smurtą ir lenkų pažiūras dėl tinka- 
mo Lietuvos likimo išsprendimo. 


David Fajnhauz. Niemcy a Powstanie 
Styczniowe na Litwe i Bialorusi. Przeg- 
ląd Historiczny, Nr. 4, Warszawa 1960, 
pp. 683 - 700. 

Pasakoja, kad Mažosios Lietuvos vokie- 
čiai pritarę 1863 metų sukilimui, bet 
Lietuvos ir Gudijos (būdami daugumoje 
dvarponiai) — ne. 


K. Gorski. Niemieckie misje wsrod Slo- 
wian i Prusow. Zapiski Historyczny XXV, 
Nr. 2 1960, pp. 59-71. 

Svarsto vokiečių misijonierių žygius 
apkrikštyti senovės prūsus ir jų kaimy- 
nus slavus. 


B. D. Grekov. Die Bauern in der Rus 
von den aeltesten Zeiten bis zum 17. 
Jahrhundert. Du tomai, Berlynas (ryti- 
nis) 1958 ir 1959. 539 ir 491 pp. 

Vertimas rusų istoriko darbo, spausdin- 
to rusų kalba 1949 Maskvoje (antra, dvie- 
jų tomų laida 1954). Savo išvadas remia 
ir senovės Lietuvos pavyzdžiais, todėl, 
marksistines pažiūras atmetus, daug ge- 
ros medžiagos. Jam atrodė valstiečiai Ry- 
tų Europojee išgyvenę keturius tarpsnius: 
pirmapradės bendruomenės, bendromis 
šeimynomis žemės valdymo tarpsnį (iki 
IX a. galo); įvairiai samdomų ar gauna- 
mų darbo jėgų tarpsnį (iki XII a. ga- 
10); pusininkų tarpsnį (iki XV amžiaus 
vidurio) ir baudžiavas (po XV amžiaus). 
Rusijoje baudžiava galutinai įsiviešpatavo 
caro Aleksiejaus laikais 1649 Uloženije, 
kuri daug paremta Lietuvos Statutu. Apie 
senovės Lietuvą Grekovas daugiausia kal- 
ka pusininkų ir baudžiavų laikų (XII- 
XV aa). Ūkininkai dvarponiams, valdo- 
vams ir kunigaikščiams atsilygindavę 
“natūra" — gaminiais, ne pinigais. Že- 
mės ūkio santykių išsivystymai Lietuvoje, 
sako, turėję įtakos maskvinei Rusijai. 


Stephan Horak. Poland and her Natio- 


nal Minorities, 1919-1939. New York, 
Vanguard Press, 1961. 259 p. $5.00. 

Apžvelgia, tarp kitko, ir lenkų elgesį 
su lietuvių “tautinę mažuma“ okupuota- 
me Vilniaus krašte. 


Zygmunt Jundzil. Z Dziejow Polskiej 
Mysli Politycznej na Litwie Historycznej. 
Niepodleglosc, Nr. 6, London 1958, pp. 
61-77. 

Pasakoja, kad Kaune ir Vilniuje 1915 
metais susidaręs (rusų kariuomenei pasi- 
traukiant) lenkų, lietuvių, gudų ir žydų 
komitetas, kuriame ir autorius sakosi pri- 
klausęs, tikslu atkurti senovės Didžiąją 
Lietuvos Kunigaikštiją. Komitetas iširęs 
1916. 


A. V. Kartašev. Očerki po istorii rus- 
skoį cerkvi. Ii Tomas. YMCA spauda, 
Paryžius 1959. 569 p. 

Lietuviui įdomus skyrius apie rusų pra- 
voslavų Bažnyčios gyvenimą ir veiklą 
senovės Lietuvoje, nuo Lietuvos Brastos 
unijos (1596) iki 1687 metų, kada Mask- 
va išsireikalavo pavesti Lietuvos stačiati- 
kius jos patriarcho globai, 


A. Kersten. Kontakty gospodarcze Wiel- 
kiego Nowogrodu z Litwą, Polską i mias- 
tami poludniowo-niemieckimi w XV wieku. 
Slavia Orientalis Nr. 1, Warszawa 1958, 
pp. 130 - 166. 


Julian Koman. Grodzenska Manifestac- 
je przed Powstaniem Styczniowym. Prze- 
gląd Historyczny, Nr. 1, Warszawa 1960. 

Rusų dokumentais pagrįsta santrauka 
1934-1938 ruoštos monografijos apie 
Gardine 1861 - 1862 metais įvykusias de- 
monstracijas prieš rusų valdžią, Tai bu- 
vo daugiausia uždraustų himnų giedoji- 
mas bažnyčiose ir tikybinių procesijų ruo- 
šimas miesto gatvėmis. 


H. Kruska. Gestalten und Wege der 
Kirche im Osten. Leidinys skirtas Bažny- 
čios istorikui Artur Rhode jo 90 metų 
gimtadieniui (1958 gr. 13). Unser Weg lei- 
dykla, Ulm 1958. 272 p. 

Leidinyje daug medžiagos reformatų 
sąjūdžiams Lietuvos - Lenkijos valstybėje 
po 1573, kuriais Varšuva išleido pakan- 
tos įstatymą. Lietuvoje ir Lenkijoje re- 
formacija nepavyko dėlto, kad jai ne- 
pritarė valstiečių dauguma. 


R. C. Lukas. The Seizure of Vilna, 
October, 1920. The Historian, XXIII, Nr. 
2, 1961, pp. 234- 246. 

Svarstomas Želigovskio žygis ir to pa- 
sėkos. 


Lustracje Wojewodztwa  Podlaskiego 
1570 i 1576. Red. Jerzy Topolski į Jerzy 
Wisniewski. 1959. 36 5 191 p. 

J. Ochmanski. La grande reforme ag- 
raire en Lithuanie et en Ruthenie Blan- 
che au XVIe siecle. Kwartalnyk Histo- 
ryczny, VIII, Nr. 3, Warszawa 1960, pp. 
327 -342. 

Žinomas lenkų istorikas (neseniai lan- 
kes Vilnių ir mūsų istorikus) nušviečia 
valakų reformą senovės Lietuvoje ir Gu- 
dijoje. 

J. Ozols. Vorgeschichtliche Forschunge 
in der baltischen Staaten nach 1945. 
Zeitschrift fuer Ostforschung, IX Nr. 2-3, 
1960, pp. 377 - 386. 


Peržvelgia po II Pasaulinio karo Pabal- 
tijo kraštuose atliktus archeologinius ka- 
sinėjimus ir sprendimus. 


Ernest - Albrecht Plies. Das Memelland 
1920-1939. Deutsche  Autonomiebestre- 
bungen im litauischen Gesamtstaat. Mar- 
burger Ostforschungen 19, Marburg 1962. 
XII + 268 p. Kaina DM 27. 


W. Pociecha. 
1958. 


V. Pičeta. Belorussija i Litva XV - XVI 
vv. Moskva 1961. 815 p. 1500 egz. 

Plati monografija Goštautų; trečiame 
tome vaizduoja Lietuvos vidaus padėtį 
XVI amž. pradžioje ir karalienės Bonos 
ūkines pastangas Lietuvoje iki 1539. 


Krolowa Bona, Poznan 


Gusiav Rank. Die Bauernhausformen 
im baltischen Raum. Marburger Ostfors- 
chungen 17, Marburg 1962. XVI + 120 
p. 58 pav. 11 lent. Kaina DM 24. 

Veikale liečiama taip pat lietuvių so- 
džiaus statyba ir cituojami lietuvių moks- 
lininkų S. Daukanto, J. Gimbuto ir kt. 
veikalai. 


Rocznik Olsztynski II. Muzeum Ma- 
zurskie w Olsztynie, Olsztyn 1959. 356 p. 

Paminčtina: Petras Tarasenka — Grod- 
ziska w luku srodkowego Niemma na 
Litwie, pp. 221 - 226. 


Rocznik Olsztynski III. Olsztyn 1960. 
375 p. 

Paminėtina: Jerzy Antoniewicz — Sla- 
dy handlu Slowian z Baltami we wczes- 
nym sredniowieczu, pp. 9-20; Knut Olof 
Falk — Z dyskusji nad problemem bal- 
toslowianskiej wspolnoty jeęzykowej, pp. 
231 -246; Jadwiga i Wladyslaw Chojnac- 
cy — Materialy do bibliografii bitwy pod 
Grunwaldem, pp. 325 - 349. 


Edgar V. Saks. Aestii: An analysis of 
an Ancient European Civilization. Studies 
in. ur — European History. Part I. 
Heidelberg, Verlag Voitleja, 1960. 300 
p. ir 6 žemėlapiai. $10.00. 

Iš antraštės, atrodo, kalba apie Tacito 
minimus aisčius — mūsų protėvius. 


Leonard Sehapiro. The Role of the 
Jews in the Revolutionary Movement. 
The Slavonic and East European Review, 
XII, London 1961, pp. 148 - 167. 

Iškelia Vilniaus žydų vaidmenį rusų 
revoliuciniam sąjūdžiui. Pirmąją jaunų 
žydų studentų revoliucinę grupę 1872 
Vilniuje suorganizavęs Zundelevičius val- 
džios Iešomis užlaikomoje rabinams se- 
minarijoje. Būsimų menševikų vadas Mar- 
tovas, ištremtas Vilniun, 1897 suorgani- 
zavo garsiąją žydų darbininkų (sd. va- 
dovaujamų) organizaciją, Bundą, kuri 
1905 turėjo 23,000 narių, kuomet Lenino 
partija teturėjo 8,400. Bundas padėjo ru- 
sų socialdemokratams Minske 1898 suor- 
ganizuoti savo partiją Iš 9 atstovų 1 
buvo bundistas. Po partijos 1912 suva- 
žiavimo Čekoslovakijoje, Leninas į savo 
centralinį komitetą išrinko vilnietį žydą 
Švarcmaną. 


A. E. Senn. The Polish Lithuanian War 
Scare, 1927. Journal of Central European 
Affairs, XXI, Nr. 3 1961, pp. 267 -284. 

Stipriai dokumentuotas raštas apie Lie- 
tuvos-Lenkijos susikirtimą 1927 dėl Vil- 
niaus, atsidūrusį Tautų Sąjungoje. Pilsud- 
kis čia Voldemaro paklausė: “Taika ar 
karas?" Voldemarui teko atsakyti: “Tai- 
ka". Pilsudskis tada sakė įsakysiąs savo 
bažnyčiose skambinti Te Deum, bet pas- 
kutiniu žodžių Voldemaras priminė: “Te 
Deum taikos, ne pergalės!“ 


A. E. Senn. The formation of the Li- 
thuanian Foreign Office, 1918-1921. Sla- 
vic Review, XXI, Nr. 3, 1962. 

Panaudodamas be kitų šaltinių ir nie- 
kur neskelbta dr. J. Šaulio archyvo me- 
džiaga (Pennsylvanijos Universiteto bib- 
liotekoje), autorius jau istoriko žvilgsniu 
glaustai apžvelgia nepriklausomos Lietu- 
vos užsienio tarnybos kūrimąsi. Autorius 
pateikia reljefingą anų dienų Lietuvos 
užsieninės tarnybos problemų apstą bei 
sunkumą ir įoms spręsti turimų priemo- 
nių skurdumą ir įėgų kuklumą. Tiesiog 
nuostaba apima, kad tomis sąlygomis 
tiek daug buvo anuo metu nuveikta. 


Z. Skwarczynski. O dzialalnosci, Kazi- 
mierza Kontryma na tle ruchu umyslo- 
wego i spolecznego w Wilnie w latach 
1812 -1822. Przegląd nauk historycznych 
i spolecznych, 4, Lodž 1955, pp. 99 - 150. 


I. I. Smirnov. Očerki političeskoj isto- 
rii russkogo gosudartstva 30-50 godov 
XVI veka. Maskva 1958, 

Lietuviams įdomus pavaizdavimas Jono 
IV (Žiauriojo) kovų su savo bajorija, ku- 


rios vieną šaką sudarė buvę Lietuvos Ku- 
nigaikštijos pavaldiniai, vėliau persimetę 
Maskvos pusėn. Šių vaidmuo ėmė reikš- 
tis prie Jono IN ir anksčiau. Jie siekė 
laisvesnės centrinės rankos, o Maskvos 
valdovai kiečiau centralizuojančios. 


Studia Historica w 35-iecie pracy nau- 
kowej Henryka Lowmianskiego. Panst- 
wowe Wydawnictwo Naukowe, Warsza- 
wa 1958. 438 p. 

Leidinys pagerbti žymų Lietuvos ir 
Lenkijos istorijos temomis rašiusį lenką 
istoriką, jo 35 metų darbuotėj paminėti. 
Lowmianskis skaitomas vienas geriausių 
senovės Lietuvos istorijos žinovų. St. Za- 
jączkowskis savo str. pasakoja lietuvių 
ir lenkų unijas Jogailaičių valdymo me- 
tu. Apžvelgia Lewickio, Haleckio, Kolan- 
kowskio ir kitų darbus. Prieina išvados, 
kad jau sutelkta ir apsvarstyta visa uni- 
jų dalyką liečianti medžiaga. Prof. J. Bar- 
duch savo str. svarsto nedalomos priva- 
tinės nuosavybės gynimą visose trijose 
Lietuvos Statuto (1529-1588) laidose. 
Mano, šita nuosavybė esanti likutis gi- 
lios senovės lietuvių šeimyniškos bend- 
ruomenės bendro valdymo principų. 


Boles'aw  Szezesniak) The Modern 
Knights of Malta in Poland, Lithuania, 
Belorussia and the Ukraine, 1565 - 1696. 
Annales de L'Odre Souverain Militaire de 
Malta, XVIII, Nr. IV, Roma 1960, pp. 
10 - 15. 


Albert N. Tarulis. A Heavy Population 
Loss in Lithuania. Journal of Central Eu- 


ropean Affairs, XXI, Nr. 4. 1962, pp. 
452 - 464, 
Įvairiomis  statistikomis remdamasis, 


prof. Tarulis svarsto Lietuvos gyventojų 
nuostolius II Pasaulinio karo metu ir 
prieina išvados, kad bolševikų genocidas, 
mažų mažiausiai, yra išžudęs ar ištrėmęs 
per 300,000 Lietuvos gyventojų. 


E. Trillerowna. Chronologia na Litwie, 
Ze skarbca kultury. Biuletyn informacy- 
jny Zakladu im, Ossolinskich we Wroc- 
lawiu, Nr. 1(4), Wroclaw 1953, pp. 120- 
123. 

Autorė rašo, kaip Lietuvoje 16 am. 
būdavo apskaičiuojama 15 metų laikotar- 
piai, vadinami 'indicationes' nuo 1 iki 
15, atsižvelgiant į Bizantijos ir krikščio- 
niškąjį metų apskaičiavimą. 


Voprosy Istorii Nr. 5, Maskva 1958. 

J. P. Petrovas rašte apie partiją ir par- 
tizanus teigia, kad Lietuvoje II Pasaulinio 
karo metu partija suorganizavusi 17 par- 
tizanų būrių; Gudijoje buvo 460, 


Vozstaniję 1863 goda. Raštų rinkinys, 
redagavo V. D. Koroleniukas ir I. G. Mi- 


leris. Sovietų Mokslo Akademijos Iei- 
dinys, Maskva 1960. 727 p. 30 r. 80 kap. 

Sovietų istorikai siekia įrodyti, kad 
1863 metų sukilimas Lietuvoje ir Lenki- 
joje turėjęs du tikslu: tautiniai išsilais- 
vinti ir išnaikinti dvarponius (feodaliz- 
mą). Pirmas tikslas nepasiektas, bet dvar- 
poniai buvę gerokai sukrėsti. Lietuvių ir 
lenkų istorikai šį sukilimą linkę labiau 
vertinti kaip kovą už tautos laisvę, ne 
kumečių žygį prieš dvarponius. Šis to- 
mas pirmas planuojamų septynių. Lenkai 
Varšuvoje taip pat ruošia septynis to- 
mus. V. A. Djakovo rašte keletas įdo- 
mių faktų iš sukilimą Lietuvoje vadova- 
vusio Sierakowskio biografijos. 


Dr. Gustav Wagner. Die Deutschen in 
Litauen. Zweite Auflage. Johann - Gott- 
fried — Herder Institut, Marburg (Lahn) 
1961. DM 9.00. 

1-įi laida žiūr. TP I-1, psl. 300. 


Wolfgang Wagner. The Partitioning of 
Europe: A History of the Soviet Expan- 
sion up to the Cleavage of Germany 
1918-1945. Stuttgart, Deutsche Verlags- 
Anstalt, 1959. 240 p. 


Apžvelgia imperialistinį Sovietų išpli- 
timą Rytų ir Vidurio Europoje. 
A. Wawrzyncezyk. Rozwoj wielkiej 


wlasnošci na Podlasiu w XV-XVI wie- 
ku, Wroclaw 1951, pp. 135-145, 184- 
199, 214-219. 


A. Wawrzynczyk. Studia z dziejow 
handlu Polski z Wielkim Ksiestwem Li- 
tewskim i Rosią w XVI wieku. Warsza- 
wa 1956. 


Miroslaw Wierzchowski. Przyczynek do 
Dzieiow Zaliwsszczyzny na Litwie. Przeg- 
ląd Historiczny, Nr. 2, 1960, pp. 385 - 397. 

Trys dokumentai, rašyti Marcelio Szvy- 
manskio rusų vyriausybei. Jis buvo 1830 
sukilimo dalyvis ir istoriko Lelewelio pa- 
tarimu buvo pasiųstas į Lydos ir Gardi- 
no sritis organizuoti 1863 metų sukilimą, 
bet rusai sugavo ir prikalbino jiems šni- 
pinčti. Atvykęs į Paryžių lenkų emigra- 
cijos šaltai sutiktas. Tada jis dingo iš 
akių. Dokumentai paimti iš Maskvos ar- 
chyvų. 


B. Wlodarski Rywalizacia O ziemie 
pruskie w polowie XIII wieku. Roczniki 
Towarzystwa Naukowego w Toruniu, 61, 
1958, pp. 1-76. 


Z. Wojcik. Traktat Andruszowski 1667 
roku i jego geneza. Panstwowe Wydaw- 
nictwo Naukowe. Warszawa 1959. 280 p. 

1660-1667 turėjo ypatingos svarbos 
Lietuvos - Maskvos santykiams, nes šve- 
dų karai (1654-1660) Lietuvą ypatingai 

nualino: kai kuriose srityse gyventojų 
skaičius sumažėjo 60 X. Rungtynės svar- 
biausia 6jo dėl Ukrainos. Rungėsi Lietu- 
va, Lenkija, Maskva ir Krymo totoriai. 
Dalykas pasibaigė “amžinos taikos" su- 
tartimi  Andrušave. Nuo čia prasideda 
Maskvos galybės kilimas ir vyravimas. 


S. Zajączkowski. W sprawie badan 
nad dziejami stosunkow polsko - litews- 
kich za Jagiellonow, Studia Historica w 
35-lecie pracy naukowej Henryka Low- 
mianskiego, Warszawa 1958, pp. 199 - 217. 

Autorius pateikia naują žvilgsnį į lie- 
tuvių - lenkų santykius, remdamasis ne 


vien politiniais ir teisiniais santykiais, 
bet ir ūkiniais bei visuomeniniais. 


A. A. Zimin. Reformy Ivana Groz- 
nago. Maskva 1960. 


Gana nuodugniai nušviečia Jono IV ko- 
vas su savo bajorais, kur dalyvavo ir 
totorių kilmės buvęs Lietuvos didikas, 
Didžiojo Kunigaikščio Aleksandro pati- 
kštinis, Mykolas Glinskis“  Persimetęs 
Maskvos pusėn jis išleido dukterį Eleną 
už kunigaikščio Vosyliaus III ir ruošė są- 
mokslą prie Joną. 


V. širvydas ir Č. Grc. 


ATSIŲSTA PAMINšTI: 


Jerzy Antoniewicz. The Sudovians. The 
Bialystok Scientific Society — Poland. Bia- 
lystok 1962. 20 p. ir 24 tab., kurių 4 spal- 
votos. 

Juozas Eretas. Šalkauskis idėjų keliais. 
Atspaudas iš Suvažiavimo Darbų IV t. 
Roma 1961, pp. 175 - 209. 

Zenonas Ivinskis. Lietuvos ir Apašta- 
lų Sosto santykiai amžių bėgyje. Atsp. 
iš Suvažiavimo Darbų IV t. Roma 1961, 
pp. 117 - 150, 

Dr. K. Gudaitis. Žalgirio pergalė. 26 p. 
(Spausdinimo vieta, metai nepažymėti). 

Steponas Matulis, MIC. Lietuva ir 
Apaštalų Sostas 1795-1940. Atsp. iš Su- 
važiavimo Darbų IV t. Roma 1961, pp. 
151-174. Kaina 0.50 dol. 

Steponas Matulis, MIC. Ganytojai ir 
mokslininkai. Atsp. iš Suvažiavimo Dar- 
bų IV t. Roma 1961. 19 p. Kaina 0.50 
dol. (Abu šio autoriaus atspaudai gauna- 

mi pas autorių: 21, Te Oval, Hackney Rd. 
London, E. 2, England). 


Į Laisvę. Lietuvių Fronto Bičiulių tri- 
mėnesinis politikos žurnalas, Nr. 25-28, 
1961 - 1962. Red. St. Daunys, administra- 
torius K. Bružas — 10734 S. Eberhart 
Ave., Chicago 28, III. 


Knygų lentyna. Lietuvių Bibliografinės 
Tarnybos biuletenis. Nr. 3, 4, 5 (49-122 
p.) 1961 ir I, 2 (1-64 p.) 1962. Red. A. 
Ružaniec-Ružancovas ir Br. Kviklys. Lei- 
džia Vytautas Saulius — 110 W. Oak St. 
Chicago 10, III. 


Journal of Central European Affairs, 
Vol. XXII, Nr. 1, 2. 1962. Menaging Edi- 
tor S. Harrison Thomson, University of 
Colorado, Boulder, Colo. 

Kelias. Lietuvių evangelikų žurnalas. 
Red. dr. K. Gudaitis, kun. J. Pauperas, 
kun. P. Dagys. Nr. 2, 1962. 


Kronika 


VARDAI, 


ISTORINIAI RADINIAI LIETUVOJE 


iRadiniai Gedimino kalno papčdėje, Is- 
torijos mokslų kandidatas A. Tautavičius 
jau penktą vasarą daro archeologinius ka- 
sinėjimus Gedimino kalno papėdėje. Pa- 
siektas penkių metrų gylis, kuriame ran- 
dasi tryliktojo ir keturioliktojo šimtmečio 
Vilniaus liekanos: medinių statinių tvoros, 
kirviais kirsti sienojai, siauri pračiimai 
tarp buvusių pastatų. Atrodo, pagrindinė 
pilis buvo ant Gedimino kalno, o jo pa- 
pčdėje stovėjo ūkiniams reikalams skirti 
pušinių rastų pastatai. Kadangi vietos bū- 
ta pelkėtos, tarp pastatų nutiesti medi- 
niai tilteliai pračjimui. Durpės išsaugojo 
daug įdomių radinių — odos diržus, pa- 
kinktų dalis, makštis peiliui, odinės pirš- 
tinės liekanas, papuošimui skirtus kauli- 
nius apkaustymus, kario pentiną, kišeni- 
nes svarstykles sidabrui sverti, žaidimui 
pritaikytus rutulius ir jiems mušti lazdas. 
Indų liekanos rodo, kad Vilniaus gyvento- 
jai jau mokėjo tekinti medį. Ypač yra 
gausu molinių indų ir jų šukių. Viso jau 
surinkta virš trisdešimt tūkstančių įdomių 
eksponatų, kurie liudija, jog mūsų protė- 
vių materialinė kultūra buvo augštesnio 
laipsnio negu ligi šiol manyta. A. Tauta- 
vičiaus archeologinė komisija kasinėjimus 
žada tęsti toliau, kol bus pasiekti žmo- 
gaus nejudinti žemės klodai. Bene įdo- 
miausiu eksponatų yra medinis kurpalis, 
nes ant jo siuvami batai buvo lygiai tokie 

pat dešinei ir kairei kojai. 
(Tšviškčs Žiburiai, 1961. X. 12) 


Senosios Prūsų sodybos liekanos ežere. 
Vienas svarbiausių mūsų gadynės radinių 
rytinėje Europoje buvo užtiktas senųjų 
prūsų žemėje, prie Pasargės upės, Pula- 
kių ežere, kuris yra į rytus nuo Alenštei- 
no. Ten po vandeniu rasti likučiai prūsų 
sodybos, egzistavusios 2,400 metų prieš 
Kristų. 

Archeologai ėmėsi komplikuoto darbo 
nusausinti tą vietą, kad joje būtų gali- 
ma atlikti nuodugnius tyrinėjimus. Tas 
buvo atlikta pirmiausia iškeliant aplinkui 
cementinius volus, o paskui išpompuojant 
vandenį. 

Vėliau nuo dugno buvo nuimtas dumb- 
las ir pasiekti sodybos pagrindai. Atkasi- 
nėjant giliau, rasta suakmenėjusių grūdų, 


ĮVYKIAI 


kiaulių kaulų, puodų šukių ir įvairių na- 
minių įrankių, bei keramikos pavyzdžių. 
Visa tai liudija, jog senoji lietuvių gi- 
minė prūsai jau pustrečio tūkstančio me- 
tų prieš Kristų buvo išvystę augštą civi- 
lizaciją. Tą pripažįsta lenkų ir švedų 
mokslininkai, kurie toliau tęsia atkasinė- 
jimus toje vietoje. 
(Neprikl. Lietuva, 1961. XI. 15) 


Paslaptingas radinys Rumšiškėse. Ties 
Petrašiūnais statant Nemuno užtvanką 
“Kauno jūrai“ pakilęs vanduo turėjo už- 
lieti Rumšiškių miestelį. Jame stovėjo se- 
na šv. Mykolo bažnyčia, medinė; sakoma, 
dar Jogailos statyta. Atnaujinta 1839-49 
metais. Nors komunistai Lietuvos bažny- 
čias ir naikina, bet rado, kad toji senie- 
na esanti architektūrinės reikšmės ir ne- 
turi būti vandens sunaikinta. Nutarta ją 
iškelti. 

Perkeliant tą bažnyčią 1958, buvo ap- 
tiktas joje paslaptingas radinys: geležinia- 
me narve žmogaus kaukolė, kaulai ir ka- 
rūna. Kaulai priraišioti prie narvo virbų. 
Kauluose įspaustos raudono lako žymės 
— antspaudai. Jie galčtų būti 17-to amž. 

Pastangos išaiškinti to radinio kilmę 
nieko nedavė. Vietos lietuviai nieko ne- 
beprisiminė, nežinojo nė jokių pasakojimų. 
Nerasta ir dokumentų. Kai Rumšiškių baž- 
nyčia buvo naujinama, jos kronikoje 1849 
pastebėta, kad bažnyčioje “mėra jokių 
papuošimų arba istorinių daiktų, kurie 
galėtų atkreipti dėmesį... Jokių istorinių 
atminimų toji bažnyčia neturi; antkapių 
nebuvo ir nėra". Tai iš kur tasai keistas 
narvas su kaulais? 

Tą keistą radinį aprašęs R. Šalūga ko- 
munistiniame žurnale Mokslas ir gyveni- 
mas (Nr. 9, 1960) spėja: “Matyt, karo ar 
suiručių metu jis buvo užslėptas bažny- 
čioje ir pamirštas. Taip galėjo vykti 17 — 
18 a. Tada per senąjį Rumšiškių miestelį 
ėjo svarbi magistralė: Vilniaus — Kauno 
vieškelis". 

Galima su tuo sutikti, kai nčra tikres- 
nių duomenų. Tiktai R. šalūga vieno da- 
lyko nepasakė ir negalėjo pasakyti. Jo 
minimu laiku (1655 - 1661) buvo pirmoji 
didžioji rusų maskolių invazija į Lietu- 
vą. Vilnius degė 17 dienų. Užimtas buvo 
Gardinas, Merkinė, Birštonas, Trakai, 

Rumšiškės, Kaunas. Daug pilių ir miestų 
sunaikinta ir jau nebeatsistatė. Tuo metu 
daug kas brangaus buvo slapstoma. Pa- 
vyzdžiui, iš Vilniaus buvo išvežtas ir pa- 
slėptas šv. Kazimiero karstas su relikvi- 
jom. Galėjo būti slepiama ir kas nors 
brangaus atskirų didikų giminėm, pavyz- 
džiu, to radinio kaukolė, kaulai, karū- 
na. Kad jie neišbirtų pro virbus, buvo 
priraišioti. Jei slepėjai tos rusų invazijos 
metu žuvo, tai ir slėpinys liko užmirštas. 

R. Šalūga rado kitą paaiškinimą, tin- 
kamesnį komunistinei ir ateistinei linijai. 
Jis rašo: “Dalis kaulų priraišiota prie 
narvo sienų. Taip pasielgti su palaikais 
galėjo dvasininkai, rodydami žmonėms re- 
likvijas"". Taip sakyt gali neišmanėčlis, 
kuriam dar rūpi išrasti tai, ko negalėjo 
būti. Tokiu būdu relikvijos niekur Žžmo- 
nėm nebuvo rodomos. 

Anuo metu, kada Lietuvą ištiko baisi 
rusų invaziją, Katalikų Bažnyčioje jau 
buvo griežtais dekretais tvarkomas relik- 
vijų garbinimas. Tokio išniekinimo, kaip 
R. Šalūga prasimano, negalėjo būti. Re- 
likvijos nebūtų buvusios ir užmirštos. Kad 
kaulai sudėti narvan ir priraišioti, galima 
paaiškinti tiktai tuo, kad tokiu būdu bu- 
vo lengviau nešti arba vežti, negu medi- 
nėje ar geležimis apkaustytoje skrynioje. 

s. 

(Darbininkas, 1962.II.6) 

Iš L. K. MOKSLO AKADEMIJOS 
ISTORIJOS MOKSLŲ SEKCIJOS 


VEIKLOS 1960-1962 
I 
1960 gegužės 19 prie L. K. Mokslo 
Akademijos  susiorganizavusios Istorijos 


mokslų sekcijos branduolį sudarė aštuoni 
Lietuvos istorijos srityje Romoje dirbą L. 
K. Mokslo Akademijos nariai: 1. kun. dr. 
J. Bičiūnas, 2. kun. dr. V. Gidžiūnas, 
OFM, 3. prof. dr. Z. Ivinskis, 4. kun. 
dr. P. Jatulis, 5. kun. lic. hist, eccl. R. 
Krasauskas, 6. kun. dr. St. Matulis, MIC, 
7. kun. dr. P. Rabikakuskas, SJ ir 8. 
kun. dr. J. Vaišnora, MIC. 1961 bėgyje 
kun.. dr. St. Matulis išvyko Londonan, 
o kun. dr. V. Gidžiūnas grįžo į JAV 
(Brooklyną, N. Y.). 

Pagal sekcijos priimtą ir L. K. Mokslo 
Akademijos Centro Valdybos patvirtintą 
reguliaminą, kur yra bent trys istorikai, 
gali būti steigiami sekcijos būreliai, kurie 
per savo ryšininką palaiko santykius su 
sekcijos valdyba. 

Per dvejus veikimo metus sekcija yra 
padariusi dešimtį uždarų posčdžių su pa- 
skaitomis ir du posėdžius (minėjimus). 

Sekcijos posčdžiuose skaityta šios pa- 
skaitos: 

1. 1960 gegužės 19: kun. dr. P. Jatu- 
tis, Kardinolo Jurgio Radvilos pirmoji ke- 
lionė Italijon (1575), (išspausdinta  AI- 
DUOSE 1961, 156 - 164); 

2. 1960 birželio 16: kun. dr. V. Gidžiū- 
nas, Jurgis Ambraziejus Pabrėža; 

3. 1960 spalio 10: kun. dr. P. Rabikaus- 
kas, Pašiaušės jėzuitų kolegija, (plačiau 
ir su dokumentų priedais išsp. Tautos 
Praeities I, kn. 3, 1961, 345-391); 

4. 1961 sausio 21: kun. dr. P. Jatulis, 
Keli bruožai iš popiežiškos seminarijos 
veiklos Vilniuje; 

5. 1961 balandžio 20: prof. dr. Z. Ivins- 
kis, Adolfo Šapokos darbai Lietuvos is- 
torijos srityje (išsp. AIDUOSE 1961, 233 
-244); 

6. 1961 lapkričio 14: kun. dr. J. Bi- 
čiūnas, Kaikurie svarbesnieji asmens prieš 
įėzutams atvykstant į Vilnių (paliesti 
trys asmens: vysk. V. Protasevičius, Au- 
gustinas Rotundas ir Petras Roizijus); 

7. 1961 gruodžio 20: kun. dr. J. Vaiš- 
nora, Pastangos įvesti Nekalto Prasidė- 
jimo riterių ordiną Lenkijoje-Lietuvoie; 

8. 1962 balandžio 11: kun. dr. P. Ra- 
bikauskas, Jėzuitas P. Skarga Vilniuie; 

9. 1962 gegužės 28: kun, dr. P. Jatulis 
padarė pranešimą apie Lietuvos istorijos 
medžiagą archyvuose ir bibliotekose 
(Mantuos Archivio di Stato Gonzagų ar- 
chyve, Milano - Ambrosianos bibliotekoje 
ir įvairiose JAV bibliotekose). 

Žymi dalis paskaitų iš dalies buvo pa- 
ruoštos remiantis iki šiol neskelbta me- 
džiaga iš Vatikano, Jėzuitų ordino ir 
Propagandos kongregacijos archyvų. 

1961 spalio 19 sekcijos posčdis buvo 
skirtas tik organizaciniams reikalams ir 
savitarpio mokslinei informacijai. 

Visi sekcijos posėdžiai ir paskaitos Vy- 
ko iš eilės po kartą kiekvieno sekcijos 
nario bute ar jo gyv. namo patalpose, 
tik pas kun. dr. J. Bičiūną yra įvykę 
penki sekcijos posėdžiai. 


I 


Sekcija suorganizavo šv. Kazimiero Ko- 
legijos patalpose du viešus minėjimus, ku- 
riuose buvo skaitytos paskaitos: 

1. 1960 spalio 16: prof. dr. Z. Ivinskis, 
Lietuva ir Žalgirio kantynių laimėjimas 
(išsp. AIDUOSE 1960, 278-281, 323-328). 
(šis minėjimas suruoštas drauge su Ita- 
lijos Lietuvių Bendruomenės valdyba). 

2. 1961 balandžio 23: kun. dr. J. Vaiš- 
nora, Lietuvos tautinio atgimimo pradi- 
ninkas Petras Kriaučiūnas. 


III 


Sekcijai susiorganizavus, 1960 gegužės 
19 buvo išrinkta sekcijos valdyba: pir- 


mininku — prof. dr. Z. Ivinskis, sekre- 
toriumi-iždininkų -— kun. dr. J. Bičiū- 
nas ir archyvaru — kun. dr. P. Jatulis. 
Po dvejų metų kadencijos sekcijos val- 
dyba savo veikimą užbaigė. Vadovaujan- 
tis sekcijos reguliaminu, jos paskutiniame 
susirinkime (1962 gegužės 28) slaptu bal- 
savimu buvo naujai perrinkta sekcijos 


valdyba: pirmininku — prof. Z. Ivinskis, 
sekretoriumi - iždininku — kun. R. Kra- 
sauskas ir archyvaru — kun. dr. P. Ja- 
tulis. 


Našesniam sekcijos darbui ypač trukdo 
Iššų stoka ir aplinkybė, kad visi sekci- 
jos nariai yra perkrauti kitomis pareigo- 


mis. Z. I 
TSRS TIT PES 
' NEKROLOGAI į 


CC—-——- "mm (TTT TH 


Mykolas Biržiška, profesorius, Kauno 
ir Vilniaus universitetų rektorius, Vasa- 
rio 16 d. signataras, plačia žodžio pras- 
me literatūros istorikas mirė 1962.VIII.24. 
Los Angeles, Calif. Buvo gimęs 1882.VIII 
„24 Viekšniuose, vadinas, mirė tą dieną, 
kai sukako lygiai 80 metų. Mokėsi Šiau- 
liuose, teisę baigė Maskvos Universitete, 
Buvo direktorium lietuvių gimnazijų Vil- 
niuje ir Kaune (Aušros), humanitarinių 
mokslų fak. dekanu. Daugelio mokslinių 
ir visuomenininių institucijų narys, dau- 
gelio laikraščių redaktorius. Būdamas re- 
tai užtinkamo darbštumo, parašė vien pe- 
riodinėį  spaudoj daugiau kaip 8000 
straipsnių ir išleido apie 80 knygų ar 
brošiūrų. Iš jų paminčtinos daugiau ar 
mažiau turinčios istorinio charakterio: 
Lietuvių dainų literatūros istorija 1919, 
Lietuvių literatūros istorijos santrauka 
1919, Lietuvos istorijos pradžiamokslis 
1919, Lietuvos sukilimas 1794 metais 
1919, Dainų atsiminimai iš Lietuvos is- 
torijos 1920, Mūsų raštų istorija 1547 - 
1904, 1920 ir 1925, Lietuvių literatūra 
Vilniaus Universiteto metu 1921, Na pos- 
terunku wilenskim I-VI 1920-22 ir 1935 
-1936, Rinktiniai mūsų senovės raštai 
1927, Vilniaus Golgota 1930, Iš mūsų 
kultūros ir literatūros istorijos I-III 1931, 
1938 ir 1944, Anuo metu Viekšniuose ir 
Šiauliuose 1938, Vilniaus reikalų Ameri- 
kos Lietuvoje 1940, Senasis Vilniaus Uni- 
versitetas 1940 ir 1955, Vilniaus Univer- 
sitetas 1940-1941, 1948, Lietuvių tautos 
kelias I-II 1952-53, Dėl mūsų sostinės 
1960, 1962 ir kt. LID ir TP redakcija 
didžiuojasi prof. M. Biržišką turėjusi sa- 
vo nuoširdžių bendradarbių eilėse ir gi- 
liai liūdi jam mirus. 

Kun. dr. Jonas Matusas nuo širdies 
smūgio mirė 1962.VI.26, New Yorke, šv. 


ir Jokūbo parapijos klebonijoj. 
Buvo gimęs 1899.X.26 Vaiguviškių k., 
Plokščių vls. (jo platesnė biografija ir 
bibliografija Tautos Praeities I t.2 kny- 
goj, 306 pusl). šalia tiesioginio kunigo 
darbo visą energiją skyrė Lietuvos isto- 
rinių šaltinių tyrinėjimui ir kaupė me- 
džiagą iš įvairių istorijos aktų, metraščių, 
kronikų ir kitų šaltinių. Tapęs privat- 
docentu, daugiausia atsidėjo Lietuvos ma- 
terialinės kultūros šaltinių rinkimui ir iš 
tos srities paskelbė daug straipsnių mū- 
sų periodinėj spaudoj. Mūsų istorikai jį 
vertina kaip istoriką analitiką, mėgusį 
daugiausia aiškinti šaltinius, bet ne ri- 
kiuoti surinktus duomenis pagal tam tik- 
ras vedamąsias idėjas, kaip daro istori- 
kai sintetikai. Šioj TP knygoj jo spaus- 
dinama studija apie stiklą bus bene pas- 
kutinis velionies užbaigtas darbas. LID 
ir TP redakcija liūdi netekus uolaus ir 
nuoširdaus bendradarbio ir mūsų darbų 
rėmėjo. 

Petras Tarasenka mirė Lietuvoje 1962 
gegužės 17. Visą amžių buvo pasišven- 
tęs archeologinėms problemoms. Praktiš- 
kai pats dalyvavo daugelyje archeologi- 
nių kasinėjimų nepriklausomoje Lietuvo- 
je, rašinėjo periodikoje. Atskirai išleido: 
Gimtoji senovė, Priešistorinė Lietuva, 
Lietuvos archeologijos medžiaga. Okupa- 
cijos laikais Tarasenka tapo ir mokslo 
populiarizacijos knygų bei jaunimo lite- 
ratūros autorium ir literatūrinę forma 
išleido: Didžiųjų Tyrulių paslaptys, Už- 
burti lobiai, Pabėgimas. 


Pilypo 


SUKAKTUVININKAI 


Vincentas Liulevičius, neseniai atšven- 
tęs 60 metų sukaktį, gimęs 1902.IV.24 
Kryželių k., Utenos vls. ir aps. Vytauto 
D. Universitete teolog-filosofijos fak. stu- 
dijavo istoriją, parašęs dipl. darbą: Lie- 
tuvos muziejų istorija 1812 - 1933. Lietu- 
vojį ir Vokietijoj buvo gimn. mokytoju ir 
Eichstaetto liet. gimn. vice dir, augšt. 
mokyklų įgaliotiniu Bavarijoj ir Švieti- 
mo vadybos įgaliotinio amerikiečių zonai 
inspektorium, nuo 1948.V Istorinės me- 
džiagos rinkimo komisijos pirm., Chica- 
gos Augštesniosios Lituanistikos Mok. 
mokytoju, Pedagoginio Instituto lekto- 
rium. Jo rūpesčiu 1951 įkurtas Pasaulio 
lietuvių archyvas, kurį tebetvarko ir šian- 
dien. Jo iniciatyva buvo įkurta ir Lie- 
tuvių Istorijos Draugija bei pradėta leis- 
ti Tautos Praeitis. Istorinėm temom tal- 
pino nemaža straipsnių periodikoj. Sky- 
rium išleido Senųjų amžių istorija, 1946. 

Alicija Rūgytė šiemet švenčia 60 me- 
tų. Gimusi 1902.XII5 Švėkšnoje. 1933 
baigė Vytauto D. Universiteto teolog. - 
filosofijos fakultetą. Studijavo istoriją, 

dipl. darbas: Vilniaus Universitetas. Mo- 
kytojavo Lietuvoje, Vokietijoje ir Chica- 
goje, buvo Švėkšnos gimn. direktorė, Re- 
gensburgo ir Scheinfeldo liet. gimn. vice 
dir. ir direktorė, Chicagos Augštesniosios 
Lituanistikos Mok. direktorė. Viena iš 
Lietuvių Istorijos Draugijos ir Tautos 
Praeities steigėjų ir, kartu su adminis- 
tratorium, nešanti sunkiausią žurnalo fi- 
nansinę naštą. 


LIETUVIŲ ISTORIJOS DRAUGIJOJ 


LID narių metinis susirinkimas buvo 
1962.1.28 Chicagoje. Jam vadovavo J. Rū- 
gis ir V. Adamkavičius. Išklausytas kun. 
dr. K. A. Matulaičio, MIC. pranešimas 
apie Bychovco kroniką, valdybos nariai 
pateikė savo darbų apyskaitas, plačiau 
diskutuota draugijos veiklos pagyvinimo 
reikalu. Nutarta pradėt ruoštis 1863 me- 
tų sukilimo paminėjimui, nariams dau- 
giau prisidėti prie TP platinimo ir viso- 
kiais būdais talkininkauti redakcijai. Val- 
dyba 1961 turėjusi 12 posėdžių. 


Prof. Raphae! Sealey paskaita, — Vyk- 
damas į Seattle keletą dienų buvo su- 
stojęs Chicagoj mūsų bendradarbis ir 
nuoširdus lietuvių bičiulis prof. R. Sea- 
ley, LID pakviestas, 1961.XII.27 Chicagoj, 
Jaunimo Centre skaitė lietuviškai paskai- 
tą apie velnią lietuvių tautosakoje. Pa- 
skaita ir ypač paskaitininku susidomčji- 
mas buvo toks didelis, kad auditorijon 
netilpo visi norėjusiejį patekti Po pa- 
skaitos buvo ilgos diskusijos. 


Kua. dr. P. Jatulio paskaita. Kun. dr. 
P. Jatulis, vieššdamas Chicagoje, dalyva- 
vo LID valdybos posėdy ir 1962.III.30 
padarė viešą pranešimą visuomenei apie 
Romos istorikų darbus ir naujai atras- 
tus Lietuvos praeitį nušviečiančius šal- 
tinius tenykščiuose archyvuose. 

* 


LID narių darbai. — Iš atsakymų į 
valdybos anketą, ką kuris narys turi pa- 
ruošęs ar baigia ruošti spaudai, sužino- 
jome: 

Dr. M. Anysas, Toronto, Ont.: ruošia 
spaudai veikalą:  Senprūsių-prūtėnų  gi- 
minių kovos su vokiečių riterių Ordinu 
nuo 1230 ligi 1283; baigia rašyti veikalą: 
Žymios lietuvės moterys mitologijoje ir 
istorijoje. 

Prof. St. Dirmantas, Chicago, IIl., bai- 
gia rinkti medžiagą darbams: D L K 
karyba ir kariuomenė; Trys paskutiniai 
DLK-jos karai su Rusija; renka medžia- 
gą temai: Vilniaus karinė praeitis. 

Kun. Vyt. Bagdanavičius, MIC., Chicago, 
Ill., rašo etnologinę studiją apie Mariją 
lietuviškoje pasakoje. Tam tikslui surin- 

kęs kelias dešimtis pasakos varijantų iš 
įvairių Europos, Azijos, Afrikos ir Ameri- 
kos tautų. 

Povilas Dirkis, Chicago, IIl., rašo atsi- 
minimus iš Lietuvos atsistatymo bei lais- 
vės kovų laikų, 

Prof. dr. Zenonas Ivinskis, Roma, Itali- 
ja, spaudai paruošė ar ruošiami šie jo 
darbai: 

1. Litauische Geschichte, ca. 1,000 psl. 
mašinraščio. Leidimu rūpinasi Baltų Tyri- 
mo Institutas Bonojė; 

2. Lietuvių tautos istorija dviejuose 
tomuose; I (iki 1572) apims apie 500 
psl., paruošta 300 psl. mašinraščio galuti- 
nėje redakcijoje; II (1572 — 1944) su ap- 
žvalga iki 1960, yra įuodraštyje iki 19-j0 
amž. Iš viso spausdintų to tomo puslapių 
bus 600 (su gausiomis išnašomis ir plačia 
bibliografija prie kiekvieno skyrelio); 

3. Krikščionybės kelias Lietuvon, ca. 
300 psl, mašinraštis. Be išnašų ir be 
bibliografinių nurodymų buvo spausdinta 
Laiškuose Lietuviams 1958 - 1959. 

4. Vyskupas Merkelis Giedraitis ir jo 
laiko Lietuva, mašinraštis 750 psl. Keli 
pagrindiniai skyriai turės būti perdirbti 
ir žymiai papildyti dėl naujos gausios ir 
svarbios medžiagos. Leidėjas prelatas Pr. 
Juras; 

5. Paskaitos iš Lietuvos istorijos, ca. 
400 psl. mašinraščio; 

6. Lietuvos ir Apaštalų Sosto santykiai 
amžių bėgyje „ca. 60 psl. — įvadas į Lie- 
tuvos istorijos šaltinių tomą — Lietuvos 
vyskupų reliacijos Šv. Sostui. Leidėjas — 
prelatas J. Paškauskas; 

7. Lietuvos istorija naujų šaltinių ir 
pokarinių tyrinėjimų šviesoje, ca. 40 psl. 
paskaita, skaityta 1961. IX. 3 L.K.M. Aka- 
demijos suvažiavime Čikagoje, spausdina- 
ma Suvažiavimo Darbų V tome. 

Dr. J. Jakštas, Cleveland, Ohio, ruošia 
spaudai ir verčia į lietuvių k. prancūzų 
keliauninko Ph. De Mėzieres (14 a.) ap- 
rašomas karališkas laidotuves pagoniško- 
je Lietuvoje. 

Vincentas Liulevičius, Chicago, Ill., ra- 
šo: 1. Pasaulio lietuvių vaidmuo vasario 
16 akto raidoje ir 2. JAV lietuvių mate- 
rialinė parama Lietuvai. 

Kun. dr. K. A. Matulaitis, M.LC., Chi- 
cago, IIl., parengęs spaudai: 1. Marijonai 
Amerikoje, veiklos istoriniai bruožai iki 
1956. Su vardynu mašinraščio 154 psl. 
Bus spausdinama Amerikos Lietuvių Ka- 
talikų Istorijoje, kurią leis Kunigų Vieny- 
bė; 2. Dievo Tarnas arkivyskupas Jurgis 
Matulaitis-Matulevičius 1871-1927, gyve- 
nimo bruožai dokumentų šviesoje. Mašin- 
raščio 360 psl. ir išnašų 85 psl. 3. Renka 
medžiagą Mindaugo mirties aplinkybėm 
išaiškinti. 


Inž J. C. Rūgis, Chicago, Ill., ruošia, 
su pagalba pulk. K. Rumšos, Lietuvių Ba- 
talijono Sibire, prie 5-tos lenkų divizi- 
jos istoriją. 

A. Rūgytė, Chicago, Ill, renka medžia- 
gą: 1. Švėkšnos gimnazijos istorijai, 2. 
Dr. Juozapo Rūgio monografijai; 3. “Gied- 
ros“ korp! istorijai. 

Prof. dr. P. Ragažinskas, Medellin, Co- 
lombia, rengia studiją apie Ig. Demeikį, 
kuris išvyko iš Lietuvos 1863 ir pasižy- 
mėjo dideliais mokslo gabumais, įkūrė 
Čiles — Santiago Valstybės universitetą. 

Zigmas Rumša, Chicago, IIl., renka 
medžiagą Lietuvos kariuomenės istorijai. 

* 


Dr. Zenonas Ivinskis, iš Romos atvy- 
kęs į LKMA suvažiavimą Chicagoje, ke- 
lias savaites viešėjo JAV ir įvairiose lie- 
tuvių kolonijose skaitė eilę paskaitų. LID 
valdyba su juo turėjo nemažą draugiją 
liečiančiais klausimais pasitarimų. 


1961-62 į LID įstojo: 


Kun. dr. Jonas Bičiūnas, 
Jonas Dainauskas, 
prof. Stasys Dirmantas, 
kun. dr. Povilas Jatulis, 
Balys Račkauskas, 


Nauji nariai. 


kun. dr. Povilas Ragažinskas, 
Juozas Tijūnėlis. 


Istorijos sekcija LKMA suvažiavime. 
L. Katalikų Mokslo Akademijos suvažia- 
vime Chicagoje istorijos sekcija buvo sva- 
ri ir gerai suorganizuota. 1961.IX.2 Con- 
gress viešbučio auditorijoje buvo skaity- 
tos dvi tos sekcijos paskaitos: dr. K. . 
Jurgėlos — Lietuviai Amerikoje prieš 
masinę emigraciją ir tautinį atgimimą ir 
dr. A. Kučo — Amerikos lietuvių ryšiai 
su tevyne. Kitą dieną Marijos Augštes- 
niojoj Mokykloj dr. Z. Ivinskis skaitė — 
Lietuvos istorija naujų šaltinių ir poka- 
rinių tyrinėjimų šviesoje, į kurią atsi- 
lankė klausytojų daugiau nei į bet kurios 
kitos sekcijos posėdžius, viso apie 350 
žmonių. Sekciją suorganizavo ir posė- 
džiams pirmininkavo V. Liulevičius, sek- 
retoriavo B. Račkauskas. 


Istorijos sekcija Kultūros Kongrese. 
Ii Kultūros Kongreso 1962 organizatoriai 
pakvietė LID suorganizuoti istorijos sek- 
ciją. Draugijos valdyba iš savo pusės 
paprašė tai sekcijai vadovauti ir pakvies- 
ti paskaitininkus V. Liulevičių. Yra nu- 
matytos dr. J. Jakšto, P. Pauliukonio ir 
V. Liulevičiaus paskaitos. 


MECENATAI IR RĖMĖJAI 


Atjausdami sunkią lietuviškosios spau- 
dos padėtį ir norėdami paremti Tautos 
Praeities leidimą, mūsų žurnalo reikalams 
aukojo: 

Kun. Juozas A. Karalius (Shenandoah, 
Pa) $100.00, 

Dr. Leonas ir Irena Kriaučeliūnai (Sum- 
Dovo UIA E $100.00, 

Dr. Jadvyga ir dr. Viktoras Dubinskai 
(Chicago, III.) $100.00, 
Alicija Rūgytė (Chicago, IllLj .... $100.00, 


M. ir J. Ročkai, J. Kirvaitis, dr. L. 
Griniute-Glemžienė — po $10.00, 


Dr. M. Krasauskaitė $6.00, prel. J. Paš- 
kus $5.00, dr. J. Jakštas, O. Barauskienė, 
P. Pupius ir J. Končius po $2.00, V. Ado- 
maitis, B. Kliorė, P. Martinkaitienė, E. 
Meškauskienė, :S. Proninskienė, J. Sakie- 
nė, P. Stakė ir A. Tumosa po $1.00. 


LID ir TP mūsų mecenatams ir rėmė- 
jams nuoširdžiai dėkoja. 

ENGLISH ABSTRACTS 
BY ARŪNAS ZAILSKAS 


Dr. Zenonas Ivinskis, formerly dean of the Faculty of Philosophy 
of the University of Vytautas the Great, in Kaunas, presents an ex- 
cerpt from a major work, on the eastward expansion of Lithuanian 
rulers in the 14th and 15th Centuries. This direction of Lithuanian 
expansion was a result of the country's geopolitical situation. Since the 
Teutonic Order had firmly entrenched itself on the western border of 
Lithuania, it was natural for the Lithuanians to expanded towards 
the East, where the Russians presented a weaker barrier. 

During the 13th Century, the German knights, the most concen- 
trated military power of the period, embarked on their attempts to subdue 
the Lithuanians. They failed, however, because already before Gediminas 
(1316-1341) Lithuania was a powerful nation. Grand Duke Algirdas 
(1345-1377) left perhaps the strongest imprint on the period, having 
made Lithuania the largest state in Europe. His ambitions to extend 
Lithuanian rule over all Russian lands is well recorded. A tolerant 
ruler, Algirdas conferred upon all conguered nationalities the full rights 
of Lithuanian citizenship, including that of free exercise of any religion— 
rights the present-day inhabitants of these territories may well envy. 

Algirdas had approached the city walls of Moscow three times but 
refrained from attacking and seeking a decisive battle, presumably 
because of the constant German menace in the west. Muscovy later took 
advantage of the situation and used all conceivable means to extend its 
influence over the Slavs who lived under Lithuanian rule. From the 
end of the 15th Century onward, Muscovy became a threat to Lithuania's 
distant eastern borders. 

Vytautas the Great, son of Kestutis and nephew of Algirdas, con- 
tinued Lithuania's eastward march, with the result that Lithuania, a na- 
tion of imperial proportions, at that time extended from the Baltic Sea in 
the West to the Black Sea in the Southeast. He solidified the state, cen- 
tralized the government and exerted a civilizing influence on the inhabi- 
tants of the distant Eastern provinces. Monuments to his activities there 
are surviving locality names, such as Vytautas' Bath or Vytautas Ford. 
His only daughter, Sophia, incidentally, became the wife of Duke Vasili of 
Moscow. After the latter's death, Vytautas became the protector of his 
grandson, Vasili II of Moscow. 

With the aid of faction of Tartars, Vytautas sought to bring 
under his control the remaining Russian lands. He led a European 
crusade against the Tartars under Timur-Kutlug, but the Crusaders were 
defeated at the River Vorskla, in 1399. This military debacle prevented 
Vytautas from attaining his far-reaching objectives in the East, but, 
fortunately for him, the ill effects of the defeat were greatly mitigated 
by internal guarrels among the Tartars. Before long, Vytautas was able 
to reestablish a favorable boundary between Lithuania and Muscovy 
that survived for an extended period. 


Dr, Jonas Remeika, writing on “Shipping on the River Nemunas 
before 1430,' discusses Lithuania's commercial relations with Western 
Europe during the 14th Century and the beginning of the 15th. Emphasis 
is placed on trade relations during the reigns of Grand Dukes Gediminas 
and Vytautas. He describes the obetacles thrown in the path of Lithu- 
anian traders by the Teutonic Knights, who had established themselves 
in old (non-Germanic) Prussian lands, west of Lithuania, thus blocking 
her major natural waterway to the Baltic Sea, the Nemunas, at its 
mouth. 


Lithuania's rulers, interested in promoting international trade, 
welcomed Western European merchants and accorded them many privi- 
leges. Gediminas, for example, extended City of Riga rights to all mer- 
chants, and they came in large numbers. 


Principal Lithuanian exports were timber, ashes, furs, wax, live- 
stock and poultry. Notable among the animal exports was the now 
extinct European bison, aurochs. Chief imports were salt, fabrics, metals 
and metal products, such as utensils, tools and church belis. Because the 
Teutonic Order blocked the shipment of strategic goods, Lithuanians 
procured their import weapons, early artillery and armor via Cracow. 
The author notes, in conclusion, that the Lithuanian rulers' interest in 
trade helped materially in the strengthening of the country's economic 
position and in the development of a merchant class. 


The Rev. Dr. K. A. Matulaitis, MIC, contributes a translation (from 
White Ruthenian) of the Third Lithuanian Annals, widely known as the 
Chronicle of Bychovcas, This chronicle was published in 1846 in Vilnius 
by Teodoras Narbutas, a Lithuanian historian, For more than a century, 
sceptics doubted the authenticity of this document, supposing that the 
patriotism of Narbutas might have led him to fabricate it. New investi- 
gations and the discovery of letters by Alexander Bychovcas from the 
period 1834-39, however, have confirmed the fact that the latter had 
actually possessed the chronicle and presented it to Narbutas. 


The Annals, third in a series, begin with accounts of a voyage of 
Duke Palemonas, of Venice, to the North and his zettlement in Lithuania, 
early in the Christian era. The chronicle then presents in detail the 
complex genealogy of the dukes of Polockas and other White Ruthenian 

lands under Lithuanian rule. Before coming to an end with the events 
of 1270, the annals describe the unification of Lithuania. 


The Rev. Vytautas Bagdanavičius, MIC, in his article on the origin 
of the Lithuanian verbal form of the Sign of the Cross, points out a 
significant difference between the words used in Lithuanian, Latvian 
and Lithuanian-Minor on the one hand and in all other languages on 
the other. Unlike all other Christians, the Lithuanians and their re- 
latives (in Lithuania Minor, not only the Catholics but also Protestants) 
include the word, “God; in their Sign of the Cross: “In the name of 
God the Father, the Son and the Holy Spirit." 

In the middle of the 19th Century, Cardinal Newman maintained 
that the idea of God the Father in the concept of the Trinity had been 
used before the time of Arius, founder of Arianism (prior to the 4th 
Century), even though in a manner not entirely accurate. 


Our author, drawing support from other sources, especially the as- 
sertions of Daniel-Rops, suggests that the Christianization of the 
peoples of Western Europe may have occurred much earlier than is now 
commonly held. During the first few centuries after Christ, these 
peoples may have accepted Christianity, but, not being ready to under- 
stand the dogma of the Trinity, they may have succumbed to Arianism 
and later relapsed into paganism. During that conjectured early Christian 
period in Northern Europe, Christianity may also have reached the 
Baltic region, in some undetermined manner. The author finds support 
for this conjecture in the difference between the verbal form of the 
Sign of the Cross in Lithuanian, and in most other languages, 


Dr. Jonas Matusas, contributes an article on “Glass in Lithu- 
ania's Past.'' Glass as an item of jewelry was known in Lithuanian pre- 
history. As a window glazing material, it probably appeared together 
with masonry in the construction of castles and churches. Until about 
1500, glass was imported, In 1551, one Martynas Paleckis was granted 
the privilege to establish the first glass factory in Vilnius. By 1596, a 
second glass factory was probably operating near Ukmergė. A grand 
ducal decree in 1557-58 included glass makers among the various crafts- 
men who were to be settled at each of the Grand Duke's castles, Around 
1650, glass windows were common in peasantr's dwellings, In the 17th 
Century, Radvila, a Lithuanian noble, established in Sluckas a glass 
factory with an advanced technology that made it the most famous glass 
works in the Baltic region. It produced mirrors, cut glass and other 
artistic items. In the 18th Century, the glass industry flourished. It is 
almost certain that during this period water power was used in glass 
manufacture, 


The same author also continues from our previous issue an article 
on Lithuanian cities and towns, supplementing historical data included 
in Lietuvių Enciklopedija (Lithuanian Encyclopedia), published in 
Boston, Mass. 

II 


In our Historical Materials Department, the Rev. Dr. P. 
Rabikauskas, S.J., presents deseriptions of the plans of some old Lithu- 
anian edifices, which have been destroyed. His sources: copies of the 
plans, found in Rome. 


V. Liulevičius continues his history of Lithuanian secondary schools 
in post-World War II Germany. 


J. Rugis contributes material on Lithuanian soldiers who fought 
against the Bolsheviks in Siberia after World War I. 


II 
Bibliography 

IV 
A Chronicle 

pusl., eil 
27 18 iš 
30 14 „ 
32 37, 
3 15, 
„ 27 „ 
40 28 „ 


M. Biržiškos str. Nežinomieji L. Rėzos akademiniai raštai (3 kn.): 


406 
407 


408 


Tame pat puslapyje apačioje turi būti Uchte 1946 III 3 — Hamburgas 1946 III 10. 

J. K. Kario str. Seniausieji lietuvių pinigai (1 kn.): 


iš 
iš 


KLAIDŲ ATITAISYMAS 


atspausdinta 
papuošalinis antkapis 
patogiai dailių 
panašiai į vokiečių 


visų tų 


Kada kailiniai 
kartą minima 


reikia 

antkaklis 

dalių 

atsiremusi į vokiečių 
visų su 

Kada slavų kailiniai 
pirmą kartą minima 


reikia 

kurzgefasste 

ne as, bet ac 

minčtoji 

Grotius'o Townson'o, = 
Russwurm'o, 

iliustravit 

propositum 

ne cersum, bet versum 
arborem 

Sarnitiaus 

ne devasti, bet devastati 
ne muniro, bet munito 
ne cuxinum bet euxinum 
1331 

des Koenigreichs 

ne un, bet und 
Prussicae 

Hartungianis 

Menschen 

beruhmtesten 

investitus est 

ne un, bet und 

ne M.D., bet D.M. 
Kirchensachen 


praleista: Melanchton's Briefe an Markgraf 
Albrecht von Preussen 1816 


legitima 
Gedaechtniss 
idioten 
Programma 
Institutio 


eil. atspausdinta 
7 išn. Indian 
e versabuntur 
23 iš v. šilo 
5 a suademus 
va at fidelitatem 
BT ės consultarus 
16 „2 conciniis 
y S guam publicae 
18 hostium probavėre. 
20 2 baptizados 
23- Ga distributis 806, 
36 2 destinčre 
3 prebeculam 
6 „0 praecunte 
20 abiisse 
O modesti 

18/19 „„ laboribus fiunt 
24 5 christiane 
54 2» Dxbrowski 


P. Rabikausko str. 18-jo amž. Lietuvos bruožai (3 kn.): 


reikia 

Indiam 

versabantur 

šiol 

suadeamus 

ad fidelitatem 
consulturus 

confiniis 

guam publice 

hostium cumulatam probavėre. 
baptizatos 

distributis, 306, 
destitčre 

plebeculam 

praeeunte 

obiisse 

modestii 

laboribus fortiores fiunt. 
christianae 

Dąbrowski 

TAUTOS PRAEITIS 


ToMAsS I 


TURINYS 


Antoniewicz, Jerzy — Paslaptingieji sūduviai 
Bagdanavičius, Vytautas — Lietuviškos žegnonės kilmė 


55 Š — Sovietinė Lietuvos istoriografija 

